﻿မးသဲ Matthew 1

1 လံာ်ယ့ၣ်ၡူးခရံာ် အထူအထံး, စီၤဒၤဝံး အဖိခွါ, စီၤအၤဘြၤဟၣ် အဖိခွါတဖၣ်လီၤ. 2 စီၤအၤဘြၤဟၣ် ထီၣ်ဖိ စီၤအံၤစဲး, ဒီးစီၤအံၤစဲး ထီၣ်ဖိ စီၤယၤကိာ်, ဒီးစီၤယၤကိာ် ထီၣ်ဖိ စီၤယူဒၤ ဒီးအဒီပုၢ်ဝဲၢ်, 3 ဒီးစီၤယူဒၤ ထီၣ်ဖိ စီၤဖ့ၤရ့းဒီး စီၤစ့ၤရ့း လၢနီၢ်တၤမၤလီၤ. ဒီးစီၤဖ့ၤရ့း ထီၣ်ဖိ စီၤဃ့ၤစရိၣ်, ဒီးစီၤဃ့ၤစရိၣ် ထီၣ်ဖိ စီၤအ့ရ့ၣ်, 4 ဒီးစီၤအ့ရ့ၣ် ထီၣ်ဖိ စီၤဧးမံၤနဒး, စီၤဧးမံၤနဒး ထီၣ်ဖိ စီၤနးၡိၣ်, ဒီးစီၤနးၡိၣ် ထီၣ်ဖိ စီၤစၤလမိၣ်, 5 ဒီးစီၤစၤလမိၣ် ထီၣ်ဖိ စီၤဘိၤဧး လၢနီၢ်ရၤဃးလီၤ. ဒီးစီၤဧိၤဘ့း ထီၣ်ဖိ စီၤဧိၤဘ့း လၢနီၢ်ရူၤသးလီၤ. ဒီးစီၤဧိၤဘ့း ထီၣ်ဖိ စီၤယံးၡဲ, 6 ဒီးစီၤယံးၡဲ ထီၣ်ဖိ စီၤပၤဒၤဝံးလီၤ. ဒီးစီၤပၤဒၤဝံး ထီၣ်ဖိ စီၤၡလိၤမိၤ လၢစီၤအူၤရံယၤ အမါ လီၤ. 7 ဒီးစီၤၡလိၤမိၤ ထီၣ်ဖိ စီၤရဃၤဘၣ်, ဒီးစီၤရဃၤဘၣ် ထီၣ်ဖိ စီၤအဘံယၤ, ဒီးစီၤအဘံယၤ ထီၣ်ဖိ စီၤအၤစါ 8 ဒီးစီၤအၤစါ ထီၣ်ဖိ စီၤယဟိၤၡၤဖး, ဒီးစီၤယဟိၤၡၤဖး ထီၣ်ဖိ စီၤယဟိၤရၣ်, ဒီးစီၤယဟိၤရၣ် ထီၣ်ဖိ စီၤဧူးစံယၤ, 9 ဒီးစီၤဧူးစံယၤ ထီၣ်ဖိ စီၤယိၤသၣ်, စီၤယိၤသၣ်ထီၣ်ဖိ စီၤအၤဃးဒီး စီၤအၤဃး ထီၣ်ဖိ စီၤဃံးစကံယၤ. 10 ဒီးစီၤဃံးစကံယၤ ထီၣ်ဖိ စီၤမနၤၡ့ၤ, ဒီးစီၤမနၤၡ့ၤ ထီၣ်ဖိ စီၤအၤမိၣ်, ဒီးစီၤအၤမိၣ် ထီၣ်ဖိ စီၤယိၤၡံယၤ, 11 ဒီးစီၤယိၤၡံယၤ ဖဲတၢ်စိာ်ကွံာ်ဆူ ဘၤဘူၤလိၣ်အခါန့ၣ် ထီၣ်ဖိ စီၤယံးကၤနံယၤ, ဒီးအဒီပုၢ်ဝဲၢ်လီၤ. 12 ဒီး လၢတၢ်စိာ်ကွံာ်ဆူ ဘၤဘူလိၣ်အလီၢ်ခံန့ၣ် စီၤယံးကၤနံယၤ ထီၣ်ဖိ စီၤၡၤလတံၤအ့လး, ဒီးစီၤၡၤလတံၤအ့လး ထီၣ်ဖိ စီၤစရူဘၤဘ့လး, 13 ဒီးစီၤစရူဘၤဘ့လး ထီၣ်ဖိ စီၤအဘံဟူာ်, ဒီးစီၤအဘံဟူာ် ထီၣ်ဖိ စီၤအ့ၤလယါကံၣ်, ဒီးစီၤအ့ၤလယါကံၣ် ထီၣ်ဖိ စီၤဧၤစၢ်, 14 ဒီးစီၤဧၤစၢ် ထီၣ်ဖိ စီၤစၤဒိး, ဒီးစီၤစၤဒိး ထီၣ်ဖိ စီၤအါဃံၣ်, ဒီးစီၤအါဃံၣ် ထီၣ်ဖိ စီၤအ့းလံအူာ်, 15 ဒီးစီၤအ့းလံအူာ် ထီၣ်ဖိ စီၤအလၤဧစၢ်, ဒီးစီၤအလၤဧစၢ် ထီၣ်ဖိ စီၤမးသၣ်, ဒီးစီၤမးသၣ် ထီၣ်ဖိ စီၤယၤကိာ်, 16 ဒီးစီၤယၤကိာ် ထီၣ်ဖိ စီၤယိၤသး, နီၢ်မၤရံအဝၤ, နီၢ်မၤရံ လၢအဆံးစၢ်န့ၢ် ယ့ၣ်ၡူး လၢတၢ်ကိးဝဲ လၢခရံာ်လီၤ. 17 မၤသးဒ်န့ၣ်ဒီး လၢစီၤအၤဘြၤဟၣ် တုၤလီၤ လၢစီၤဒၤဝံး အစိၤခဲလၢာ် အိၣ်ဝဲ တဆံလွံၢ်စိၤ, ဒီး လၢစီၤဒၤဝံးန့ၣ် တုၤလီၤ လၢတၢ်စိာ်ကွံာ်ဆူ ဘၤဘူၤလိၣ်န့ၣ် အိၣ်ဝဲ တဆံလွံၢ်စိၤ, ဒီး လၢတၢ်စိာ်ကွံာ်ဆူ ဘၤဘူၤလိၣ် တုၤလီၤ လၢခရံာ်န့ၣ် အိၣ်ဝဲ တဆံလွံၢ်စိၤလီၤ. 18 တၢ် လၢယ့ၣ်ၡူးခရံာ် အိၣ်ဖျဲၣ်ဝဲန့ၣ် မၤသးဒ်အံၤ, အမိၢ် နီၢ်မၤရံ ဘၣ်အဲၣ်တီ ဒီးစီၤယိၤသး, ဒီးတချုး အိၣ်ဃုာ်ဒံးဘၣ်န့ၣ် တၢ်ထံၣ်န့ၢ်အီၤ လၢအဟုးအသးအိၣ်ထီၣ် လၢသးစီဆှံလီၤ. 19 ဒီးအဝၤ စီၤယိၤသး မ့ၢ် ပှၤအတီအလိၤ, ဒီးတၢ်တမိၣ် မၤဟးဂီၤအိၣ်ဖျါဘၣ်အသး လၢအလၤကပီၤ သတးဒီး, အသးအိၣ်ဝဲ လၢအကပာ်မၢ်အီၤ ကစုဒုလီၤ. 20 ဒီးတၢ်န့ၣ်တဖၣ် ကူၣ်ထီၣ်ဖးလီၤဝဲ အဖၢမုၢ်ဒီး, ကွၢ်ကွၢ်, ကစၢ်အကလူးတဂၤ လီၣ်ဖျါထီၣ်အသး လၢအီၤ လၢတၢ်မံမီၢ်အပူၤ, ဒီးစံးဝဲဒၣ်, စီၤဒၤဝံး အဖိခွါ စီၤယိၤသးဧၢ, နဟံးန့ၢ်နမါ နီၢ်မၤရံန့ၣ် ပျံၤတၢ် တဂ့ၤ. အဂ့ၢ်ဒ်အံၤ, တၢ် လၢအဒၢထီၣ်ဝဲ လၢအပူၤန့ၣ် အိၣ်ထီၣ်ဝဲ လၢသးစီဆှံလီၤ. 21 ဒီးကဆံးစၢ်န့ၢ်အဖိခွါ, ဒီးနဘၣ်ယုၢ်အမံၤ လၢယ့ၣ်ၡူးလီၤ. အဂ့ၢ်ဒ်အံၤ, အဝဲဒၣ် ကအုၣ်က့ၤခီၣ်က့ၤ အပှၤဂီၢ်မုၢ် လၢအတၢ်ဒဲးဘး အပူၤလီၤ. 22 ဒီးတၢ်အံၤခဲလၢာ် မၤအသး ဒ်သိး ကစၢ်အကလုၢ်ကထါ လၢဝံတဂၤန့ၣ် ကလၢထီၣ်ပှဲၤထီၣ်ဝဲလီၤ. 23 စံးဝဲဒၣ်, ကွၢ်ကွၢ်, ပမုၣ်ကနီၤတဂၤ အဟုးအသး ကအိၣ်ထီၣ်, ဒီးကဆံးစၢ်န့ၢ် အဖိခွါ, ဒီးတၢ်ကယုၢ်အမံၤ လၢဧံးမၤနူၤအ့လးလီၤ.(အဝဲန့ၣ် အခီပညီမ့ၢ် ယွၤအိၣ်ဒီးပှၤလီၤ). 24 ဒီးစီၤယိၤသး ဖုသံနီၣ်ထီၣ် လၢအတၢ်မံသပ့ၤ, ဒီးမၤဝဲ ဒ်ကစၢ်အကလုးမၤလိာ်အီၤအသိး, ဒီးဟံးန့ၢ် အမါ, 25 ဒီးတချုးဆံးစၢ်ဒံးဘၣ် အဖိဝဲၢ်ကိန့ၣ်ဒီး, တသ့ၣ်ညါဘၣ် အီၤဘၣ်. ဒီးယုၢ်ဝဲအမံၤ လၢယ့ၣ်ၡူးလီၤ.



မးသဲ Matthew 2

1 ဒီးယ့ၣ်ၡူး အိၣ်ဖျဲၣ်ဝဲ လၢလ့ၤသလ့ဃ့ၣ် အပူၤ လၢကီၢ်ယူဒၤ, လၢစီၤပၤဟ့ၤရိာ် အမုၢ်နံၤတဖၣ် ဝံၤဒီး, ကွၢ်ကွၢ်, ပှၤမၢ်ကူးတဖၣ် ဟဲဝဲ လၢမုၢ်ထီၣ်ဆူ ယရူၤၡလ့ၣ်, 2 ဒီးစံးဝဲဒၣ်, ပှၤအိၣ်ဖျဲၣ်ယူဒၤ အစီၤပၤန့ၣ်မ့ၢ် အအိၣ်ဖဲလဲၣ်, အဂ့ၢ်ဒ်အံၤ, ပထံၣ်ဘၣ် အဆၣ်တဖျၢၣ် လၢမုၢ်ထီၣ်န့ၣ်, ဒီးပဟဲဘူၣ်ထီၣ်ဘါထီၣ်အီၤလီၤ. 3 ဒီးတုၤစီၤပၤဟ့ၤရိာ် နၢ်ဟူဝဲဒီး, အသူၣ်ကိၢ်သးဂီၤ, ဒီးယရူၤၡလ့ၣ် ဒီဝ့ၢ်ညါ သးကိၢ်ဃုာ်ဒီးအီၤလီၤ. 4 ဒီးဒုး အိၣ်ဖှိၣ်ရိဖှိၣ် ပှၤလုၢ်တၢ်အခိၣ်, ဒီးပှၤဂီၢ်မုၢ် အပှၤကွဲးလံာ်ခဲလၢာ်, ဒီးသံကွၢ်အီၤ, တၢ် လၢခရံာ်န့ၣ်မ့ၢ် ကအိၣ်ဖျဲၣ်ဝဲ ဖဲလဲၣ်ပူၤလဲၣ်. 5 ဒီးအဝဲသ့ၣ် စံးဘၣ်အီၤ, လၢဘ့ၤသလ့ဃ့ၣ်အပူၤ လၢကီၢ်ယူဒၤလီၤ. အဂ့ၢ်ဒ်အံၤ, တၢ်ကွဲးအသး လၢဝံတဂၤ အစုပူၤ ဒ်အံၤ, 6 ဒီးနဲဒၣ် ဘ့ၤသလ့ဃ့ၣ်, ကီၢ်ယူဒၤဧၢ, နတမ့ၢ်တီနံ တၢ်အဆံးကတၢၢ် လၢယူဒၤ အခိၣ်တဖၣ် အကျါဘၣ်. အဂ့ၢ်ဒ်အံၤ တၢ်အခိၣ် လၢအကကွၢ် ယပှၤဂီၢ်မုၢ် အံၣ်စရ့လးန့ၣ် ကဟဲထီၣ် လၢနပူၤလီၤ. 7 တုၤနုၤတဘျီ စီၤဟ့ၤရိာ် ကိးန့ၢ် ပှၤမၢ်ကူးတဖၣ် ကစုဒု, ဒီးမ့ၢ်ဆၣ်တဖျၢၣ်န့ၣ် အိၣ်ဖျါထီၣ် အကတီၢ်ဖဲလဲၣ်န့ၣ် သံကွၢ်ဝဲ လီၤတံၢ်လီၤဆဲး, ဒီးမၢ အလဲၤဆူ ဘ့ၤသလ့ဃ့ၣ်, ဒီးစံးဝဲဒၣ်. 8 လဲၤသံကွၢ် တၢ်လီၤတံၢ်လီၤဆဲး လၢဖိသၣ်န့ၣ် အဂ့ၢ်အကျိၤ တက့ၢ်. ဒီးတုၤသုထံၣ်န့ၢ် အီၤ ဒီး, ဒ်သိး ယကလဲၤစ့ၢ်ကီး ဘူၣ်ထီၣ်ဘါထီၣ်အီၤ ဒီး, စံးဘၣ်က့ၤယၤ တက့ၢ်. 9 ဒီးအဝဲသ့ၣ် နၢ်ဟူ စီၤပၤအကလုၢ် ဝံၤဒီး, ဟးထီၣ်ဝဲ လီၤ. ဒီးကွၢ်ကွၢ်, ဆၣ် လၢအထံၣ်ဝဲ လၢမုၢ်ထီၣ်တဖျၢၣ်န့ၣ် လဲၤ လၢအမဲာ်ညါ တုၤအဟဲအိၣ်ကတီၢ် ဖဲဖိသၣ်အိၣ်ဝဲအလီၢ် အဖီခိၣ်လီၤ. 10 ဒီးတုၤအဝဲသ့ၣ် ထံၣ် ဆၣ်တဖျၢၣ်န့ၣ် ဒီး, သူၣ်ခုသးခု ဒီးတၢ်သးခု ဒိၣ်ဒိၣ်ကလဲာ်လီၤ. 11 ဒီးလဲၤနုာ်ဆူဟံၣ်ပူၤ, ဒီးထံၣ်ဘၣ် ဖိသၣ် အိၣ်ဒီး အမိၢ် နီၢ်မၤရံ, ဒီးထိၣ်လီၤပှီၤအသး, ဒီးဘူၣ်ထီၣ်ဘါထီၣ် အီၤ, ဒီးအိးထီၣ် အတၢ်လုၢ်ဒိၣ်ပှ့ၤဒိၣ်, ဒီးမၤဘူၣ်အီၤ လၢထူ, ဒီးလီၢ်ဘၣ်, ဒီးမူရၣ်လီၤ. 12 ဒီးတၢ်သိၣ်အီၤ လၢတၢ်မံမီၢ်အပူၤ, ဒ်သိးအသု တက့ၤကဒါက့ၤဆူ စီၤဟ့ၤရိာ် အအိၣ်တဂ့ၤ သတးဒီး, က့ၤက့ၤဝဲဆူ အထံအကီၢ်ဒၣ်ဝဲ လၢကျဲအဂၤတဘိ လီၤ. 13 ဒီးတုၤပှၤတဖၣ်န့ၣ် က့ၤက့ၤဝဲဒီး, ကွၢ်ကွၢ်, ကစၢ်အကလူးတဂၤ လီၣ်ဖျါထီၣ်အသး လၢစီၤယိၤသး အမဲာ်ညါ လၢတၢ်မံမီၢ်အပူၤ ဒီးစံးဝဲဒၣ်, ဂဲၤဆၢထၢၣ် ဟံးန့ၢ်ဖိသၣ် ဒီးအမိၢ်, ဒီးဃ့ၢ်ထီၣ်ဆူ အဲၤကူပတူး, ဒီးအိၣ်ဖဲန့ၣ် တုၤယစံးဘၣ်နၤ တက့ၢ်. အဂ့ၢ်ဒ်အံၤ, စီၤဟ့ၤရိာ် ကဃုဖိသၣ်န့ၣ် ဒ်သိး အကမၤသံအီၤလီၤ. 14 ဒီးအဝဲဒၣ် ဂဲၤဆၢထၢၣ် ဟံးန့ၢ်ဖိသၣ်, ဒီးအမိၢ် လၢမုၢ်နၤ, ဒီးဟးဝဲဆူ အဲၤကူပတူး, 15 ဒီးအိၣ်ဝဲဖဲန့ၣ် တုၤစီၤဟ့ၤရိာ်သံဝဲ, ဒ်သိး ကစၢ်အကလုၢ် လၢဝံတဂၤ အစုပူၤ ကလၢထီၣ်ပှဲၤထီၣ်ဝဲလီၤ. စံးဝဲဒၣ်, ယကိးန့ၢ် ယဖိခွါ လၢအဲၤကူပတူး အပူၤလီၤ. 16 တုၤစီၤဟ့ၤရိာ် ထံၣ်ဘၣ်ဝဲ လၢပှၤမၢ်ကူးတဖၣ်လီန့ၢ် အီၤ ဒီး, အသးထီၣ် ဒိၣ်ဒိၣ်ကလဲာ်, ဒီးဒ်အဆၢကတီၢ် လၢအသံကွၢ်တ့ၢ် လၢပှၤမၢ်ကူး လီၤတံၢ်လီၤဆဲး အသိးန့ၣ် မၢ ပှၤမၤသံကွံာ် ကယဲၢ် ဖိသၣ်ပိာ်ခွါ လၢအနီၢ်ခံနံၣ် ဒီးခံနံၣ် အဖီလာ် ခဲလၢာ် လၢဘ့ၤသလ့ဃ့ၣ် အပူၤ, ဒီး လၢအဃၢၤတဖၣ် ခဲလၢာ်လီၤ. 17 တုၤနုၤတစု ဝံယံးရမံယၤ အကလုၢ် လၢထီၣ်ပှဲၤထီၣ်ဝဲ လီၤ. 18 စံးဝဲဒၣ်, တၢ်ကလုၢ်သီၣ် လၢရၤမါ အပူၤ ဟူထီၣ်ဝဲ, ဟီၣ်တၢ်ယၢၤတၢ်, ဒီးဟီၣ်ပသူဟီၣ်ပသီ, ဒီးဟီၣ်ကံးဟီၣ်ကိး အိၣ် အါမးလီၤ. နီၢ်ရၤဃ့လး ဟီၣ်ဝဲ လၢအဖိတဖၣ် အဃိ, ဒီးဒိးတၢ်မၤမုာ်ထီၣ်က့ၤအီၤန့ၣ် အသး တအိၣ်ဘၣ်, လၢအဖိ တအိၣ်ဘၣ် အဃိလီၤ. 19 ဒီးတုၤစီၤဟ့ၤရိာ်သံဒီး, ကွၢ်ကွၢ်, ကစၢ်အကလူးတဂၤ လီၣ်ဖျါထီၣ်အသး လၢစီၤယိၤသး အမဲာ်ညါ လၢတၢ်မံမီၢ်အပူၤ လၢအဲၤကူပတူး, 20 ဒီးစံးဝဲဒၣ်, ဂဲၤဆၢထၢၣ် ဟံးန့ၢ် ဖိသၣ် ဒီးအမိၢ်, ဒီးလဲၤထီၣ်ဆူ ကီၢ်အံၣ်စရ့လး အပူၤ တက့ၢ်. အဂ့ၢ်ဒ်အံၤ, ပှၤလၢအဃုဖိသၣ်အသးသမူန့ၣ် သံလံဝဲလံ. 21 ဒီးဂဲၤဆၢထၢၣ် ဒီးဟံးန့ၢ် ဖိသၣ် ဒီးအမိၢ်, ဒီးဟဲဝဲဆူ ကီၢ်အံၣ်စရ့လးန့ၣ်လီၤ. 22 ဘၣ်ဆၣ်ဒီး တုၤအနၢ်ဟူ လၢစီၤအၢ်ဃ့လး ကဲစီၤပၤ လၢကီၢ်ယူဒၤ လၢအပၢ် စီၤဟ့ၤရိာ်အလီၢ်ဒီး, လဲၤဝဲဖဲန့ၣ် တဘူၣ်ဘၣ်. ဒီးတၢ်သိၣ်အီၤ လၢတၢ်မံမီၢ်အပူၤ သတးဒီး, ဟးဝဲဆူ ကီၢ်ကၤလံၤလါ, 23 ဒီးဟဲအိၣ်ဝဲဆိးဝဲ လၢဝ့ၢ် ကိးဝဲအမံၤ လၢနစၤရ့း, ဒ်သိး ဝံတဖၣ် အကလုၢ် ကလၢထီၣ်ပှဲၤထီၣ်, လၢတၢ်ကကိး အီၤ လၢပှၤနစၤရ့းဖိလီၤ.



မးသဲ Matthew 3

1 တၢ် လၢမုၢ်နံၤတဖၣ်န့ၣ် ပှၤဘျၢတၢ် စီၤယိၤဟၣ် ဟဲဝဲ, ဒီးစံၣ်တဲၤတဲလီၤတၢ် လၢယူဒၤ အပှၢ်မုၢ်ကနၢ, 2 ဒီးစံးဝဲဒၣ်, ပီၢ်ယၢ်လီၤက့ၤသုသး တက့ၢ်. အဂ့ၢ်ဒ်အံၤ, မူခိၣ် အဘီအမုၢ်န့ၣ် ဘူးထီၣ်လံ. 3 အဂ့ၢ်ဒ်အံၤ, ပှၤတဂၤန့ၣ်မ့ၢ် ပှၤလၢဝံ ယၡါယၤ ကတိၤတၢ် လၢအဂ့ၢ် ဒီးစံးဝဲဒၣ်, တၢ်အကလုၢ်သီၣ်ထီၣ် လၢပှၢ်မုၢ်ကနၢ, ကတဲာ်ကတီၤက့ၤ ယွၤအကျဲန့ၣ် တက့ၢ်. မၤလိၤ အကျဲမုၢ်တဖၣ်န့ၣ် တက့ၢ်. 4 တၢ် လၢစီၤယိၤဟၣ် တဂၤန့ၣ် အိၣ်ဒီး အကူအသိး လၢကီၤလၤအူး အဆူၣ်, ဒီးကံၢ်တူာ် အယီၢ်ဒ့ လၢယီၢ်တကိး တၢ်ဖံး, ဒီးအတၢ်အီၣ်တၢ်အီမ့ၢ် ဒွဲၣ်ဧိၤတြၤဧိၤ, ဒီးကနဲမံၤအစီလီၤ. 5 တုၤနုၤတစု ပှၤယရူၤၡလ့ၣ်ဖိ, ဒီးပှၤယူဒၤဖိ ဒီကီၢ်ညါ, ဒီးပှၤအိၣ်လၢယၢ်ဒ့ၣ်အနံၤ ခဲလၢာ်န့ၣ် လဲၤဆူအအိၣ်, 6 ဒီးတဲလီၤကျဲၤလီၤ အတၢ်ဒဲးဘး, ဒီးဒိးဘျၢအသး လၢအစုပူၤ, လၢထံကျိ ယၢ်ဒ့ၣ် အပူၤလီၤ. 7 မ့မ့ၢ်တုၤအထံၣ်ဘၣ် ပှၤဖၤရံၤၡဲ, ဒီးပှၤစးဒူၤကဲ အါဂၤ ဟဲဒ်သိး အကဒိးဘျၢဘၣ်အသးဒီး, စံးဘၣ်အီၤ, ဂုၢ်ပွ့ၤ တဖုဧၢ, မ့ၢ်မတၤသိၣ်လိသု ဒ်သိး သုကဃ့ၢ်ထီၣ်ကွံာ် လၢတၢ်သးထီၣ် လၢအကဟဲန့ၣ် တဂၤလဲၣ်. 8 မၤသးဒ်န့ၣ်ဒီး သၣ်ထီၣ် တၤသၣ်ဂ့ၤ ဘၣ်ဃးဒီး တၢ်ပီၢ်ယၢ်လီၤက့ၤပသးန့ၣ် တက့ၢ်. 9 ဒီးသုသုတဆိကမိၣ်, ဒီးစံး လၢသုသးကံၢ်ပူၤ လၢစီၤအၤဘြၤဟၣ်မ့ၢ် ပပၢ်န့ၣ် တဂ့ၤ. အဂ့ၢ်ဒ်အံၤ, ယစံးဘၣ်သု လၢယွၤ ဒုးဂဲၤဆၢထၢၣ် ဖိတဖၣ် လၢစီၤအၤဘြၤဟၣ် အဂီၢ် လၢလၢၢ်တဖၣ်အံၤသ့ လီၤ. 10 ဒီးခဲကနံၣ်အံၤဒၣ်လဲာ် ကွါပာ်လီၤလံအသး လၢသ့ၣ် အခီၣ်ထံးလံ. မၤသးဒ်န့ၣ်ဒီး ကယဲၢ် သ့ၣ် လၢအတသၣ်ဘၣ် တၤသၣ်ဂ့ၤ ကိးထံးဒဲးန့ၣ် ဘၣ်ကူာ်လီၤကွံာ်, ဒီးဘၣ်ဘျုးလီၤကွံာ် လၢမ့ၣ်အူပူၤလီၤ. 11 ယဲဒၣ်အံၤ ယဘျၢသု လၢထံကျါ လၢတၢ်ပီၢ်ယၢ်လီၤက့ၤပသး အဂ့ၢ်လီၤ. မ့မ့ၢ် ပှၤဟဲ လၢယလီၢ်ခံတဂၤသ့ န့ၢ်ယၤတက့ၢ်လီၤ. ဖဲယကစိာ် အခီၣ်ဖံးဒီး, ယတကြၢးဘၣ်လီၤ. အဝဲဒၣ် ကဘျၢသု လၢသးစီဆှံ ဒီး လၢမ့ၣ်အူ အပူၤလီၤ. 12 အကီၢ်လဲၢ် အိၣ်လၢအစုပူၤ ဒီးကဝံၢ်ကဆှီထီၣ်ကွံာ် အကြဲၢ်, ဒီးကဂၢ်ဖှိၣ် အဘု လၢအဖီပူၤလီၤ. မ့မ့ၢ်လီၢ် အကမူၣ်န့ၣ် ကဆူးထီၣ်ကွံာ်ဝဲ လၢမ့ၣ်အူလီၤပံာ် တသ့ဘၣ် အပူၤလီၤ. 13 တုၤနုၤတစု ယ့ၣ်ၡူး ဟဲ လၢကၤလံၤလါဆူ စီၤယိၤဟၣ် အအိၣ် ဖဲထံယၢ်ဒ့ၣ်အနံၤ, ဒ်သိး အကဒိးဘျၢအသး လၢအစုပူၤလီၤ. 14 ဒီးစီၤယိၤဟၣ် ကတိၤတြီတၢ်, ဒီးစံးဝဲဒၣ် ယဲဒၣ်အံၤ ယဒိးဘျၢယသး လၢနစုပူၤ အလီၢ်အိၣ်, ဒီးနဟဲနဲဆူ ယအိၣ်ဧါ. 15 ဒီးယ့ၣ်ၡူး ကတိၤဆၢတၢ် ဒီးစံးဘၣ်အီၤ, ခဲကနံၣ်အံၤ ပျဲတက့ၢ်. အဂ့ၢ်ဒ်အံၤ, ဂ့ၤပမၤ လၢထီၣ်ပှဲၤထီၣ် ကယဲၢ် တၢ်တီတၢ်လိၤ ခဲလၢာ်ဒ်န့ၣ်လီၤ. 16 ဒီးယ့ၣ်ၡူး ဒိးဘျၢအသး ဝံၤဒီး, လဲၤထီၣ် တကီၢ်ခါ လၢထံကျါ, ဒီးကွၢ်ကွၢ်, မူခိၣ် အိးထီၣ်အသး လၢအဂီၢ်, ဒီးထံၣ် ယွၤအသး ယုၢ်လီၤ ဒ်ထိၣ်လွံၢ်အသိး, ဒီးဟဲလီၤ လၢအလိၤန့ၣ်လီၤ. 17 ဒီးကွၢ်ကွၢ်, တၢ်ကလုၢ်သီၣ် လီၤ လၢမူခိၣ်ဒီး စံးဝဲဒၣ်, အဝဲတဂၤအံၤ မ့ၢ်ယဖိခွါ လၢယအဲၣ်, ဒီးဘၣ်ယသး လၢအီၤလီၤ.



မးသဲ Matthew 4

1 တုၤနုၤတဘျီ သးန့ၣ် ဆှၢထီၣ် ယ့ၣ်ၡူး ဆူ ပှၢ်မုၢ်ကနၢ ဒ်သိး အကဘၣ် တၢ်လ့ပစီ လၢမုၣ်ကီၤလံၢ်လီၤ. 2 ဒီးဒုၣ် တၢ်အီၣ်တၢ်အီ အနံၤလွံၢ်ဆံ ဒီးအနၤလွံၢ်ဆံ, ဒီး လၢခံက့ၤန့ၣ် တၢ်သၣ်ဝံၤအသးလီၤ. 3 ဒီးပှၤလ့ပစီတၢ်တဂၤန့ၣ် ဟဲဆူအအိၣ်, ဒီးစံးဝဲဒၣ်, န မ့မ့ၢ် ယွၤအဖိခွါဒီး, စံးတၢ် ဒ်သိး လၢၢ်တဖၣ်အံၤ ကကဲထီၣ် ကိၣ် တက့ၢ်. 4 ဒီးစံးဆၢတၢ်, ဒီးစံးဝဲဒၣ်, တၢ်ကွဲးအသး, ပှၤကညီ ကမူထဲဝဲ လၢကိၣ်န့ၣ် တမ့ၢ်ဘၣ်. မ့ၢ် လၢကယဲၢ် တၢ်ကတိၤ လၢအဟဲထီၣ် လၢယွၤအထးခိၣ်လီၤ. 5 တုၤနုၤတစု မုၣ်ကီၤလံၢ် ဆှၢထီၣ်အီၤဆူ ဝ့ၢ်စီဆှံအပူၤ, ဒီးပာ်အီၤ လၢတၢ်လုၢ်ဟံၣ်ခိၣ်စိၣ်လီၤ. 6 ဒီးစံးဘၣ်အီၤ, နမ့မ့ၢ် ယွၤအဖိခွါဒီး, တ့ၢ်လီၤနသးတက့ၢ်. အဂ့ၢ်ဒ်အံၤ, တၢ်ကွဲးအသး လၢအကမၤလိာ် အကလူးတဖၣ် လၢနဂ့ၢ်နကျိၤ, ဒီးအဝဲသ့ၣ် ကစိာ်နၤ လၢအစုလိၤ, ဒ်သိး နခီၣ်အသု တဘၣ်ထံး ဒီး လၢၢ်တဂ့ၤလီၤ. 7 ယ့ၣ်ၡူး စံးဘၣ်အီၤ တၢ်ကွဲးကဒီးအသး, သုတလ့ပစီ ယွၤ နကစၢ်တဂ့ၤ. 8 မၤကဒီးတစု, မုၣ်ကီၤလံၢ် ဆှၢအီၤဆူ ကစၢၢ်ထီထီ ကလဲာ်တဖျၢၣ်အလိၤ, ဒီး ဒုးနဲၣ်အီၤ လၢကယဲၢ် ဘီဧိၤမုၢ်ဧိၤ လၢဟီၣ်ခိၣ်ချၢ, ဒီးအလၤကပီၤန့ၣ်, 9 ဒီးစံးဝဲဒၣ်, နမ့ၢ်တီၤလီၤကဒွံကျိာ် ဒီးဘူၣ်ထီၣ်ဘါထီၣ်ယၤဒီး, ယကဟ့ၣ်လီၤ နၤ လၢကယဲၢ် တၢ်န့ၣ်တဖၣ် ခဲလၢာ်လီၤ. 10 တုၤနုၤတစု ယ့ၣ်ၡူး စံးဘၣ်အီၤ, မုၣ်ကီၤလံၢ်ဧၢ, ဟးထီၣ်ကွံာ်တက့ၢ်. အဂ့ၢ်ဒ်အံၤ, တၢ်ကွဲးအသး, ယွၤနကစၢ်န့ၣ် နဘၣ်ဘူၣ်ထီၣ်ဘါထီၣ်အီၤ, ဒီးနဘၣ်မၤထဲ အဝဲဒၣ် အတၢ်ဧိၤလီၤ. 11 တုၤနုၤတစု, မုၣ်ကီၤလံၢ် ဟးထီၣ်ကွံာ် လၢအအိၣ်, ဒီး ကွၢ်ကွၢ်, ကလူးတဖၣ် ဟဲမၤ အခ့အပှၤ အတၢ်မၤ လၢအဂီၢ်လီၤ. 12 ဒီးတုၤ နၢ်ဟူ လၢစီၤယိၤဟၣ် လီၤဘၣ် လၢဃိာ်ပူၤဒီး, အိၣ်ဝဲဆိးဝဲဆူ ကၤလံၤလါလီၤ. 13 ဒီးလဲၤသဒၣ် နစၤရ့း, ဒီးလဲၤအိၣ်ဝဲဆိးဝဲ လၢကပ့းရနီၣ်အပူၤ အိၣ်ဝဲ လၢပီၣ်လဲၣ်နံၤ လၢကီၢ်စဘူလိၣ် ဒီးကီၢ်နးသၤလံအဃၢၤ. 14 ဒ်သိး ဝံ ယၡါယၤ အကလုၢ်န့ၣ် ကလၢထီၣ်ပှဲၤထီၣ်ဝဲလီၤ. စံးဝဲဒၣ်, 15 ကီၢ်စဘူလိၣ်, ဒီးကီၢ်နးသၤလံ, လၢပီၣ်လဲၣ်အကျဲ, လၢထံယၢ်ဒ့ၣ် ဝၢ်ဘးခီန့ၣ်, ကၤလံၤလါ ဘၣ်ဃးဒီး ပှၤကလုာ်တဖၣ်, 16 ပှၤဂီၢ်မုၢ် လၢအဆ့ၣ်နီၤ လၢတၢ်ခံးကျါန့ၣ် ထံၣ်လံ တၢ်ကပီၤဖးဒိၣ်လံ, ဒီးပှၤဆ့ၣ်နီၤ လၢတၢ်သံအကီၢ် ဒီးအကဒုပူၤတဖၣ်န့ၣ်, တၢ်ကပီၤ ဟဲထီၣ်န့ၢ်အီၤလံ. 17 လၢန့ၣ်လံၤလံၤ ယ့ၣ်ၡူး စံၣ်တဲၤတဲလီၤသီတၢ်, ဒီးစံးဝဲဒၣ်, ပီၢ်ယၢ်လီၤက့ၤ သုသး တက့ၢ်. အဂ့ၢ်ဒ်အံၤ, မူခိၣ် အဘီအမုၢ်န့ၣ် ဘူးထီၣ်လံဝဲလံ. 18 ဒီး ဟးဝဲ လၢပီၣ်လဲၣ် ကၤလံၤလါအနံၤ, ဒီး ထံၣ်ပှၤ ဒီပုၢ်ဝဲၢ်ခံဂၤ, စီၤၡံမိၣ် ကိးဝဲ လၢစီၤပ့းတရူး, ဒီးအဒီပုၢ်ဝဲၢ် စီၤအၣ်ဒရ့း, တ့ၢ်လီၤစၤ လၢပီၣ်လဲၣ်ပူၤလီၤ. အဂ့ၢ်ဒ်အံၤ, မ့ၢ် ပှၤမၤညၣ်လီၤ. 19 ဒီးယ့ၣ်ၡူး စံးဘၣ်အီၤ, ပိာ်ယခံ တက့ၢ်. ဒီးယကပာ်သု လၢပှၤမၤညၣ် ပှၤကညီ လီၤ. 20 ဒီးအဝဲသ့ၣ် ဟးသဒၣ် စၤတဖၣ်န့ၣ် တကီၢ်ခါ, ဒီးပိာ်ထီၣ်အခံလီၤ. 21 ဒီးပူၤကွံာ်ဖဲန့ၣ်, ဒီးထံၣ် ပှၤဒီပုၢ်ဝဲၢ်အဂၤ ခံဂၤ, စီၤစ့းလ့းဒဲ အဖိခွါ စီၤယၤကိာ်, ဒီးအဒီပုၢ်ဝဲၢ် စီၤယိၤဟၣ် ဆးက့ၤ အစၤတဖၣ် လၢကဘီပူၤ, အိၣ်ဒီးအပၢ် စီၤစ့းဘ့းဒဲ, ဒီး ကိးန့ၢ် အီၤလီၤ. 22 ဒီးအဝဲသ့ၣ် ဟးသဒၣ် ကဘီ, ဒီးအပၢ် တကီၢ်ခါ, ဒီးပိာ်ထီၣ်အခံလီၤ. 23 ဒီးယ့ၣ်ၡူး ဟးဝ့ၤဝီၤတၢ် လၢကၤလံၤလါ ဒီကီၢ်ညါ, ဒီး သိၣ်က့ၤသီက့ၤတၢ် လၢဘူၣ်ဘျီၣ်တဖၣ် အပူၤ, ဒီးစံၣ်တဲၤတဲလီၤ ဘီဧိၤမုၢ်ဧိၤ အတၢ်သးခုကစီၣ်, ဒီးမၤဘျါက့ၤ ကယဲၢ် တၢ်ဆူးတၢ်ဆါ ဒီးကယဲၢ် တၢ်အက့အကွဲၣ် လၢပှၤဂီၢ်မုၢ်အကျါ ကိးမံၤဒဲးလီၤ. 24 ဒီးအမံၤ ဟူထီသါလီၤ လၢစူၤရံ ဒီကီၢ်ညါ, ဒီးပှၤဟဲစိာ် ကယဲၢ် ပှၤလၢအမၤတကဲဘၣ် ခဲလၢာ်, ပှၤဘၣ်ဆူးဘၣ်ဆါ, ဒီးတၢ်ဆိးက့မံနီၤ အကလုာ်ကလုာ်, ဒီးပှၤ လၢတၢ်နါအိၣ်လၢအလိၤ, ဒီးပှၤ လၢအပျူၢ်, ဒီးပှၤသံတခီပၤသ့ၣ်တဖၣ်, ဒီးအဝဲဒၣ် မၤဘျါက့ၤအီၤလီၤ. 25 ဒီးပှၤဂီၢ်မုၢ်အါဂၤ ပိာ်ထီၣ်အခံ လၢကၤလံလါ, ဒီး လၢဒ့းကၤလံၣ်, ဒီး လၢယရူၤၡလ့ၣ်, ဒီး လၢယူဒၤ, ဒီး လၢယၢ်ဒ့ၣ် ဝၢ်ဘးခီသ့ၣ်တဖၣ်န့ၣ်လီၤ. 

1 ဒီးထံၣ် ပှၤဂီၢ်မုၢ်တဖၣ်ဒီး, လဲၤထီၣ်ဆူ ကစၢၢ်တဖျၢၣ်န့ၣ် အလိၤ, ဒီးဆ့ၣ်နီၤဝဲ ဝံၤဒီး, အပျဲၢ်အဘီၣ် ဟဲဆူ အအိၣ်လီၤ. 2 ဒီးအဲးထီၣ် အထးခိၣ်, ဒီးသိၣ်က့ၤသီက့ၤ အီၤ, ဒီးစံးဝဲဒၣ်, 3 ပှၤလၢအသးဖှီၣ်တဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, မူခိၣ်အဘီအမုၢ်န့ၣ်မ့ၢ် ပှၤတဖၣ်န့ၣ် အတၢ်လီၤ. 4 ပှၤလၢအသူၣ်ကၢ်သးလီၤတဖၣ်န့ၣ် ဘၣ်ဆိၣ်ဂ့ၤဝဲ လီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကဘၣ် တၢ်မၤမုာ်ထီၣ်က့ၤ အီၤလီၤ. 5 ပှၤလၢအသးစူၤတဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကန့ၢ်ဘၣ်သါ ထံဧိၤကီၢ်ဧိၤလီၤ. 6 ပှၤ လၢတၢ်သၣ်ဝံၤအသး ဒီးတၢ်သူအသး လၢတၢ်တီတၢ်လိၤတဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကဘျဲးအီၣ်ဘျဲးအီဝဲလီၤ. 7 ပှၤလၢအသးကညီၤတၢ်တဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကဘၣ် တၢ်သးကညီၤ အီၤလီၤ. 8 ပှၤလၢအသးကဆှီတဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကထံၣ်ဘၣ် ယွၤလီၤ. 9 ပှၤလၢအမၤဃူမၤဖိးတၢ်တဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ကဘၣ် တၢ်ကိးအီၤ လၢယွၤအဖိခွါလီၤ. 10 ပှၤလၢအဘၣ် တၢ်မၤအၢမၤနးအီၤ လၢတၢ်တီတၢ်လိၤ အဃိတဖၣ်န့ၣ် ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, မူခိၣ် အဘီအမုၢ်မ့ၢ် ပှၤတဖၣ်န့ၣ် အတၢ်လီၤ. 11 တုၤပှၤဒုၣ်ဒွဲၣ်သု, ဒီးမၤအၢမၤနးသု, ဒီးစံးအၢသု ကဘျံးကဘျၣ် လၢကယဲၢ် တၢ်အၢတၢ်သီ လၢယဃိဒီး, သု ဘၣ်ဆိၣ်ဂ့ၤဆိၣ်ဝါလီၤ. 12 သူၣ်ခုသးခု, ဒီးသူၣ်ဖှံသးညီ တက့ၢ်. အဂ့ၢ်ဒ်အံၤ, သုဘျုးအိၣ်ဝဲ လၢမူခိၣ်န့ၣ် ဒိၣ်ဝဲလီၤ. အဂ့ၢ်ဒ်အံၤ, ပှၤမၤအၢမၤနးဝံ လၢအအိၣ်ထီၣ် လၢသုမဲာ်ညါတဖၣ် ဒ်န့ၣ် အသိးလီၤ. 13 သုဝဲဒၣ်အံၤ သုမ့ၢ်ဟီၣ်ခိၣ် အအံသၣ်လီၤ. မ့မ့ၢ်အံသၣ် အဟီမ့ၢ် ဘျါဒီး, ကဟီက့ၤဝဲ လၢမနုၤတမံၤလဲၣ်. တဂိာ်တသီၣ်လၢၤဘၣ်တၢ်ဘၣ်. ဂိာ်ထဲ ပှၤကွံာ်တ့ၢ်ကွံာ်အီၤ လၢခိ, ဒီးဘၣ်တၢ်ယီၢ်တံၢ် လၢပှၤကညီလီၤ. 14 သုဝဲဒၣ်အံၤ သုမ့ၢ် ဟီၣ်ခိၣ်အကပီၤလီၤ. ဝ့ၢ်တဝ့ၢ်အိၣ်ဝဲ လၢကစၢၢ်ဒီခိၣ်န့ၣ် အိၣ်တဒၢ တသ့ဘၣ်. 15 ပှၤဒွဲၣ်ထီၣ်မ့ၣ်အူဒၢ, ဒီးပာ်အီၤ လၢနာ်အဖီလာ်န့ၣ် တအိၣ်ဘၣ် နီတဂၤဘၣ်. မ့ၢ်ပာ်အီၤ လၢမ့ၣ်အူဒၢ အလီၢ် အဖီခိၣ်, ဒီးကပီၤထီၣ်န့ၢ် ပှၤလၢဟံၣ်ပူၤခဲလၢာ်လီၤ. 16 ဒ်န့ၣ်အသိး သုတၢ်ကပီၤန့ၣ် ဒုးကပီၤထီၣ်အီၤ လၢပှၤကညီ အမဲာ်ညါ ဒ်သိး အကထံၣ်ဘၣ် သုမၤတၢ်ဂ့ၤ, ဒီး စံးထီၣ်ပတြၢၤ သုပၢ် အိၣ်လၢမူခိၣ်န့ၣ် တက့ၢ်. 17 တၢ်သိၣ်တၢ်သီမ့ၢ်ဂ့ၤ, ဝံသ့ၣ်တဖၣ် အကလုၢ်မ့ၢ်ဂ့ၤ, ယဟဲမၤဟးဂီၤအီၤန့ၣ် သုတဆိကမိၣ်တဂ့ၤ. တမ့ၢ်ဘၣ် ယဟဲမၤဟးဂီၤဘၣ်. မ့ၢ်ယဟဲမၤ လၢထီၣ်ပှဲၤထီၣ်လီၤ. 18 အဂ့ၢ်ဒ်အံၤ, ယစံးဘၣ်တဲဘၣ်သု တီတီအံၤ, မူခိၣ် ဒီးဟီၣ်ခိၣ် တချုး ဒံမုၢ်ဒံဖျိးကွံာ်ဒံးဘၣ်ဒီး, လံာ်တၢ်မၤလိာ်အဖျၢၣ်ဆံး တဖျၢၣ် မ့ၢ်ဂ့ၤ, အနၢၣ်ဖိတနၢၣ် မ့ၢ်ဂ့ၤ, တချုး လၢထီၣ်ပှဲၤထီၣ်ဒံးဘၣ် ခဲလၢာ် ဒီး, တဟးဂီၤဘၣ်ဝဲဘၣ်. 19 မၤသးဒ်န့ၣ်ဒီး ဖဲဒၣ် ပှၤလၢအလုၣ်သ့ၣ်ယခါပတာ် တၢ်မၤလိာ်အဆံးကတၢၢ် တထံၣ် လၢတၢ်အံၤ အကျါန့ၣ်, ဒီးသိၣ်လိ ပှၤကညီ ဒ်န့ၣ်သိး တဂၤဂၤန့ၣ် ကဘၣ် တၢ်ကိးအီၤ လၢအဆံးကတၢၢ် လၢမူခိၣ်အဘီအမုၢ် အပူၤလီၤ. မ့မ့ၢ်ဖဲဒၣ် ပှၤလၢအတိၢ်န့ၢ်ဝဲ, ဒီးသိၣ်လိဝဲ တဂၤဂၤန့ၣ် ကဘၣ် တၢ်ကိးအီၤ လၢအဒိၣ် လၢမူခိၣ် အဘီအမုၢ် အပူၤလီၤ. 20 အဂ့ၢ်ဒ်အံၤ, ယစံးဘၣ်တဲဘၣ်သု လၢသုတၢ်တီတၢ်လိၤမ့ၢ် တအါန့ၢ်ဘၣ် ပှၤကွဲးလံာ် ဒီးပှၤဖၤရံၤၡဲ အတၢ်တီတၢ်လိၤ ဘၣ်ဒီး, သု တလဲၤနုာ်ဘၣ်ဆူ မူခိၣ်အဘီအမုၢ်အပူၤဘၣ်. 21 သု နၢ်ဟူလံ လၢတၢ်စံးဘၣ်ပမှံၤပပှၢ်, သုတမၤသံ ပှၤကညီတဂ့ၤ, ဒီးဖဲဒၣ် ပှၤလၢအမၤသံဝဲ တဂၤဂၤန့ၣ် ဂ့ၤဘၣ် တၢ်စံၣ်ညီၣ်ကွီၢ်လီၤ. 22 မ့မ့ၢ်ယဲဒၣ်အံၤ ယစံးဘၣ်သု, လၢကယဲၢ် ပှၤလၢအသးထီၣ် အဒီပုၢ်ဝဲၢ် ကလီကလီ တဂၤန့ၣ် ဂ့ၤဘၣ် တၢ်စံၣ်ညီၣ်ကွီၢ် ကိးဂၤဒဲးလီၤ. ဒီးဖဲဒၣ် ပှၤလၢအစံးဘၣ် အဒီပုၢ်ဝဲၢ်, ပှၤ ကလီကလီဧၢ, တဂၤဂၤန့ၣ် ဂ့ၤဘၣ်တၢ် လၢပှၤသးပှၢ် အတၢ်အိၣ်ဖှိၣ်လီၤ. ဒီးဖဲဒၣ် ပှၤလၢအစံးဘၣ် အဒီပုၢ်ဝဲၢ်, ပှၤဟးဂီၤဖိဧၢ, တဂၤဂၤန့ၣ် ဂ့ၤဘၣ် လရာ်မ့ၣ်အူလီၤ. 23 မၤသးဒ်န့ၣ်ဒီး နမ့ၢ်လဲၤစိာ် နတၢ်မၤဘူၣ်ဆူ တၢ်လုၢ်လီၢ်, ဒီးဖဲန့ၣ် နမ့ၢ်သ့ၣ်နီၣ်ထီၣ်က့ၤ လၢနဒီပုၢ်ဝဲၢ် ပာ် တၢ်ကမၣ် လၢနလိၤ တမံၤမံၤဒီး, 24 ပာ်တ့ၢ် နတၢ်မၤဘူၣ် ဖဲန့ၣ် လၢတၢ်လုၢ်လီၢ် အမဲာ်ညါ, ဒီးက့ၤက့ၤ တက့ၢ်. အိၣ်ဃူလိာ် ဒီးနဒီပုၢ်ဝဲၢ်တက့ၢ်. တုၤနုၤတစု ဟဲစိာ် နတၢ်မၤဘူၣ် တက့ၢ်. 25 ဖဲနအိၣ်လၢကျဲ ဒီးပှၤလိာ်နၤ လၢကွီၢ်အဖၢမုၢ်ဒီး, မၤဘၣ်လိာ်ဖိးလိာ်နသး ဒီးအီၤချ့ချ့ တက့ၢ်. မ့တမ့ၢ်ဘၣ် ဒီးပှၤလိာ်နၤ လၢကွီၢ်န့ၣ် ကဟ့ၣ်လီၤ ဘၣ်ဖုးနၤ လၢပှၤစံၣ်ညီၣ်ကွီၢ်, ဒီးပှၤစံၣ်ညီၣ်ကွီၢ်န့ၣ် ကဟ့ၣ်လီၤနၤ လၢတၢ်အခ့အပှၤ, ဒီးနကဘၣ် တၢ်တ့ၢ်လိၤနၤဆူ ဃိာ်ပူၤ လီၤ. 26 ယစံးဘၣ်တဲဘၣ်နၤ တီတီအံၤ နတချုး လိးတူာ် လၢာ်ဒံးဘၣ် တိၢ် လၢအကတၢၢ် တဘ့ၣ်ဒီး, နတထူၣ်ဖိးထီၣ် ဖဲန့ၣ်ဘၣ်. 27 သု နၢ်ဟူလံ လၢတၢ်စံးဝဲဒၣ်, သုတအဲၣ်ဘၢမါအဲၣ်ဘၢဝၤ တဂ့ၤ. 28 မ့မ့ၢ်ယဲဒၣ်အံၤ ယစံးဘၣ်သု, ကယဲၢ် ပှၤလၢအကွၢ်ပိာ်မုၣ် ဒီးအသးကတၢ ကိးဂၤဒဲးန့ၣ် အဲၣ်ဘၢလံတၢ် ဒီးအီၤ လၢအသးကံၢ်ပူၤလံ. 29 ဒီးနမဲာ်ထွဲတခီ မ့ၢ်မၤလီၤဃံၤနၤဒီး, အူခွဲးထီၣ်ကွံာ် အီၤ, ဒီးကွံာ်တ့ၢ်ကွံာ်အီၤ လၢနအိၣ် တက့ၢ်. အဂ့ၢ်ဒ်အံၤ, နဂီၤတမံၤ မ့ၢ်ဟးဂီၤဒီး, ဂ့ၤန့ၢ် နဘၣ် တၢ်တ့ၢ်လီၤကွံာ်နၤ ဆူလရာ်ပူၤ ဒီဂၤညါ တက့ၢ်လီၤ. 30 ဒီးနစုထွဲတခီမ့ၢ် မၤလီၤဃံၤနၤဒီး, ဒီၣ်တဲာ်ကွံာ်အီၤ, ဒီးကွံာ်န့ၢ်ကွံာ်အီၤ လၢနအိၣ် တက့ၢ်. အဂ့ၢ်ဒ်အံၤ, နဂီၤတမံၤ မ့ၢ်ဟးဂီၤဒီး, ဂ့ၤန့ၢ် နဘၣ် တၢ်တ့ၢ်လိၤကွံာ်နၤ ဆူလရာ်ပူၤ ဒီဂၤညါ တက့ၢ်လီၤ. 31 ဒီးပှၤစံးတ့ၢ်ဝဲဒၣ်, ဖဲဒၣ် ပှၤလၢအပာ်မၢ်ကွံာ်အမါ တဂၤဂၤန့ၣ် မ်အဟ့ၣ်အီၤ လၢလံာ်လီၤဖှၣ်တဘ့ၣ် တက့ၢ်. 32 မ့မ့ၢ်ယဲဒၣ်အံၤ ယစံးဘၣ်တဲဘၣ်သု, ဖဲဒၣ် ပှၤလၢအပာ်မၢ်ကွံာ်အမါ လၢအတမ့ၢ်ဘၣ် တၢ်အဲၣ်ဘၢဝၤအဃိ ဘၣ်တဂၤဂၤန့ၣ်မ့ၢ် အမၢအမါအဲၣ်ဘၢဝၤလီၤ. ဒီးဖဲဒၣ် ပှၤလၢအအိၣ်ဃုာ် ဒီးပိာ်မုၣ် လၢအဘၣ် တၢ်ပာ်မၢ်ကွံာ် အီၤတဂၤန့ၣ်မ့ၢ် အမၤကမၣ် ပှၤမါလီၤ. 33 မၤကဒီးတစုသု နၢ်ဟူလံ လၢတၢ်စံးဘၣ် ပမှံၤပပှၢ်, နတၢ်ဆိၣ်န့ၣ် သုတမၤဟးဂီၤအီၤတဂ့ၤ, မ့မ့ၢ်လိးက့ၤ နတၢ်ဆိၣ် လၢယွၤတက့ၢ်. 34 မ့မ့ၢ်ယဲဒၣ်အံၤ ယစံးဘၣ်သု, ဆိၣ်တၢ်ထုတၢ် လ့ၤတက့ၤတဂ့ၤ, ဆိၣ်တၢ် လၢမူခိၣ် အမဲာ်ညါတဂ့ၤ. အဂ့ၢ်ဒ်အံၤ, မ့ၢ် ယွၤအလီၢ်ပစိာ်လီၤ. 35 ဆိၣ်တၢ် လၢဟီၣ်ခိၣ် အမဲာ်ညါ တဂ့ၤ. အဂ့ၢ်ဒ်အံၤ, မ့ၢ် အခီၣ်ယီၢ်လီၤ အလီၢ်လီၤ. ဆိၣ်တၢ် လၢယရူၤၡလ့ၣ် အမဲာ်ညါတဂ့ၤ. အဂ့ၢ်ဒ်အံၤ, မ့ၢ် စီၤပၤဖးဒိၣ်အဝ့ၢ် လီၤ. 36 ဆိၣ်တၢ် လၢနခိၣ် အမဲာ်ညါ တဂ့ၤ. အဂ့ၢ်ဒ်အံၤ, ထဲခိၣ်သူတဘိန့ၣ် သူမ့ၢ်ဂ့ၤ, ဝါမ့ၢ်ဂ့ၤ, နမၤ တသ့ဘၣ်လီၤ. 37 မ်သုကတိၤတၢ် လၢအမ့ၢ်, အမ့ၢ်, တမ့ၢ်ဘၣ်, တမ့ၢ်ဘၣ်, န့ၣ် တက့ၢ်. တၢ် အါန့ၢ် အန့ၣ်တဖၣ် ဟဲ လၢတၢ်အၢတၢ်သီ အပူၤလီၤ. 38 သု နၢ်ဟူလံ လၢပှၤစံးတ့ၢ်ဝဲဒၣ်, ပမဲာ်တတိၣ်အဂီၢ် တတိၣ်, ဒီးပမဲတဘ့ၣ်အဂီၢ် တဘ့ၣ်လီၤ. 39 မ့မ့ၢ်ယဲဒၣ်အံၤ ယစံးဘၣ်သု, သုတတြီဆၢ တၢ်အၢတဂ့ၤ. မ့မ့ၢ် ပှၤလၢအဒဲ နဘိးအထွဲတဂၤန့ၣ် ဃၣ်ဃီၤန့ၢ်အီၤ လၢအဝဲတခီ တက့ၢ်. 40 ဒီးပှၤ လၢတၢ်မိၣ်ဟံးန့ၢ်ဘၣ် အသး လၢနဆ့, ဒီးလိာ် နၤ လၢကွီၢ်န့ၣ် ဒုးဟံးန့ၢ် စ့ၢ်ကီး အီၤ လၢနယၣ်တက့ၢ်. 41 ဒီးဖဲဒၣ် ပှၤလၢအမၢဆူၣ် နလဲၤဒီးအီၤ တတီၤလဲၤန့ၣ် လဲၤယုၤအီၤ ခံတီၤလဲၤတက့ၢ်. 42 ပှၤလၢအဃ့တၢ် လၢနၤန့ၣ် ဟ့ၣ်အီၤ တက့ၢ်. ဒီးပှၤ လၢတၢ်မိၣ်လိၢ်အသး လၢနတၢ်န့ၣ် ဃၣ်ဒူၣ်ချၢ နသး လၢအီၤတဂ့ၤ. 43 သု နၢ်ဟူလံ လၢပှၤစံးတ့ၢ်ဝဲဒၣ်, အဲၣ် ပှၤလၢနဃၢၤ, ဒီးသးဟ့ နဒုၣ်နဒါ တက့ၢ်. 44 မ့မ့ၢ်ယဲဒၣ်အံၤ ယစံးဘၣ် သု, အဲၣ် သုဒုၣ်သုဒါ တက့ၢ်. ဒီးပှၤ လၢအဆိၣ်အၢသုန့ၣ် ဆိၣ်ဂ့ၤအီၤ တက့ၢ်. ဒီးပှၤ လၢအသးဟ့သုန့ၣ် မၤဂ့ၤအီၤ တက့ၢ်. ဒီးပှၤ လၢအမၤတရီတပါသု, ဒီးမၤအၢမၤနးသုန့ၣ် ဘါထုကဖၣ်န့ၢ်အဂီၢ် တက့ၢ်. 45 ဒ်သိး သုကကဲထီၣ် လၢသုပၢ် အိၣ်လၢမူခိၣ် အဖိခွါတဖၣ်န့ၣ်လီၤ. အဂ့ၢ်ဒ်အံၤ, အဝဲဒၣ် မၢ အမုၢ်ဟဲထီၣ်န့ၢ် ပှၤအဂ့ၤ, ဒီးပှၤအအၢ, ဒီးမၢ အတၢ်ဟဲစူၤ လၢပှၤအတီ, ဒီးပှၤတတီဘၣ်အလိၤလီၤ. 46 အဂ့ၢ်ဒ်အံၤ သုမ့ၢ်အဲၣ် ပှၤလၢအအဲၣ်သုဒီး, သုအိၣ်ဒီးသုဘျုး မနုၤတမံၤလဲၣ်. ပှၤဃ့သွဲဒၣ်လဲာ် မၤဝဲ ဒ်န့ၣ် တမ့ၢ်ဘၣ်ဧါ. 47 ဒီးသုမ့ၢ်ကတိၤဒိၣ်ထဲ သုဒီပုၢ်ဝဲၢ်ဒီး, သု မၤအါတက့ၢ် လၢမနုၤတမံၤလဲၣ်. ပှၤကလုာ်တဖၣ် မၤစ့ၢ်ကီးဝဲ ဒ်န့ၣ် တမ့ၢ်ဘၣ်ဧါ. 48 မၤသးဒ်န့ၣ်ဒီး မ်သု လၢထီၣ်ပှဲၤထီၣ် ဒ်သုပၢ်အိၣ်လၢမူခိၣ် လၢထီၣ်ပှဲၤထီၣ် အသိးန့ၣ် တက့ၢ်. 



မးသဲ Matthew 6

1 ပလီၢ်သုသး ဒ်သိး သုသုတမၤ သုတၢ်တီတၢ်လိၤ လၢပှၤကညီ အမဲာ်ညါ လၢအကထံၣ်ဘၣ်အီၤ အဂ့ၢ် တဂ့ၤ. မ့တမ့ၢ်ဘၣ်ဒီး, သုဘျုး တအိၣ်ဘၣ်ဒီး သုပၢ် အိၣ်လၢမူခိၣ်ဘၣ်. 2 မၤသးဒ်န့ၣ်ဒီး တုၤ နဟ့ၣ်သးကညီၤတၢ် ဒီး, သုတအူကွဲၤ လၢနမဲာ်ညါ, ဒ်ပှၤလီတၢ်မၤဝဲ လၢဘူၣ်ဘျီၣ်ပူၤ, ဒီး လၢကျဲပူၤ, ဒ်သိး ပှၤကစံးထီၣ်ပတြၢၤ အီၤ အသိးန့ၣ် တဂ့ၤ. ယစံးဘၣ်တဲဘၣ်သု တီတီအံၤ, အဝဲသ့ၣ်တဖၣ်န့ၣ် န့ၢ်ဘၣ် အဘျုးလီၤ. 3 မ့မ့ၢ်နဲဒၣ်အံၤ တုၤနဟ့ၣ်သးကညီၤတၢ်ဒီး, တၢ် လၢနစုထွဲမၤန့ၣ်, ဒုးသ့ၣ်ညါ နစုစ့ၣ်တဂ့ၤ. 4 ဒ်သိး နဟ့ၣ်သးကညီၤတၢ် ကအိၣ်ခူသူၣ်လီၤ. ဒီးနပၢ် လၢအထံၣ်တၢ် လၢတၢ်ခူသူၣ်န့ၣ် ကဟ့ၣ်လီၤတၢ် လၢနၤလီၤ. 5 ဒီးတုၤ သုဘါထုကဖၣ်တၢ်ဒီး, သုတအိၣ် ဒ်ပှၤလီတၢ် အသိးန့ၣ် တဂ့ၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် အဲၣ်ဒိး ဆၢထၢၣ် ဘါထုကဖၣ်တၢ် လၢဘူၣ်ဘျီၣ်ပူၤ, ဒီး လၢကျဲမုၢ်ဖးဒ့ အခီၣ်ထံး, ဒ်သိး အကအိၣ်ဖျါ လၢပှၤကညီ အမဲာ်ညါလီၤ. ယစံးဘၣ်တဲဘၣ်သု တီတီအံၤ, အဝဲသ့ၣ်တဖၣ်န့ၣ် န့ၢ်ဘၣ် အဘျုးလီၤ. 6 မ့မ့ၢ်နဲဒၣ်အံၤ တုၤနဘါထုကဖၣ်တၢ်ဒီး, လဲၤနုာ် လၢနဒၢးပူၤ, ဒီးကးတံာ်ဃာ် နတြဲၤ, ဒီးဘါထုကဖၣ်တၢ် လၢနပၢ် လၢအအိၣ်လၢတၢ်ခူသူၣ်န့ၣ် တက့ၢ်. ဒီးနပၢ် လၢအထံၣ်တၢ် လၢတၢ်ခူသူၣ်န့ၣ် ကဟ့ၣ်လီၤတၢ် လၢနၤလီၤ. 7 ဒီးတုၤ သုဘါထုကဖၣ်တၢ်န့ၣ် သုတစံးဝံၤစံးက့ၤ စံးဝံၤစံးက့ၤ ကလီကလီတၢ်, ဒ်ပှၤကလုာ်တဖၣ် အသိးန့ၣ် တဂ့ၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ဆိကမိၣ်ဝဲ လၢအကတိၤတၢ်အါ အဃိ, တၢ်ကဒိကနၣ်အီၤလီၤ. 8 မၤသးဒ်န့ၣ်ဒီး လီၤဂာ် ဒီးအီၤ တဂ့ၤ. အဂ့ၢ်ဒ်အံၤ, သု တချုး ဃ့ဒံးဘၣ်ဒီး, တၢ် လၢသုန့ၢ်ဘၣ် အီၤ အလီၢ်အိၣ်တဖၣ်န့ၣ် သုပၢ် သ့ၣ်ညါဝဲလီၤ. 9 မၤသးဒ်န့ၣ်ဒီး ဘါထုကဖၣ်တၢ် ဒ်အံၤ, အိၣ်လၢမူခိၣ် ပပၢ်ဧၢ, မ်နမံၤ ဘၣ် တၢ်ပာ်စီဆှံအီၤ တက့ၢ်. 10 နဘီနမုၢ်န့ၣ် မ်အဟဲ တက့ၢ်. ဒ် လၢမူခိၣ် အသိးန့ၣ် မ်တၢ်မၤအသး လၢဟီၣ်ခိၣ်ချၢ စ့ၢ်ကီး ဖဲဒၣ်နသးတက့ၢ်. 11 ကိၣ် လၢတနံၤအဂီၢ် တနံၤအဂီၢ်န့ၣ် ဟ့ၣ်လီၤလၢ်ပှၤ လၢမုၢ်မဆါ တနံၤအံၤ တက့ၢ်. 12 ပျၢ်လၢ် ပကမၢ် ဒ်ပပျၢ်ကွံာ် ပှၤဂၤ အကမၢ် အိၣ်ဒီးပှၤ အသိးန့ၣ် တက့ၢ်. 13 သုတဒုးလဲၤနုာ် ပှၤ ဆူတၢ်လ့ပစီ အပူၤ တဂ့ၤ. မ့မ့ၢ် ထုးထီၣ်ကွံာ် ပှၤ လၢတၢ်အၢတၢ်သီ အပူၤ တက့ၢ်. 14 အဂ့ၢ်ဒ်အံၤ, သုမ့ၢ်ပျၢ်ကွံာ် ပှၤကညီ အလီၤကမၣ်တၢ်ဒီး, သုပၢ် အိၣ်လၢမူခိၣ်န့ၣ် ကပျၢ်ကွံာ်စ့ၢ်ကီး သုလီၤကမၣ်တၢ်လီၤ. 15 ဒီးသုမ့ၢ်တပျၢ်ကွံာ်ဘၣ် ပှၤကညီ အလီၤကမၣ်တၢ်ဒီး, သုပၢ် တပျၢ်ကွံာ် စ့ၢ်ကီး သုလီၤကမၣ်တၢ်ဘၣ်. 16 ဒီးတုၤ သုဒုၣ် တၢ်အီၣ်တၢ်အီဒီး, သုတမၤ သုမဲာ်အုၣ်သပှီၤ ဒ်ပှၤလီတၢ် အသိးန့ၣ် တဂ့ၤ. အဂ့ၢ်ဒ်အံၤ, အဝဲသ့ၣ်တဖၣ်န့ၣ် ဒ်သိးအဒုၣ် တၢ်အီၣ်တၢ်အီန့ၣ် ကအိၣ်ဖျါ လၢပှၤကညီ အမဲာ်ညါဒီး, မၤအုၣ်သပှီၤ အမဲာ်လီၤ. ယစံးဘၣ်တဲဘၣ်သု တီတီအံၤ, အဝဲသ့ၣ်တဖၣ်န့ၣ် န့ၢ်ဘၣ် အဘျုးလီၤ. 17 မ့မ့ၢ်နဲဒၣ်အံၤ တုၤ နဒုၣ် တၢ်အီၣ်တၢ်အီဒီး, ဒ်သိးနဒုၣ် တၢ်အီၣ်တၢ်အီန့ၣ် သုတအိၣ်ဖျါ လၢပှၤကညီ အမဲာ်ညါ တဂ့ၤ, 18 ဒီးဒ်သိး အကအိၣ်ဖျါ လၢနပၢ် အိၣ်လၢတၢ်ခူသူၣ် အမဲာ်ညါဒီး, သုၣ်နခိၣ်, ဒီးပျၢ်နမဲာ် တက့ၢ်. ဒီးနပၢ် လၢအထံၣ်တၢ် လၢတၢ်ခူသူၣ်န့ၣ် ကဟ့ၣ် နတၢ်လီၤ. 19 သုတပာ်ဖှိၣ် သုတၢ်လုၢ်ဒိၣ်ပှ့ၤဒိၣ် လၢဟီၣ်ခိၣ်ချၢ ဖဲအလီၢ် လၢတၢ်အဃၢ်, ဒီးတၢ်ထီၣ်အ့ၣ်မၤဟးဂီၤတၢ်, ဒီးဖဲတၢ်ဘျၣ်ဘၢၣ်ဖျိတၢ်, ဒီးဟုၣ်န့ၢ်တၢ်န့ၣ် တဂ့ၤ. 20 မ့မ့ၢ် ပာ်ဖှိၣ် သုတၢ်လုၢ်ဒိၣ်ပှ့ၤဒိၣ် လၢမူခိၣ် ဖဲတၢ်အဃၢ် မ့ၢ်ဂ့ၤ, တၢ်ထီၣ်အ့ၣ် မ့ၢ်ဂ့ၤ, တမၤဟးဂီၤဘၣ် တၢ်ဘၣ်, ဒီးဖဲတၢ်ဘျၣ် တဘၢၣ်ဖျိဘၣ်, ဒီးတဟုၣ်န့ၢ်ဘၣ်တၢ်န့ၣ် တက့ၢ်. 21 အဂ့ၢ်ဒ်အံၤ, ဖဲသုတၢ်လုၢ်ဒိၣ်ပှ့ၤဒိၣ် အိၣ်ဝဲအလီၢ်န့ၣ် သုသးကအိၣ်ဖဲန့ၣ် စ့ၢ်ကီး လီၤ. 22 ပနီၢ်ခိ အမ့ၣ်အူဒၢမံၤမ့ၢ် ပမဲာ်လီၤ. မၤသးဒ်န့ၣ်ဒီး နမဲာ်မ့ၢ်ဆးဒီး, နနီၢ်ခိ ကအိၣ်ဒီး တၢ်ကပီၤ ဒီဂၤညါလီၤ. 23 မ့မ့ၢ်နမဲာ်မ့ၢ်ယုာ်ဒီး, နနီၢ်ခိ ကအိၣ်ဒီး တၢ်ခံး ဒီဂၤညါလီၤ. မၤသးဒ်န့ၣ်ဒီး တၢ်ကပီၤ အိၣ်လၢနပူၤ မ့တမ့ၢ် တၢ်ခံးဒီး, တၢ် လၢတၢ်ခံးန့ၣ် ဆံးဒိၣ်လဲၣ်. 24 ကစၢ်ခံဂၤ အတၢ်မၤန့ၣ် ပှၤမၤတသ့ဘၣ် နီတဂၤဘၣ်. အဂ့ၢ်ဒ်အံၤ, ကသးဟ့ အဝဲတဂၤဒီး ကအဲၣ် အဝဲတဂၤ လီၤ. မ့တမ့ၢ်ဘၣ်ဒီး ကဘျုးအသး လၢအဝဲတဂၤ, ဒီး ကမၤတရီတပါ အဝဲတဂၤလီၤ. ယွၤအတၢ်မၤ, ဒီးမၤမိၣ် အတၢ်မၤန့ၣ် သုမၤတသ့ဘၣ်. 25 မၤသးဒ်န့ၣ်ဒီး ယစံးဘၣ်သု, မ့ၢ်သုကအီၣ်ဘၣ် ဒ်လဲၣ်, မ့ၢ်သုကအီဘၣ် ဒ်လဲၣ်န့ၣ်, သုတဘၣ်ယိၣ် လၢသုသးသမူ အဂီၢ် တဂ့ၤ. မ့ၢ်သုကကူဘၣ်သိးဘၣ် ဒ်လဲၣ်ဒ်လဲၣ်န့ၣ် သုတဘၣ်ယိာ် လၢသုနီၢ်ခိ အဂီၢ် တဂ့ၤ, ပသးသမူအံၤ ဂ့ၤန့ၢ် တၢ်အီၣ်တၢ်အီ, ဒီးပနီၢ်ခိအံၤ ဂ့ၤန့ၢ် တၢ်ကူတၢ်သိး, တမ့ၢ်ဘၣ်ဧါ. 26 ကွၢ် ထိၣ်ဖိလံၣ်ဖိ လၢတၢ်ဖးဖီန့ၣ် တက့ၢ်. အဂ့ၢ်ဒ်အံၤ, တဖှံတၢ်ဘၣ်, တကူဘၣ်တၢ်ဘၣ်, တဂၢ်ဖှိၣ်တၢ် လၢသိၣ်ပူၤဖီပူၤဘၣ်. ဒီးသုပၢ် အိၣ်လၢမူခိၣ်န့ၣ် လုၢ်အီၣ်လုၢ်အီအီၤလီၤ. သုဝဲဒၣ်အံၤ သု ဂ့ၤန့ၢ် အီၤ ဒိၣ်ဒၣ်တၢ် တက့ၢ်, တမ့ၢ်ဘၣ်ဧါ. 27 မ့ၢ်မတၤ လၢသုကျါ လၢအဘၣ်ယိၣ်တၢ် အဃိ ဒီး, ထုးထီထီၣ် အယုာ် တပျၢ်ဧိၤ သ့တဂၤလဲၣ်. 28 ဒီးဘၣ်မနုၤ လၢသုဘၣ်ယိၣ်တၢ် လၢသုကူသုသိးန့ၣ် အဂ့ၢ်လဲၣ်. တၢ် လၢဖီဒ့ၣ်ညါ အိၣ်လၢတၢ်ပျီပူၤအံၤ မ့ၢ်အဒိၣ်ထီၣ် ဒ်လဲၣ်ဒ်လဲၣ်န့ၣ် ဆိကမိၣ် တက့ၢ်. တမၤဘၣ်တၢ်ဘၣ်, တလ့ၢ်ဘၣ်တၢ်ဘၣ်. 29 ဘၣ်ဆၣ်ဒီး, ယစံးဘၣ်သု, လၢစီၤၡလိၤမိၤ အိၣ်ဒီး အကဟု အကညီၢ် ခဲလၢာ်န့ၣ် တကူတသိးဘၣ် ဂ့ၤထဲသိး ဒီးဖီဒ့ၣ်ညါအံၤ နီတဖိးဘၣ်. 30 သုနာ်တၢ်စှၤသ့ၣ်ဧၢ, ယွၤမ့ၢ် ဒုးကူဒုးသိး နီၣ်ဧိၤမံၤဧိၤ လၢတၢ်ပျီပူၤ ထဲထဲန့ၣ် လၢမုၢ်မဆါ တနံၤအံၤ အိၣ်ဝဲ, မ့မ့ၢ်ခဲဂီၤတမံၤ ဘၣ်တၢ်ဘျုးလီၤကွံာ် လၢဖၣ်ကပူၤဒီး, ကဒုးကူဒုးသိးသု အါန့ၢ် အန့ၣ် တက့ၢ်. တမ့ၢ်ဘၣ်ဧါ. 31 မၤသးဒ်န့ၣ်ဒီး မ့ၢ်ပကအီၣ်ဘၣ်, မ့ၢ်ပကအီဘၣ်, မ့ၢ်ပကကူဘၣ်သိးဘၣ် ဒ်လဲၣ်ဒ်လဲၣ်န့ၣ်, သုတစံး ဒီးဘၣ်ယိၣ်တၢ် တဂ့ၤ. 32 အဂ့ၢ်ဒ်အံၤ, တၢ်န့ၣ်တဖၣ်ခဲလၢာ် ပှၤကလုာ်တဖၣ် ဃုဝဲလီၤ. အဂ့ၢ်ဒ်အံၤ, သုန့ၢ်ဘၣ် တၢ်ခဲလၢာ် အလီၢ်အိၣ်ဝဲန့ၣ် သုပၢ်အိၣ်လၢမူခိၣ် သ့ၣ်ညါဝဲလီၤ. 33 မ့မ့ၢ်ဃုဆိ ယွၤအဘီအမုၢ်, ဒီးအတၢ်တီတၢ်လိၤ တက့ၢ်. ဒီးတၢ်ကပာ်ဖှိၣ်တၢ်န့ၣ်တဖၣ် ခဲလၢာ် လၢသုလီၤ. 34 မၤသးဒ်န့ၣ်ဒီး ဘၣ်ယိာ်တၢ် လၢခဲဂီၤအဂီၢ်တဂ့ၤ. အဂ့ၢ်ဒ်အံၤ, ခဲဂီၤန့ၣ် ကဘၣ်ယိၣ်တၢ် လၢအဂီၢ်ဒၣ်ဝဲလီၤ. မုၢ်တနံၤ အတၢ်အၢတၢ်နးန့ၣ် အါလံ လၢအဂီၢ်လံ. 


မးသဲ Matthew 7

1 ဒ်သိး သုသုတဘၣ် တၢ်စံၣ်ညီၣ် တဂ့ၤဒီး, စံၣ်ညီၣ်တၢ် သုဝဲတဂ့ၤ. 2 အဂ့ၢ်ဒ်အံၤ, သုကဘၣ် တၢ်စံၣ်ညီၣ်သု လၢတၢ်စံၣ်ညီၣ် လၢသုစံၣ်ညီၣ်တၢ်န့ၣ်လီၤ. ဒီးသုကဘၣ် တၢ်ဃီၣ်န့ၢ် သု လၢတၢ်ဃီၣ် လၢသုဃီၣ်တၢ်န့ၣ်လီၤ. 3 ဒီးကျိၤတဘိ အိၣ်လၢနမဲာ်သၣ်ပူၤန့ၣ် နတဆိကမိၣ်ဘၣ်ဒီး, ဘၣ်မနုၤ နကွၢ်ထံ တၢ်အလ့ၣ်အဒ့ လၢနဒီပုၢ်ဝဲၢ် အမဲာ်သၣ်ပူၤန့ၣ်လဲၣ်. 4 ဒီးနစံးဘၣ် နဒီပုၢ်ဝဲၢ်, ဟ့ၣ်ယခွဲးထီၣ်ကွံာ် တၢ်အလ့ၣ်အဒ့ အိၣ်လၢနမဲာ်သၣ်ပူၤ တက့ၢ်န့ၣ် ဒ်လဲၣ်. ဒီးကွၢ်ကွၢ်, ကျိၤတဘိ အိၣ်မး လၢနမဲာ်သၣ် အပူၤန့ၣ်လဲၣ်. 5 ပှၤလီတၢ်ဧၢ, ခွဲးထီၣ်ကွံာ် ဆိကျိၤတဘိ အိၣ်လၢနမဲာ်သၣ် အပူၤန့ၣ် တက့ၢ်. အန့ၣ် ဒီးနကထံၣ်တၢ် ထံထံဆးဆး ဒ်သိး နကကခွဲးထီၣ်ကွံာ် တၢ်အလ့ၣ်အဒ့ အိၣ်လၢနဒီပုၢ်ဝဲၢ် အမဲာ်သၣ်ပူၤန့ၣ်လီၤ. 6 သုတဟ့ၣ် တၢ်စီဆှံ လၢထွံၣ်တဂ့ၤ. ဒီးသုတကွံာ်လီၤ သုတၢ်မျၢ်ပလဲ လၢထိး အမဲာ်ညါတဂ့ၤ, ကယီၢ်တံၢ် အီၤ လၢအခီၣ်, ဒီးကကဒါဃီၤအသး ဒီးအ့ၣ်ဖှီ ဘၣ်ဖုး သုလီၤ. 7 ဃ့တၢ် တက့ၢ်, ဒီးတၢ်ကဟ့ၣ်သုလီၤ. ဃုတၢ် တက့ၢ်, ဒီးသုကထံၣ်န့ၢ်တၢ်လီၤ. ဒိတကျိာ်တၢ် တက့ၢ်, ဒီးတၢ်ကအိးထီၣ်န့ၢ် သုဂီၢ်လီၤ. 8 အဂ့ၢ်ဒ်အံၤ, ကယဲၢ် ပှၤလၢအဃ့တၢ်န့ၣ် ဒိးန့ၢ် တၢ်ကိးဂၤဒဲးလီၤ. ဒီးပှၤ လၢအဃုတၢ်န့ၣ် ထံၣ်န့ၢ်တၢ်လီၤ. ဒီးပှၤ လၢအဒိတကျိာ်တၢ်န့ၣ် တၢ်ကအိးထီၣ်န့ၢ် အဂီၢ်လီၤ. 9 ပှၤကညီ အိၣ်လၢသုကျါ လၢအဖိခွါ မ့ၢ်ဃ့ ကိၣ် လၢအီၤ ဒီး, ကဟ့ၣ်အီၤ လၢလၢၢ် မ့ၢ်မတၤတဂၤလဲၣ်, 10 ဒီးမ့ၢ် ဃ့ ညၣ် တဘ့ၣ်ဒီး, ကဟ့ၣ်အီၤ လၢဂုၢ် တဘိဧါ. 11 မၤသးဒ်န့ၣ်ဒီး သု လၢအမ့ၢ် ပှၤအအၢတဖၣ်န့ၣ်မ့ၢ် သ့ၣ်ညါဟ့ၣ် သုဖိ လၢတၢ်ဟ့ၣ်အဂ့ၤဒီး, သုပၢ် အိၣ်လၢမူခိၣ်န့ၣ် ကဟ့ၣ် တၢ်ဂ့ၤ လၢအဃ့တၢ် လၢအီၤတဖၣ် အါန့ၢ် အန့ၣ် တက့ၢ် ဆံးဒိၣ်လဲၣ်. 12 မၤသးဒ်န့ၣ်ဒီး ဖဲဒၣ် တၢ် လၢသုဆၢ လၢပှၤကညီ ကမၤသုခဲလၢာ်န့ၣ် မၤအီၤ ဒ်န့ၣ်အသိး တက့ၢ်. အဂ့ၢ်ဒ်အံၤ, အဝဲန့ၣ်မ့ၢ် တၢ်သိၣ်တၢ်သီ, ဒီးဝံအကလုၢ် အကထါလီၤ. 13 လဲၤနုာ် လၢကျဲစၢၤ အအံၣ်န့ၣ် တက့ၢ်. အဂ့ၢ်ဒ်အံၤ, ကျဲစၢၤမ့ၢ် အလဲၢ်, ဒီးကျဲမ့ၢ်အဒိၣ် လၢအဆှၢဝဲဆူ တၢ်ဟးဂူာ်ဟးဂီၤန့ၣ်, ဒီးပှၤ လၢအလဲၤနုာ် လၢအီၤတဖၣ် အိၣ်အါဂၤလီၤ. 14 မ့မ့ၢ်ကျဲစၢၤမ့ၢ် အအံၣ်, ဒီးကျဲမ့ၢ်အဆံး လၢအဆှၢဝဲဆူ တၢ်မူန့ၣ်, ဒီးပှၤ လၢအထံၣ်န့ၢ်အီၤတဖၣ် အိၣ် စှၤဂၤလီၤ. 15 ပလီၢ်သုသး လၢဝံအဘျၣ် လၢအဟဲဆူ သုအိၣ်, သိး ဒီးသိအကူအသိး ဒီး လၢအပူၤန့ၣ်မ့ၢ် ထွံၣ်မံၤ လၢအဒူတဖၣ်န့ၣ် တက့ၢ်. 16 သုကသ့ၣ်ညါအီၤ လၢအတၤသၣ်လီၤ. ပဒဲး စပံးသၣ် လၢတၤဆှုၣ်တၤမဲလိၤ, ဒီးချၢၣ်ဒၢသၣ် လၢနီၣ်တၤဆှုၣ် တြံးဘလူး အလိၤ စ့ၢ်ကီးဧါ. 17 ဒ်န့ၣ်အသိး ကယဲၢ် သ့ၣ်အဂ့ၤ ကိးထံးဒဲးန့ၣ် သၣ်ထီၣ် တၤသၣ်အဂ့ၤလီၤ. မ့မ့ၢ် သ့ၣ် လၢအအၢ တထံးန့ၣ်, သၣ်ထီၣ် တၤသၣ်အအၢလီၤ. 18 သ့ၣ်အဂ့ၤတထံးန့ၣ် သၣ်ထီၣ် တၤသၣ်အအၢ တသ့ဘၣ်. ဒီးသ့ၣ်အအၢ တထံးန့ၣ် သၣ်ထီၣ် တၤသၣ်အဂ့ၤ တသ့စ့ၢ်ကီးဘၣ်. 19 ကယဲၢ် သ့ၣ် လၢအတသၣ်ထီၣ်ဘၣ် လၢတၤသၣ်အဂ့ၤ ကိးထံးဒဲးန့ၣ် ဘၣ်တၢ်ကူာ်လီၤကွံာ်, ဒီးဘၣ် တၢ်ဘျုးလီၤကွံာ်အီၤ လၢမ့ၣ်အူပူၤလီၤ. 20 မၤသးဒ်န့ၣ်ဒီး သုကသ့ၣ်ညါအီၤ လၢအတၤသၣ်လီၤ. 21 ပှၤလၢအစံးဘၣ်ယၤ, ကစၢ်ဧၢ, ကစၢ်ဧၢန့ၣ် တမ့ၢ် အကလဲၤနုာ်ဆူ မူခိၣ်အဘီအမုၢ် ကိးဂၤဒဲးဘၣ်. မ့ၢ်ထဲ ပှၤလၢအမၤဝဲဖဲဒၣ် ယပၢ် အိၣ်လၢမူခိၣ်အသးန့ၣ်ဧိၤလီၤ. 22 တၢ် လၢမုၢ်တနံၤန့ၣ် ပှၤအါဂၤ ကစံးဘၣ်ယၤ, ကစၢ်ဧၢ, ကစၢ်ဧၢ, ပကတိၤတၢ် လၢဝံအကျိာ် လၢနမံၤ, ဒီးပဟီထီၣ်ကွံာ် တၢ်နါ လၢနမံၤ, ဒီးပမၤ တၢ်လီၤလး အါမံၤ လၢနမံၤ, တမ့ၢ်ဘၣ်ဧါ. 23 တုၤနုၤတစု ယကအုၣ် ယသး လၢအီၤ, ယတသ့ၣ်ညါဘၣ်သု နီတခီၣ်ဘၣ်. ပှၤလၢအမၤ တၢ်အၢတၢ်သီသ့ၣ်ဧၢ, ဟးဖး ဒီးယၤ တက့ၢ်. 24 မၤသးဒ်န့ၣ် ဒီးပှၤ လၢအနၢ်ဟူ ယကလုၢ်ယကထါအံၤ, ဒီး တိၢ်န့ၢ်ဝဲ ကိးဂၤဒဲးန့ၣ် ယကဒိလီၤအီၤ လၢပှၤကူၣ်ဘၣ်ကူၣ်သ့ လၢအသူၣ်ဟံၣ် လၢလၢၢ်ခိၣ် တဂၤ လီၤ. 25 ဒီးတၢ်ဟဲစူၤ, ဒီးထံလုၣ်ဘၢတၢ်, ဒီးကလံၤ အူဘၣ်တၢ်, ဒီးဘၣ်ဝဲ လၢဟံၣ်တဖျၢၣ်န့ၣ်လီၤ. ဒီးတလီၤပှီၢ်ဘၣ်ဝဲဘၣ်. အဂ့ၢ်ဒ်အံၤ, အခီၣ်ထံး သူၣ်အသး လၢလၢၢ်ခိၣ် အဂ့ၢ်လီၤ. 26 ဒီးပှၤ လၢအနၢ်ဟူ ယကလုၢ်ယကထါအံၤ, ဒီးတတိၢ်န့ၢ်ဘၣ်ဝဲ ကိးဂၤဒဲးန့ၣ် ယကဒိလီၤအီၤ လၢပှၤဟးဂီၤဖိ လၢအသူၣ်ဟံၣ် လၢမဲးခိၣ်လီၤ. 27 ဒီးတၢ်ဟဲစူၤ, ဒီးထံလုၣ်ဘၢတၢ်, ဒီးကလံၤအူဘၣ်တၢ်, ဒီးလီၤဘၣ်ဝဲ လၢဟံၣ်တဖျၢၣ်န့ၣ်, ဒီးလီၤပှီၢ်ကွံာ်ဝဲလီၤ. ဒီးအလီၤပှီၢ်န့ၣ် ဒိၣ်လီၤ. 28 ဒီးတုၤယ့ၣ်ၡူး မၤဝံၤ အတၢ်ကတိၤဒီး, တၢ်မၤအသး လၢပှၤဂီၢ်မုၢ်တဖၣ်န့ၣ် ပာ်အသးကမၢကမၣ် လၢအသိၣ်တၢ်သီတၢ် အဃိလီၤ. 29 အဂ့ၢ်ဒ်အံၤ, သိၣ်က့ၤသီက့ၤ အီၤ ဒ်ပှၤအိၣ်ဒီးအစိကမီၤ, ဒီးတမ့ၢ်ဘၣ် ဒ်အပှၤကွဲးလံာ်တဖၣ် အသိးဘၣ်လီၤ.



မးသဲ Matthew 8

1 တုၤအဟဲလီၤ လၢကစၢၢ်လိၤန့ၣ် ဒီး, ပှၤဂီၢ်မုၢ် အါဂၤ ပိာ်ထီၣ်အခံလီၤ. 2 ဒီးကွၢ်ကွၢ်, ပှၤဘၣ်တၢ်ဆါအၢတဂၤ ဟဲဆူအအိၣ်, ဒီးဘါအီၤ, ဒီးစံးဝဲဒၣ်, ကစၢ်ဧၢ, နသးမ့ၢ်အိၣ်ဒီး, နမၤကဆှီထီၣ်ယၤသ့လီၤ. 3 ဒီးယ့ၣ်ၡူး ယူာ်ဃီၤ အစု, ဒီး ထိးဘၣ်အီၤ, ဒီးစံးဝဲဒၣ်, ယသးအိၣ်, မ်နကဆှီထီၣ်က့ၤ တက့ၢ်. ဒီးအတၢ်ဆါအၢန့ၣ် ကဆှီထီၣ်က့ၤဝဲ တကီၢ်ခါလီၤ. 4 ဒီးယ့ၣ်ၡူး စံးဘၣ်အီၤ, ပလီၢ်နသး ဒ်သိးတသုတစံးဘၣ် ပှၤနီတဂၤတဂ့ၤန့ၣ် တက့ၢ်. မ့မ့ၢ်လဲၤ ဒုးနဲၣ်နသး လၢပှၤလုၢ်တၢ်အဒိၣ် တဂၤ, ဒီးမၤဘူၣ်တၢ် လၢစီၤမိၤၡ့ မၤလိာ် လၢတၢ်အုၣ်အသး လၢအဝဲသ့ၣ် အဂီၢ် တက့ၢ်. 5 ဒီးတုၤအလဲၤနုာ်ဝဲ လၢကပ့းရနီၣ်အပူၤ ဒီး, သုးဖိ တကယၤ အခိၣ်တဂၤ ဟဲဆူအအိၣ်, ဒီးဃ့ကညးအီၤ, 6 ဒီးစံးဝဲဒၣ်, ကစၢ်ဧၢ, ယဖိသၣ်တဂၤ သံတခီပၤ, ဒီးဆိးကဲး နးမး, ဒီးမံလီၤ လၢဟံၣ်ပူၤန့ၣ်လီၤ. 7 ဒီးယ့ၣ်ၡူး စံးဘၣ်အီၤ, ယကဟဲမၤဘျါက့ၤအီၤလီၤ. 8 ဒီးသုးဖိတကယၤ အခိၣ်န့ၣ် စံးဆၢအီၤ, ဒီးစံးဝဲဒၣ်, ကစၢ်ဧၢ, နဟဲနုာ် လၢယဟံၣ်ခိၣ် အဖီလာ်န့ၣ် ယ တဂ့ၤတဘၣ်ဘၣ်. မ့မ့ၢ်ထဲ နစံးနကလုၢ် တဘီဒီး, ယဖိသၣ် ကဘျါက့ၤလီၤ. 9 အဂ့ၢ်ဒ်အံၤ, ယဲဒၣ်အံၤ ယအိၣ် စ့ၢ်ကီး လၢတၢ်စိတၢ်ကမီၤ အဖီလာ်ဒီး ယအိၣ်ဒီး သုးဖိတဖၣ် လၢယဖီလာ်လီၤ. ဒီးယစံးဘၣ် အအံၤတဂၤ, လဲၤ, ဒီးလဲၤဝဲလီၤ. ဒီးအန့ၣ် တဂၤ, ဟဲ ဒီးဟဲဝဲလီၤ. ဒီးယကုၢ်, မၤ တၢ်အံၤ, ဒီးမၤဝဲလီၤ. 10 တုၤယ့ၣ်ၡူး နၢ်ဟူ ဒီး, ကမၢကမၣ်ဝဲ, ဒီးစံးဘၣ်ပှၤ လၢအပိာ်အခံတဖၣ်န့ၣ်, ယစံးဘၣ်တဲဘၣ်သု တီတီအံၤ, လၢအံၣ်စရ့လး ဒၣ်လဲာ် အပူၤန့ၣ် တၢ်နာ်ထဲအံၤ ယတထံၣ်န့ၢ်ဘၣ်. 11 ဒီးယစံးဘၣ်တဲဘၣ်သု ပှၤအါဂၤ ကဟဲ လၢမုၢ်ထီၣ်, ဒီး လၢမုၢ်နုာ်, ဒီးကဆ့ၣ်နီၤဝဲဒီး စီၤအၤဘြၤဟၣ်, ဒီးစီၤအံၤစဲး, ဒီးစီၤယၤကိာ် လၢမူခိၣ် အဘီအမုၢ် အပူၤလီၤ. 12 မ့မ့ၢ်ဘီမုၢ် အဖိခွါတဖၣ် ကဘၣ် တၢ်ဟီထီၣ်ကွံာ်အီၤဆူ တၢ်ခံးကျါ လၢခိ, ဒီးတၢ်ဘၣ်ဟီၣ်တၢ်ဘၣ်ယၢၤ, ဒီးတၢ်မဲအ့ၣ်တဃံးန့ၣ် ကအိၣ်ဝဲ ဖဲန့ၣ်လီၤ. 13 ဒီးယ့ၣ်ၡူး စံးဘၣ် သုးဖိတကယၤ အခိၣ်တဂၤန့ၣ်, က့ၤက့ၤတက့ၢ်. ဒ်နနာ်တၢ် အသိးန့ၣ်, မ်တၢ်ကဲထီၣ်လိၣ်ထီၣ် လၢနဂီၢ်တက့ၢ်. ဒီးအဖိသၣ် ဘျါက့ၤ တစုဃီ ဖဲန့ၣ်လီၤ. 14 ဒီးယ့ၣ်ၡူး လဲၤနုာ်ဝဲဆူ စီၤပ့းတရူး အဟံၣ်ပူၤ, ဒီးထံၣ် စီၤပ့းတရူး အမံၤပှၢ်ပိာ်မုၣ် မံလီၤ, ဒီးညၣ်ဂိၢ်ဝဲလီၤ. 15 ဒီးထိးဘၣ်ဝဲ အစု, ဒီးတၢ်ညၣ်ဂိၢ်န့ၣ် ဟးထီၣ်ကွံာ် လၢအလိၤ, ဒီးအဝဲဒၣ် ဂဲၤဆၢထၢၣ် မၤ အခ့အပှၤ အတၢ်မၤ လၢအဂီၢ် လီၤ. 16 ဒီးတုၤ မုၢ်ဟါ လီၤဒီး, ပှၤဟဲစိာ် ပှၤ လၢတၢ်နါ အိၣ်လၢအလိၤ အါဂၤ ဆူအအိၣ်, ဒီးအဝဲဒၣ် ဟီထီၣ်ကွံာ်သးတဖၣ်န့ၣ် လၢအကလုၢ်တဘီ, ဒီးမၤဘျါက့ၤ ကယဲၢ် ပှၤလၢအမၤတကဲဘၣ်တဖၣ်န့ၣ် ခဲလၢာ်လီၤ. 17 ဒ်သိး ဝံ ယၡါယၤ အကလုၢ် ကလၢထီၣ်ပှဲၤထိၣ်ဝဲလီၤ. စံးဝဲဒၣ်, အဝဲဒၣ် အကစၢ်ဝဲ ဟံးန့ၢ် ပတၢ်ဆိးက့မံနီၤ, ဒီးစိာ် ပတၢ်ဆူးတၢ်ဆါလီၤ. 18 ဒီးတုၤယ့ၣ်ၡူး ထံၣ် ပှၤဂီၢ်မုၢ် အါဂၤ အိၣ်ဝးတရံးအီၤ ဒီး, မၤလိာ် လၢပှၤကလဲၤခီဂာ်ဆူ ဝၢ်ဘးခီလီၤ. 19 ဒီးပှၤကွဲးလံာ်တဂၤ ဟဲဝဲ, ဒီးစံးဘၣ်အီၤ, သရၣ်ဧၢ, ဖဲဒၣ် နလဲၤတၢ် တပူၤပူၤန့ၣ်, ယကပိာ်နခံလီၤ. 20 ဒီးယ့ၣ်ၡူး စံးဘၣ်အီၤ, ထွံၣ်မံၤန့ၣ် အိၣ်ဝဲဒီး အတဝၢ, ဒီးထိၣ် လၢတၢ်ဖးဖီန့ၣ် အိၣ်ဝဲဒီး အလီၢ်, မ့မ့ၢ် ပှၤကညီဖိခွါတဂၤအံၤ ဖဲအကပာ်မံလီၤ အခိၣ်န့ၣ် အလီၢ်တအိၣ်ဘၣ်. 21 ဒီးပှၤ လၢအပျဲၢ်အဘီၣ်အကျါ အဂၤတဂၤ စံးဘၣ်အီၤ ကစၢ်ဧၢ, ဒုးက့ၤဆိဒၣ်ကလိာ်ယၤ ဒ်သိး ယကခူၣ်လီၤကွံာ် ယပၢ်တက့ၢ်. 22 ဒီးယ့ၣ်ၡူး စံးဘၣ်အီၤ ပိာ်ယခံတက့ၢ်. ဒီး မ်ပှၤသံတဖၣ် ခူၣ်လီၤ အပှၤသံဒၣ်ဝဲ တက့ၢ်. 23 ဒီးတုၤအလဲၤနုာ် လၢကဘီပူၤဒီး အပျဲၢ်အဘီၣ် ပိာ်အခံလီၤ. 24 ဒီးကွၢ်ကွၢ်, ကလံၤမုၢ်တွၤဖးဒိၣ် အိၣ်ထီၣ်ဝဲ လၢပီၣ်လဲၣ်ပူၤ တုၤကဘီန့ၣ် ဘံၣ်ဝဲ လၢလပီတဖၣ် လီၤ. မ့မ့ၢ်အဝဲဒၣ်န့ၣ် မံသပ့ၤဝဲလီၤ. 25 ဒီးအပျဲၢ်အဘီၣ် လဲၤမၤဖုသံနီၣ်ထီၣ်အီၤ, ဒီးစံးဝဲဒၣ်, ကစၢ်ဧၢ, အုၣ်က့ၤခီၣ်က့ၤ ပှၤတက့ၢ်, ပကဟးဂီၤလီၤ. 26 ဒီစံးဘၣ်အီၤ, ပှၤနာ်တၢ်စှၤသ့ၣ်ဧၢ, ဘၣ်မနုၤ လၢသုပျံၤတၢ်လဲၣ်. တုၤနုၤတစု ဂဲၤဆၢထၢၣ် ဒူကလံၤ ဒီးပီၣ်လဲၣ်အလိၤ, ဒီးအတၢ်အိၣ်က့ၤမး ဂၢၢ်တပၢၢ်လီၤ. 27 ဒီးပှၤကညီတဖၣ်န့ၣ် ကမၢကမၣ်ဝဲ, ဒီးစံးဝဲဒၣ်, အဝဲဒၣ် တဂၤအံၤမ့ၢ် ပှၤဒ်လဲၣ်. ကလံၤသီၣ်ဂီၤ, ဒီးပီၣ်လဲၣ်န့ၣ် ဒိကနၣ်မး အကလုၢ်လဲၣ်. 28 ဒီးတုၤအတုၤ လၢဝၢ်ဘးခီ, လၢပှၤကဒါရၤဖိ အကီၢ်န့ၣ် ဒီး, ပှၤ လၢတၢ်နါ အိၣ်လၢအလိၤ ခံဂၤ ဟဲသဂၢၢ် အီၤ လၢလိပူၤလီၤ. အဝဲသ့ၣ် ဒူဝဲ ဒူဒူကလဲာ် တုၤပှၤလဲၤ လၢကျဲန့ၣ် တသ့နီတဂၤဘၣ်. 29 ဒီးကွၢ်ကွၢ်, ကိးပသူထီၣ် ဒီးစံးဝဲဒၣ်, ယွၤအဖိခွါဧၢ, တၢ်ဘၣ်ဃးဒီးပှၤ ဒီးနၤ မ့ၢ်မနုၤလဲၣ်. အမုၢ်အလါ တချုးဘၣ်ဒံးဘၣ်ဒီး, မ့ၢ် နဟဲမၤနးမၤဖှီၣ် ပှၤဧါ. 30 ဒီးထိးတဖု အါဒု အီၣ်အဆၣ် လၢဘးန့ၣ် စၢၢ်တ လၢၢ် ဒီးအဝဲသ့ၣ် အအိၣ်, 31 ဒီးတၢ်နါတဖၣ် ဃ့ကညးအီၤ, ဒီး စံးဝဲဒၣ်, နမ့ၢ်ဟီထီၣ်ကွံာ်ပှၤဒီး, မၢ ပလဲၤဆူ ထိးတဖုန့ၣ် အပူၤ တက့ၢ်. 32 ဒီးစံးဘၣ်အီၤ, လဲၤတ့ၢ်, ဒီးအဝဲသ့ၣ် ဟးထီၣ်ကွံာ် ဒီးလဲၤဝဲဆူ ထိးတဖုန့ၣ် အပူၤလီၤ. ဒီးကွၢ်ကွၢ်, ထိး ဒီဖုညါန့ၣ် ဃ့ၢ်စံၣ်လီၤ လၢကၢၢ်ဖးထီ ဆူပီၣ်လဲၣ်ပူၤ, ဒီးလီၤအုးသံ လၢထံကျါလီၤ. 33 ဒီးပှၤကွၢ်ထိးတဖၣ်န့ၣ် ဃ့ၢ်ဝဲ, ဒီးလဲၤဆူဝ့ၢ်ပူၤ, ဒီးစံၣ်တဲၤတဲလီၤ တၢ်ခဲလၢာ်, ဒီးတၢ် လၢအဘၣ်ဃးဒီးပှၤ လၢတၢ်နါ အိၣ်လၢအလိၤတဖၣ် အဂ့ၢ်လီၤ. 34 ဒီးကွၢ်ကွၢ်, ပှၤဝ့ၢ်ဖိ ဒီဝ့ၢ်ညါ, ဟဲထီၣ်သဂၢၢ် ယ့ၣ်ၡူး, ဒီးတုၤအထံၣ်အီၤ ဒီး, ဃ့ကညးအီၤ လၢအကဟးထီၣ်ကွံာ် လၢအကီၢ်အဃၢၤလီၤ. 

1 ဒီးလဲၤနုာ် လၢကဘီပူၤ, ဒီးခီဂာ်ဝဲ, ဒီးဟဲနုာ်ဆူ အဝ့ၢ်ဒၣ်ဝဲ အပူၤလီၤ. 2 ဒီးကွၢ်ကွၢ်, ပှၤဟဲစိာ် ပှၤသံတခီပၤ တဂၤ မံလီၤ လၢအလီၢ်မံပူၤ ဆူအအိၣ်လီၤ. ဒီးတုၤ ယ့ၣ်ၡူး ထံၣ် အဝဲသ့ၣ် အတၢ်နာ်ဒီး, စံးဘၣ် ပှၤသံတခီပၤတဂၤန့ၣ်, ဖိဧၢ, ပာ် နသးခူတလ့ၢ် တက့ၢ်. နတၢ်ဒဲးဘး ပျၢ်လံ. 3 ဒီးကွၢ်ကွၢ်, ပှၤကွဲးလံာ်တနီၤနီၤ စံး လၢအသးကံၢ်ပူၤ, တၢ် လၢပှၤတဂၤအံၤ, ကတိၤကမၣ် ယွၤလီၤ. 4 ဒီးယ့ၣ်ၡူး သ့ၣ်ညါ အတၢ်ဆိကမိၣ်တဖၣ်ဒီး စံးဝဲဒၣ်, ဘၣ်မနုၤ လၢသုဆိကမိၣ် တၢ်အၢ လၢသုသးကံၢ်ပူၤလဲၣ်. 5 အဂ့ၢ်ဒ်အံၤ, မ့ၢ်ပစံးညီ ဖဲလဲၣ် တမံၤလဲၣ်, မ့ၢ်ပစံး လၢနတၢ်ဒဲးဘး ပျၢ်ကွံာ်လံန့ၣ် ညီတက့ၢ်, မ့ၢ်ပစံး လၢဂဲၤဆၢထၢၣ်ဟးန့ၣ်, ညီတက့ၢ်လဲၣ်. 6 ဘၣ်ဆၣ်ဒီး, ဒ်သိး သုကသ့ၣ်ညါ လၢပှၤကညီဖိခွါအံၤ, အိၣ်ဒီး အစိကမီၤ လၢဟီၣ်ခိၣ်ချၢ လၢအကပျၢ် တၢ်ဒဲးဘးဒီး,, ယစံးဘၣ်နၤ, ဂဲၤဆၢထၢၣ်, ဒီးစိာ်ထီၣ် နလီၢ်မံ, ဒီးက့ၤက့ၤဆူ နဟံၣ် တက့ၢ်. 7 ဒီးအဝဲဒၣ် ဂဲၤဆၢထၢၣ်, ဒီး က့ၤက့ၤဆူ အဟံၣ်လီၤ. 8 ဒီးပှၤဂီၢ်မုၢ် ထံၣ်ဘၣ်ဝဲဒီး, ပျံၤတၢ် ဒီးစံးထီၣ်ပတြၢၤ ယွၤ လၢအဟ့ၣ် တၢ်စိတၢ်ကမီၤ ထဲထဲန့ၣ် လၢပှၤကညီ အဃိလီၤ. 9 ဒီးယ့ၣ်ၡူး ဟးထီၣ်ဖဲန့ၣ်, ဒီးထံၣ် ပှၤကညီတဂၤ ကိးဝဲ အမံၤ လၢစီၤမးသဲ ဆ့ၣ်နီၤ လၢပှၤဃ့သွဲ အလီၢ်, ဒီးစံးဘၣ်အီၤ, ပိာ်ယခံ တက့ၢ်. ဒီးဂဲၤဆၢထၢၣ်, ပိာ်ထီၣ် အခံလီၤ. 10 ဒီးတၢ်မၤအသး လၢယ့ၣ်ၡူး ဆ့ၣ်နီၤသန့ၤတၢ် လၢဟံၣ်ပူၤ အဖၢမုၢ်ဒီး, ကွၢ်ကွၢ်, ပှၤဃ့သွဲ ဒီးပှၤတၢ်ဒဲးဘးဖိ အါဂၤ, ဟဲ ဒီးဆ့ၣ်နီၤသန့ၤဃုာ် ဒီးအီၤ ဒီးအပျဲၢ်အဘီၣ် လီၤ. 11 ဒီးတုၤပှၤဖၤရံၤၡဲသ့ၣ်တဖၣ် ထံၣ်ဝဲဒီး, စံးဘၣ် အပျဲၢ်အဘီၣ်, ဘၣ်မနုၤ လၢသုသရၣ် အီၣ်တၢ် ဒီးပှၤဃ့သွဲ ဒီးပှၤတၢ်ဒဲးဘးဖိတဖၣ်လဲၣ်. 12 ဒီးယ့ၣ်ၡူး နၢ်ဟူဝဲ ဒီးစံးဘၣ်အီၤ, ပှၤလၢအအိၣ်ဆူၣ်အိၣ်ချ့တဖၣ်န့ၣ်, မၤ ကသံၣ်သရၣ် အလီၢ်တအိၣ်ဘၣ်, မ့ၢ်ထဲပှၤ လၢအမၤ တကဲဘၣ်တဖၣ်န့ၣ်ဧိၤလီၤ. 13 တၢ်တထံၣ်အံၤ, ဘၣ်ယသး လၢတၢ်သူၣ်ကညီၤသးကညီၤ ဒီးတမ့ၢ်ဘၣ် တၢ်လုၢ်တၢ်ပာ်ဘၣ်န့ၣ်, လဲၤမၤလိ တက့ၢ်. အဂ့ၢ်ဒ်အံၤ, ယဟဲကိးက့ၤ ပှၤအတီအလိၤ တမ့ၢ်ဘၣ်, မ့ၢ် ပှၤတၢ်ဒဲးဘးဖိလီၤ. 14 တုၤနုၤတစု စီၤယိၤဟၣ် အပျဲၢ်အဘီၣ် ဟဲဆူ အအိၣ်ဒီး စံးဝဲဒၣ်, ဘၣ်မနုၤ လၢပဝဲဒၣ်, ဒီးပှၤဖၤရံၤၡဲသ့ၣ်တဖၣ်, ဒုၣ်တၢ်အီၣ်တၢ်အီ တလီၢ်တလီၢ်လီၢ်, ဒီးနပျဲၢ်နဘီၣ် တဒုၣ်ဘၣ် တၢ်အီၣ်တၢ်အီန့ၣ်လဲၣ်. 15 ဒီးယ့ၣ်ၡူး စံးဘၣ်အီၤ, တၢ် လၢတလးမူး အပျဲၢ်အံၤ, ဖဲတလးမူးပိာ်ခွါ အိၣ်ဒီးအီၤ အဖၢမုၢ်ဒီး, သူၣ်အုးသးအုး ဘၣ်ကသ့ဧါ. ဘၣ်ဆၣ်ဒီး အနံၤအသီတဖၣ် ကဘၣ် လၢတၢ်ကထုးဖး တလးမူးပိာ်ခွါ ဒီးအီၤလီၤ. တုၤနုၤတစု, ကဒုၣ် တၢ်အီၣ်တၢ်အီလီၤ. 16 တၢ်အကူအသိး လီၢ်လံၤန့ၣ်, ပှၤတဆးကျးဘၣ်အီၤ လၢတၢ်အသီ နီတဂၤဘၣ်. အဂ့ၢ်ဒ်အံၤ, တၢ်အသီန့ၣ် ဖှီ တၢ်အကူအသိးန့ၣ်, ဒီးအပူၤလီၢ် နးထီၣ်ဝဲလီၤ. 17 ဒီးတၢ် လၢထံဒၢတၢ်ဖံး လီၢ်လံၤ အပူၤန့ၣ်, ပှၤတဒၢနုာ်ဘၣ် စပံးထံအသီဘၣ်. မ့ၢ်မၤဒ်န့ၣ်ဒီး, ထံဒၢတၢ်ဖံးန့ၣ် ပိၢ်ဖးဝဲ, ဒီးစပံးထံ ယွၤလီၤကွံာ်, ဒီးထံဒၢတၢ်ဖံးန့ၣ် ဟးဂီၤဝဲလီၤ. မ့မ့ၢ်တၢ် လၢစပံးထံအသီန့ၣ်, ပှၤဒၢနုာ် အီၤ လၢထံဒၢတၢ်ဖံး အသီအပူၤ, ဒီးအိၣ်ဒၣ် တၢ်ခံမံၤလိာ်လီၤ. 18 စံၣ်တဲၤတဲလီၤ တၢ်တဖၣ်န့ၣ် လၢအီၤ အဖၢမုၢ်ဒီး, ကွၢ်ကွၢ်, တၢ်အခိၣ်တဂၤ ဟဲတီၤလီၤ လၢအမဲာ်ညါ, ဒီးစံးဝဲဒၣ်, ယဖိမုၣ်တဂၤ ကသံတ့ၢ် ခဲကနံၣ်အံၤလီၤ. ဘၣ်ဆၣ်ဒီး ဟဲပာ်နစု လၢအလိၤ တက့ၢ်. ဒီးကမူထီၣ်က့ၤဝဲလီၤ. 19 ဒီးယ့ၣ်ၡူး ဂဲၤဆၢထၢၣ်, ဒီးလဲၤပိာ်အခံ အိၣ်ဒီး အပျဲၢ်အဘီၣ်လီၤ. 20 ဒီးကွၢ်ကွၢ်, ပိာ်မုၣ် လၢအဆါသွံၣ်လီၤဝဲ တဆံခံနံၣ်တဂၤ, ဟဲ လၢအချၢဃံ, ဒီးထိးဘၣ် အကူအသိး အနွံလီၤ. 21 အဂ့ၢ်ဒ်အံၤ, စံးဝဲ လၢအသးကံၢ်ပူၤ, မ့ၢ်ထဲ ယထိးဘၣ် အကူအသိးဒီး, ယကဘျါက့ၤလီၤ. 22 ဒီးယ့ၣ်ၡူး ဃၣ်ဃီၤအသး, ဒီးထံၣ်အီၤ, ဒီးစံးဝဲဒၣ်, ဖိမုၣ်ဧၢ, ပာ် နသးခူတလ့ၢ် တက့ၢ်. နတၢ်နာ်န့ၣ် မၤဘျါက့ၤလံ နၤလံ. ဒီးပိာ်မုၣ်န့ၣ် ဘျါက့ၤဝဲ တစုဃခီ ဖဲန့ၣ်လီၤ. 23 ဒီးတုၤ ယ့ၣ်ၡူး လဲၤနုာ် လၢတၢ်အခိၣ်အဟံၣ်, ဒီးထံၣ် ပှၤပှီၢ်ဒၢ, ပှၤအူပံ, ဒီးပှၤဂီၢ်မုၢ်ကလာ် အဲးအဲးဒီး, 24 စံးဝဲဒၣ်, ဟးထီၣ်ကွံာ် တက့ၢ်. အဂ့ၢ်ဒ်အံၤ, ဖိမုၣ်ဖိသၣ် တသံဘၣ်. မ့ၢ်အမံသပ့ၤလီၤ. ဒီးအဝဲသ့ၣ်တဖၣ် နံၤဘၣ်ဖၣ်လဲ အီၤလီၤ. 25 ဒီးတုၤပှၤဂီၢ်မုၢ် ဘၣ် တၢ်ဟီထီၣ်ကွံာ်အီၤ ဒီး, လဲၤနုာ်ဝဲ, ဒီးဟံးအစု, ဒီးပိာ်မုၣ်ဖိသၣ်န့ၣ် ဂဲၤဆၢထၢၣ်က့ၤဝဲလီၤ. 26 ဒီးတၢ်မၤအသးန့ၣ် ဟူထီသါလီၤ လၢကီၢ်န့ၣ် ဒီကီၢ်ညါလီၤ. 27 ဒီးတုၤ ယ့ၣ်ၡူး ဟးထီၣ်ကွံာ်ဖဲန့ၣ် ဒီး, ပှၤမဲာ်ဘျီၣ်ခံဂၤ ဟဲပိာ်ထီၣ်အခံ, ဒီးကိးပသူထီၣ် ဒီးစံးဝဲဒၣ်, စီၤဒၤဝံး အဖိခွါဧၢ, သူၣ်ကညီၤသးကညီၤလၢ်ပှၤ တက့ၢ်. 28 ဒီး တုၤအလဲၤနုာ်ဆူ ဟံၣ်ပူၤဒီး, ပှၤမဲာ်ဘျီၣ်တဖၣ်န့ၣ် ဟဲဆူအအိၣ်, ဒီးယ့ၣ်ၡူး စံးဘၣ်အီၤ, မ့ၢ်သုနာ် လၢယမၤ တၢ်အံၤသ့ စ့ၢ်ကီးဧါ. 29 ဒီးအဝဲသ့ၣ် စံးဆၢအီၤ, ပနာ်လီၤ, ကစၢ်ဧၢ, တုၤနုၤ တစုထိးဘၣ် အဝဲသ့ၣ် အမဲာ်, ဒီးစံးဝဲဒၣ်, ဒ်သုနာ်တၢ် အသိးန့ၣ်, မ်တၢ်ကဲထီၣ် လၢသုဂီၢ် တက့ၢ်. 30 ဒီး အမဲာ် ကပီၤထီၣ်က့ၤဝဲလီၤ. ဒီးယ့ၣ်ၡူး မၤလိာ်အီၤ ဆူၣ်ဆူၣ်ကလဲာ်, ဒီစံးဝဲဒၣ်, ဒ်သိး ပှၤသုတသ့ၣ်ညါ နီတဂၤ တဂ့ၤဒီး, ပလီၢ်သုသး တက့ၢ်. 31 ဘၣ်ဆၣ်ဒီး အဝဲသ့ၣ် ဟးထီၣ်, ဒီးမၤဟူထီသါလီၤ အမံၤ လၢကီၢ်န့ၣ် ဒီကီၢ်ညါလီၤ. 32 ဒီးဖဲအဝဲသ့ၣ် ဟးထီၣ်ကွံာ်ဒီး, ကွၢ်ကွၢ်, ပှၤဟဲစိာ် ပှၤတအုၣ် လၢတၢ်နါ အိၣ်လၢအလိၤ တဂၤ ဆူအအိၣ်လီၤ. 33 ဒီးတုၤအဟီထီၣ်ကွံာ် တၢ်နါဒီး, ပှၤတအုၣ်ကတိၤထီၣ်တၢ်လီၤ. ဒီးပှၤဂီၢ်မုၢ် ကမၢကမၣ်ဝဲ, ဒီးစံးဝဲဒၣ်, ပှၤတထံၣ်ဘၣ် တၢ် ဒ်အံၤသိး လၢအံၣ်စရ့လးအပူၤ နီတခီၣ်ဘၣ်. 34 မ့မ့ၢ် ပှၤဖၤရံၤၡဲသ့ၣ်တဖၣ် စံးဝဲဒၣ်, မ့ၢ်အဟီထီၣ်ကွံာ် တၢ်နါ လၢတၢ်နါ အခိၣ် လီၤ. 35 ဒီးယ့ၣ်ၡူး ဟးဝ့ၤဝီၤတၢ် လၢကိးထူကိးဝ့ၢ် ဒီးကိးဒူကိးသဝီ, ဒီးသိၣ်က့ၤသီက့ၤတၢ် လၢအဘူၣ်ဘျီၣ်ပူၤ, ဒီး စံၣ်တဲၤတဲလီၤ ဘီမုၢ် အတၢ်သးခုအကစီၣ်, ဒီးမၤဘျါက့ၤ ကယဲၢ် တၢ်ဆူးတၢ်ဆါ, ဒီးတၢ်အက့အကွဲၣ် ခဲလၢာ် လီၤ. 36 ဒီးတုၤအထံၣ် ပှၤဂီၢ်မုၢ်တဖၣ်န့ၣ် ဒီး, အသးအိၣ် အီၤလီၤ. အဂ့ၢ်ဒ်အံၤ တၢ်ဘှံးအဝဲသ့ၣ် အသး, ဒီးလီၤပြံလီၤပြါဝဲ ဒ်သိတဖၣ် လၢတၢ်တအိၣ်ကွၢ်ဘၣ်အီၤ အသိးန့ၣ်လီၤ. 37 တုၤနုၤတစု စံးဘၣ် အပျဲၢ်အဘီၣ်, ကူးဘုအလီၢ် အိၣ်အါမး, မ့မ့ၢ် ပှၤမၤတၢ်ဖိတဖၣ်န့ၣ် အိၣ် စှၤဂၤလီၤ. 38 မၤသးဒ်န့ၣ် ဒိးဃ့ ကူးတၢ်အလီၢ် အကစၢ်, ဒ်သိး အကမၢလီၤ ပှၤမၤတၢ်ဖိ ဆူအကူးတၢ်အလီၢ်န့ၣ် တက့ၢ်.

1 ဒီး ကိးန့ၢ် အပျဲၢ်အဘီၣ် တဆံခံဂၤ ဆူအအိၣ်, ဒီးဟ့ၣ်လီၤအီၤ လၢတၢ်စိတၢ်ကမီၤ လၢသးအၢတဖၣ် အဖီခိၣ်, ဒ်သိး အကဟီထီၣ်ကွံာ်အီၤ, ဒီးမၤဘျါက့ၤ ကယဲၢ် တၢ်ဆူးတၢ်ဆါ, ဒီးတၢ်အက့အကွဲၣ် ခဲလၢာ်လီၤ. 2 ဒီးအပှၤတၢ်မၢဖိ ခံဂၤန့ၣ်, အမံၤ မ့ၢ်အအံၤ, အခီၣ်ထံး မ့ၢ် စီၤၡံမိၣ် ကိးဝဲ လၢစီၤပ့းတရူး, ဒီးအဒီပုၢ်ဝဲၢ် စီၤအၣ်ဒရ့း, စီၤစ့းဘ့းဒဲ အဖိခွါ စီၤယၤကိာ် ဒီး အဒီပုၢ်ဝဲၢ် စီၤယိၤဟၣ်, 3 စီၤဖံးလံးပူး ဒီးစီၤဘၢ်သလီးမဲ, စီၤသိၤမါ ဒီးပှၤဃ့သွဲ စီၤမးသဲ, စီၤအၤလဖဲ အဖိခွါ စီၤယၤကိာ် ဒီးစီၤလ့းဘဲ ကိးဝဲအမံၤသီ လၢစီၤသးဒဲ, 4 ပှၤကနၤဧၣ်ဖိ စီၤၡံမိၣ်, ဒီးစီၤယူဒၤအံၣ်စကၤရံၤအိာ်, လၢအဟ့ၣ်လီၤကွံာ် စ့ၢ်ကီး အီၤလီၤ. 5 တၢ် လၢပှၤတဆံခံဂၤန့ၣ်, ယ့ၣ်ၡူး မၢ အလဲၤတၢ်, ဒီး မၤလိာ်အီၤ ဒီးစံးဝဲဒၣ်, လဲၤပိာ်ကျဲဆူ ပှၤကလုာ်တဖၣ် အအိၣ် တဂ့ၤ, လဲၤနုာ် လၢပှၤၡၤမရံ အဝ့ၢ်ပူၤ တဂ့ၤ. 6 မ့မ့ၢ် လဲၤဆူ အံၣ်စရ့လး အဟံၣ်အသိ လၢအဟါမၢ်တဖၣ် အအိၣ် တက့ၢ်. 7 ဒီးလဲၤစံၣ်တဲၤတဲလီၤတၢ် ဒီးစံး, မူခိၣ် အဘီအမုၢ်န့ၣ် ဘူးထီၣ်လံ. 8 မၤဘျါက့ၤ ပှၤဆါတဖၣ်, ဒုးဂဲၤဆၢထၢၣ်က့ၤ ပှၤသံတဖၣ်, မၤကဆှီထီၣ်က့ၤ ပှၤဘၣ်တၢ်ဆါအၢတဖၣ်, ဟီထီၣ်ကွံာ် တၢ်နါတဖၣ်န့ၣ် တက့ၢ်. သုဒိးန့ၢ် ကလီတၢ်လံ, ဟ့ၣ်ကလီတၢ် တက့ၢ်. 9 ထူမ့ၢ်ဂ့ၤ, စ့မ့ၢ်ဂ့ၤ, တိၢ် လၢသု ယီၢ်တကိး အပူၤ မ့ၢ်ဂ့ၤ, 10 ထၢၣ်တဖျၢၣ် လၢကျဲအဂီၢ်မ့ၢ်ဂ့ၤ, ဆ့ခံဘ့ၣ်မ့ၢ်ဂ့ၤ, ခီၣ်ဖံးတဖၣ်မ့ၢ်ဂ့ၤ, နီၣ်ထိးမ့ၢ်ဂ့ၤ, သုတကတဲာ်ကတီၤ တဂ့ၤ, အဂ့ၢ်ဒ်အံၤ, ပှၤလၢအမၤတၢ်န့ၣ် ကြၢး ဒီး အတၢ်အီၣ်တၢ်အီလီၤ. 11 ဒီးဖဲဒၣ် ဝ့ၢ်မ့ၢ်ဂ့ၤ, သဝီမ့ၢ်ဂ့ၤ, လၢသုလဲၤနုာ် တဖျၢၣ်ဖျၢၣ်ဒီး, ပှၤအဂ့ၤ အိၣ်လၢအပူၤ မ့ၢ်မတၤ မတၤ တဂၤလဲၣ်လဲၣ်န့ၣ်, သံကွၢ်ဒၣ်ကလိာ်, ဒီးအိၣ်ဖဲန့ၣ် တုၤ သုဟးထီၣ်ကွံာ်န့ၣ် တက့ၢ်. 12 ဒီးတုၤသုလဲၤနုာ် လၢဟံၣ်ပူၤဒီး, ဆိၣ်ဂ့ၤ အီၤ တက့ၢ်. 13 ဒီးတၢ် လၢဟံၣ်တဖျၢၣ်န့ၣ်, မ့ၢ်ကြၢးဒီး, မ်သုတၢ်ဃူတၢ်ဖိး ကဘၣ်အီၤ တက့ၢ်, မ့မ့ၢ်, မ့ၢ်တကြၢးဘၣ်ဒီး, မ်သုတၢ်ဃူတၢ်ဖိး ဟဲက့ၤကဒါက့ၤဆူသုအိၣ် တက့ၢ်. 14 ဒီးဖဲဒၣ် ပှၤလၢအတတူၢ်လိာ်ဘၣ်သု, ဒီးတကနၣ်ဘၣ် သုကလုၢ် တဂၤဂၤန့ၣ်, တုၤသုဟးထီၣ်ကွံာ် လၢအဟံၣ်မ့ၢ်ဂ့ၤ, အဝ့ၢ်မ့ၢ်ဂ့ၤ, တြုၤလီၤကွံာ် တၢ်ကမူၣ် လၢသုခီၣ်လၣ် တက့ၢ်. 15 ယစံးဘၣ်တဲဘၣ်သု တီတီအံၤ, လၢတၢ်စံၣ်ညီၣ် အမုၢ်တနံၤန့ၣ်, စဒိၣ်ဒိးဂမိရၤ အကီၢ် ကဘၣ် တၢ်ဘီၣ်န့ၢ် ဝ့ၢ်တဖျၢၣ်န့ၣ် တက့ၢ်လီၤ. 16 ကွၢ်ကွၢ်, ယမၤလီၤသု ဒ်သိတဖၣ် လၢထွံၣ်မံၤ အကျါ အသိးန့ၣ်လီၤ. မၤသးဒ်န့ၣ်ဒီး ကဲထီၣ် ပှၤကူၣ်တၢ်သ့ ဒ်ဂုၢ်အသိး, ဒီးတကူၣ်ဘၣ် တၢ်အၢ ဒ်ထိၣ်လွံၢ် အသိး တက့ၢ်. 17 ပလီၢ်သုသး လၢပှၤကညီ တက့ၢ်. အဂ့ၢ်ဒ်အံၤ, အဝဲသ့ၣ် ကဟ့ၣ်လီၤကွံာ်သု ဆူ ပှၤသးပှၢ် အတၢ်အိၣ်ဖှိၣ်, ဒီးကတီၢ်သု လၢဘူၣ်ဘျီၣ်ပူၤ, 18 ဒီးပှၤကမိၤသုဆူ ပဒိၣ်ပပှၢ် ဒီးစီၤလိၣ်စီၤပၤ အမဲာ်ညါ လၢယဃိ, လၢတၢ်အုၣ်အသး လၢအဝဲသ့ၣ် ဒီး လၢပှၤကလုာ်တဖၣ် အမဲာ်ညါလီၤ. 19 ဘၣ်ဆၣ်ဒီး တုၤအဟ့ၣ်လီၤကွံာ်သုဒီး, မ့ၢ်သုကကတိၤတၢ် ဒ်လဲၣ်မ့ၢ်ဂ့ၤ, မနုၤမနုၤလဲၣ်မ့ၢ်ဂ့ၤ, သုတဘၣ်ယိၣ် တဂ့ၤ. အဂ့ၢ်ဒ်အံၤ, တၢ်ကဟ့ၣ်လီၤ သု လၢတၢ် လၢသုကကတိၤတၢ်န့ၣ် တစုဃီ ဖဲန့ၣ်လီၤ. 20 အဂ့ၢ်ဒ်အံၤ, တမ့ၢ်ဘၣ် သုကတိၤတၢ် သုဝဲဘၣ်, မ့ၢ်သုပၢ်အသး ကတိၤတၢ် လၢသုပူၤလီၤ. 21 ဒီးဒီပုၢ်ဝဲၢ် ကဟ့ၣ်လီၤကွံာ် အဒီပုၢ်ဝဲၢ် ဆူတၢ်သံအပူၤ, ဒီးပၢ်အဖိလီၤ. ဒီးဖိတဖၣ်န့ၣ် ကဂဲၤဆၢထၢၣ် ထီဒါ အမိၢ်အပၢ်, ဒီးကဒုးသံအီၤလီၤ. 22 ဒီးသုကဘၣ် တၢ်သးဟ့သု လၢပှၤကညီခဲလၢာ် လၢယမံၤ အဃိလီၤ. မ့မ့ၢ် ပှၤလၢအအိၣ်ဂၢၢ်ဆိးကျၢၤဝဲ တုၤအကတၢၢ်န့ၣ်, ကဘၣ် တၢ်အုၣ်က့ၤခီၣ်က့ၤအီၤလီၤ. 23 ဒီးတုၤပှၤမၤအၢမၤနးသု လၢဝ့ၢ်တဖျၢၣ်အံၤဒီး, ဃ့ၢ်ထီၣ်ဆူ အဂၤတဖျၢၣ် တက့ၢ်. အဂ့ၢ်ဒ်အံၤ, ယစံးဘၣ်သု တီတီအံၤ, သုလဲၤ လၢအံၣ်စရ့လး အခူအဝ့ၢ် တချုး သကုၤဒံးဘၣ်ဒီး, ပှၤကညီဖိခွါအံၤ ကဟဲဝဲလီၤ. 24 အပျဲၢ် တအိၣ်ဘၣ် လၢအသရၣ် အဖီခိၣ်ဘၣ်, ဒီးအကုၢ် တအိၣ်ဘၣ် လၢအကစၢ် အဖီခိၣ်ဘၣ်. 25 အပျဲၢ် မ့ၢ်ဒ်သိး ဒီးအသရၣ် ဒီးအကုၢ် မ့ၢ်ဒ်သိးဒီး အကစၢ်ဒီး, အါလံ လၢအဂီၢ်လံ. ပှၤမ့ၢ်ကိး ဟံၣ်ကစၢ် လၢဘဧၤလစဘူာ်ဒီး, ကကိး အပှၤဟံၣ်ဖိ အါန့ၢ် အန့ၣ် တက့ၢ် ဆံးဒိၣ်လဲၣ်. 26 မၤသးဒ်န့ၣ်ဒီး ပျံၤအီၤ တဂ့ၤ. အဂ့ၢ်ဒ်အံၤ, တၢ်ကျၢၢ်ဘၢအသး လၢတၢ်တမၤဖျါထီၣ် အီၤဘၣ်န့ၣ်, တအိၣ်ဘၣ် နီတမံၤဘၣ်. ဒီးတၢ်အိၣ်ခူသူၣ် လၢတၢ်တသ့ၣ်ညါထီၣ်အီၤဘၣ်န့ၣ်, တအိၣ်ဘၣ် နီတမံၤဘၣ်. 27 တၢ် လၢယစံးဘၣ်သု လၢတၢ်ခံးကျါန့ၣ်, စံးဘၣ်က့ၤ လၢတၢ်ကပီၤ အကျါ တက့ၢ်. ဒီးတၢ် လၢသု နၢ်ဟူ လၢသုနၢ်ပူၤန့ၣ်, စံၣ်တဲၤတဲလီၤ လၢဟံၣ်ခိၣ် အဖီခိၣ် တက့ၢ်. 28 ဒီးပှၤ လၢအမၤသံ ပနီၢ်ခိ, ဒီးမၤသံ ပသး တသ့ဘၣ်တဖၣ်န့ၣ်, သုတပျံၤအီၤ တဂ့ၤ, မ့မ့ၢ် ဂ့ၤန့ၢ် အန့ၣ် ပျံၤ ပှၤလၢအမၤဟးဂီၤ ပသး ဒီးပနီၢ်ခိ လၢလရာ်ပူၤ သ့တဂၤန့ၣ် တက့ၢ်. 29 ပှၤဆါကွံာ် ထိၣ်ဖှံး ခံဘ့ၣ် လၢတိၢ်တဘ့ၣ် တမ့ၢ်ဘၣ်ဧါ. ဒီးသုပၢ် တအိၣ်ဘၣ်ဒီး, တလီၤတဲာ်ဘၣ် လၢဟီၣ်ခိၣ် အဖီခိၣ် နီတဘ့ၣ်ဘၣ်. 30 ဒီးသုခိၣ် သူအဘိ ဒၣ်လဲာ် ဘၣ်တၢ်ဂံၢ် အီၤ ခဲလၢာ်လီၤ. 31 မၤသးဒ်န့ၣ်ဒီး ပျံၤတၢ် တဂ့ၤ. သု ဂ့ၤန့ၢ် ထိၣ်ဖှံး အါဘ့ၣ် တက့ၢ်လီၤ. 32 မၤသးဒ်န့ၣ်ဒီး, ကယဲၢ် ပှၤလၢအအၢၣ်လီၤအီလီၤ ယၤ လၢပှၤကညီ အမဲာ်ညါ ကိးဂၤဒဲးန့ၣ်, ယကအၢၣ်လီၤအီလီၤ စ့ၢ်ကီး အီၤ လၢယပၢ် အိၣ်လၢမူခိၣ် အမဲာ်ညါလီၤ. 33 မ့မ့ၢ်ဖဲဒၣ် ပှၤလၢအသမၢယၤ လၢပှၤကညီ အမဲာ်ညါ တဂၤဂၤန့ၣ်, ယကသမၢ စ့ၢ်ကီး အီၤ လၢယပၢ် အိၣ်လၢမူခိၣ် အမဲာ်ညါလီၤ. 34 သုတဆိကမိၣ် လၢယဟဲမၢလီၤ တၢ်ဃူတၢ်ဖိး လၢဟီၣ်ခိၣ်ချၢအံၤ တဂ့ၤ. တမ့ၢ်ဘၣ် ယဟဲမၢလီၤ တၢ်ဃူတၢ်ဖိးဘၣ်. မ့ၢ်နးတဘ့ၣ်လီၤ. 35 အဂ့ၢ်ဒ်အံၤ, ယဟဲမၤ လီၤမုၢ်လီၤဖး ပှၤတဂၤ ဒီးအပၢ်, ဒီးဖိမုၣ် ဒီးအမိၢ်, ဒီးဒဲၣ် ဒီးအမံၤပှၢ်ပိာ်မုၣ်လီၤ. 36 ဒီးပှၤကညီ အဒုၣ်အဒါ ကမ့ၢ် အပှၤဟံၣ်ဖိဒၣ်ဝဲလီၤ. 37 ပှၤလၢအအဲၣ်အမိၢ် မ့ၢ်ဂ့ၤ, အပၢ် မ့ၢ်ဂ့ၤ, အါန့ၢ် အအဲၣ်ယၤအံၤ, တကြၢးဘၣ် ဒီးယၤဘၣ်, ဒီးပှၤ လၢအအဲၣ်အဖိမုၣ် မ့ၢ်ဂ့ၤ, အဖိခွါ မ့ၢ်ဂ့ၤ, အါန့ၢ် အအဲၣ် ယၤအံၤ, တကြၢးဘၣ် ဒီးယၤဘၣ်. 38 ဒီးပှၤ လၢအတဟံးန့ၢ်ဘၣ် အထူၣ်စုညါ ဒီးပိာ်ယခံဘၣ်တဂၤန့ၣ်, တကြၢးဘၣ် ဒီးယၤဘၣ်. 39 ပှၤလၢအထံၣ်န့ၢ် အသးသမူန့ၣ်, ကမၤဟါမၢ်ကွံာ်အီၤလီၤ. ဒီးပှၤ လၢအဒုးဟါမၢ် အသးသမူ လၢယဃိအံၤ, ကထံၣ်န့ၢ်ဘၣ် အီၤလီၤ. 40 ပှၤလၢအတူၢ်လိာ်သုန့ၣ်မ့ၢ် အတူၢ်လိာ်ယၤ, ဒီးပှၤ လၢအတူၢ်လိာ်ယၤအံၤ, မ့ၢ်အတူၢ်လိာ်ပှၤ လၢအမၢလီၤယၤလီၤ. 41 ပှၤလၢအတူၢ်လိာ်ဝံတဂၤ လၢဝံအမံၤ အဃိန့ၣ်, ကန့ၢ်ဘၣ် ဝံအဘျုး, ဒီးပှၤ လၢအတူၢ်လိာ်ပှၤ အတီအလိၤ လၢပှၤအတီအလိၤအမံၤ အဃိန့ၣ်, ကန့ၢ်ဘၣ် ပှၤအတီအလိၤ အဘျုးလီၤ. 42 ဒီးဖဲဒၣ် ပှၤလၢအဟ့ၣ်အီ ပှၤတဂၤ, လၢပှၤအဆံးတဖၣ်အံၤ အကျါ, ထဲထံခုၣ် တလီခီ လၢအပျဲၢ်အဘီၣ်အမံၤ အဃိန့ၣ်, ယစံးဘၣ် သုတီတီအံၤ, အဘျုး တဟါမၢ်ဘၣ်ဝဲဘၣ်. 


မးသဲ Matthew 11

1 ဒီးတၢ်မၤအသး လၢယ့ၣ်ၡူး မၤလိာ် အပျဲၢ်အဘီၣ် တဆံခံဂၤန့ၣ် ဝံၤဒီး, ဟးထီၣ်ကွံာ်ဝဲ ဖဲန့ၣ်, ဒ်သိး အကသိၣ်က့ၤသီက့ၤတၢ်, ဒီးစံၣ်တဲၤတဲလီၤတၢ် လၢအခူအဝ့ၢ် လီၤ. 2 ဒီးတုၤ စီၤယိၤဟၣ် နၢ်ဟူဝဲ လၢဃိာ်ပူၤ, လၢယ့ၣ်ၡူး အတၢ်မၤတဖၣ် အဂ့ၢ်ဒီး, မၢလီၤ အပျဲၢ်အဘီၣ် ခံဂၤ, 3 ဒီး စံးဘၣ်အီၤ, နဲဒၣ်အံၤ နမ့ၢ် ပှၤလၢအဟဲတဂၤန့ၣ်, မ့ၢ်ပ ဘၣ်ကွၢ်လၢ်ဒံး ပှၤအဂၤတဂၤ အကျဲလဲၣ်. 4 ဒီးယ့ၣ်ၡူး စံးဘၣ်အီၤ, တၢ် လၢသုနၢ်ဟူ, ဒီးသုထံၣ်ဘၣ်တဖၣ်အံၤ, က့ၤ စံးဘၣ်တဲဘၣ် စီၤယိၤဟၣ် တက့ၢ်. 5 ပှၤလၢအမဲာ်ဘျီၣ်တဖၣ် ထံၣ်ထီၣ်က့ၤတၢ်, ဒီးပှၤ လၢအခီၣ်ဟးဂီၤတဖၣ် ဟးထီၣ်က့ၤဝဲ, ပှၤလၢအဘၣ် တၢ်ဆါအၢတဖၣ် ကဆှီထီၣ်က့ၤဝဲ, ဒီးပှၤ လၢအနၢ်တအၢတဖၣ်, နၢ်ဟူထီၣ်က့ၤတၢ်, ပှၤလၢအသံတဖၣ်န့ၣ် တၢ်ဒုးဂဲၤဆၢထၢၣ်က့ၤအီၤ, ဒီးပှၤ လၢအဖှီၣ်အယာ်တဖၣ်န့ၣ်, တၢ်စံၣ်တဲၤတဲလီၤန့ၢ်အီၤ လၢတၢ်သးခုကစီၣ်လီၤ. 6 ဒီးဖဲဒၣ် ပှၤလၢအသး တဟးဂီၤဘၣ် လၢယပူၤ တဂၤဂၤန့ၣ်, ဘၣ်ဆိၣ်ဂ့ၤဝဲလီၤ. 7 ဒီးဖဲအဝဲသ့ၣ် က့ၤက့ၤဒီး, ယ့ၣ်ၡူး စံးဘၣ်သီ ပှၤဂီၢ်မုၢ် လၢစီၤယိၤဟၣ် အဂ့ၢ်, သုဟးထီၣ်ဆူ ပှၢ်မုၢ်ကနၢ, ဒ်သိး သုကကွၢ်ကီ မနုၤတမံၤလဲၣ်. မ့ၢ်တပိၢ်တဘိ လၢအဟူးဝး လၢကလံၤန့ၣ် ဧါ. 8 မ့တမ့ၢ်ဘၣ်ဒီး, မ့ၢ်သုဟးထီၣ် ဒ်သိး သုကကွၢ်ကီ မနုၤတမံၤလဲၣ်. မ့ၢ် ပှၤကူတၢ်သိးတၢ် ကပုာ်လုးန့ၣ် ဧါ. ကွၢ်ကွၢ်, ပှၤလၢအအိၣ်ဒီး အကူအသိး ကပုာ်လုးတဖၣ်န့ၣ်, အိၣ်လၢစီၤပၤ အဟံၣ်ပူၤလီၤ. မ့တမ့ၢ်ဘၣ်ဒီး, မ့ၢ်သုဟးထီၣ်ဒ်သိး သုကကွၢ်ကီ မနုၤတမံၤလဲၣ်. မ့ၢ်ဝံတဂၤဧါ. 9 မ့ၢ်လံ, ယစံးဘၣ်တဲဘၣ် သု, မ့ၢ်အဒိၣ်န့ၢ် ဝံတဂၤ တက့ၢ်လီၤ. 10 အဂ့ၢ်ဒ်အံၤ, အဝဲဒၣ်န့ၣ်မ့ၢ် ပှၤ လၢတၢ်ကွဲးအသး အဂ့ၢ်. ကွၢ်ကွၢ်, ယမၢလီၤ ယကလူးအဂၤ လၢနမဲာ်ညါ, လၢအကမၤက့ၤ နကျဲ လၢနမဲာ်ညါလီၤ. 11 ယစံးဘၣ်သု တီတီအံၤ, လၢပှၤ လၢပိာ်မုၣ် ဆံးစၢ်န့ၢ် အီၤ အကျါန့ၣ်, ပှၤ ဒိၣ်န့ၢ် ပှၤဘျၢတၢ် စီၤယိၤဟၣ် တအိၣ်ထီၣ်ဘၣ် နီတဂၤဘၣ်. ဘၣ်ဆၣ်ဒီး ပှၤလၢအဆံးကတၢၢ်တဂၤ လၢမူခိၣ်အဘီအမုၢ် အပူၤန့ၣ်, ဒိၣ်န့ၢ်အီၤ တက့ၢ်လီၤ. 12 ဒီး လၢပှၤဘျၢတၢ် စီၤယိၤဟၣ် အမုၢ်နံၤတဖၣ် တုၤ ခဲကနံၣ်အံၤ, မူခိၣ် အဘီအမုၢ် ဘၣ်တၢ်ဂုာ်ဆူၣ်အီၤ, ဒီးပှၤဂုာ်ဆူၣ်တၢ်တဖၣ်န့ၣ်, မၤန့ၢ်ဆူၣ်အီၤ လီၤ. 13 အဂ့ၢ်ဒ်အံၤ, ကယဲၢ် ဝံသ့ၣ်တဖၣ် ခဲလၢာ်, ဒီးတၢ်သိၣ်တၢ်သီ ကတိၤတၢ် လၢဝံအကျိာ် တုၤလီၤ လၢစီၤယိၤဟၣ် လီၤ. 14 ဒီးသုသး မ့ၢ်အိၣ်လၢသုကတူၢ်လိာ်တၢ်အံၤဒီး, ပှၤတဂၤအံၤမ့ၢ် စီၤအ့ၤလံယၤ လၢအကဟဲတဂၤန့ၣ် လီၤ. 15 ပှၤအိၣ်ဒီးအနၢ် လၢအနၢ်ဟူ တၢ်န့ၣ်, မ်အနၢ်ဟူတၢ် တက့ၢ်. 16 ဒီးပှၤတစိၤအံၤ, မ့ၢ်ယကဒိလီၤအီၤ လၢမနုၤတမံၤလဲၣ်. မ့ၢ်အလီၤဂာ် ဒီးဖိသၣ်တဖၣ် ဆ့ၣ်နီၤ လၢဖၠါပူၤ, ဒီးကိးထီၣ် အဂိၤမီၣ်, 17 ဒီးစံးဝဲဒၣ်, ပအူ ပံ လၢသုဂီၢ်, ဒီး သုတဂဲၤကလံၣ်ဘၣ်. ပဟီၣ်တၢ် လၢသုဂီၢ်, ဒီးသုတဒဲလီၤဘၣ် သုသးနၢ်ပှၢ်န့ၣ်ဘၣ်လီၤ. 18 အဂ့ၢ်ဒ်အံၤ, စီၤယိၤဟၣ် ဟဲဝံ, ဒီးတအီၣ်ဘၣ် တၢ်ဘၣ်, ဒီးတအီၤဘၣ် တၢ်ဘၣ်. ဒီးပှၤစံးဝဲဒၣ်, တၢ်နါ အိၣ်လၢအလိၤ လီၤ. 19 ပှၤကညီအဖိခွါအံၤ ဟဲဝဲ, ဒီးအီၣ်တၢ် ဒီးအီတၢ်, ဒီးပှၤစံးဝဲဒၣ်, ကွၢ်ကွၢ်, ပှၤတဂၤအံၤ, မ့ၢ်ပှၤအီၣ်လုၣ်ကိတၢ်, ဒီးပှၤအီစပံးထံ, ပှၤဒီတံၤဒီသကိး ဒီးပှၤဃ့သွဲ, ဒီးပှၤတၢ်ဒဲးဘးဖိလီၤ. ဘၣ်ဆၣ်ဒီး တၢ်ကူၣ်ဘၣ်ကူၣ်သ့န့ၣ် ဘၣ်တၢ်ပာ်တီပာ်လိာ်အီၤ လၢအဖိဒၣ်ဝဲ လီၤ. 20 တုၤနုၤတစု ပာ်သီ တၢ်ကမၣ် လၢခူဧိၤဝ့ၢ်ဧိၤ လၢအမၤ တၢ်လီၤလး လၢအပူၤ လၢအအါကတၢၢ်တဖၣ်န့ၣ်, လၢအတပီၢ်ယၢ်လီၤက့ၤဘၣ်အသး အဃိလီၤ. 21 ဃၤရၤစံၣ်ဧၢ, နဲဒၣ်အံၤ နဘၣ် နဘၣ်အဖှီၣ်လီၤ. ဘ့ၤသစဲဒၤဧၢ, နဲဒၣ်အံၤ နဘၣ်အဖှီၣ်လီၤ. အဂ့ၢ်ဒ်အံၤ, တၢ်လီၤလးမၤအသး လၢသုပူၤတဖၣ်န့ၣ်, မ့ၢ်မၤတ့ၢ်အသး လၢစိၢ် ဒီးစံဒိၣ်အပူၤ ဒီး, ကပီၢ်ယၢ်လီၤက့ၤ အသး ဃဲးဃဲးတ့ၢ်, လၢထၢၣ်တၢ်ကံးညၣ်, ဒီး လၢဖၣ်ဆါ အပူၤလီၤ. 22 ဒီးယစံးဘၣ်တဲဘၣ်သုအံၤ, လၢတၢ်စံၣ်ညီၣ် အမုၢ်နံၤန့ၣ်, စိၢ် ဒီးစံဒိၣ် ကဘၣ် တၢ်ဘီၣ်န့ၢ် သု တက့ၢ် လီၤ. 23 ဒီးနဲဒၣ် ကပ့းရနီၣ်ဧၢ, နထီၣ်ဘး လၢမူခိၣ် ဘၣ်ဆၣ်ဒီး, နကဘၣ် တၢ်ဆီၣ်လီၤ ပၢၢ်လၢပျုၤပူၤလီၤ. အဂ့ၢ်ဒ်အံၤ, တၢ်လီၤလးမၤအသး လၢနပူၤတဖၣ်န့ၣ်မ့ၢ် မၤတ့ၢ်အသး လၢစဒိၣ်အပူၤ ဒီး, ကအိၣ်ဒံး တုၤ မုၢ်မဆါ တနံၤအံၤလီၤ. 24 ဒီးယစံးဘၣ်တဲဘၣ်သုအံၤ, လၢတၢ်စံၣ်ညီၣ် အမုၢ်နံၤန့ၣ်, ကီၢ်စဒိၣ် ကဘၣ် တၢ်ဘီၣ်န့ၢ်နၤ တက့ၢ်လီၤ. 25 အကတီၢ်ဖဲန့ၣ် ယ့ၣ်ၡူး ကတိၤဆၢတၢ်, ဒီးစံးဝဲဒၣ်, မူခိၣ် ဒီးဟီၣ်ခိၣ် အကစၢ်, ပၢ်ဧၢ, ယစံးထီၣ်ပတြၢၤ နၤလီၤ. အဂ့ၢ်ဒ်အံၤ, တၢ်တဖၣ်အံၤ နပာ်ခူသူၣ်ကွံာ် လၢပှၤကူၣ်တၢ်သ့ ဒီးပှၤအသူၣ်ဆးအသးဆးတဖၣ် အမဲာ်ညါ, ဒီး မၤဖျါထီၣ်အီၤ လၢဖိဆံးတဖၣ်လီၤ. 26 မ့ၢ်လံ, ပၢ်ဧၢ, မ့ၢ်အဘၣ်နသး ဒ်န့ၣ် အဂ့ၢ်လီၤ. 27 ယပၢ် ဟ့ၣ်လီၤ တၢ်ခဲလၢာ် လၢယၤလံ, ဒီးမ့တမ့ၢ်ဘၣ်ပၢ်န့ၣ် ဒီး, ပှၤတသ့ၣ်ညါဘၣ် ဖိခွါ နီတဂၤဘၣ်. ဒီးမ့တမ့ၢ်ဘၣ် ဖိခွါ ဒီး ဖဲဒၣ် ပှၤလၢဖိခွါ ကမၤဖျါထီၣ် ပၢ် လၢအီၤ တဂၤဂၤန့ၣ်, ပှၤတသ့ၣ်ညါဘၣ်ပၢ် နီတဂၤဘၣ်. 28 ပှၤ လၢတၢ်ဘှံးအသး, ဒီးဝံ တၢ်ယိးတၢ်ဃၢ ခဲလၢာ် သ့ၣ်သုဧၢ, ဟဲဆူ ယအိၣ် တက့ၢ်. ဒီးယကဒုးအိၣ်ဘှံး သုလီၤ. 29 ဟံးထီၣ် ယနီၣ်ယိးဘိ လၢသုလိၤ, ဒီးမၤလိတၢ် လၢယၤ တက့ၢ်. အဂ့ၢ်ဒ်အံၤ, ယသးစူၤ, ဒီးယသး ဆီၣ်လီၤ ယသးလီၤ. ဒီးသုကထံၣ်န့ၢ် တၢ်အိၣ်ဘှံး လၢသုအဂီၢ်လီၤ. 30 အဂ့ၢ်ဒ်အံၤ, ယနီၣ်ယိးဘိ မ့ၢ်အညီ, ဒီး ယတၢ်ဝံတၢ်ယိး မ့ၢ်အဖှံလီၤ. 


မးသဲ Matthew 12

1 အကတီၢ်ဖဲန့ၣ် ယ့ၣ်ၡူး လဲၤခီ စံာ်ဧိၤပှဲၤဧိၤ လၢမုၢ်အိၣ်ဘှံးအနံၤ, ဒီးအပျဲၢ်အဘီၣ်တဖၣ် တၢ်သၣ်ဝံၤအသး, ဒီး ဒဲး သီဘုအစဲၤ ဒီးအီၣ်ဝဲဒၣ်လီၤ. 2 ဒီးပှၤဖၤရံၤၡဲသ့ၣ်တဖၣ် ထံၣ်ဘၣ်ဝဲ, ဒီးစံးဘၣ်အီၤ, ကွၢ်ကွၢ်, တၢ်တဂ့ၤမၤဘၣ် လၢမုၢ်အိၣ်ဘှံးအနံၤအံၤ, နပျဲၢ်နဘီၣ် မၤ မးလဲၣ်. 3 ဒီးအဝဲဒၣ် စံးဘၣ်အီၤ, စီၤဒၤဝံး ဒီးပှၤ လၢအသိးတဖၣ်, တုၤ တၢ်သၣ်ဝံၤအသးဒီး, မၤတၢ် ဒ်လဲၣ်ဒ်လဲၣ်, မ့ၢ်သုတဖးဘၣ်ဧါ. 4 မ့ၢ်အလဲၤနုာ်ဆူ ယွၤအဟံၣ်ပူၤ, ဒီးအီၣ် တၢ်မဲာ်ညါအကိၣ်, လၢအကစၢ်ဒၣ်ဝဲ မ့ၢ်ဂ့ၤ, ပှၤလၢအအိၣ်ဒီးအီၤ မ့ၢ်ဂ့ၤ, တဂ့ၤအီၣ်ဘၣ်ဝဲဘၣ်, ဂ့ၤအီၣ် ထဲပှၤလုၢ်တၢ်အဒိၣ်တဖၣ်ဧိၤလီၤ. 5 လၢမုၢ်အိၣ်ဘှံးအနံၤ, ပှၤလုၢ်တၢ်အဒိၣ် အိၣ်လၢတၢ်လုၢ်အဟံၣ်ပူၤတဖၣ်န့ၣ်, လုၣ်သ့ၣ်ခါပတာ် မုၢ်အိၣ်ဘှံးအနံၤ, ဒီး အတၢ်ကမၣ် တအိၣ်ဘၣ်န့ၣ်, သုတဖးဘၣ် လၢလံာ် တၢ်သိၣ်တၢ်သီအပူၤ ဘၣ်ဧါ. 6 ဒီးယစံးဘၣ်တဲဘၣ်သု လၢတၢ် ဒိၣ်န့ၢ် တၢ်လုၢ်အဟံၣ် အိၣ်မး ဖဲအံၤတဂၤလီၤ. 7 ဘၣ်ယသး လၢတၢ်သူၣ်ကညီၤ တၢ်သးကညီၤ, ဒီး တမ့ၢ်ဘၣ် လၢတၢ်လုၢ်တၢ်ပာ်ဘၣ်, စံးတၢ်န့ၣ်, သုနၢ်မ့ၢ်ပၢၢ်ဒီး, သုတစံၣ်ညီၣ်ဃၣ်ဘၣ် ပှၤ လၢအတၢ်ကမၣ် တအိၣ်ဘၣ်န့ၣ်ဘၣ်. 8 အဂ့ၢ်ဒ်အံၤ, ပှၤကညီဖိခွါအံၤ, မ့ၢ်မုၢ်အိၣ်ဘှံးအနံၤ အကစၢ်လီၤ. 9 ဒီးတုၤအဟးထီၣ်ကွံာ်ဖဲန့ၣ် ဒီး, လဲၤနုာ်ဆူ အဝဲသ့ၣ် အဘူၣ်ဘျီၣ်ပူၤလီၤ. 10 ဒီးကွၢ်ကွၢ်, ပှၤအစုဃ့ထီတခီ, အိၣ်ဝဲတဂၤလီၤ. ဒီးပှၤသံကွၢ်အီၤ ဒီးစံးဝဲဒၣ်, လၢမုၢ်အိၣ်ဘှံးအနံၤတဖၣ်, မၤဘျါက့ၤ တၢ်ဆါ ဘၣ်ကဂ့ၤဧါ, ဒ်သိး အကဆှိးအီၤ အဂ့ၢ်လီၤ. 11 ဒီးအဝဲဒၣ် စံးဘၣ်အီၤ, ပှၤကညီ လၢသုကျါတဂၤ လၢအသိအိၣ်တဒု, ဒီး လၢမုၢ်အိၣ်ဘှံးအနံၤ မ့ၢ်လီၤတဲာ် လၢတၢ်ပူၤဒီး, တဟံးန့ၢ်, ဒီးတထုးထီၣ်က့ၤဘၣ်အီၤန့ၣ်, မ့ၢ်မတၤတဂၤလဲၣ်. 12 မၤသးဒ်န့ၣ်ဒီး မ့ၢ် ပှၤကညီတဂၤ, ဂ့ၤန့ၢ် သိတဒု ဆံးဒိၣ်လဲၣ်. ဒ်န့ၣ်အသိး လၢမုၢ်အိၣ်ဘှံးအနံၤန့ၣ်, ပှၤဂ့ၤမၤ တၢ်ဂ့ၤ လီၤ. 13 တုၤနုၤတစု, စံးဘၣ် ပှၤကညီတဂၤန့ၣ်, ယူာ်ထီၣ် နစု တက့ၢ်. ဒီးယူာ်ထီၣ် အစု, ဒီးအိၣ်ဆူၣ်ထီၣ်က့ၤဝဲ, ဒ်အဝဲတခီ အသိးန့ၣ်လီၤ. 14 ဒီးပှၤဖၤရံၤၡဲတဖၣ်န့ၣ် ဟးထီၣ်ကွံာ်, ဒီးကမၤဟးဂီၤ အီၤ ဒ်လဲၣ်ဒ်လဲၣ်န့ၣ်, ကူၣ်ထီၣ်ဖးလီၤဝဲလီၤ. 15 ဒီးယ့ၣ်ၡူး သ့ၣ်ညါဝဲ, ဒီးဟးထီၣ်ကွံာ်ဝဲ ဖဲန့ၣ်, ဒီးပှၤဂီၢ်မုၢ် အါဂၤ ပိာ်ထီၣ်အခံ, ဒီးအဝဲဒၣ် မၤဘျါက့ၤအီၤ ခဲလၢာ်လီၤ. 16 ဒီးမၤလိာ်အီၤ ဒ်သိး အသု တမၤဖျါထီၣ်အီၤ တဂ့ၤ လီၤ. 17 မၤသးဒ်န့ၣ်ဒီး ဝံ ယၡါယၤ အကလုၢ် လၢထီၣ်ပှဲၤထီၣ်ဝဲလီၤ. စံးဝဲဒၣ်, 18 ကွၢ်ကွၢ်, ယခ့ယပှၤ လၢယဃုထၢလံအီၤ, ပှၤလၢယအဲၣ်အီၤ, လၢအဘၣ်ယသး လၢအီၤတဂၤအံၤ, ယကပာ်ယသး လၢအလိၤ, ဒီးအဝဲဒၣ် ကစံၣ်တဲၤတဲလီၤ ပှၤကလုာ်တဖၣ် လၢတၢ်စံၣ်ညီၣ်လီၤ. 19 တဂ့ၢ်လိာ်ဘှီလိာ်ဘၣ်, တကိးပသူထီၣ်ဘၣ်, ဒီးပှၤတနၢ်ဟူဘၣ် အကလုၢ် လၢကျဲပူၤ နီတဂၤဘၣ်. 20 တပိၢ်တဘိ လၢအသဘှံးန့ၣ်, တမၤတဲာ်ကွံာ်ဘၣ်ဝဲဘၣ်, ဒီးမ့ၣ်အူဒၢအပှံာ် လၢအခုၣ်, တမၤလီၤပံာ်ဘၣ်, တုၤလီၤ လၢအမၤ တၢ်စံၣ်ညီၣ် မၤနၢၤမၤဃၣ် တၢ်အကတီၢ်န့ၣ်လီၤ. 21 ဒီးပှၤကလုာ်တဖၣ်န့ၣ်, ကမုၢ်လၢ်တၢ် လၢအမံၤလီၤ. 22 တုၤနုၤတစု ပှၤ လၢတၢ်နါ အိၣ်လၢအလိၤ, အမဲာ်ဘျီၣ် ဒီးတအုၣ်တဂၤန့ၣ်, ပှၤဟဲစိာ်အီၤ ဆူအအိၣ်, ဒီးအဝဲဒၣ် မၤဘျါက့ၤအီၤ, တုၤဒၣ်လဲာ် ပှၤမဲာ်ဘျီၣ်ဒီးတအုၣ် တဂၤန့ၣ်, ထံၣ်က့ၤတၢ် ဒီးကတိၤက့ၤတၢ်လီၤ. 23 ဒီးပှၤဂီၢ်မုၢ်တဖၣ်န့ၣ် ပာ်ထီၣ်အသး ကမၢကမၣ် ခဲလၢာ်, ဒီး စံးဝဲဒၣ်, အအံၤတဂၤမ့ၢ် စီၤဒၤဝံးအဖိခွါ, တမ့ၢ်ဘၣ်ဧါ. 24 ဒီးတုၤ ပှၤဖၤရံၤၡဲသ့ၣ်တဖၣ် နၢ်ဟူဝဲဒီး, စံးဝဲဒၣ်, အအံၤ တဂၤအံၤ, မ့ၢ်တမ့ၢ်ဘၣ် တၢ်နါအခိၣ် ဘၤဧၤလစဘူာ်န့ၣ် ဒီး, တဟီထီၣ်ကွံာ်ဘၣ် တၢ်နါဘၣ်. 25 ဒီးယ့ၣ်ၡူး သ့ၣ်ညါ အတၢ်ဆိကမိၣ်တဖၣ်, ဒီးစံးဘၣ် အီၤ, ကယဲၢ် ဘီဧိၤမုၢ်ဧိၤ လၢအမၤလီၤဖးလီၤအသးန့ၣ် ကအိၣ်သယုၢ်ဝဲလီၤ. ဒီးခူဧိၤဝ့ၢ်ဧိၤ မ့ၢ်ဂ့ၤ, ဟံၣ်ဧိၤဃီဧိၤ မ့ၢ်ဂ့ၤ, မ့ၢ်မၤလီၤဖးလီၤ အသးဒီး, တအိၣ်ဂၢၢ်ကျၢၤဘၣ်ဝဲ နီတဖျၢၣ်ဘၣ်. 26 ဒီးမုၣ်ကီၤလံၢ် မ့ၢ်ဟီၣ်ထီၣ်ကွံာ် မုၣ်ကီၤလံၢ်ဒီး, မ့ၢ်အလီၤဖးဒီး အကစၢ်ဒၣ်ဝဲလီၤ. အကူၣ် မ့ၢ်ဒ်န့ၣ်ဒီး, အဘီအမုၢ် ကအိၣ်ကျၢၤ ဒ်လဲၣ် 27 ဒီးယမ့ၢ် ဟီထီၣ်ကွံာ် တၢ်နါ လၢဘၤဧၤလစဘူာ်ဒီး, သုဖိခွါတဖၣ် ဟီထီၣ်ကွံာ်အီၤ လၢမတၤတဂၤလဲၣ်. မၤသးဒ်န့ၣ် ဒီးအဝဲသ့ၣ် ကကဲထီၣ် ပှၤစံၣ်ညီၣ်သုလီၤ. 28 မ့မ့ၢ်ယဲဒၣ်အံၤ, ယမ့ၢ်ဟီထီၣ်ကွံာ် တၢ်နါ လၢယွၤအသးဒီး, ယွၤအဘီအမုၢ်န့ၣ် တုၤသပှၢ်တၢၢ်လံ လၢသုအိၣ်လံ. 29 ပှၤမ့ၢ် တစၢဃာ်ဆိ ပှၤဂံၢ်ဆူၣ်ဘါဆူၣ်ဘၣ်ဒီး, လဲၤနုာ်ဆူ ပှၤဂံၢ်ဆူၣ်ဘါဆူၣ် အဟံၣ် ဒီးဂုာ်န့ၢ် အတၢ်ကသ့ ဒ်လဲၣ်. တုၤနုၤတဘျီ ကဂုာ်န့ၢ် အဟံၣ်လီၤ. 30 ပှၤလၢအတအိၣ်ဘၣ်ဒီးယၤဘၣ်, မ့ၢ်အထီဒါယၤ လီၤ. ဒီးပှၤ လၢအတဂၢ်ဖှိၣ်ဘၣ်တၢ် ဒီးယၤဘၣ်, မ့ၢ်အမၤ လီၤပြံလီၤပြါတၢ်လီၤ. 31 မၤသးဒ်န့ၣ်ဒီး ယစံးဘၣ်တဲဘၣ်သု, ကယဲၢ် တၢ်ဒဲးဘး ဒီးတၢ်ကတိၤအၢ ကတိၤသီ ခဲလၢာ်န့ၣ်, တၢ်ကပျၢ်န့ၢ် ပှၤကညီလီၤ. မ့မ့ၢ် တၢ်ကတိၤအၢဘၣ် သးစီဆှံန့ၣ်, တၢ်တပျၢ်န့ၢ် ပှၤကညီဘၣ်. 32 ဒီးဖဲဒၣ် ပှၤလၢအကတိၤထီဒါဘၣ် ပှၤကညီဖိခွါအံၤ လၢတၢ်ကတိၤ တဂၤဂၤန့ၣ်, တၢ်ကပျၢ် အတၢ်ဒဲးဘးလီၤ. မ့မ့ၢ် ဖဲဒၣ် ပှၤလၢအကတိၤထီဒါဘၣ် သးစီဆှံ တဂၤဂၤန့ၣ်, အအံၤတဃၣ် မ့ၢ်ဂ့ၤ, ခဲကိာ်တဃၣ် မ့ၢ်ဂ့ၤ, တၢ်တပျၢ်ဘၣ် အတၢ်ဒဲးဘးဘၣ်. 33 ပာ်သ့ၣ် လၢအဂ့ၤ, ဒီးအသၣ် လၢအဂ့ၤ တက့ၢ်. မ့တမ့ၢ်ဘၣ်ဒီး ပာ်သ့ၣ် လၢအအၢ, ဒီးအသၣ် လၢအအၢ တက့ၢ်. အဂ့ၢ်ဒ်အံၤ, ပှၤသ့ၣ်ညါသ့ၣ် လၢအသၣ်န့ၣ်လီၤ. 34 ဂုၢ်ပွ့ၤတဖုဧၢ, မ့ၢ်သုမ့ၢ်တၢ်အၢဒီး, သုကတိၤတၢ် ဂ့ၤကသ့ ဒ်လဲၣ်. အဂ့ၢ်ဒ်အံၤ, ဒ်တၢ်ပှဲၤအသး ဒီးလုၣ်ကွံာ် အသိးန့ၣ်, ပထးခိၣ် ကတိၤတၢ်လီၤ. 35 ပှၤကညီ လၢအဂ့ၤတဂၤန့ၣ်, ဟံးထီၣ်ဆံထီၣ် တၢ်ဂ့ၤ လၢအပာ်ဖှိၣ် အလီၢ်ဂ့ၤ, ဒီးပှၤကညီ လၢအအၢတဂၤန့ၣ်, ဟံးထီၣ်ဆံထီၣ် တၢ်အၢ လၢအပာ်ဖှိၣ် အလီၢ်အၢန့ၣ်လီၤ. 36 ဒီးယစံးဘၣ်တဲဘၣ်သု ပှၤကညီ ကဘၣ် စံးဆၢတၢ် လၢကယဲၢ် အတၢ်ကတိၤ ကလီကလီ အဂ့ၢ်, လၢတၢ်စံၣ်ညီၣ် အမုၢ်တနံၤန့ၣ်လီၤ. 37 အဂ့ၢ်ဒ်အံၤ, နကဘၣ် တၢ်ပာ်တီပာ်လိၤနၤ လၢနတၢ်ကတိၤ, ဒီးနကဘၣ် တၢ်စံၣ်ညီၣ်ဃၣ်နၤ လၢနတၢ်ကတိၤလီၤ. 38 တုၤနုၤတစု, ပှၤလၢပှၤကွဲးလံာ် ဒီးပှၤဖၤရံၤၡဲ အကျါန့ၣ်, ကတိၤဆၢတၢ် ဒီးစံးဝဲဒၣ်, သရၣ်ဧၢ, နမၤ တၢ်လီၤလးန့ၣ်, တၢ်မိၣ်ထံၣ်ဘၣ်ပသး တမံၤလီၤ. 39 ဒီး အဝဲဒၣ် စံးဆၢတၢ ဒီးစံးဘၣ်အီၤ, ပှၤအအၢအသီ, ဒီးအဲၣ်ဘၢ တၢ်တစိၤအံၤ, ဃု တၢ်လီၤလးတမံၤ, ဒီးတၢ်တဟ့ၣ်ဘၣ် တၢ်လီၤလး လၢအီၤဘၣ်. 40 ကဟ့ၣ်ထဲ ဝံ စီၤယိၤနါ အတၢ်လီၤလး တမံၤဧိၤလီၤ. အဂ့ၢ်ဒ်အံၤ, ဒ်စီၤယိၤနါ အိၣ်ဝဲ လၢညၣ်ဖးဒိၣ် အဟၢဖၢပူၤ သၢနံၤသၢနၤ အသိးန့ၣ်, ပှၤကညီဖိခွါအံၤ ကအိၣ်လၢဟီၣ်ခိၣ် အသးကံၢ်ပူၤ သၢနံၤသၢနၤ ဒ်န့ၣ် အသိးန့ၣ်လီၤ. 41 လၢတၢ်စံၣ်ညီၣ် အပူၤန့ၣ်, ပှၤနံၤနဝ့ဖိ ကဂဲၤဆၢထၢၣ် ဒီးပှၤတစိၤအံၤ, ဒီးကစံၣ်ညီၣ်ဃၣ်အီၤလီၤ. အဂ့ၢ်ဒ်အံၤ, မ့ၢ် စီၤယိၤနါ စံၣ်တဲၤတဲလီၤတၢ် အဃိဒီး, အဝဲသ့ၣ် ပီၢ်ယၢ်လီၤက့ၤအသးလီၤ. 42 ဒီးကွၢ်ကွၢ်, ပှၤ ဒိၣ်န့ၢ် စီၤယိၤနါ အိၣ်မး ဖဲအံၤ တဂၤလီၤ. လၢတၢ်စံၣ်ညီၣ် အပူၤန့ၣ် ကလံၤထံး အနီၢ်ပၤမုၣ် ကဂဲၤဆၢထၢၣ် ဒီးပှၤတစိၤအံၤ, ဒီး ကစံၣ်ညီၣ်ဃၣ်အီၤလီၤ, အဂ့ၢ်ဒ်အံၤ, အဝဲဒၣ် ဟဲ လၢဟီၣ်ခိၣ် အသနၢၣ်, ဒ်သိး အကနၢ်ဟူ စီၤၡလိၤမိၤ အတၢ်ကူၣ်ဘၣ်ကူၣ်သ့လီၤ. ဒီးကွၢ်ကွၢ်, ပှၤ ဒိၣ်န့ၢ် စီၤၡလိၤမိၤ အိၣ်မး ဖဲအံၤတဂၤလီၤ. 43 တုၤတၢ်နါ ဟးထီၣ် လၢပှၤကညီတဂၤ အလိၤဒီး, ဟးဝဲ လၢတၢ်ဃဲၣ်ခိၣ်ဃဲၣ်ဘၣ်, ဒီးဃု တၢ်အိၣ်ဘှံးအလီၢ်, ဒီးတထံၣ်န့ၢ်ဘၣ်ဝဲဘၣ်. 44 တုၤနုၤတစု စံးဝဲဒၣ်, ယကက့ၤက့ၤဆူယဟံၣ်, လၢယဟးထီၣ်ကွံာ် လၢအပူၤန့ၣ်လီၤ. ဒီးတုၤအဟဲက့ၤ ဒီးထံၣ်ဘၣ် လၢအအိၣ်ကလီ, အိၣ်ခွဲအသး, ဒီးအိၣ်ကယၢကယဲအသးလီၤ. 45 တုၤနုၤတစု လဲၤဟံးန့ၢ် တၢ်နါ အၢန့ၢ် အကစၢ်ဒၣ်ဝဲ နွံဒု, ဒီးလဲၤနုာ် အိၣ်ဝဲဆိးဝဲ ဖဲန့ၣ်လီၤ. ဒီးတၢ် လၢပှၤတဂၤန့ၣ် အကတၢၢ်န့ၣ် ကအၢန့ၢ် အခီၣ်ထံး တက့ၢ်လီၤ. ဒီးပှၤအအၢ တစိၤအံၤ, ကမၤအသး ဒ်န့ၣ် အသိးလီၤ. 46 ဒီးကတိၤတၢ် ဒီးပှၤဂီၢ်မုၢ် အဖၢမုၢ်ဒီး, ကွၢ်ကွၢ်, အမိၢ် ဒီးအဒီပုၢ်ဝဲၢ်တဖၣ်န့ၣ်, တၢ်မိၣ်ကတိၤဘၣ်အသး ဒီးအီၤ, ဒီးဆၢထၢၣ်ဝဲ လၢခိလီၤ. 47 ဒီးမတၤတဂၤ စံးဝဲဒၣ်, ကွၢ်ကွၢ်, နမိၢ် ဒီးနဒီပုၢ်ဝဲၢ်တဖၣ်, ဃုကတိၤတၢ် ဒီးနၤ ဒီးဆၢထၢၣ်ဝဲ လၢခိလီၤ. 48 ဒီးကတိၤဆၢတၢ် ဒီးစံးဘၣ်ပှၤ လၢအစံးတ့ၢ်အီၤတဂၤန့ၣ်, ယမိၢ် မ့ၢ်မတၤတဂၤလဲၣ်. ဒီးယဒီပုၢ်ဝဲၢ် မ့ၢ်မတၤတဖၣ်လဲၣ်. 49 ဒီး ယူာ်ဃီၤ အစု ဆူအပျဲၢ်အဘီၣ် အအိၣ်, ဒီးစံးဝဲဒၣ်, ကွၢ်ကွၢ်, ယမိၢ် ဒီးယဒီပုၢ်ဝဲၢ်တဖၣ်လီၤ. 50 အဂ့ၢ်ဒ်အံၤ, ဖဲဒၣ် ပှၤလၢအမၤဝဲ ဖဲဒၣ် ယပၢ် အိၣ်လၢမူခိၣ်အသး တဂၤလၢ်လၢ်န့ၣ်, အဝဲဒၣ် မ့ၢ်ယဒီပုၢ်ဝဲၢ်မုၣ်, ဒီးယဒီပုၢ်ဝဲၢ်ခွါ, ဒီးယမိၢ်လီၤ. 


မးသဲ Matthew 13

1 ဒီး လၢမုၢ်တနံၤန့ၣ်, ယ့ၣ်ၡူး ဟးထီၣ်ကွံာ် လၢဟံၣ်ပူၤ, ဒီးဆ့ၣ်နီၤဝဲ လၢပီၣ်လဲၣ်နံၤလီၤ. 2 ဒီးမ့ၢ် ပှၤဂီၢ်မုၢ် အါဂၤ ဟဲအိၣ်ဖှိၣ်ဆူ အအိၣ် သတးဒီး, အဝဲဒၣ် လဲၤထီၣ်ဆ့ၣ်နီၤ လၢကဘီတဘ့ၣ် အပူၤ, ဒီးပှၤဂီၢ်မုၢ် ဆၢထၢၣ် လၢပီၣ်လဲၣ်အနံၤ ခဲလၢာ်လီၤ. 3 ဒီးအဝဲဒၣ် ကတိၤ တၢ်အါမံၤ ဒီးအီၤ လၢတၢ်ကတိၤဒိ, ဒီးစံးဝဲဒၣ်, ကွၢ်ကွၢ်, ပှၤလၢအဖှံတၢ်တဂၤ, လဲၤဖှံတၢ်လီၤ. 4 ဒီး လၢအဖှံတၢ်န့ၣ် တနီၤနီၤ လီၤဘၣ် လၢကျဲအသရ့ၤ, ဒီးထိၣ်ဖိလံၣ်ဖိ ဟဲအီၣ်ကွံာ်အီၤလီၤ. 5 ဒီးအဂၤတနီၤနီၤ လီၤဘၣ် လၢလၢၢ်ကျါ ဖဲဟီၣ်ခိၣ်အိၣ် တအါဘၣ်. ဒီးမ့ၢ်ဟီၣ်ခိၣ် တယိာ်ဘၣ်ဒီး, မဲထီၣ်ဝဲ တကီၢ်ခါလီၤ. 6 ဒီးတုၤ မုၢ် ဟဲထီၣ်, ဒီးဆါဆဲးဘၣ်အီၤ ဒီး, မ့ၢ်အဂံၢ် တအိၣ်ဘၣ်ဒီး, ဃ့ထီကွံာ်ဝဲလီၤ. 7 ဒီးအဂၤ တနီၤနီၤ လီၤဘၣ် လၢတၤဆှုၣ်တၤမဲ အကျါ, ဒီးတၤဆှုၣ် တၤမဲန့ၣ် မဲထီၣ်ဝဲ ဒီးခဲဘၢကွံာ် အီၤလီၤ. 8 ဒီးအဂၤ တနီၤနီၤ လီၤဘၣ် လၢဟီၣ်ခိၣ်ဂ့ၤ, ဒီးသၣ်ထီၣ်ဝဲ တနီၤနီၤ အါန့ၢ် အလီၢ် တကယၤ, တနီၤနီၤ ဃုဆံ, တနီၤနီၤ သၢဆံလီၤ. 9 ပှၤအိၣ်ဒီးအနၢ် လၢအနၢ်ဟူ တၢ်န့ၣ်, မ် အနၢ်ဟူတၢ် တက့ၢ်. 10 ဒီးအပျဲၢ်အဘီၣ်တဖၣ် ဟဲဆူအအိၣ် ဒီးစံးဘၣ်အီၤ, နကတိၤတၢ် ဒီးပှၤတဖၣ်န့ၣ် လၢတၢ်ကတိၤဒိ မ့ၢ်အဘၣ် မနုၤလဲၣ်. 11 ဒီးအဝဲဒၣ် စံးဆၢတၢ် ဒီးစံးဘၣ်အီၤ, အဂ့ၢ်ဒ်အံၤ, မူခိၣ် အဘီအမုၢ် အတၢ်အိၣ်ခူသူၣ်န့ၣ်, တၢ်ဟ့ၣ်သ့ၣ်ညါသုလီၤ. မ့မ့ၢ် အဝဲသ့ၣ်တဖၣ်န့ၣ်, တၢ်တဟ့ၣ်သ့ၣ်ညါဘၣ်ဝဲဘၣ်. 12 အဂ့ၢ်ဒ်အံၤ, ဖဲဒၣ် ပှၤလၢအတၢ်အိၣ်ဝဲ တဂၤဂၤန့ၣ်, တၢ်ကဟ့ၣ်တၢ် လၢအီၤ, ဒီး အတၢ်ကအါလုၣ်ကိလီၤ. မ့မ့ၢ်ဖဲဒၣ် ပှၤလၢအတၢ်တအိၣ်ဘၣ်ဝဲ တဂၤဂၤန့ၣ်, တၢ်ကဟံးန့ၢ်က့ၤတၢ် လၢအအိၣ်ဒီးအီၤ ဒၣ်လဲာ်လီၤ. 13 မၤသးဒ်န့ၣ်ဒီး ယကတိၤတၢ် ဒီးအီၤ လၢတၢ်ကတိၤဒိလီၤ. အဂ့ၢ်ဒ်အံၤ, ထံၣ် ဒီးတထံၣ်ဘၣ် တၢ်ဘၣ်, နၢ်ဟူ ဒီးတနၢ်ဟူဘၣ်တၢ် ဒီးအနၢ် တပၢၢ်ဘၣ် တၢ်ဘၣ်လီၤ. 14 ဒီးဝံ ယၡါယၤ အကလုၢ် လၢထီၣ်ပှဲၤထီၣ်ဝဲ လၢအပူၤလီၤ, စံးဝဲဒၣ်, နၢ်ဟူ တၢ်, ဒီးသုကနၢ်ဟူ, ဒီးသုနၢ် တပၢၢ်ဘၣ် တၢ်ဘၣ်. ကွၢ်တၢ်, ဒီးသုကကွၢ်တၢ်, ဒီးသုတထံၣ်တၢ်ဘၣ်. 15 အဂ့ၢ်ဒ်အံၤ, ပှၤတကလုာ်အံၤ အသးဘီၣ်ထီၣ်, ဒီးအနူၤဃၢအနၢ်ဃၢ, ဒီးအဝဲသ့ၣ် ဘံၣ်ဃာ်ဒၣ် အမဲာ်, ဒ်သိးအသု တထံၣ်တၢ် လၢအမဲာ်, ဒီး နၢ်ဟူတၢ် လၢအနၢ် ဒီးနၢ်ပၢၢ်တၢ် လၢအသး, ဒီးဃၣ် အသး ဒီးယကမၤဘျါက့ၤအီၤ တဂ့ၤန့ၣ်လီၤ. 16 မ့မ့ၢ် သုမဲာ်အံၤ ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, မ့ၢ် အထံၣ်တၢ်လီၤ. ဒီးသုနၢ်အံၤ ဘၣ်ဆိၣ်ဂ့ၤဝဲလီၤ. အဂ့ၢ်ဒ်အံၤ, မ့ၢ်အနၢ်ဟူ တၢ်လီၤ. 17 အဂ့ၢ်ဒ်အံၤ, ယစံးဘၣ်တဲဘၣ်သု တီတီအံၤ, တၢ် လၢသုထံၣ်ဘၣ်န့ၣ်, ဝံ ဒီးပှၤအတီအလိၤ အါဂၤ, တၢ်မိၣ်ထံၣ်ဘၣ်အသး ဒီးတထံၣ်ဘၣ်ဝဲဘၣ်. ဒီးတၢ်လၢသု နၢ်ဟူဘၣ်န့ၣ်, တၢ်မိၣ်နၢ်ဟူဘၣ်အသး, ဒီးတနၢ်ဟူဘၣ်ဝဲဘၣ်. 18 မၤသးဒ်န့ၣ်ဒီး တၢ်ကတိၤဒိ လၢပှၤဖှံတၢ်န့ၣ်, ဒိကနၣ် တက့ၢ်. 19 ကယဲၢ် ပှၤလၢအနၢ်ဟူ ဘီမုၢ်အကလုၢ် အကထါ, ဒီးအနၢ်တပၢၢ်ဘၣ်ဝဲတဖၣ်န့ၣ်, တၢ်အၢ တဂၤ ဟဲဂုာ်န့ၢ်ကွံာ် တၢ်ဖှံအသး လၢအသးကံၢ်ပူၤလီၤ. အဝဲန့ၣ်မ့ၢ် တၢ်ဖှံအသး လၢကျဲသရ့ၤလီၤ. 20 ဒီးတၢ်ဖှံအသး လၢလၢၢ်ကျါန့ၣ်, မ့ၢ် ပှၤလၢအနၢ်ဟူ တၢ်ကလုၢ်, ဒီးဒိးန့ၢ်ဝဲ တကီၢ်ခါ လၢအသူၣ်ခုအသးခု လီၤ. 21 ဒီးအဂံၢ် တအိၣ်ဘၣ် လၢအကစၢ်ဒၣ်ဝဲ အပူၤ ဘၣ်ဆၣ်ဒီး, အိၣ်ဝဲ တစိၢ်တလီၢ်လီၤ. မ့မ့ၢ် တုၤတၢ်နးတၢ်ဖှီၣ် မ့ၢ်ဂ့ၤ, တၢ်မၤအၢမၤနး မ့ၢ်ဂ့ၤ, အိၣ်ထီၣ် လၢတၢ်အကလုၢ်အကထါန့ၣ် အဃိဒီး, အသူၣ်ဟးဂူာ် အသးဟးဂီၤ တကီၢ်ခါလီၤ. 22 ဒီးတၢ်ဖှံအသး လၢတၤဆှုၣ်တၤမဲ အကျါန့ၣ်, မ့ၢ် ပှၤလၢအနၢ်ဟူ တၢ်အကလုၢ်, ဒီးတၢ်ဘၣ်ယိၣ် ဘၣ်ဃးဒီး အအံၤ တဃၣ်, ဒီးတၢ်လီတၢ်ဝ့ၤ ဘၣ်ဃးဒီး တၢ်ထူးတၢ်တီၤတဖၣ်န့ၣ်, ခဲဘၢကွံာ် တၢ်အကလုၢ်န့ၣ်, ဒီး တသၣ်ထီၣ်ဘၣ်ဝဲဘၣ်. 23 ဒီးတၢ်ဖှံအသး လၢဟီၣ်ခိၣ်ဂ့ၤန့ၣ်, မ့ၢ် ပှၤလၢအနၢ်ဟူ တၢ်အကလုၢ်, ဒီးနၢ်ပၢၢ်ဝဲ, ဒီးသၣ်ထီၣ်မး, တနီၤနီၤ အါန့ၢ် အလီၢ်တကယၤ, တနီၤနီၤ ဃုဆံ, တနီၤနီၤ သၢဆံလီၤ. 24 ပာ်လီၤ တၢ်ကတိၤဒိ အဂၤတမံၤ လၢအမဲာ်ညါ, ဒီးစံးဝဲဒၣ်, တၢ် လၢမူခိၣ် အဘီအမုၢ်အံၤ, မၤသး ဒ်ပှၤဖှံတၢ်ချံဂ့ၤ လၢအစံာ်ပူၤ တဂၤ အသိးလီၤ. 25 ဒီးဖဲပှၤမံသပ့ၤ အဖၢမုၢ်ဒီး, အဒုၣ်အဒါ တဂၤ ဟဲဖှံ နီၣ်စံစၣ် လၢဘုကျါ, ဒီးက့ၤက့ၤဝဲလီၤ. 26 ဒီးတုၤ တၢ်မဲထီၣ် ဒီးအသၣ် ပျိာ်ထီၣ်ဒီး, နီၣ်စံစၣ် အိၣ်ဖျါထီၣ် စ့ၢ်ကီး လီၤ. 27 ဒီးဟံၣ်ကစၢ် အကုၢ်အပှၤ ဟဲဆူအအိၣ်, ဒီးစံးဘၣ်အီၤ, ကစၢ်ဧၢ, နဖှံ တၢ်ချံဂ့ၤ လၢနစံာ်ပူၤ, တမ့ၢ်ဘၣ်ဧါ. မၤသးဒ်န့ၣ် ဒီးအိၣ်ဒီး နီၣ်စံစၣ် ဒ်လဲၣ်. 28 ဒီးအဝဲဒၣ် စံးဘၣ်အီၤ, မ့ၢ် တၢ်အဒုၣ်အဒါတဂၤ မၤ တၢ်အံၤလီၤ. ဒီးအကုၢ်အပှၤ စံးဘၣ်အီၤ, ပလဲၤထၢဖှိၣ်အီၤန့ၣ်, နသးအိၣ်စ့ၢ်ကီး ဧါ. 29 ဒီးအဝဲဒၣ် စံးဘၣ်အီၤ, တမ့ၢ်ဘၣ်. သုထၢဖှိၣ် နီၣ်စံစၣ် အဖၢမုၢ်ဒီး, သုကထဲးထီၣ်ကွံာ် ဘု ဒီးအီၤ ဘၣ်ဖုးလီၤ. 30 ကဒိၣ်ထီၣ်ဃုာ်ဒၣ်ဝဲ ခံမံၤလၢာ်, တုၤ ကူးဘု အကတီၢ်ဘၣ်န့ၣ် တက့ၢ်. ဒီးတုၤ ကူးဘုအကတီၢ် ဘၣ် ဒီး, ယကစံးဘၣ် ပှၤကူးဘုဖိတဖၣ်, ထၢဖှိၣ်ဆိနီၣ်စံစၣ်န့ၣ်, ဒီးဃ့ကဒိၣ်ဃာ်အီၤ လၢအကဘၣ်ဆူးထီၣ်ကွံာ် လၢမ့ၣ်အူ အပူၤ တက့ၢ်. မ့မ့ၢ် ဘုဧိၤဟုဧိၤန့ၣ်, ဂၢ်ဖှိၣ် လၢယဖီပူၤ တက့ၢ်. 31 ပာ်လီၤဝဲ တၢ်ကတိၤဒိ အဂၤတမံၤ လၢအမဲာ်ညါ, ဒီးစံးဝဲဒၣ်, တၢ် လၢမူခိၣ် အဘီအမုၢ်အံၤ, မၤအသး ဒ်သဘၣ် အချံ လၢပှၤဖှံ လၢအကရၢပူၤ အသိးန့ၣ်လီၤ. 32 အဝဲန့ၣ် ပြံန့ၢ် တၢ်ဂၤအချံ ခဲလၢာ် ဘၣ်ဆၣ်ဒီး, တုၤအမဲ ထီၣ်ဒီး, မ့ၢ်အဒိၣ်န့ၢ် နီၣ်ဧိၤမံၤဧိၤ, ဒီးကဲထီၣ် သ့ၣ်တထံး လၢထိၣ်ဖိလံၣ်ဖိ လၢတၢ်ဖးဖီတဖၣ် ဟဲအိၣ်ဝဲ လၢအဒ့ခံဒ့လိၤလီၤ. 33 စံးဘၣ်တဲဘၣ်အီၤ လၢတၢ်ကတိၤဒိ အဂၤတမံၤ, ဒီး စံးဝဲဒၣ်, တၢ် လၢမူခိၣ် အဘီအမုၢ်အံၤ, မၤသး ဒ်ကိၣ်မံၣ် လၢပိာ်မုၣ်တဂၤ ဟံးန့ၣ် ဒီးပာ်ခူသူၣ် လၢကိၣ်ကမူၣ် သၢစ့အၤ အပူၤ, တုၤအဖးထီၣ်ဝဲ ခဲလၢာ် အသိးန့ၣ်လီၤ. 34 တၢ်န့ၣ်တဖၣ် ခဲလၢာ် ယ့ၣ်ၡူး စံးဘၣ်တဲဘၣ် ပှၤဂီၢ်မုၢ်တဖၣ် လၢတၢ်ကတိၤဒိ, ဒီးတၢ်ကတိၤဒိ တအိၣ်ဘၣ် ဒီးတကတိၤဘၣ်တၢ် လၢအီၤဘၣ်. 35 မၤသးဒ်န့ၣ်ဒီး ဝံအကလုၢ် လၢထီၣ်ပှဲၤထီၣ်ဝဲလီၤ. စံးဝဲဒၣ်, ယကအဲးထီၣ် ယထးခိၣ် လၢတၢ်ကတိၤဒိလီၤ. တၢ် လၢအအိၣ်ခူသူၣ် လၢဟီၣ်ခိၣ် အခီၣ်ထံး လံၤလံၤန့ၣ်, ယကစံၣ်တဲၤတဲလီၤလီၤ. 36 တုၤနုၤတဘျီ ယ့ၣ်ၡူး ပျၢ်ကွံာ် ပှၤဂီၢ်မုၢ်တဖၣ်န့ၣ်, ဒီး လဲၤနုာ်ဆူ ဟံၣ်ပူၤလီၤ. ဒီးအပျဲၢ်အဘီၣ် ဟဲဆူအအိၣ်, ဒီးစံးဝဲဒၣ်, တၢ်ကတိၤဒိ လၢနီၣ်စံစၣ် အိၣ်လၢစံာ်ပူၤန့ၣ်, စံးဘၣ်တဲဘၣ်ပှၤ တက့ၢ်. 37 ဒီးအဝဲဒၣ် စံးဆၢတၢ် ဒီးစံးဘၣ်အီၤ, ပှၤလၢအဖှံတၢ်ချံဂ့ၤန့ၣ်မ့ၢ် ပှၤကညီဖိခွါအံၤ, 38 ဒီးစံာ်ဧိၤပှဲၤဧိၤန့ၣ်, မ့ၢ်ဟီၣ်ခိၣ်, ဒီးတၢ်ချံဂ့ၤန့ၣ်မ့ၢ် ဘီမုၢ်ဖိ, ဒီးနီၣ်စံစၣ်န့ၣ်, မ့ၢ် ပှၤအၢတဂၤအဖိ, 39 ဒီးတၢ်အဒုၣ်အဒါ လၢအဖှံအီၤတဂၤန့ၣ်, မ့ၢ်မုၣ်ကီၤလံၢ်, ဒီးကူးဘု အကတီၢ်န့ၣ်မ့ၢ် ဟီၣ်ခိၣ် အစိၤကတၢၢ်, ဒီးပှၤကူးဘုန့ၣ်, မ့ၢ်ကလူးတဖၣ်လီၤ. 40 မၤသးဒ်န့ၣ်ဒီး, ဒ်ပှၤထၢဖှိၣ်နီၣ်စံစၣ်, ဒီးဆူးကွံာ်အီၤ လၢမ့ၣ်အူ အသိးန့ၣ်, တၢ်ကမၤအသး လၢဟီၣ်ခိၣ် အစိၤကတၢၢ် ဒ်န့ၣ်အသိး လီၤ. 41 ပှၤကညီဖိခွါအံၤ ကမၢလီၤ အကလူးတဖၣ်, ဒီး အဝဲသ့ၣ် ကထၢဖှိၣ် ကယဲၢ် တၢ်လီၤဃံၤ အလီၢ်ခဲလၢာ်, ဒီးပှၤ လၢအမၤ တၢ်တတီတလိၤဘၣ် လၢအဘီအမုၢ် အပူၤ, 42 ဒီးကဘျုး လီၤကွံာ်အီၤဆူ မ့ၣ်အူအဖၣ် ကပူၤ လီၤ. တၢ်ဘၣ်ဟီၣ်တၢ်ဘၣ်ယၢၤ, ဒီးတၢ်မဲအ့ၣ်စဃံး ကအိၣ်ဝဲ ဖဲန့ၣ်လီၤ. 43 တုၤနုၤတစု ပှၤအတီအလိၤတဖၣ်န့ၣ် ကကပီၤထီၣ် လၢအပၢ် အဘီအမုၢ် အပူၤ, ဒ်မုၢ် အသိးလီၤ. ပှၤအိၣ်ဒီးအနၢ် လၢအနၢ်ဟူ တၢ်န့ၣ် မ်အနၢ်ဟူတၢ် တက့ၢ်. 44 မၤကဒီးတစု, တၢ် လၢမူခိၣ်အဘီအမုၢ်န့ၣ်, မၤသး ဒ်တၢ်လုၢ်ဒိၣ်ပှ့ၤဒိၣ် အိၣ်ခူသူၣ် လၢပျီပူၤတပူၤ အသိးန့ၣ်လီၤ. ပှၤလၢအထံၣ်န့ၢ် အဝဲတဂၤန့ၣ်, မၤဘံးမၤဘၢအီၤ ဝံၤဒီး လဲၤဆါလီၤကွံာ် ဖဲဒၣ် တၢ်အိၣ်ဒီးအီၤခဲလၢာ် လၢအသးခု အဃိ, ဒီးပှ့ၤန့ၢ်တၢ် ပျီပူၤတပူၤန့ၣ်လီၤ. 45 မၤကဒီးတစု, တၢ် လၢမူခိၣ်အဘီအမုၢ်န့ၣ်, မၤအသး ဒ်ပှၤကၤတၢ်ဖိတဂၤ, လၢအဃု တၢ်မျၢ်ပလဲ လၢအဂ့ၤ အသိးန့ၣ်လီၤ. 46 အဝဲဒၣ် တုၤအထံၣ်န့ၣ် တၢ်မျၢ်ပလဲ လၢအလုၢ်ဒိၣ်ပှ့ၤဒိၣ် တဖျၢၣ်ဒီး, လဲၤဆါ လီၤကွံာ် ဖဲဒၣ် အတၢ်အိၣ်ဒီးအီၤ ခဲလၢာ်, ဒီးပှ့ၤန့ၢ်အီၤ လီၤ. 47 မၤကဒီးတစု, တၢ် လၢမူခိၣ် အဘီအမုၢ်န့ၣ်, မၤသး ဒ်စၤတဘ့ၣ် လၢပှၤတ့ၢ်လီၤ လၢပီၣ်လဲၣ်ပူၤ ဒီးဘၣ်န့ၢ် တၢ်အကလုာ်ကလုာ် အသိးန့ၣ်လီၤ. 48 တုၤစၤန့ၣ် ပှဲၤထီၣ်ဒီး, ပှၤတွံၢ်ထီၣ်ဝဲဆူခိ, ဒီးဆ့ၣ်နီၤဝဲ, ဒီးထၢဖှိၣ် တၢ်အဂ့ၤတဖၣ် လၢတၢ်ပူၤတၢ်လီၢ်, ဒီးညိကွံာ် တၢ်အအၢတဖၣ်လီၤ. 49 တၢ်ကမၤအသး လၢဟီၣ်ခိၣ် အစိၤကတၢၢ် ဒ်န့ၣ် အသိးလီၤ. ကလူးတဖၣ်န့ၣ် ကဟဲလီၤ ဒီးမၤလီၤဖးကွံာ် ပှၤအအၢ လၢပှၤအတီအလိၤ အကျါ, 50 ဒီးကတ့ၢ် လီၤကွံာ်အီၤဆူ မ့ၣ်အူအဖၣ် ကပူၤ အပူၤန့ၣ်လီၤ. တၢ်ဘၣ်ဟီၣ်တၢ်ဘၣ်ယၢၤ, ဒီးတၢ်မဲအ့ၣ်စဃံး ကအိၣ်ဝဲ ဖဲန့ၣ်လီၤ. 51 ဒီးယ့ၣ်ၡူး စံးဘၣ် အဝဲသ့ၣ်, တၢ်န့ၣ်တဖၣ် ခဲလၢာ်, မ့ၢ် သုနၢ်ပၢၢ်လံဧါ. 52 ဒီးအဝဲသ့ၣ် စံးဘၣ်အီၤ, နၢ်ပၢၢ်လံ, ကစၢ်ဧၢ. ဒီးအဝဲဒၣ် စံးဘၣ်အီၤ, မၤသးဒ်န့ၣ်ဒီး ကယဲၢ် ပှၤကွဲးလံာ် လၢအသ့ မူခိၣ် အဘီအမုၢ် အဂ့ၢ်အကျိၤ ကိးဂၤဒဲးန့ၣ်, မၤသး ဒ်ဟံၣ်ကစၢ် လၢအဟံးထီၣ်ဆံထီၣ် တၢ်အလီၢ်လံၤ ဒီးတၢ်အသီ လၢအပာ်ဖှိၣ်တၢ် အလီၢ်ပူၤ အသိးန့ၣ်လီၤ. 53 ဒီးတုၤယ့ၣ်ၡူး ကတိၤ တၢ်ကတိၤဒိတဖၣ်အံၤ ဝံၤဒီး, တၢ်မၤအသး လၢအဟးထီၣ်ကွံာ်ဝဲ ဖဲန့ၣ်လီၤ. 54 ဒီးဟဲဆူ အကီၢ်ဒၣ်ဝဲ, ဒီးသိၣ်က့ၤသီက့ၤတၢ် လၢဘူၣ်ဘျီၣ်ပူၤ တုၤဒၣ်လဲာ် ပှၤပာ်အသး ကမၢကမၣ် ဒီးစံးဝဲဒၣ်, အဝဲ တဂၤအံၤ အတၢ်ကူၣ်ဘၣ်ကူၣ်သ့ ဒီးအစိကမီၤအံၤ, မ့ၢ် အန့ၢ်ဘၣ်ဖဲလဲၣ်. 55 အဝဲဒၣ်အံၤ, မ့ၢ် ပှၤစုသ့အဖိခွါ, တမ့ၢ်ဘၣ်ဧါ. အမိၢ်န့ၣ် တၢ်ကိးအမံၤ လၢနီၢ်မၤရံ, တမ့ၢ်ဘၣ်ဧါ. ဒီးအဒီပုၢ်ဝဲၢ်ခွါမ့ၢ် စီၤယၤကိာ်, ဒီးစီၤယိၤစ့, ဒီး စီၤၡံမိၣ်, ဒီးစီၤယူဒၤ, တမ့ၢ်ဘၣ်ဧါ. 56 ဒီးအဒီပုၢ်ဝဲၢ် မုၣ်တဖၣ် ခဲလၢာ်, အိၣ်ဒီးပှၤ, တမ့ၢ်ဘၣ်ဧါ. မၤသးဒ်န့ၣ်ဒီး, မ့ၢ်အန့ၢ်ဘၣ် တၢ်ခဲလၢာ်အံၤ, ဖဲလဲၣ်ပူၤလဲၣ်. 57 ဒီးအသးဆါထီၣ် လၢအဃိလီၤ. ဒီးယ့ၣ်ၡူး စံးဘၣ်အီၤ, တၢ် လၢဝံဧိၤမီၣ်ဧိၤန့ၣ်, တမ့ၢ်ဘၣ် အလၤအကပီၤ တအိၣ်ဘၣ်န့ၣ်ဘၣ်. အလၤအကပီၤ တအိၣ်ဘၣ်န့ၣ် ထဲ လၢအကီၢ်ဒၣ်ဝဲ ဒီးအဟံၣ်ဒၣ်ဝဲ အပူၤဧိၤလီၤ. 58 ဒီးတမၤဘၣ် တၢ်လီၤလး လၢအအါဖဲန့ၣ်, လၢပှၤတနာ်ဘၣ်တၢ် အဃိလီၤ. 


မးသဲ Matthew 14

1 ဒီးအကတီၢ်ဖဲန့ၣ်, ကီၢ်အပဒိၣ် ဟ့ၤရိာ် နၢ်ဟူ ယ့ၣ်ၡူး အကစီၣ်, 2 ဒီးစံးဘၣ် အခ့အပှၤ, တၢ် လၢပှၤတဂၤအံၤ မ့ၢ် ပှၤဘျၢတၢ် စီၤယိၤဟၣ်လီၤ. မ့ၢ်အဂဲၤဆၢထၢၣ်က့ၤ လၢတၢ်သံလီၤ. မၤသးဒ်န့ၣ်ဒီး, တၢ်လီၤလးမၤအသး လၢအီၤလီၤ. 3 အဂ့ၢ်ဒ်အံၤ, မ့ၢ် လၢအဒီပုၢ်ဝဲၢ် စီၤဖံးလံးပူး အမါ နီၢ်ဟ့ၤရိၤဒံ အဃိဒီး, စီၤဟ့ၤရိာ် ဟံးဃာ်တ့ၢ် စီၤယိၤဟၣ်, ဒီးစၢဃာ်အီၤ, ဒီးဒၢနုာ်အီၤ လၢဃိာ်ပူၤလီၤ. 4 အဂ့ၢ်ဒ်အံၤ, စီၤယိၤဟၣ် စံးဘၣ်အီၤ, တၢ် လၢပိာ်မုၣ်န့ၣ် နဟံးန့ၢ်အီၤ တတီဘၣ်. 5 ဒီးတၢ်မိၣ်မၤသံအသး လၢအီၤ ဘၣ်ဆၣ်ဒီး ပျံၤ ပှၤဂီၢ်မုၢ်န့ၣ်လီၤ. အဂ့ၢ်ဒ်အံၤ, ပှၤဂီၢ်မုၢ် ပာ် စီၤယိၤဟၣ် လၢဝံတဂၤလီၤ. 6 ဒီးတုၤ စီၤဟ့ၤရိာ် အိၣ်ဖျဲၣ် အမုၢ်တနံၤဆၢ အလီၢ်ဒီး, နီၢ်ဟ့ၤရိၤဒံ အဖိမုၣ် ဂဲၤကလံာ် လၢအမဲာ်ညါ, ဒီးဘၣ် စီၤဟ့ၤရိာ် အသးလီၤ. 7 အန့ၣ် ဒီးဆိၣ်လီၤအသး လၢတၢ်ဆိၣ်, လၢအကဟ့ၣ်အီၤ ဖဲဒၣ် အကဃ့တၢ် တမံၤမံၤန့ၣ်လီၤ. 8 ဒီးအဝဲဒၣ် ဘၣ်တၢ်သဆၣ်ထီၣ်အခံ လၢအမိၢ် သတးဒီး, စံးဝဲဒၣ်, ဟ့ၣ်လီၤယၤ လၢပှၤဘျၢတၢ် စီၤယိၤဟၣ် အခိၣ် လၢသီတ့ၤတဘ့ၣ် အပူၤ တက့ၢ်. 9 ဒီးစီၤပၤ သူၣ်အုးသးအုး ဘၣ်ဆၣ်ဒီး, မ့ၢ်အတၢ်ဆိၣ်တဖၣ်, ဒီးပှၤဆ့ၣ်နီၤ သန့ၤဃုာ် ဒီးအီၤတဖၣ် အဃိဒီး, မၤလိာ် လၢပှၤကဟ့ၣ်လီၤဝဲလီၤ. 10 ဒီးမၢလီၤ ပှၤလဲၤဒီၣ်တဲာ်ကွံာ် စီၤယိၤဟၣ်အကိာ် လၢဃိာ်ပူၤလီၤ. 11 ဒီးပှၤဟဲစိာ်အခိၣ် လၢသီတ့ၤအပူၤ, ဒီးဟ့ၣ်လီၤ ဖိသၣ်ပိာ်မုၣ်, ဒီးအဝဲဒၣ် ဟဲစိာ်အီၤဆူ အမိၢ်အအိၣ်လီၤ. 12 ဒီးအပျဲၢ်အဘီၣ် လဲၤဟံးထီၣ် အစိၣ်, ဒီးခူၣ်လီၤကွံာ်အီၤ, ဒီးလဲၤ စံးဘၣ် ယ့ၣ်ၡူးလီၤ. 13 တုၤယ့ၣ်ၡူး နၢ်ဟူဝဲဒီး, ဟးထီၣ်ဖဲန့ၣ် လၢကဘီပူၤ ဆူ ပှၢ်မုၢ်ကနၢအလီၢ် လၢတၢ်တဒၢလီၤ. ဒီးတုၤပှၤဂီၢ်မုၢ် နၢ်ဟူဝဲဒီး, ဟးထီၣ် လၢအခူအဝ့ၢ်, ဒီးပိာ်ထီၣ်အခံ လၢအခီၣ်လီၤ. 14 ဒီးယ့ၣ်ၡူး ဟးထီၣ်, ဒီးထံၣ် ပှၤဂီၢ်မုၢ် ဖးဒိၣ်န့ၣ်, ဒီးအသးအိၣ်အီၤ, ဒီးမၤဘျါက့ၤ အပှၤဘၣ်ဆူးဘၣ်ဆါတဖၣ်လီၤ. 15 ဒီးတုၤ မုၢ်ဟါ လီၤဒီး, အပျဲၣ်အဘီၣ် ဟဲဆူအအိၣ် ဒီးစံးဝဲဒၣ်, တၢ်ဖဲအံၤ မ့ၢ်ပှၢ်မုၢ်ကနၢ အလီၢ်, ဒီးခဲကနံၣ်အံၤ မုၢ်ဘၣ်လံ. ဒ်သိး ပှၤဂီၢ်မုၢ်ကလဲၤ ပှ့ၤန့ၢ်တၢ်အီၣ် လၢအဂီၢ်ဒၣ်ဝဲ လၢသဝီတဖၣ် အပူၤ ဒီး, ပျၢ်ကွံာ်အီၤ တက့ၢ်. 16 ဒီးယ့ၣ်ၡူး စံးဘၣ်အီၤ, လဲၤတၢ် အလီၢ်တအိၣ်ဘၣ်. ဟ့ၣ်အီၣ် အတၢ် သုဝဲတက့ၢ်. 17 ဒီးအဝဲသ့ၣ်တဖၣ် စံးဘၣ်အီၤ, ပတၢ် တအိၣ်ဘၣ် ဖဲအံၤဘၣ်, အိၣ်ထဲ ကိၣ်ယဲၢ်ဖျၢၣ်, ဒီးညၣ်ခံဘ့ၣ်ဧိၤလီၤ. 18 ဒီးစံးဝဲဒၣ်, ဟဲစိာ်အီၤဆူ ယအိၣ် တက့ၢ်. ဒီးမၤလိာ် ပှၤဂီၢ်မုၢ် လၢအကဆ့ၣ်နီၤ လၢနီၣ်အဖီခိၣ်န့ၣ်လီၤ. 19 ဒီးဟံးန့ၢ် ကိၣ် ယဲၢ်ဖျၢၣ် ဒီးညၣ်ခံဘ့ၣ်န့ၣ်, ဒီးကွၢ်ထီၣ်တၢ်ဆူ မူခိၣ်, ဒီးဆိၣ်ဂ့ၤတၢ်, ဒီးစိၢ်ဘျဲးဝဲ, ဒီးဟ့ၣ်လီၤ ကိၣ်န့ၣ် လၢအပျဲၢ်အဘီၣ်, ဒီးအပျဲၢ်အဘီၣ် ဟ့ၣ်လီၤ လၢပှၤဂီၢ်မုၢ်လီၤ. 20 ဒီးအီၣ်ဝဲ ခဲလၢာ်, ဒီးဘျဲးအီၣ်ဝဲလီၤ. ဒီးပှၤထၢဖှိၣ်က့ၤ အဘျဲၣ်အစဲၢ်, ပှဲၤကု တဆံခံဒုလီၤ. 21 ဒီး လၢပှၤပိာ်မုၣ် ဒီးဖိသၣ် အမဲာ်ညါန့ၣ် ပိာ်ခွါ လၢအအီၣ် တၢ်အိၣ်ဝဲ ယဲၢ်ကထိ ဃၣ်ဃၣ်လီၤ. 22 ဒီးမၢဆူၣ် အပျဲၢ်အဘီၣ်လဲၤနုာ် လၢကဘီပူၤ တကီၢ်ခါဒီး ခီဂာ်တၢ်ဆူ ဝၢ်ဘးခီ လၢအမဲာ်ညါ, ဖဲအကပျၢ်ကွံာ် ပှၤဂီၢ်မုၢ်တဖၣ်န့ၣ်လီၤ. 23 ဒီးတုၤအပျၢ်ကွံာ် ပှၤဂီၢ်မုၢ်တဖၣ်န့ၣ် ဝံၤဒီး, လဲၤထီၣ် ဘါထုကဖၣ်တၢ် လၢကစၢၢ်တဖျၢၣ် အလိၤ, လၢတၢ်တဒၢန့ၣ်လီၤ. ဒီးတုၤ မုၢ်ဟါ လီၤဒီး, အိၣ်ဝဲဖဲန့ၣ် တဂၤဃီလီၤ. 24 ဒီးကဘီန့ၣ် အိၣ်လံ လၢပီၣ်လဲၣ် အသးကံၢ်ပူၤလံ. ဒီးဟူးဝးဝဲ လၢလပီတဖၣ်လီၤ. အဂ့ၢ်ဒ်အံၤ, ကလံၤ တလိၤဘၣ်. 25 ဒီးတၢ်ပၢၤတၢ် လၢမုၢ်နၤ လွံၢ်တီၤ တတီၤန့ၣ်, လဲၤဆူအအိၣ်, ဒီးဟးဝဲ လၢပီၣ်လဲၣ် အဖီခိၣ်လီၤ. 26 ဒီးတုၤအပျဲၢ်အဘီၣ် ထံၣ် အဟးဝဲ လၢပီၣ်လဲၣ် အဖီခိၣ်, ဒီးအသူၣ်ကိၢ်အသးဂီၤ, ဒီးစံးဝဲဒၣ်, မ့ၢ် ပှၤတဃၣ်လီၤ. ဒီးမ့ၢ်အသူၣ်ပျံၤသးဖုးတၢ် ဒီးကိးပသူထီၣ်ဝဲလီၤ. 27 ဒီးတကီၢ်ခါ ယ့ၣ်ၡူး ကတိၤတၢ် ဒီး အီၤ, ဒီးစံးဝဲဒၣ်, ပာ်သုသးခူတလ့ၢ် တက့ၢ်. မ့ၢ်ယၤ လီၤ. ပျံၤတၢ် တဂ့ၤ. 28 ဒီးစီၤပ့းတရူး စံးဆၢတၢ်, ဒီးစံးဝဲဒၣ်, ကစၢ်ဧၢ, မ့မ့ၢ်နၤဒီး, မၤလိာ်လၢ်ယၤ, ဒ်သိး ယကလဲၤဃီၤဆူ နအိၣ် လၢထံအဖီခိၣ် တက့ၢ်. 29 ဒီးစံးဝဲဒၣ်, ဟဲဃီၤ တက့ၢ်. ဒီးစီၤပ့းတရူး ယုၢ်လီၤ လၢကဘီပူၤ, ဒီးဟးဝဲ လၢထံအဖီခိၣ်, ဒ်သိး အကလဲၤဆူ ယ့ၣ်ၡူးအအိၣ် လီၤ. 30 ဘၣ်ဆၣ်ဒီး တုၤ အထံၣ် ကလံၤ ဆူၣ်ဆူၣ်ကလဲာ် ဒီး, သူၣ်ပျံၤသးဖုးဝဲ, ဒီးလီၤဘျၢသီဝဲ, ဒီးကိးပသူထီၣ် ဒီးစံးဝဲဒၣ်, ကစၢ်ဧၢ, အုၣ်က့ၤခီၣ်က့ၤယၤ တက့ၢ်. 31 ဒီးယ့ၣ်ၡူး ယူာ်ဃီၤ အစု, ဒီးဟံးက့ၤအီၤ တကီၢ်ခါ, ဒီးစံးဝဲဒၣ်, ပှၤနာ်တၢ်စှၤဧၢ, ဘၣ်မနုၤ လၢနသးဒ့ဒီလဲၣ်. 32 ဒီးတုၤအထီၣ်ဘးဝဲ လၢကဘီပူၤဒီး, ကလံၤ တုာ်ဝဲ လီၤ. 33 ဒီးပှၤအိၣ်လၢကဘီပူၤတဖၣ်န့ၣ်, ဟဲဃီၤ, ဒီးဘူၣ်ထီၣ်ဘါထီၣ်အီၤ, ဒီးစံးဝဲဒၣ်, နဲဒၣ်အံၤ, နမ့ၢ်မး ယွၤအဖိခွါ နီၢ်နီၢ်လီၤ. 34 ဒီးတုၤအခီဂာ်ဝဲ ဝံၤဒီး, ဟဲနုာ် လၢကီၢ်ကံးန့ၤရ့သး အပူၤလီၤ. 35 ဒီးတုၤပှၤကီၢ်ဖိဖဲန့ၣ် သ့ၣ်ညါနီၣ်အီၤ ဒီး, မၢပှၤလဲၤ လၢကီၢ်န့ၣ် ဒီကီၢ်ညါ, ဒီးဟဲစိာ် ကယဲၢ် ပှၤလၢအမၤတကဲဘၣ် ဆူအအိၣ်, 36 ဒီးဒ် သိးထဲ အကထိး ဘၣ်အကူအသိး အနွံဧိၤဒီး, ပှၤ ဃ့ကညး အီၤလီၤ. ဒီး ဖဲဒၣ် ပှၤလၢအထိးဘၣ်ဝဲတဖၣ်န့ၣ်, ဘျါက့ၤဝဲလီၤ. 


မးသဲ Matthew 15

1 တုၤနုၤတစု, ပှၤဖၤရံၤၡဲ ဒီးပှၤကွဲးလံာ် လၢယရူၤၡလ့ၣ်တဖၣ်န့ၣ် ဟဲဆူ ယ့ၣ်ၡူးအအိၣ် ဒီးစံးဝဲဒၣ်. 2 ပမှံၤပပှၢ် အတၢ်စံးစိၤတဲစိၤန့ၣ်, ဘၣ်မနုၤ လၢနပျဲၢ်နဘီၣ် လုၣ်သ့ၣ်ခါပတာ်အီၤလဲၣ်. အဂ့ၢ်ဒ်အံၤ, တုၤအအီၣ်တၢ် ဒီး, တသ့ကွံာ်ဘၣ် အစုဘၣ်. 3 ဒီးအဝဲဒၣ် စံးဆၢတၢ် ဒီးစံးဘၣ်အီၤ, ဘၣ်မနုၤ လၢသုလုၣ်သ့ၣ်ခါပတာ် စ့ၢ်ကီး ယွၤ အတၢ်မၤလိာ် လၢသုတၢ်စံးစိၤတဲစိၤလဲၣ်. 4 အဂ့ၢ်ဒ်အံၤ, ယွၤ မၤလိာ်တၢ် ဒီးစံးဝဲဒၣ်, ယူးယီၣ် နမိၢ်နပၢ် တက့ၢ်. ပှၤလၢအကတိၤအၢ အမိၢ် မ့ၢ်ဂ့ၤ, အပၢ် မ့ၢ်ဂ့ၤ, သံ ဒီးမ်အသံ တက့ၢ်. 5 မ့မ့ၢ်သုဝဲသ့ၣ်အံၤ, သုစံး, ဖဲဒၣ် ပှၤလၢအစံးဘၣ် အမိၢ်အပၢ်, ဖဲဒၣ် တၢ်လၢနဂ့ၤန့ၢ်ဘၣ် လၢယၤတမံၤမံၤအံၤ, မ်အကဲထီၣ် တၢ်မၤဘူၣ်တက့ၢ်န့ၣ်, ဒီးတဘၣ်ယူးယီၣ်ဘၣ် အမိၢ်အပၢ်ဘၣ်. 6 ဒီးမ့ၢ်သုစံးစိၤတဲစိၤတၢ် သတးဒီး, သုမၤဟးဂီၤ ယွၤအတၢ်မၤလိာ် လီၤ. 7 ပှၤလီတၢ်ဖိသ့ၣ်ဧၢ, စီၤယၡါယၤ ကတိၤတၢ် လၢဝံ အကျိာ် လၢသုဂ့ၢ်ဘၣ်မးလီၤ. ဒီးစံးဝဲဒၣ်, 8 ပှၤတကလုာ်အံၤ သုးဘူးအသး ဒီးယၤ လၢအထးခိၣ်, ဒီးယူးယီၣ်ယၤ လၢအပျုၤလီၤ. မ့မ့ၢ်အသးန့ၣ် ယံၤဝဲ ဒီးယၤလီၤ. 9 မ့ၢ်အဝဲသ့ၣ် သိၣ်လိတၢ် လၢပှၤကညီ အတၢ်မၤလိာ် လၢတၢ်သိၣ်တၢ်သီ အလီၢ်, ဒီးဘူၣ်ထီၣ်ဘါထီၣ်ယၤ ကလီကလီလီၤ. 10 ဒီး ကိးန့ၢ် ပှၤဂီၢ်မုၢ်န့ၣ် ဆူ အအိၣ်ဒီး စံးဘၣ်အီၤ, ဒိကနၣ် ဒီးနၢ်ပၢၢ်တၢ် တက့ၢ်. 11 တမ့ၢ်ဘၣ် တၢ်လၢအလဲၤနုာ် လၢပကိာ်ပူၤ, အဝဲန့ၣ် မၤဘၣ်အၢ ပှၤကညီဘၣ်. မ့ၢ်တၢ်လၢအဟဲထီၣ် လၢပကိာ်ပူၤ, အဝဲန့ၣ် မၤဘၣ်အၢ ပှၤကညီလီၤ. 12 တုၤနုၤတစု အပျဲၢ်အဘီၣ် ဟဲဆူ အအိၣ် ဒီးစံးဘၣ်အီၤ, နသ့ၣ်ညါ လၢပှၤဖၤရံၤၡဲ နၢ်ဟူ တၢ်ကတိၤ တထံၣ်န့ၣ် ဒီး, အသးဆါဝဲ စ့ၢ်ကီးဧါ. 13 ဒီးစံးဆၢတၢ် ဒီးစံးဝဲဒၣ်, ကယဲၢ်သ့ၣ် လၢယပၢ် အိၣ်လၢမူခိၣ် တသူၣ်ဘၣ်ဝဲန့ၣ်, ကဘၣ် တၢ်ထဲးထီၣ်ကွံာ်အီၤလီၤ. 14 ကအိၣ်ဒၣ်ဝဲ တက့ၢ်. မ့ၢ် ပှၤမဲာ်ဘျီၣ် လၢအဒုးနဲၣ်ကျဲ လၢပှၤမဲာ်ဘျီၣ်လီၤ. ဒီးပှၤမဲာ်ဘျီၣ်မ့ၢ် ဒုးနဲၣ်ကျဲ လၢပှၤမဲာ်ဘျီၣ်ဒီး, ကလီၤတဲာ် လၢတၢ်ပူၤ ခံဂၤလၢာ်လီၤ. 15 ဒီးစီၤပ့းတရူး စံးဆၢတၢ် ဒီးစံးဘၣ်အီၤ, တၢ်ကတိၤဒိ တထံၣ်န့ၣ် စံးဘၣ်တဲဘၣ်ပှၤ တက့ၢ်. 16 ဒီးယ့ၣ်ၡူး စံးဝဲဒၣ်, သုသူၣ်ဆးသးဆး တအိၣ်ဒံးဘၣ်ဧါ. 17 ကယဲၢ် တၢ်လၢအလဲၤနုာ် လၢပကိာ်ပူၤန့ၣ်, လီၤဘၣ်ဝဲ လၢပဟၢဖၢပူၤ ဒီးဘၣ်တၢ်ကွံာ်တ့ၢ်အီၤ လၢတၢ်အ့ၣ်ဆါ အလီၢ်န့ၣ်, သုနၢ်တပၢၢ်ဒံးဘၣ်ဧါ. 18 မ့မ့ၢ် တၢ်လၢအဟဲထီၣ် လၢပကိာ်ပူၤတဖၣ်န့ၣ်, မ့ၢ်အဟဲထီၣ် လၢပသးကံၢ်ပူၤ, မၤတကဆှီဘၣ် ပှၤကညီလီၤ. 19 အဂ့ၢ်ဒ်အံၤ, တၢ်ကူၣ်အအၢအသီ, တၢ်မၤသံပှၤကညီ, တၢ်အဲၣ်ဘံးအဲၣ်ဘၢ, တၢ်မၤကမၣ်မုၣ်ကမၣ်ခွါ, တၢ်ဟုၣ်တၢ်ဘျၣ်တၢ်, တၢ်အုၣ်အသး ကဘျံးကဘျၣ်, တၢ်ဒုၣ်ဒွဲၣ်သ့ၣ်တဖၣ်န့ၣ်, ဟဲထီၣ် လၢပသးကံၢ်ပူၤလီၤ. 20 အန့ၣ်တဖၣ် မ့ၢ်တၢ်မၤဘၣ်အၢ ပှၤကညီလီၤ. မ့မ့ၢ် ပှၤအီၣ်တၢ် ဒီး အစု လၢအတသ့ကွံာ်ဘၣ်န့ၣ်, တမၤတကဆှီဘၣ် ပှၤကညီဘၣ်. 21 ဒီးယ့ၣ်ၡူး ဟးထီၣ်ကွံာ် ဖဲန့ၣ်, ဒီးလဲၤဆူ စိၢ် ဒီးစံဒိၣ် အကီၢ်လီၤ. 22 ဒီးကွၢ်ကွၢ်, ပှၤကနၤဧၣ်ဖိ, ပိာ်မုၣ်တဂၤ, ဟဲ လၢအဝဲသ့ၣ် အကီၢ်, ဒီးကိးပသူ လၢအကလုၢ်ဖးဒိၣ်, ဒီးစံးဝဲဒၣ်, စီၤဒၤဝံး အဖိခွါ ကစၢ်ဧၢ, သူၣ်ကညီၤသးကညီၤလၢ်ယၤ တက့ၢ်. တၢ်နါ အိၣ်လၢယဖိမုၣ် တဂၤ အလိၤ, ဒီးဘၣ်တၢ် နးမးလီၤ. 23 ဒီးအဝဲဒၣ် တကတိၤဆၢဘၣ်အီၤ နီတမံၤဘၣ်. ဒီးအပျဲၢ်အဘီၣ်တဖၣ် ဟဲဆူအအိၣ်, ဒီးဃ့ကညးအီၤ, ဒီးစံးဝဲဒၣ်, ပျၢ် ပိာ်မုၣ်န့ၣ် တက့ၢ်. အဂ့ၢ်ဒ်အံၤ, ကိးပသူထီၣ် လၢပလီၢ်ခံ လီၤ. 24 ဒီးစံးဝဲဒၣ်, တၢ်မၢလီၤ ယဟဲထဲဆူ သိ လၢအဟါမၢ်, အံၣ်စရ့လး အပှၤဟံၣ်ဖိ အအိၣ်ဧိၤလီၤ. 25 ဒီးပိာ်မုၣ်န့ၣ် ဟဲဆူ အအိၣ်, ဒီးတီၤလီၤကဒွံကျိာ် လၢအမဲာ်ညါ, ဒီးစံးဝဲဒၣ်, ကစၢ်ဧၢ, မၤစၢၤယၤ တက့ၢ်. 26 ဒီးစံးဆၢတၢ် ဒီးစံးဝဲဒၣ်, တၢ်လၢဖိတဖၣ် အတၢ်အီၣ်တၢ်အီန့ၣ် တဂ့ၤဟံးန့ၢ်ဒီး ကွံာ်လီၤ လၢထွံၣ်တဖၣ်န့ၣ်ဘၣ်. 27 ဒီးပိာ်မုၣ် စံးဝဲဒၣ်, မ့ၢ်လံ, ကစၢ်ဧၢ, အဂ့ၢ်ဒ်အံၤ, ထွံၣ်ဒၣ်လဲာ် အီၣ် တၢ်အိၣ်ဘျဲၣ်အိၣ်စဲၢ် လီၤသြုလီၤပျ့ၤ လၢအကစၢ် အစီၤနီၤခိၣ်လီၤ. 28 တုၤနုၤတစု ယ့ၣ်ၡူး စံးဆၢတၢ်ဒီး, ဒီးစံးဘၣ်အီၤ, နီၢ်ဧၢ, နနာ်တၢ် ဒိၣ်မးလီၤ, မ်တၢ်ကဲထီၣ် လၢနဂီၢ် ဖဲနသး တက့ၢ်. ဒီးအဖိမုၣ်န့ၣ် ဘျါက့ၤဝဲ တစုဃီ ဖဲန့ၣ်လီၤ. 29 ဒီးယ့ၣ်ၡူး ဟးထီၣ်ဝဲဖဲန့ၣ်, ဒီးဟဲဆူ ပီၣ်လဲၣ် ကၤလံၤလါ အနံၤ, ဒီးလဲၤထီၣ် လၢကစၢၢ်န့ၣ် အလိၤ, ဒီးဆ့ၣ်နီၤဝဲ ဖဲန့ၣ်လီၤ. 30 ဒီးပှၤဂီၢ်မုၢ် အါဂၤ ဟဲဆူအအိၣ်, အိၣ်ဝဲ ဒီးပှၤအခီၣ်ဟးဂီၤ, ပှၤမဲာ်ဘျီၣ်, ပှၤတအုၣ်, ပှၤအစုကၢ်အခီၣ်ချံး, ဒီးပှၤအဂုၤအဂၤ အါဂၤ, ဒီးပာ်လီၤအီၤ လၢယ့ၣ်ၡူး အခီၣ်ထံး, ဒီးအဝဲဒၣ် မၤဘျါက့ၤအီၤလီၤ. 31 မၤသးဒ်န့ၣ်ဒီး တုၤ ပှၤဂီၢ်မုၢ်တဖၣ် ထံၣ်ဘၣ် ပှၤတအုၣ် ကတိၤတၢ်, ပှၤအစုကၢ်အခီၣ်ချံး အိၣ်ဆူၣ်အိၣ်ချ့, ပှၤအခီၣ်ဟးဂီၤ ဟးထီၣ်က့ၤ, ဒီးပှၤမဲာ်ဘျီၣ် ထံၣ်ထီၣ်က့ၤ တၢ်ဒီး, ကမၢကမၣ်ဝဲ, ဒီးစံးထီၣ်ပတြၢၤ အံၣ်စရ့လး အကစၢ်လီၤ. 32 ဒီးယ့ၣ်ၡူး ကိးန့ၢ် အပျဲၢ်အဘီၣ်ဆူ အအိၣ် ဒီးစံးဝဲဒၣ်, ယသးအိၣ် ပှၤဂီၢ်မုၢ်လီၤ. အဂ့ၢ်ဒ်အံၤ, အိၣ်တ့ၢ် ဒီးယၤ သၢနံၤလံ, ဒီးအတၢ်အီၣ် လၢအကအီၣ်ဝဲန့ၣ်, တအိၣ်ဘၣ် နီတမံၤဘၣ်. ဒီးအဝဲသ့ၣ် တၢ်သၣ်ဝံၤအသး အဖၢမုၢ်ဒီး, တၢ်တမိၣ်ပျၢ်ကွံာ်ဘၣ်ယသး လၢအီၤဘၣ်, ကလီၤဘှါ ဘၣ်ဖုး လၢကျဲန့ၣ်လီၤ. 33 ဒီးအပျဲၢ်အဘီၣ် စံးဘၣ် အီၤ, ဒ်သိး ပကဒုးအီၣ်ဘျဲးအီၣ် ပှၤဂီၢ်မုၢ်ပှဲၤအံၤဒီး, ကိၣ် အါထဲန့ၣ် ကအိၣ်ဒီးပှၤ လၢပှၢ်မုၢ်ကနၢအံၤ ဒ်လဲၣ်. 34 ဒီးယ့ၣ်ၡူး စံးဘၣ်အီၤ, သုကိၣ် အိၣ် ပှံၤဖျၢၣ်လဲၣ်. ဒီးအဝဲသ့ၣ် စံးဝဲဒၣ်, နွံဖျၢၣ်, ဒီးညၣ်ဖိ အိၣ်စှၤဘ့ၣ်လီၤ. 35 ဒီးမၤလိာ် ပှၤဂီၢ်မုၢ် လၢအကဆ့ၣ်နီၤ လၢဟီၣ်ခိၣ် အဖီခိၣ် လီၤ. 36 ဒီးဟံးန့ၢ် ကိၣ် နွံဖျၢၣ်, ဒီးညၣ်ဖိတဖၣ်န့ၣ်, ဒီး စံးထီၣ်ပတြၢၤ တၢ်အဘျုးအဖှိၣ် ဝံၤဒီး, စိၢ်ဘျဲးတၢ်, ဒီး ဟ့ၣ် လၢအပျဲၢ်အဘီၣ်, ဒီးအပျဲၢ်အဘီၣ် ဟ့ၣ် လၢပှၤဂီၢ်မုၢ်လီၤ. 37 ဒီးပှၤခဲလၢာ် အီၣ်ဝဲ, ဒီးဘျဲးအီၣ်ဝဲလီၤ. ဒီးထၢဖှိၣ်က့ၤ အဘျဲၣ်အစဲၢ် ပှဲၤနာ် နွံဖျၢၣ်လီၤ. 38 ဒီး လၢပိာ်မုၣ် ဒီးဖိသၣ်တဖၣ် အမဲာ်ညါန့ၣ်, ပိာ်ခွါ လၢအအီၣ် တၢ်တဖၣ်, အိၣ်ဝဲ လွံၢ်ကထိလီၤ. 39 ဒီးပျၢ်ကွံာ် ပှၤဂီၢ်မုၢ်တဖၣ်န့ၣ် ဒီးလဲၤထီၣ် လၢကဘီပူၤ, ဒီးဟဲဝဲဆူ မၤကဒၤလ့ၣ် အကီၢ်အဃၢၤတဖၣ်လီၤ. 


မးသဲ Matthew 16

1 ဒီးပှၤဖၤရံၤၡဲ ဒီးပှၤစးဒူၤကဲသ့ၣ်တဖၣ် ဟဲဆူအအိၣ် ဒီးလ့ပစီအီၤ, ဒီးဃ့ဝဲ, ဒ်သိး အကဒုးနဲၣ်အီၤ လၢတၢ်ပနီၣ်လီၤလး တတမံၤ လၢမူခိၣ်လီၤ. 2 ဒီးအဝဲဒၣ် စံးဆၢတၢ် ဒီးစံးဘၣ်အီၤ, တုၤ မုၢ်ဟါ လီၤဒီး, သုစံး, တၢ်ကယီၤထီၣ်လီၤ. အဂ့ၢ်ဒ်အံၤ, မူခိၣ်ဆှုၣ် ဂီၤဝဲလီၤ. 3 ဒီး လၢမုၢ်ဂီၤန့ၣ်, သုစံး, ကလံၤမုၢ် ကဟဲ လၢမုၢ်မဆါ တနံၤအံၤ လီၤ. အဂ့ၢ်ဒ်အံၤ, မူခိၣ်ဂီၤ အုးသကျုာ်လီၤ. ပှၤလီတၢ်ဖိသ့ၣ်ဧၢ, မူခိၣ်မူလိၤ အဂ့ၢ်န့ၣ်, သုသ့ၣ်ညါနီၤဖး အဆၢသ့လီၤ. မ့မ့ၢ် တၢ်အဆၢအကတီၢ်န့ၣ် သုသ့ၣ်ညါနီၤဖး အဆၢတသ့ဘၣ်န့ၣ်, မ့ၢ်အဘၣ်မနုၤလဲၣ်. 4 ပှၤလၢအအၢအသီ ဒီးအဲၣ်ဘၢတၢ် တစိၤအံၤ, ဃုတၢ် ပနီၣ်လီၤလးတမံၤ, ဒီးတၢ်တဒုးနဲၣ်ဘၣ်အီၤ လၢတၢ်ပနီၣ်လီၤလး နီတမံၤလဘၣ်. ကဒုးနဲၣ် ထဲစီၤယိၤနါ အတၢ်ပနီၣ်လီၤလး တမံၤဧိၤန့ၣ်လီၤ. ဒီးဟးသဒၣ်အီၤ, ဒီးလဲၤဝဲလီၤ. 5 ဒီးအပျဲၢ်အဘီၣ် လဲၤဆူ ဝၢ်ဘးခီ, ဒီးသးပ့ၤနီၣ် လၢအကဟံးန့ၢ် ကိၣ်လီၤ. 6 ဒီးယ့ၣ်ၡူး စံးဘၣ်အီၤ, တိၢ်သုသး, ဒီးပလီၢ်သုသး, လၢပှၤဖၤရံၤၡဲ, ဒီးပှၤစးဒူၤကဲ အကိၣ်မံၣ်န့ၣ် တက့ၢ်. 7 ဒီးအဝဲသ့ၣ် ကတိၤလိာ်အသး သကိးသကိး, ဒီးစံးဝဲဒၣ်, မ့ၢ်ပတဟံးန့ၢ်ဘၣ် ကိၣ် အဂ့ၢ်လီၤ. 8 ဒီးယ့ၣ်ၡူး သ့ၣ်ညါဝဲ, ဒီးစံးဝဲဒၣ်, ပှၤလၢအနာ်တၢ်စှၤသ့ၣ်ဧၢ, ဘၣ်မနုၤ လၢသုကတိၤလိာ်သုသး လၢသုတဟံးန့ၢ်ဘၣ် ကိၣ်အဂ့ၢ်န့ၣ်လဲၣ်. 9 သုနၢ် တပၢၢ်ဒံးဘၣ်ဧါ. ကိၣ်ယဲၢ်ဖျၢၣ် ဘၣ်ဃးဒီး ပှၤယဲၢ်ကထိ ဒီးသု ထၢဖှိၣ်န့ၢ် ကု ပှံၤဒုပှံၤဒု, 10 ဒီးကိၣ်နွံဖျၢၣ် ဘၣ်ဃးဒီး ပှၤလွံၢ်ကထိ, ဒီးသုထၢဖှိၣ်န့ၢ် နာ် ပှံၤဖျၢၣ်ပှံၤဖျၢၣ်လဲၣ်န့ၣ်, သုတသ့ၣ်နီၣ်ထီၣ်ဘၣ်ဧါ. 11 ယစံးဘၣ်သု, ပလီၢ် သုသး လၢပှၤဖၤရံၤၡဲ ဒီးပှၤစးဒူၤကဲသ့ၣ်တဖၣ် အကိၣ်မံၣ်န့ၣ်, ယတစံးဘၣ်သု လၢကိၣ် အဂ့ၢ်အကျိၤဘၣ်န့ၣ်, ဘၣ်မနုၤ လၢသုနၢ် တပၢၢ်ဘၣ်လဲၣ်. 12 တုၤနုၤတစု အဝဲသ့ၣ် နၢ်ပၢၢ် လၢတမ့ၢ်ဘၣ်အစံး, ပလီၢ်သုသး လၢကိၣ်အကိၣ်မံၣ်န့ၣ် ဘၣ်. မ့ၢ်လၢပှၤဖၤရံၤၡဲ ဒီးပှၤစးဒူၤကဲ အတၢ်သိၣ်တၢ်သီလီၤ. 13 ဒီးယ့ၣ်ၡူး ဟဲဝဲဆူ ဖံးလံးပူး ကဲၤစါရံၤ အကီၢ်ပူၤ, ဒီးသံကွၢ် အပျဲၢ်အဘီၣ် ဒီးစံးဝဲဒၣ်, ပှၤကညီဖိခွါ ယၤအံၤ, ယ မ့ၢ်မတၤမတၤလဲၣ်န့ၣ်, ပှၤကညီစံးဝဲ ဒ်လဲၣ်. 14 ဒီးအဝဲသ့ၣ် စံးဝဲဒၣ်, ပှၤတနီၤနီၤ စံးဝဲ, မ့ၢ် ပှၤဘျၢတၢ် စီၤယိၤဟၣ်, ဒီးအဂၤတနီၤနီၤ စံးဝဲ, မ့ၢ် စီၤအ့ၤလံယၤ, ဒီးအဂၤတနီၤနီၤ စံးဝဲ, မ့ၢ် စီၤယံးရမံယၤ, မ့တမ့ၢ်ဘၣ် ဒီးမ့ၢ် ဝံတဂၤဂၤလီၤ. 15 ဒီးစံးဘၣ်အီၤ. မ့မ့ၢ်သုဝဲသ့ၣ်အံၤ, သုစံး လၢယ မ့ၢ်မတၤတဂၤလဲၣ်. 16 ဒီးစီၤၡံမိၣ်ပ့းတရူး ကတိၤဆၢတၢ် ဒီးစံးဝဲဒၣ်, နဲဒၣ်အံၤ, နမ့ၢ်ခရံာ်, ယွၤ လၢအမူဝဲတဂၤ အဖိခွါလီၤ. ဒီးယ့ၣ်ၡူး ကတိၤဆၢတၢ် ဒီးစံးဘၣ်အီၤ, 17 စီၤၡံမိၣ်ဘၢ်ယိၤနါဧၢ, နဘၣ်ဆိၣ်ဂ့ၤနဲလီၤ. အဂ့ၢ်ဒ်အံၤ, တၢ်ညၣ် ဒီးတၢ်သွံၣ်န့ၣ် တလီၣ်ဖျါဘၣ်ဝဲ လၢနၤဘၣ်, မ့ၢ်ယပၢ်အိၣ်ဝဲ လၢမူခိၣ်လီၤ. 18 ဒီးယဲဒၣ်အံၤ ယစံးဘၣ်တဲဘၣ်နၤ, လၢနမ့ၢ် ပ့းတရူး, ဒီးယကပာ်လီၤ ယတၢ်အိၣ်ဖှိၣ် လၢလၢၢ်အံၤ အဖီခိၣ်, ဒီးပျုၤပူၤ အပဲတရီတဖၣ် တမၤနၢၤမၤဃၣ်ဘၣ် အီၤဘၣ်. 19 ဒီးယကဟ့ၣ်လီၤနၤ လၢမူခိၣ် အဘီအမုၢ် အနီၣ်ဝံာ်, ဒီးဖဲဒၣ် နစၢဃာ် လၢဟီၣ်ခိၣ်ချၢ တမံၤမံၤန့ၣ်, ကဘၣ် တၢ်စၢဃာ်အီၤ လၢမူခိၣ်, ဒီးဖဲဒၣ် နဃ့ၣ်လီၤတၢ် လၢဟီၣ်ခိၣ်ချၢ တမံၤမံၤန့ၣ်, ကဘၣ် တၢ်ဃ့ၣ်လီၤ အီၤ လၢမူခိၣ်လီၤ. 20 တုၤနုၤတစု မၤလိာ် အပျဲၢ်အဘီၣ် ထံထံဆးဆး, ဒ်သိး အသု တစံးဘၣ်တဲဘၣ်ပှၤ, လၢအမ့ၢ် ခရံာ်န့ၣ် နီတဂၤ တဂ့ၤလီၤ. 21 လၢအကတီၢ်န့ၣ်လံၤလံၤ, ယ့ၣ်ၡူး ဒုးနဲၣ် အပျဲၢ်အဘီၣ် လၢအကဘၣ်လဲၤဆူ ယရူၤၡလ့ၣ်, ဒီးဘၣ် တၢ်နးတၢ်ဖှီၣ် အါမံၤ လၢပှၤသူၣ်က့သးပှၢ်, ဒီးပှၤလုၢ်တၢ်အခိၣ်, ဒီးပှၤကွဲးလံာ်သ့ၣ်တဖၣ် အစုပူၤ, ဒီးဘၣ်တၢ်မၤသံအီၤ, ဒီးဘၣ်ဂဲၤဆၢထၢၣ်က့ၤ လၢသၢနံၤတနံၤလီၤ. 22 ဒီးစီၤပ့းတရူး ဟံးန့ၢ်အီၤ, ဒီးသိၣ်ဃီၣ်အီၤ, ဒီးစံးဝဲဒၣ် ကစၢ်ဧၢ, မ်တၢ်သးကညီၤနၤ တက့ၢ်. တၢ်အံၤ တဘၣ်ဘၣ်နၤ လ့ၤတက့ၤဘၣ်. 23 ဒီးအဝဲဒၣ် ဃၣ်ဃီၤအသး ဒီးစံးဘၣ် စီၤပ့းတရူး, ဒုၣ်ဒါဧၢ, ဟးထီၣ်ကွံာ်ဆူ ယလီၢ်ခံ တက့ၢ်, နမ့ၢ် ယလီၤဃံၤ အလီၢ်လီၤ. အဂ့ၢ်ဒ်အံၤ, နသး တအိၣ်ဘၣ် ယွၤအတၢ်ဘၣ်. မ့ၢ်နသးအိၣ် ပှၤကညီအတၢ်လီၤ. 24 တုၤနုၤတစု ယ့ၣ်ၡူး စံးဘၣ် အပျဲၢ်အဘီၣ်, ပှၤမ့ၢ်မိၣ် ပိာ်အသး လၢယခံ တဂၤဂၤန့ၣ်, မ်အညိကွံာ် အသးဒၣ်ဝဲ, ဒီးဟံးန့ၢ် အထူၣ်စုညါ, ဒီးပိာ်ယခံ တက့ၢ်. 25 အဂ့ၢ်ဒ်အံၤ, ဖဲဒၣ် ပှၤ လၢတၢ်မိၣ်အုၣ်က့ၤခီၣ်က့ၤလီၤအသး တဂၤဂၤန့ၣ် ကမၤဟါမၢ်ကွံာ်ဝဲလီၤ. ဒီးဖဲဒၣ် ပှၤလၢအဒုးဟါမၢ်အသး လၢယဃိ တဂၤဂၤန့ၣ်, ကထံၣ်န့ၢ်က့ၤအီၤလီၤ. 26 အဂ့ၢ်ဒ်အံၤ, ပှၤကညီ မ့ၢ်န့ၢ်ဘၣ် ဟီၣ်ခိၣ် ဒီဘ့ၣ်ညါ, ဒီးမ့ၢ်မၤဟါမၢ်ကွံာ် အသးဒီး, မ့ၢ်အန့ၢ်ဘျုး မနုၤလဲၣ်, မ့တမ့ၢ်ဘၣ်ဒီး, ပှၤကညီ ကဟ့ၣ် အပှ့ၤ လၢအသး အဂီၢ် လၢမနုၤတမံၤလဲၣ်. 27 အဂ့ၢ်ဒ်အံၤ ပှၤကညီဖိခွါအံၤ ကဟဲ ဒီးအပၢ် အလၤကပီၤ, အိၣ်ဒီး အကလူးတဖၣ်လီၤ. တုၤနုၤတစု ကဟ့ၣ်လီၤတၢ် လၢပှၤကညီ စုာ်စုာ်, ဒ်အမၤတၢ် အသိးန့ၣ်လီၤ. 28 ယစံးဘၣ်တဲဘၣ်သု တီတီအံၤ, ပှၤဆၢထၢၣ် ဖဲအံၤ တနီၤနီၤ လၢအတချုးထံၣ်ဒံးဘၣ် ပှၤကညီဖိခွါအံၤ ဟဲ လၢအဘီအမုၢ် အပူၤန့ၣ် ဒီး, တလ့ၣ်ကွၢ်ဘၣ် တၢ်သံဘၣ်လီၤ. 


မးသဲ Matthew 17

1 ဒီးဃုနံၤ အလီၢ်ခံန့ၣ် ယ့ၣ်ၡူး ဟံးန့ၢ် စီၤပ့းတရူး, ဒီးစီၤယၤကိာ်, ဒီးအဒီပုၢ်ဝဲၢ် စီၤယိၤဟၣ်, ဒီးလဲၤဆှၢထီၣ်အီၤ ဆူတၢ်တဒၢ, လၢကစၢၢ်ဖးထီ တဖျၢၣ် အလိၤလီၤ. 2 ဒီး အက့ၢ်အဂီၤ လဲလိာ်အသး လၢအဝဲသ့ၣ် အမဲာ်ညါ, ဒီး အမဲာ်ကဲၤကပီၤ ဒ်မုၢ် အသိးလီၤ. 3 ဒီးကွၢ်ကွၢ်, စီၤမိၤၡ့ ဒီးစီၤအ့ၤလံယၤ အိၣ်ဖျါထီၣ် လၢအဝဲသ့ၣ် အမဲာ်ညါ, ဒီး ကတိၤလိာ်အသး ဒီးယ့ၣ်ၡူးလီၤ. 4 ဒီးစီၤပ့းတရူး ကတိၤဆၢတၢ် ဒီးစံးဘၣ် ယ့ၣ်ၡူး, ကစၢ်ဧၢ, ပအိၣ်ဖဲအံၤ ဂ့ၤမးလီၤ. နသး မ့ၢ်အိၣ်ဒီး, ပကမၤဒဲ ဖဲအံၤသၢဖျၢၣ်, လၢနဂီၢ်ဖျၢၣ်, ဒီး လၢစီၤမိၤၡ့ အဂီၢ်တဖျၢၣ်, ဒီး လၢစီၤအ့ၤလံယၤ အဂီၢ်တဖျၢၣ်လီၤ. 5 ကတိၤတၢ်န့ၣ် အဖၢမုၢ်ဒီး, ကွၢ်ကွၢ်, တၢ်အၢၣ်ကဲၤကပီၤထီၣ်န့ၣ် အကဒုလီၤဘၣ်အီၤ လီၤ. ဒီးကွၢ်ကွၢ်, တၢ်အကလုၢ်သီၣ် လၢတၢ်အၢၣ် အပူၤ, ဒီးစံးဝဲဒၣ်, အဝဲတဂၤအံၤ မ့ၢ်ယဖိခွါ လၢယအဲၣ်, ဒီးဘၣ်ယသး လၢအီၤလီၤ. ဒိကနၣ် အကလုၢ် တက့ၢ်. 6 ဒီးတုၤ အပျဲၢ်အဘီၣ် နၢ်ဟူဝဲဒီး, ထိၣ်လီၤပှီၤအီထီလာ်အသး, ဒီးသူၣ်ပျံၤသးဖုးဝဲ ဒိၣ်မးလီၤ. 7 ဒီးယ့ၣ်ၡူး ဟဲထိးဘၣ်အီၤ, ဒီးစံးဝဲဒၣ်, ဂဲၤဆၢထၢၣ် တက့ၢ်. ဒီးပျံၤတၢ် တဂ့ၤ. 8 ဒီးတုၤအကျ့ထီၣ် အမဲာ်ဒီး, တထံၣ်ဘၣ် ပှၤနီတဂၤဘၣ်, ထံၣ် ထဲယ့ၣ်ၡူး တဂၤဧိၤလီၤ. 9 ဒီးဟဲက့ၤလီၤ လၢကစၢၢ်လိၤ အဖၢမုၢ်ဒီး, ယ့ၣ်ၡူး မၤလိာ်အီၤ ဒီးစံးဝဲဒၣ်, ပှၤကညီဖိခွါအံၤ တချုး ဂဲၤဆၢထၢၣ်က့ၤဒံးဘၣ် လၢတၢ်သံဒီး, သုထံၣ်တၢ် လၢညါခီအံၤ, သုတစံးဘၣ်တဲဘၣ် ပှၤနီတဂၤ တဂ့ၤ. 10 ဒီးအပျဲၢ်အဘီၣ် သံကွၢ်အီၤ ဒီးစံးဝဲဒၣ်, မ့မ့ၢ်ဒ်န့ၣ်ဒီး, ဘၣ်မနုၤ လၢပှၤကွဲးလံာ်သ့ၣ်တဖၣ် စံးဝဲ လၢစီၤအ့ၤလံယၤ ဘၣ်ဟဲဆိလဲၣ်. 11 ဒီးယ့ၣ်ၡူး စံးဆၢတၢ်, ဒီးစံးဘၣ် အီၤ, စီၤအ့ၤလံယၤ စဲဆိဟဲဆိဝဲ သပှၢ်တၢၢ်, ဒီးကမၤက့ၤ တၢ်ခဲလၢာ်လီၤ. 12 ဘၣ်ဆၣ်ဒီး ယစံးဘၣ်တဲဘၣ်သု လၢစီၤအ့ၤလံယၤ ဟဲတ့ၢ်လံဝဲလံ, ဒီးပှၤတသ့ၣ်ညါဘၣ် အီၤဘၣ်, မ့မ့ၢ် မၤအီၤ ဖဲအသးလီၤ. ဒီးပှၤကညီဖိခွါအံၤ, ကဘၣ် စ့ၢ်ကီး တၢ် လၢအဝဲသ့ၣ် အစုပူၤ ဒ်န့ၣ်အသိး လီၤ. 13 တုၤနုၤတစု အပျဲၢ်အဘီၣ် နၢ်ပၢၢ် လၢအစံးဘၣ်တဲဘၣ် အီၤ လၢပှၤဘျၢတၢ် စီၤယိၤဟၣ် အဂ့ၢ်အကျိၤလီၤ. 14 ဒီးတုၤအဟဲဆူ ပှၤဂီၢ်မုၢ် အအိၣ်ဒီး, ပှၤဟဲဆူအအိၣ် တဂၤ, ဒီးချံးလီၤ အခီၣ် ဒီးစံးဝဲဒၣ်, 15 ကစၢ်ဧၢ, သူၣ်ကညီၤသးကညီၤ ယဖိခွါတဂၤ တက့ၢ်. အဂ့ၢ်ဒ်အံၤ, တၢ်ဆါပျုၢ် ထိးဘၣ်အီၤ, ဒီးဘၣ်ဝဲ နးနးကလဲာ်လီၤ. အဂ့ၢ်ဒ်အံၤ, လီၤဘျုး လၢမ့ၣ်အူပူၤ တလီၢ်လီၢ် တလီၢ်လီၢ် လီၤ. 16 ဒီးဒီး ယဟဲစိာ်အီၤဆူ နပျဲၢ်နဘီၣ် အအိၣ်, ဒီးအဝဲသ့ၣ် မၤဘျါက့ၤအီၤ တသ့ဘၣ်. 17 တုၤနုၤတစု ယ့ၣ်ၡူး စံးဆၢတၢ် ဒီးစံးဝဲဒၣ်, ပှၤလၢအတနာ်ဘၣ် တၢ်ဘၣ်, ဒီး အနၢ်က့ၣ် တစိၤဧၢ, ယကအိၣ်ဒီးသု ဆံးယံာ်လဲၣ်, ယကဝံသးစူၤသု ဆံးယံာ်လဲၣ်. ဟဲစိာ်အီၤဆူ ယအိၣ် ဖဲအံၤ တက့ၢ်. 18 ဒီးယ့ၣ်ၡူး ဒူ အလိၤ, ဒီးတၢ်နါဟးထီၣ်ကွံာ် လၢအလိၤ, ဒီးဖိသၣ်န့ၣ် ဘျါက့ၤဝဲ တစုဃီ ဖဲန့ၣ်လီၤ. 19 တုၤနုၤတစု အပျဲၢ်အဘီၣ် ဟဲဃီၤဆူ ယ့ၣ်ၡူးအအိၣ် ကစုဒု, ဒီးစံးဝဲဒၣ်, ပဝဲဒၣ်အံၤ ပဟီထီၣ်ကွံာ်အီၤ တသ့ဘၣ်န့ၣ်, မ့ၢ်အဘၣ်မနုၤလဲၣ်. 20 ဒီးယ့ၣ်ၡူး စံးဘၣ် အီၤ, မ့ၢ်သု တနာ်ဘၣ်တၢ် အဃိလီၤ. အဂ့ၢ်ဒ်အံၤ, ယစံးဘၣ်တဲဘၣ်သု တီတီအံၤ, သုတၢ်နာ်မ့ၢ် အိၣ်ထဲသိးဒီး သဘၣ် အချံတဖျၢၣ်ဒီး, သုကစံးဘၣ် ကစၢၢ် တဖျၢၣ်အံၤ, သုးကွံာ်နသး ဖဲအံၤဆူ ဘးန့ၣ် တက့ၢ်. ဒီးကသုးကွံာ်အသးလီၤ. ဒီးတၢ်တသ့ဘၣ်န့ၣ် တအိၣ်ဘၣ် လၢသုဂီၢ်ဘၣ်. 21 ဘၣ်ဆၣ်ဒီး အအံၤ တကလုာ် ဟးထီၣ်ကွံာ်ဝဲ ထဲ လၢတၢ်ဘါထုကဖၣ်, ဒီးဒုၣ် တၢ်အီၣ်တၢ်အီ အဃိဧိၤလီၤ. 22 ဒီးအဝဲသ့ၣ် အိၣ်ဝဲဆိးဝဲ လၢကီၢ်ကၤလံၤလါ အပူၤ အဖၢမုၢ်ဒီး, ယ့ၣ်ၡူး စံးဘၣ်အီၤ, တၢ် လၢပှၤကညီဖိခွါအံၤ, ကဘၣ် တၢ်ဟ့ၣ်လီၤကွံာ်အီၤ ဆူ ပှၤကညီ အစုပူၤ, 23 ဒီးကမၤသံအီၤ, ဒီးသၢနံၤတနံၤန့ၣ်, ကဂဲၤဆၢထၢၣ်က့ၤဝဲလီၤ. ဒီးအဝဲသ့ၣ် အသူၣ်အုးသးအုးဝဲ ဒိၣ်မးလီၤ. 24 ဒီးတုၤအဟဲဆူ ကပ့းရနီၣ်ဒီး, ပှၤလၢအဃ့သွဲစ့တပၢၤန့ၣ်, ဟဲဆူ စီၤပ့းတရူး အအိၣ်, ဒီးစံးဝဲဒၣ်, သုသရၣ် ဟ့ၣ်သွဲ စ့တပၢၤန့ၣ် တမ့ၢ်ဘၣ်ဧါ. 25 ဒီးစံးဝဲဒၣ်, မ့ၢ်လံ, ဒီး တုၤအလဲၤနုာ်ဆူ ဟံၣ်ပူၤဒီး, ယ့ၣ်ၡူး ကတိၤဘျီအီၤ, ဒီး စံးဝဲဒၣ်, စီၤၡံမိၣ်ဧၢ, နဆိကမိၣ်နဲ ဒ်လဲၣ်. တၢ်အသွဲ မ့ၢ်ဂ့ၤ, ပခိၣ်အသွဲ မ့ၢ်ဂ့ၤ, ဟီၣ်ခိၣ် အစီၤပၤတဖၣ် ဟံးန့ၢ် လၢမတၤတဖၣ်လဲၣ်. လၢဖိခွါဒၣ်ဝဲ, လၢပှၤဂၤလဲၣ်. 26 ဒီးစီၤပ့းတရူး စံးဘၣ်အီၤ, လၢပှၤဂၤလီၤ. ဒီး ယ့ၣ်ၡူး စံးဘၣ်အီၤ, မၤသးဒ်န့ၣ်ဒီး, အဖိခွါတဖၣ်န့ၣ် ပူၤဖျဲးဝဲလီၤ. 27 ဘၣ်ဆၣ်ဒီး, ဒ်သိး ပသု တကဲထီၣ် အတၢ်လီၤဃံၤ အလီၢ် တဂ့ၤဒီး, လဲၤဆူ ပီၣ်လဲၣ်, ဒီးကွံာ်လီၤ တခွဲတဘ့ၣ် တက့ၢ်. ဒီးညၣ် လၢအဟဲထီၣ်ဆိ တဘ့ၣ်န့ၣ်, ဟံးန့ၢ် ဒီးအိးထီၣ် အထးခိၣ်, ဒီးနကထံၣ်န့ၢ် စ့ တၡက့လးလီၤ. ဟံးန့ၢ် အဝဲန့ၣ်, ဒီးဟ့ၣ်လီၤ လၢပှၤတဖၣ်န့ၣ် လၢယဂီၢ်, ဒီး လၢနဂီၢ် တက့ၢ်. 


မးသဲ Matthew 18

1 လၢအကတီၢ်ဖဲန့ၣ် အပျဲၢ်အဘီၣ် ဟဲဆူ ယ့ၣ်ၡူးအအိၣ် ဒီးစံးဝဲဒၣ်, မ့မ့ၢ်ဒ်န့ၣ်ဒီး, မ့ၢ်မတၤ ဒိၣ်ကတၢၢ် လၢမူခိၣ် အဘီအမုၢ်အပူၤ တဂၤလဲၣ်. 2 ဒီးယ့ၣ်ၡူး ကိးန့ၢ် ဖိသၣ်တဂၤဆူ အအိၣ်, ဒီးပာ်လီၤ အီၤ လၢအဝဲသ့ၣ် အသးကံၢ်ပူၤ, 3 ဒီးစံးဝဲဒၣ်, ယစံးဘၣ်တဲဘၣ်သု တီတီအံၤ, သုမ့ၢ်တဃၣ်က့ၤဘၣ် သုသး, ဒီး ကဲထီၣ် ဒ်ဖိသၣ်တဖၣ် အသိးဘၣ်ဒီး, သုတလဲၤနုာ်ဘၣ် ဆူမူခိၣ် အဘီအမုၢ် အပူၤ လ့ၤတက့ၤဘၣ်. 4 မၤသးဒ်န့ၣ် ဒီးဖဲဒၣ် ပှၤလၢအဆီၣ်လီၤအသး ဒ်ဖိသၣ်တဂၤအံၤ အသိးန့ၣ်, အဝဲဒၣ် မ့ၢ်အဒိၣ်ကတၢၢ် လၢမူခိၣ် အဘီအမုၢ် အပူၤလီၤ. 5 ဒီးဖဲဒၣ် ပှၤလၢအတူၢ်လိာ် ဖိသၣ် ဒ်အံၤအသိး တဂၤ လၢယမံၤ အဃိ တဂၤဂၤန့ၣ်, မ့ၢ်အတူၢ်လိာ်ယၤလီၤ. 6 မ့မ့ၢ်ဖဲဒၣ် ပှၤလၢအဒုးလီၤဃံၤ ပှၤအဆံး လၢအနာ်က့ၤယၤတဖၣ် အကျါ တဂၤဂၤန့ၣ်, ဆၢၣ်ဂူာ်လၢၢ် မ့ၢ်ဘၣ်စၢထီၣ် လၢအကိာ်, ဒီးအဝဲဒၣ် ဘၣ်တ့ၢ်လီၤ လၢပီၣ်လဲၣ် အတၢ်ယိာ်ပူၤဒီး, ဂ့ၤဒၣ်တၢ် လၢအဂီၢ် လီၤ. 7 မ့ၢ်တၢ်လီၤဃံၤ အလီၢ်တဖၣ်ဒီး, ပှၤဟီၣ်ခိၣ်ဖိ ဘၣ်အဖှီၣ်လီၤ. အဂ့ၢ်ဒ်အံၤ, တၢ်လီၤဃံၤ အလီၢ်တအိၣ်ဘၣ်ဒီး, အိၣ်တသ့ဘၣ်. ဘၣ်ဆၣ်ဒီး, ပှၤလၢအဒုးအိၣ်ထီၣ် တၢ်လီၤဃံၤ အလီၢ်တဂၤန့ၣ်, ဘၣ်အဖှီၣ်လီၤ. 8 ဒီး နစုမ့ၢ်ဂ့ၤ, နခီၣ်မ့ၢ်ဂ့ၤ, မ့ၢ်ဒုးလီၤဃံၤနၤဒီး, ဒီၣ်တဲာ်ကွံာ်အီၤ, ဒီးကွံာ်တ့ၢ်ကွံာ်အီၤ လၢနအိၣ် တက့ၢ်. နလဲၤနုာ် လၢတၢ်မူ အပူၤ, လၢနစုဟးဂီၤ, နခီၣ်ဟးဂီၤ, နစုတူာ်နခီၣ်တူာ်န့ၣ်, ဂ့ၤန့ၢ် နဘၣ်တၢ်တ့ၢ်လီၤကွံာ်နၤ အိၣ်ဒီး နစုခံခီ, နခီၣ်ခံခီ, ဆူမ့ၣ်အူ လီၤထူလီၤယိာ် အပူၤ တက့ၢ်လီၤ. 9 ဒီးနမဲာ် မ့ၢ်ဒုးလီၤဃံၤနၤဒီး, အူခွဲးထီၣ်ကွံာ် အီၤ, ဒီးကွံာ်တ့ၢ်ကွံာ်အီၤ လၢနအိၣ် တက့ၢ်. နလဲၤနုာ် လၢတၢ်မူ အပူၤ အိၣ်ဒီး နမဲာ်တခီဒ့ဧိၤန့ၣ်, ဂ့ၤန့ၢ်ဘၣ် တၢ်တ့ၢ်လီၤကွံာ်နၤ အိၣ်ဒီး နနမဲာ်ခံခီ လၢာ်ဆူလရာ် မ့ၣ်အူပူၤန့ၣ် တက့ၢ်လီၤ. 10 ဒ်သိး သုသုတမၤတရီတပါ ပှၤလၢပှၤအဆံးတဖၣ်အံၤ အကျါ နီတဂၤ တဂ့ၤဒီး, ပလီၢ်သုသး တက့ၢ်. အဂ့ၢ်ဒ်အံၤ, ယစံးဘၣ်တဲဘၣ်သု လၢအဝဲသ့ၣ် အကလူး လၢမူခိၣ်တဖၣ်န့ၣ် ကွၢ်ဘၣ် ယပၢ် အိၣ်လၢမူခိၣ် အမဲာ် တထံၣ်ဃီလီၤ. 11 အဂ့ၢ်ဒ်အံၤ, ပှၤကညီဖိခွါအံၤ ဟဲဝဲ ဒ်သိး အကအုၣ်က့ၤခီၣ်က့ၤတၢ် လၢအဟါမၢ်လီၤ. 12 မ့ၢ်သုဆိကမိၣ် ဒ်လဲၣ်. ပှၤတဂၤအသိ အိၣ်ဝဲ တကယၤ, ဒီးမ့ၢ်ဟးဖျိး တဒုဒီး, ကပာ်တဲာ် ခွံဆံခွံဒု လၢကစၢၢ် ကလိဒီး လဲၤဃိး, ကပာ်တဲာ် ခွံဆံခွံဒု လၢကစၢၢ်ကလိ ဒီးလဲၤခုက့ၤတၢ် လၢအဟးဖျိး တဒုန့ၣ်, တမ့ၢ်ဘၣ်ဧါ. 13 ဒီးတၢ်မ့ၢ်မၤအသး လၢအထံၣ်န့ၢ်ဝဲဒီး, ယစံးဘၣ်တဲဘၣ်သု တီတီအံၤ, အသးခုဝဲ လၢအဃိ အါန့ၢ် အသးခမံၤ, အသးခုဝဲ လၢအဃိ အါန့ၢ် အသးလု လၢသိ လၢအတဟးဖျိးဘၣ် ခွံဆံခွံဒုန့ၣ် တက့ၢ်လီၤ. 14 ဒ်န့ၣ်အသိး သုပၢ် အိၣ်လၢမူခိၣ်အသး တအိၣ်ဘၣ် လၢပှၤတဂၤ လၢအဆံးတဖၣ်အံၤ အကျါ, ကဟါမၢ်ဘၣ်လီၤ. 15 ဒီးနဒီပုၢ်ဝဲၢ် မ့ၢ်မၤကမၣ်ဘၣ်နၤဒီး, လဲၤဘိးဘၣ်သ့ၣ်ညါအီၤ နဲဒၣ် ဒီးအီၤ အိၣ်ထဲ ခံဂၤဧိၤ တက့ၢ်. ဒီးမ့ၢ်ဒိကနၣ်ဝဲဒီး, နန့ၢ်က့ၤလံ နဒီပုၢ်ဝဲၢ်လံၢ. 16 ဒီးမ့ၢ်တဒိကနၣ်ဘၣ် ဒီး, ဟံးန့ၢ် ပှၤတဂၤခံဂၤ ဒီးနၤ, ဒ်သိးတၢ်ကတိၤ ကိးထံၣ်ဒဲး ကအိၣ်ဂၢၢ်အိၣ်ကျၢၤ လၢပှၤအုၣ်အသး ခံဂၤသၢဂၤ အထးခိၣ် တက့ၢ်. 17 ဒီးမ့ၢ်တဒိကနၣ်ဘၣ် အဝဲသ့ၣ် အကလုၢ်ဘၣ်ဒီး, စံးဘၣ်တဲဘၣ် တၢ်အိၣ်ဖှိၣ် တက့ၢ်. ဒီးမ့ၢ် တဒိကနၣ်ဘၣ် တၢ်အိၣ်ဖှိၣ် အကလုၢ်ဘၣ်ဒီး, ပာ်အီၤ ဒ်ပှၤကလုာ်တဖၣ် အဖိ ဒီးပှၤဃ့သွဲတဂၤ အသိးန့ၣ် တက့ၢ်. 18 ယစံးဘၣ်တဲဘၣ်သု တီတီအံၤ, ဖဲဒၣ်တၢ် လၢသုစၢဃာ်အီၤ လၢဟီၣ်ခိၣ်ချၢ တမံၤမံၤန့ၣ်, ကဘၣ် တၢ်စၢဃာ်အီၤ လၢမူခိၣ်လီၤ. ဒီးဖဲဒၣ် တၢ် လၢသုဃ့ၣ်လီၤ လၢဟီၣ်ခိၣ်ချၢ တမံၤမံၤန့ၣ်, ကဘၣ် တၢ်ဃ့ၣ်လီၤ အီၤ လၢမူခိၣ်လီၤ. 19 မၤကဒီးတစု, ယစံးဘၣ်တဲဘၣ်သု, ပှၤလၢသုကျါ ခံဂၤ, အသးမ့ၢ် ဒ်သိးလိာ်အသး လၢဟီၣ်ခိၣ်ချၢအံၤ လၢတၢ်တမံၤမံၤ အဂ့ၢ် လၢအဃ့ဝဲန့ၣ် ဒီး, ကကဲထီၣ် လၢအဂီၢ် လၢယပၢ် လၢအအိၣ်လၢမူခိၣ်လီၤ. 20 အဂ့ၢ်ဒ်အံၤ, ဖဲခံဂၤသၢဂၤ အိၣ်ဖှိၣ်ရိဖှိၣ် လၢယမံၤ အဃိန့ၣ်, ယ အိၣ်လၢအကျါ ဖဲန့ၣ်လီၤ. 21 တုၤနုၤတစု, စီၤပ့းတရူး ဟဲဃီၤဆူ အအိၣ် ဒီးစံးဝဲဒၣ်, ကစၢ်ဧၢ, ယဒီပုၢ်ဝဲၢ် မၤကမၣ်ဘၣ်ယၤဒီး, ယဘၣ်ပျၢ် အတၢ်န့ၣ် ပှံၤစုလဲၣ်. တုၤအပှဲၤထီၣ် နွံစုဧါ. 22 ဒီးယ့ၣ်ၡူး စံးဘၣ်အီၤ, ယတစံးဘၣ်, တုၤအပှဲၤထီၣ် နွံစုဘၣ်, မ့ၢ် တုၤ အပှဲၤထီၣ် နွံစု အဘျီ နွံဆံလီၤ. 23 အကူၢ် မ့ၢ်ဒ်န့ၣ်ဒီး, မူခိၣ်အဘီအမုၢ် မၤသး ဒ်စီၤပၤ တဂၤ လၢအသး အိၣ်လၢအကဟံးန့ၢ် အကုၢ်တဖၣ် အမံၤအသၣ် အသိးန့ၣ်လီၤ. 24 ဒီးဟံးန့ၢ် အကုၢ်တဖၣ် အမံၤအသၣ် အဖၢမုၢ်ဒီး, ပှၤဟဲစိာ်ဆူ အအိၣ် ပှၤလၢအကမၢ်အိၣ် စ့ အတၤလၣ် တကလး တဂၤလီၤ. 25 ဒီးမ့ၢ်အတၢ် တအိၣ်ဘၣ် လၢအကလိးက့ၤဝဲဒီး, အကစၢ် မၤလိာ် လၢတၢ်ကဆါကွံာ်အီၤ, ဒီးအဖိအမါ, ဒီးအဖိအလံၤ, ဒီး ကယဲၢ် တၢ်အိၣ်ဒီးအီၤ ခဲလၢာ်, ဒီးလိးက့ၤတၢ်လီၤ. 26 မၤသးဒ်န့ၣ်ဒီး, အကုၢ်တဂၤ ထိၣ်လီၤပှီၤအသး လၢအမဲာ်ညါ, ဒီးဘါထီၣ်အီၤ ဒီးစံးဝဲဒၣ်, ကစၢ်ဧၢ, ဝံသးစူၤဒၣ်ကလိာ်ယၤ တက့ၢ်. ဒီးယကလိးက့ၤ နတၢ်ခဲလၢာ် လီၤ. 27 ဒီးကုၢ်တဂၤန့ၣ် အကစၢ် သးကညီၤ အီၤ, ဒီးမၤထူၣ်ဖျဲးအီၤ, ဒီးပျၢ်လီၤတူာ်ကွံာ် အကမၢ်န့ၣ်လီၤ. 28 ဒီး ကုၢ်တဂၤန့ၣ် ဟးထီၣ်ကွံာ်, ဒီးထံၣ်န့ၢ်ကုၢ် သကိးကုၢ် ဒီးအီၤတဂၤ, လၢအကမၢ် အိၣ်ဝဲဒီးအီၤ, လၢစ့ဒန့ၤရံၤ တကယၤ, ဒီးစှီၤဃာ် အကိာ်, ဒီးစံးဝဲဒၣ်, နကမၢ် အိၣ်ဒီးယၤန့ၣ်, လိးက့ၤယၤ တက့ၢ်. 29 မၤသးဒ်န့ၣ်ဒီး, ကုၢ်သကိးကုၢ် ဒီးအီၤတဂၤန့ၣ်, ထိၣ်လီၤပှီၤအသး ဒီး ဃ့ကညးအီၤ ဒီးစံးဝဲဒၣ်, ဝံသးစူၤဒၣ်ကလိာ်ယၤ တက့ၢ်, ဒီးယကလိးက့ၤ နတၢ်ခဲလၢာ်လီၤ. 30 ဘၣ်ဆၣ်ဒီး, တအဲၣ်ဘၣ်ဝဲဘၣ်, ဒီးလဲၤတ့ၢ်လီၤအီၤ ဆူဃိာ်ပူၤ, တုၤအကလိးက့ၤ အကမၢ်လီၤ. 31 ဒီးတုၤကုၢ်သကိးကုၢ် ဒီးအီၤတဖၣ် ထံၣ် တၢ်မၤအသးန့ၣ် ဒီး, အသူၣ်အုးအသးအုး ဒိၣ်မး, ဒီးလဲၤဘိးဘၣ်သ့ၣ်ညါ အကစၢ် လၢတၢ်မၤအသးန့ၣ် ခဲလၢာ်လီၤ. 32 တုၤနုၤတစု, အကစၢ် ကိးက့ၤအီၤ ဆူအအိၣ် ဒီးစံးဝဲဒၣ်, ကုၢ်အအၢတဂၤဧၢ, မ့ၢ်နဃ့တၢ် လၢယၤဒီး, ယပျၢ် နကမၢ် ခဲလၢာ်လီၤ. 33 ဒ်ယသးကညီၤနၤ အသိး, ဂ့ၤ လၢနသးကညီၤ ကုၢ်သကိးကုၢ် ဒီးနၤန့ၣ် တမ့ၢ်ဘၣ်ဧါ. 34 ဒီး အကစၢ် အသးဒိၣ်ထီၣ်, ဒီး ဟ့ၣ်လီၤကွံာ်အီၤ လၢပှၤမၤနးမၤဖှီၣ်တၢ်တဖၣ် အစုပူၤ, တုၤအကလိးက့ၤ အကမၢၣ် ခဲလၢာ်လီၤ. 35 ဒီးသုမ့ၢ်တပျၢ်ကွံာ်ဘၣ် သု ဒီပုၢ်ဝဲၢ် အတၢ်ကမၣ် လၢသုးသးကံၢ်ပူၤ စုာ်စုာ်ဘၣ်ဒီး, ယပၢ် အိၣ်လၢမူခိၣ်န့ၣ်, ကမၤသု ဒ်န့ၣ် အသိး စ့ၢ်ကီး လီၤ. 

1 ဒီးတုၤ ယ့ၣ်ၡူး စံၣ်တဲၤတဲလီၤ တၢ်ကတိၤတဖၣ်န့ၣ် ဝံၤဒီး, တၢ်မၤအသး လၢအဟးထီၣ် လၢကီၢ်ကၤလံၤလါ, ဒီးဟဲဆူ ယူဒၤ အကီၢ်ဃၢၤ လၢယၢ်ဒ့ၣ် ဝၢ်ဘးခီ လီၤ. 2 ဒီးပှၤဂီၢ်မုၢ်ဖးဒိၣ်တဖၣ် ပိာ်ထီၣ်အခံ, ဒီးအဝဲဒၣ် မၤဘျါက့ၤအီၤ ဖဲန့ၣ်လီၤ. 3 ဒီးပှၤဖၤရံၤၡဲသ့ၣ်တဖၣ် ဟဲဆူအအိၣ်, ဒီးလ့ပစီအီၤ, ဒီးစံးဝဲဒၣ်, ဖဲဒၣ် တၢ်အဂ့ၢ် ကိးမံၤဒဲး အဃိန့ၣ်, ပှၤကညီ ဂ့ၤပာ်မၢ် အမါ စ့ၢ်ကီးဧါ. 4 ဒီးအဝဲဒၣ် စံးဆၢတၢ် ဒီးစံးဘၣ်အီၤ, ပှၤလၢအတ့လီၤ ပှၤကညီ လၢအခီၣ်ထံးန့ၣ် တ့လီၤအီၤ ပိာ်ခွါတဂၤ, ဒီးပိာ်မုၣ်တဂၤ, သုတဖးဘၣ်ဧါ. 5 ဒီးစံးဝဲဒၣ်, အကူၢၣ် မ့ၢ်ဒ်န့ၣ်ဒီး, ပိာ်ခွါ ကဟးသဒၣ် အမိၢ် ဒီးအပၢ်, ဒီးကဘျုးအသး ဒီးအမါ, ဒီးတၢ်လၢပှၤခံဂၤန့ၣ်, ကကဲထီၣ် တၢ်တသွံၣ်ဃီ တညၣ်ဃီလီၤ. 6 မၤသးဒ်န့ၣ်ဒီး တမ့ၢ်လၢၤဘၣ် ပှၤခံဂၤဘၣ်. မ့ၢ်တသွံၣ်ဃီ တညၣ်ဃီလီၤ. မ်ဒ်န့ၣ်ဒီး, တၢ် လၢယွၤပာ်ဃုာ်ဝဲန့ၣ်, မ်ပှၤကညီ သုတထုးဖှၣ် တဂ့ၤ. 7 ဒီးအဝဲသ့ၣ် စံးဘၣ်အီၤ, မ့မ့ၢ်ဒ်န့ၣ်ဒီး ဘၣ်မနုၤ လၢစီၤမိၤၡ့ မၤလိာ် လၢပှၤကဟ့ၣ်လံာ်လီၤဖှၣ် တဘ့ၣ်, ဒီးပာ်မၢ်အီၤလဲၣ်. 8 အဝဲဒၣ် စံးဘၣ်အီၤ, မ့ၢ်သုသူၣ်ကိၤသးကိၤဒီး, စီၤမိၤၡ့ ဒုးပာ်မၢ် သု လၢသုမါလီၤ. ဘၣ်ဆၣ်ဒီး လၢအခီၣ်ထံးန့ၣ်, တမ့ၢ်ဘၣ် ဒ်န့ၣ်ဘၣ်. 9 ဒီးယဲဒၣ်အံၤ, ယစံးဘၣ်တဲဘၣ်သု, ဖဲဒၣ် ပှၤလၢအပာ်မၢ်ကွံာ် အမါ လၢအတမ့ၢ်ဘၣ် တၢ်အဲၣ်ဘၢဝၤ အဃိဘၣ်, ဒီးအိၣ်ဃုာ်ဒီး ပိာ်မုၣ် လၢအဂၤ တဂၤဂၤန့ၣ်မ့ၢ် အအဲၣ်ဘၢမါလီၤ. ဒီးပှၤ လၢအအိၣ်ဃုာ် ဒီးပိာ်မုၣ် လၢအဘၣ် တၢ်ပာ်မၢ်ကွံာ်အီၤန့ၣ်, မၤကမၣ် ပှၤမါလီၤ. 10 ဒီးအပျဲၢ်အဘီၣ် စံးဘၣ်အီၤ, တၢ်လၢပှၤကညီ အိၣ်ဒီးအမါန့ၣ်မ့ၢ် မၤအသး ဒ်န့ၣ်ဒီး, ပှၤတဂ့ၤန့ၢ်မါ န့ၢ်ဝၤဘၣ်လီၤ. 11 ဒီးအဝဲဒၣ် စံးဘၣ်အီၤ, တၢ်ကတိၤ တထံၣ်အံၤ, ပှၤတူၢ်လိာ် တသ့ဘၣ် ခဲလၢာ်ဘၣ်, တူၢ်လိာ်ဝဲသ့ ထဲ ပှၤ လၢတၢ်ဟ့ၣ်တူၢ်လိာ်အီၤ တဖၣ်ဧိၤလီၤ. 12 အဂ့ၢ်ဒ်အံၤ, ပှၤတနီၤနီၤမ့ၢ် ပှၤဒ့ဒံၣ် လၢအမိၢ် အဟၢဖၢပူၤ လံၤလံၤ, ဒီးတနီၤနီၤ ကဲထီၣ် ပှၤဒ့ဒံၣ် လၢပှၤကညီ အစုပူၤ, ဒီး တနီၤနီၤ မၤဒၣ်အသး လၢပှၤဒ့ဒံၣ်, လၢမူခိၣ် အဘီအမုၢ် အဃိလီၤ. ပှၤလၢအတူၢ်လိာ်သ့, ကတူၢ်လိာ်ဒၣ်ဝဲ တက့ၢ်. 13 တုၤနုၤတဘျီ, ပှၤဟဲစိာ်ဖိသၣ်တဖၣ် ဆူအအိၣ်, ဒ်သိး အကပာ်အစု လၢအလိၤ ဒီးဘါထုကဖၣ်တၢ်လီၤ. ဒီးအပျဲၢ်အဘီၣ်ဒူ ပှၤတဖၣ်န့ၣ် အလိၤလီၤ. 14 ဒီးယ့ၣ်ၡူး စံးဝဲဒၣ်, ပျဲ ဖိသၣ်န့ၣ် တက့ၢ်, ဒီးသုတတြီအဟဲဆူ ယအိၣ်တဂ့ၤ. အဂ့ၢ်ဒ်အံၤ, မူခိၣ်အဘီဖိမုၢ်ဖိ မ့ၢ် ပှၤဒ်န့ၣ် အသိးလီၤ. 15 ဒီးပာ်ထီၣ် အစု လၢအလိၤ, ဒီးဟးထီၣ်ကွံာ်ဝဲ ဖဲန့ၣ်လီၤ. 16 ဒီးကွၢ်ကွၢ်, ပှၤတဂၤ ဟဲဆူအအိၣ် ဒီးစံးဘၣ်အီၤ, သရၣ် လၢအဂ့ၤဧၢ, ဒ်သိး ယကအိၣ်ဒီး တၢ်မူ အထူအယိာ်ဒီး, ယဘၣ်မၤ တၢ်ဂ့ၤ မနုၤတမံၤလဲၣ်. 17 ဒီးစံးဘၣ်အီၤ, ဘၣ်မနုၤ လၢနကိးယၤ လၢပှၤအဂ့ၤလဲၣ်. ပှၤအဂ့ၤ တအိၣ်ဘၣ်, အိၣ် ထဲယွၤ တဂၤဧိၤလီၤ. ဘၣ်ဆၣ်ဒီး တၢ်မ့ၢ်မိၣ် လဲၤနုာ်ဘၣ်နသး ဆူတၢ်မူအပူၤ ဒီး, တိၢ်န့ၢ်ဖံးဃာ် တၢ်မၤလိာ်တဖၣ် တက့ၢ်. 18 ဒီးစံးဘၣ်အီၤ, ဖဲလဲၣ်တဖၣ်လဲၣ်. ဒီးယ့ၣ်ၡူး စံးဝဲဒၣ်, မၤသံ ပှၤကညီ တဂ့ၤ, အဲၣ်ဘၢမါ အဲၣ်ဘၢဝၤ တဂ့ၤ, ဟုၣ်တၢ် တဂ့ၤ, အုၣ်နသး ကဘျံးကဘျၣ် တဂ့ၤ, 19 ယူးယီၣ် နမိၣ်နပၢ် တက့ၢ်, အဲၣ်ပှၤ လၢနဃၢၤ ဒ်နအဲၣ်လီၤနသး အသိး တက့ၢ်. 20, ဒီးပှၤဖိၣ်သၣ်ခွါ တဂၤန့ၣ် စံးဘၣ်အီၤ, တၢ်န့ၣ်တဖၣ် ခဲလၢာ်, ယတိၢ်န့ၢ် လၢယဖိၣ်သၣ်ခွါထီၣ် လံၤလံၤန့ၣ်လီၤ. ယတလၢတပှဲၤဒံး ဘၣ်မနုၤတမံၤလဲၣ်. 21 ဒီးယ့ၣ်ၡူး စံးဘၣ်အီၤ, နသး မ့ၢ်အိၣ်လၢနကလၢထီၣ်ပှဲၤထီၣ်ဒီး, လဲၤဆါလီၤကွံာ် နစုလီၢ်ခီၣ်ခိၣ်, ဒီးဟ့ၣ်တၢ် လၢပှၤဖှီၣ်ဖိယာ်ဖိ တက့ၢ်. ဒီးနကအိၣ်ဒီး နတၢ်လုၢ်ဒိၣ်ပှ့ၤဒိၣ် လၢမူခိၣ်လီၤ. ဒီးဟဲပိာ်ယခံ တက့ၢ်. 22 ဒီးတုၤပှၤဖိၣ်သၣ်ခွါ နၢ်ဟူ တၢ်ကတိၤတထံၣ်န့ၣ် ဒီး, အသူၣ်အုးသးအုး, ဒီးက့ၤက့ၤဝဲလီၤ. အဂ့ၢ်ဒ်အံၤ, အစုလီၢ်အခီၣ်ခိၣ် အိၣ် အါမးလီၤ. 23 တုၤနုၤတစု ယ့ၣ်ၡူး စံးဘၣ် အပျဲၢ်အဘီၣ်, ယစံးဘၣ်တဲဘၣ်သု တီတီအံၤ, လၢပှၤအထူးအတီၤ ကလဲၤနုာ်ဆူ မူခိၣ် အဘီအမုၢ်အပူၤ ကီဒိၣ်မးလီၤ. 24 မၤကဒီးတစု, ယစံးဘၣ်တဲဘၣ်သု လၢကီၤလၤအူး ဝၣ်ဖျိထး အမဲၢ်ခံ, ညီန့ၢ် ပှၤအထူးအတီၤ လဲၤနုာ်ဆူ ယွၤအဘီအမုၢ် တက့ၢ်လီၤ. ဒီးတုၤအပျဲၢ်အဘီၣ်တဖၣ် နၢ်ဟူဝဲဒီး, ပာ်အသး ကမၢကမၣ် ဒိၣ်ဒိၣ်ကလဲာ်, ဒီးစံးဝဲဒၣ်, မ့မ့ၢ်ဒ်န့ၣ်ဒီး, မ့ၢ်မတၤ ကတုၤ လၢတၢ်အုၣ်က့ၤခီၣ်က့ၤအီၤ သ့တဂၤလဲၣ်. 25 ဒီးတုၤ အပျဲၢ်အဘီၣ်တဖၣ် နၢ်ဟူဝဲဒီး, ပာ်အသး ကမၢကမၣ် ဒိၣ်ဒိၣ်ကလဲာ်, ဒီးစံးဝဲဒၣ်, မ့မ့ၢ်ဒ်န့ၣ်ဒီး, မ့ၢ်မတၤကတုၤ လၢတၢ်အုၣ်က့ၤခီၣ်က့ၤအီၤ သ့တဂၤလဲၣ်. 26 ဒီးယ့ၣ်ၡူး ကွၢ်ထံတၢ် ဒီးစံးဘၣ်အီၤ, တၢ်အံၤ တသ့ဘၣ် လၢပှၤကညီဘၣ်. မ့မ့ၢ် ယွၤန့ၣ် သ့တၢ်လၢာ် လီၤ. 27 တုၤနုၤတစု စီၤပ့းတရူး စံးဆၢတၢ် ဒီးစံးဝဲဒၣ်, ကွၢ်ကွၢ်, ပဝဲဒၣ်အံၤ, ပဟးသဒၣ် တၢ်ခဲလၢာ်, ဒီးပပိာ်နခံလံ, မၤသးဒ်န့ၣ်ဒီး ပကန့ၢ် တၢ်မနုၤတမံၤလဲၣ်. 28 ဒီးယ့ၣ်ၡူး စံးဘၣ်အီၤ, ယစံးဘၣ်တဲဘၣ်သု တီတီအံၤ, ပှၤလၢအပိာ်ယခံ သုဝဲသ့ၣ် လၢတၢ်မၤက့ၤအသး လၢအသီ အပူၤ, တုၤပျၤ ကညီဖိခွါအံၤ ကဆ့ၣ်နီၤ လၢအလီၢ်ပစိာ် ကဟုကညီၢ် အဖီခိၣ်ဒီး, သုဝဲသ့ၣ်အံၤ, သုကဆ့ၣ်နီၤ စ့ၢ်ကီး လၢလီၢ်ပစိာ် တဆံခံဖျၢၣ် အဖီခိၣ်, ဒီးသုကစံၣ်ညီၣ် အံၣ်စရ့လး တဆံခံဒူၣ်န့ၣ်လီၤ. 29 ဒီး ကယဲၢ် ပှၤလၢအဟးသဒၣ် အဟံၣ်အဃီ မ့ၢ်ဂ့ၤ, အဒီပုၢ်ဝဲၢ်မုၣ် မ့ၢ်ဂ့ၤ, အဒီပုၢ်ဝဲၢ်ခွါ မ့ၢ်ဂ့ၤ, အမိၢ် မ့ၢ်ဂ့ၤ, အပၢ်မ့ၢ်ဂ့ၤ, အဖိအလံၤမ့ၢ်ဂ့ၤ, အစံာ်အပျီမ့ၢ်ဂ့ၤ, လၢယမံၤအဃိ ကိးဂၤဒဲးန့ၣ်, ကန့ၢ်ဘၣ်က့ၤဝဲ အါန့ၢ် အလီၢ်တကယၤ, ဒီးကန့ၢ်ဘၣ်သါ တၢ်မူ အထူအယိာ် လီၤ. 30 ဘၣ်ဆၣ်ဒီး ပှၤအိၣ်ဝဲ လၢညါ အါဂၤ, ကအိၣ်က့ၤ လၢခံ, ဒီးပှၤ လၢခံတဖၣ် ကအိၣ်က့ၤ လၢညါလီၤ. 


မးသဲ Matthew 20

1 အဂ့ၢ်ဒ်အံၤ, တၢ်လၢမူခိၣ် အဘီအမုၢ်န့ၣ်, မၤသး ဒ်ဟံၣ်ကစၢ် လၢအဟးထီၣ် လၢဂီၤဂီၤ, ဒ်သိး အကမၢလဲ ပှၤမၤတၢ်ဖိတဖၣ် လၢအစပံးလီၢ် အဂီၢ်လီၤ. 2 ဒီးအၢၣ်လီၤအီလီၤဝဲ ဒီးပှၤမၤတၢ်ဖိတဖၣ် လၢအကန့ၢ် စ့ဒန့ၤရံၤ တဘ့ၣ် လၢတနံၤအဂီၢ် ဝံၤဒီး, မၢ အလဲၤဆူ အစပံးလီၢ်ပူၤလီၤ. 3 ဒီး လၢသၢနၣ်ရံၣ် ဃၣ်ဃၣ်န့ၣ်, ဟးထီၣ်ဝဲ, ဒီးထံၣ်ဘၣ် ပှၤဂၤ လၢအဆၢထၢၣ် တမၤတၢ် နီတမံၤဘၣ်, လၢဖၠါပူၤ, 4 ဒီးစံးဘၣ်အီၤ, လဲၤသုဝဲ စ့ၢ်ကီး ဆူစပံးလီၢ် တက့ၢ်. ဒီးဖဲအတီအဘၣ်န့ၣ်, ယကဟ့ၣ်သုလီၤ. ဒီးလဲၤဝဲလီၤ. 5 မၤကဒီးတစု, လၢဃုနၣ်ရံၣ်, ဒီးခွံနၣ်ရံၣ် ဃၣ်ဃၣ်န့ၣ် ဟးထီၣ်ဝဲ, ဒီးမၤဝဲ ဒ်န့ၣ် အသိးလီၤ. 6 ဒီး လၢတဆံတနၣ်ရံၣ်န့ၣ်, ဟးထီၣ်ဝဲ, ဒီးထံၣ်န့ၢ် ပှၤဂၤတဖၣ် ဆၢထၢၣ်, ဒီးစံးဘၣ်အီၤ, သုဆၢထၢၣ် ဖဲအံၤ, သုတမၤ တၢ်နီတမံၤဘၣ် သ့တနံၤကျၢၤ ဘၣ်မနုၤလဲၣ်. 7 ဒီးစံးဘၣ်အီၤ, အဂ့ၢ်ဒ်အံၤ, ပှၤတမၢလဲပှၤ နီတဂၤဘၣ်. ဒီးစံးဘၣ်အီၤ, လဲၤစ့ၢ်ကီး သုဝဲဆူစပံးလီၢ်ပူၤန့ၣ် တက့ၢ်. ဒီးဖဲအတီအဘၣ်န့ၣ် သုကဒိးန့ၢ်ဘၣ် လီၤ. 8 ဒီးတုၤ မုၢ်ဟါ လီၤဒီး, စပံးလီၢ် အကစၢ် စံးဘၣ် အပှၤကွၢ်တၢ်တဂၤ, ကိးန့ၢ် ပှၤမၤတၢ်ဖိတဖၣ် တက့ၢ်, ဒီးပှၤလဲၤမၤတၢ် လၢခံကတၢၢ်တဖၣ်, ပၢၢ်လၢပှၤမၤဆိတၢ်တဖၣ်န့ၣ်, ဟ့ၣ်လီၤအီၤ လၢအဘူးအလဲ တက့ၢ်. 9 ဒီးတုၤပှၤ လၢအလဲၤမၤတၢ် လၢတဆံတနၣ်ရံၣ်တဖၣ် ဟဲဝဲဒီး, ဒိးန့ၢ်ဘၣ် စ့ဒန့ၤရံ တဂၤတဘ့ၣ် တဂၤတဘ့ၣ် လီၤ. 10 ဒီးတုၤပှၤ လၢအလဲၤဆိတဖၣ်န့ၣ်, ဟဲဃီၤဝဲ ဒီးအဝဲသ့ၣ် ဆိကမိၣ်ဝဲ လၢအကန့ၢ်ဘၣ် တၢ်အါန့ၢ် အန့ၣ် တက့ၢ်လီၤ. ဘၣ်ဆၣ်ဒီး န့ၢ်ဘၣ် စ့ၢ်ကီး စ့ဒန့ၤရံ တဂၤတဘ့ၣ် တဂၤတဘ့ၣ်လီၤ. 11 ဒီးဒိးန့ၢ်ဝဲ ဝံၤဒီး, ကဒူးကဒ့ၣ်တၢ် လၢဟံၣ်ကစၢ် အလိၤ. 12 ဒီးစံးဝဲဒၣ်, ပဝဲဒၣ်အံၤ, ပဘၣ် တၢ်ဝံတၢ်ယိး, ဒီးတၢ်ကိၢ်တၢ်ဂီၤ သ့တနံၤကျၢၤ, ဒီးနပာ် ပှၤကတၢၢ် လၢအမၤတၢ် တနၣ်ရံၣ်ဧိၤ တဖၣ်အံၤ, ထဲသိးဒီး ပဝဲဒၣ်အံၤ မးလဲၣ်. 13 ဒီးအဝဲဒၣ် စံးဆၢတၢ်, ဒီးစံးဘၣ် ပှၤလၢအကျါတဂၤ, တခွါဧၢ, ယတမၤဘၣ်နၤ လၢတၢ်တတီဘၣ် နီတမံၤဘၣ်. နအၢၣ်လီၤအီလီၤတၢ် ဒီးယၤ လၢစ့ဒန့ၤရံၤ တဘ့ၣ်, တမ့ၢ်ဘၣ်ဧါ. 14 ဟံးန့ၢ် နတၢ် ဒီးဟးထီၣ် တက့ၢ်. ပှၤအကတၢၢ် တဂၤအံၤ, ယသးအိၣ် လၢယကဟ့ၣ်အီၤ ဒ်နၤ အသိးလီၤ. 15 ယမၤယတၢ်ဒၣ်ယဲ, ဖဲဒၣ် ယသးအံၤ, တတီတဘၣ်ဘၣ်ဧါ. မ့ၢ်ယဂ့ၤဒီး, နသးကါ စ့ၢ်ကီးဧါ. 16 ဒ်န့ၣ်အသိး, ပှၤအိၣ်လၢခံတဖၣ် ကအိၣ်က့ၤ လၢညါ, ဒီးပှၤလၢညါတဖၣ်, ကအိၣ်က့ၤ လၢခံလီၤ, အဂ့ၢ်ဒ်အမံၤ, ပှၤ လၢတၢ်ကိးအီၤတဖၣ်, အိၣ်အါဂၤလီၤ. မ့မ့ၢ် ပှၤ လၢတၢ်ဃုထၢအီၤတဖၣ် အိၣ်စှၤဂၤလီၤ. 17 ဒီးယ့ၣ်ၡူး လဲၤထီၣ်ဆူ ယရူၤၡလ့ၣ်, ဒီးအိၣ်လၢကျဲ အဖၢမုၢ်ဒီး, ဟံးန့ၢ် အပျဲၢ်အဘီၣ် တဆံခံဂၤ ဆူတၢ်တဒၢ ဒီးစံးဘၣ်အီၤ, 18 ကွၢ်ကွၢ်, ပလဲၤထီၣ်ဆူ ယရူၤၡလ့ၣ်, ဒီးပှၤကညီဖိခွါအံၤ ကဘၣ် တၢ်ဟ့ၣ်လီၤကွံာ်အီၤ ဆူပှၤလုၢ်တၢ်အခိၣ်, ဒီးပှၤကွဲးလံာ်သ့ၣ်တဖၣ် အစုပူၤ လီၤ. 19 ဒီးအဝဲသ့ၣ် ကစံၣ်ညီၣ်ဘၢသံအီၤ, ဒီးကဟ့ၣ်လီၤကွံာ်အီၤ ဆူပှၤကလုာ်တဖၣ် အစုပူၤ, ဒ်သိး အကဒုၣ်ဒွဲၣ်အီၤ, ဒီးတီၢ်အီၤ, ဒီးပျၤထီအီၤ လၢအစုပူၤ, ဒ်သိး အကဒုၣ်ဒွဲၣ်အီၤ, ဒီးတီၢ်အီၤ, ဒီးပျၤထီအီၤ လၢထူၣ်စုညါ အလိၤလီၤ. ဒီးသၢနံၤတနံၤန့ၣ်, ကဂဲၤဆၢထၢၣ်က့ၤဝဲ လီၤ. 20 တုၤနုၤတစု, စီၤစ့းဘ့းဒဲ အဖိခွါတဖၣ် အမိၢ် ဟဲ ဒီးအဖိခွါ ဆူအအိၣ်, ဒီးတီၤလီၤကဒွံကျိာ်, ဒီးဃ့တၢ် တမံၤ လၢအီၤလီၤ. 21 ဒီးအဝဲဒၣ် စံးဘၣ်အီၤ, တၢ်မိၣ်န့ၢ်ဘၣ် နသး လၢမနုၤတမံၤလဲၣ်. ဒီးစံးဘၣ်အီၤ, မၤလိာ် လၢယဖိခွါ ခံဂၤအံၤ ကဆ့ၣ်နီၤ လၢနစုထွဲတဂၤ, ဒီး လၢနစုစ့ၣ်တဂၤ, လၢနဘီနမုၢ် အပူၤ တက့ၢ်. 22 ဒီးယ့ၣ်ၡူး စံးဆၢတၢ် ဒီးစံးဝဲဒၣ်, သုဃ့ မနုၤမနုၤလဲၣ်န့ၣ်, သုတသ့ၣ်ညါဘၣ်. လီခီ လၢယကအီတ့ၢ်အီၤန့ၣ်, သုအီဘၣ် ကကဲဧါ. တၢ်ဒိးဘျၢ လၢယဒိးဘျၢယသးန့ၣ် သုဒိးဘျၢ လၢယဒိးဘျၢယသးန့ၣ် သုဒိးဘျၢ ဘၣ်ကကဲဧါ. ဒီးအဝဲသ့ၣ် စံးဘၣ်အီၤ, ကဲဝဲသၢၣ်. 23 ဒီးအဝဲဒၣ် စံးဘၣ်အီၤ, သုကအီ ယလီခီ သပှၢ်တၢၢ်လီၤ. ဒီးတၢ်ဒိးဘျၢ လၢယဒိးဘျၢ ယသးန့ၣ်, သုကဒိးဘျၢ သုသးလီၤ. ဘၣ်ဆၣ်ဒီး တၢ်ဆ့ၣ်နီၤ လၢယစုထွဲ ဒီးလၢယစုစ့ၣ်န့ၣ်, မ့တမ့ၢ်ဘၣ် ပှၤလၢယပၢ် ကတဲာ်ကတီၤဝဲ လၢအဂီၢ်ဒီး, တမ့ၢ်ဘၣ်ယတၢ် ဒ်သိး ယကဟ့ၣ်လီၤအီၤဘၣ်. 24 ဒီးတုၤပှၤတဆံခံဂၤန့ၣ် နၢ်ဟူဝဲဒီး, အသးထီၣ် ပှၤ ဒီပုၢ်ဝဲၢ် ခံဂၤန့ၣ်လီၤ. 25 ဒီးယ့ၣ်ၡူး ကိးဃီၤ အီၤ ဆူအအိၣ် ဒီးစံးဝဲဒၣ်, သုသ့ၣ်ညါ လၢပှၤကလုာ်တဖၣ် အခိၣ်တဖၣ် ပာ် ကစၢ်အသး လၢအဖီခိၣ်လီၤ. ဒီးပဒိၣ်ပပှၢ် မၤအီၤ ဒီးအစိကမီၤလီၤ. 26 ဘၣ်ဆၣ်ဒီး တၢ်တဘၣ်မၤဘၣ်အသး ဒီးသုဒ်န့ၣ် အသိးဘၣ်. မ့မ့ၢ်ဖဲဒၣ် ပှၤ လၢတၢ်မိၣ်ကဲဒိၣ်အသး တဂၤဂၤ လၢသုကျါန့ၣ် မ်အကဲဘၣ်မၤဘၣ်အသး ဒီးသုဒိန့ၣ် အသိးဘၣ်. မ့မ့ၢ်ဖဲဒၣ် အီၤ လၢတၢ်သုခ့သုပှၤ တက့ၢ်. 27 ဒီးဖဲဒၣ် ပှၤ လၢတၢ်မိၣ်ကဲအသး လၢအခိၣ် တဂၤတဂၤ လၢသုကျါန့ၣ်, မ်အကဲ လၢသုကုၢ် တက့ၢ်. 28 ဒ်န့ၣ်အသိး, ပှၤကညီဖိခွါအံၤ တဟဲဘၣ် ဒ်သိး ပှၤကမၤအီၤ လၢအခ့အပှၤ အတၢ်မၤဘၣ်. မ့ၢ်ဒ်သိး အကမၤတၢ် အခ့အပှၤ အတၢ်မၤ, ဒီးဟ့ၣ်လီၤအသး လၢပှၤကညီ အါဂၤ အပှ့ၤန့ၣ်လီၤ. 29 ဒီးတုၤအဝဲသ့ၣ် ဟးထီၣ်ကွံာ် လၢယရံၤဃိဒီး, ပှၤဂီၢ်မုၢ်ဖးဒိၣ် ပိာ်ထီၣ် အဝဲဒၣ်အခံလီၤ. 30 ဒီးကွၢ်ကွၢ်, ပှၤမဲာ်ဘျီၣ် လၢအဆ့ၣ်နီၤ လၢကျဲဃၢၤ ခံဂၤ, တုၤအနၢ်ဟူ ယ့ၣ်ၡူး ဟဲတြူာ်ဝဲဒီး, ကိးပသူထီၣ် ဒီးစံးဝဲဒၣ်, စီၤဒၤဝံး အဖိခွါ ကစၢ်ဧၢ, သူၣ်ကညီၤသးကညီၤ စာ်ပှၤ တက့ၢ်. 31 ဒီးပှၤဂီၢ်မုၢ်ဒူ အလိၤ, ဒ်သိး အကအိၣ်ဘှီၣ်ကလာ် ဘၣ်ဆၣ်ဒီး, အဝဲသ့ၣ် ကိးပသူထီၣ် အါထီၣ် ဒီးစံးဝဲဒၣ်, စီၤဒၤဝံး အဖိခွါကစၢ်ဧၢ, သူၣ်ကညီၤ သးကညီၤ စာ်ပှၤ တက့ၢ်. 32 ဒီးယ့ၣ်ၡူး အိၣ်ကတီၢ်, ဒီးကိးဃီၤ အီၤ, ဒီးစံးဝဲဒၣ်, မ့ၢ်အဘၣ်သုသး လၢယကမၤသု လၢမနုၤတမံၤလဲၣ်. 33 ဒီးအဝဲသ့ၣ် စံးဘၣ်အီၤ, ကစၢ်ဧၢ, မ်ပမဲာ်အိးထီၣ်အသး တက့ၢ်. 34 ဒီးယ့ၣ်ၡူး သးကညီၤ အီၤ, ဒီးထိးဘၣ်အမဲာ်, ဒီးအမဲာ် ကပီၤထီၣ်က့ၤဝဲ တကီၢ်ခါ, ဒီးကပိာ်ထီၣ်အခံလီၤ. 


မးသဲ Matthew 21

1 ဒီးတုၤအလဲၤဘူးထီၣ် လၢယရူၤၡလ့ၣ်, ဒီးတုၤဝဲ လၢဘ့ၤသဖၤက့ ဖဲကစၢၢ် သ့ၣ်စၤယံးဒီး, ယ့ၣ်ၡူး မၢလီၤ အပျဲၢ်အဘီၣ် ခံဂၤ, 2 ဒီးစံးဘၣ်အီၤ, လဲၤဆူသဝီ အိၣ်သဃီၤ ဒီးသု, ဒီးသုကထံၣ်န့ၣ် တကီၢ်ခါ, ကသ့ၣ်ယီၤတဒု ဘၣ်တၢ်စၢဃာ်အသး, ဒီးအဖိတဒု အိၣ်ဒီးအီၤလီၤ. ဃ့ၣ်လီၤကွံာ် ဒီးမိၤအီၤဆူ ယအိၣ် တက့ၢ်. 3 ဒီးပှၤတဂၤဂၤ မ့ၢ် စံးဘၣ်သု တမံၤမံၤဒီး, စံးသုဝဲ, ကစၢ် မၤအီၤ အလီၢ် အိၣ်လီၤ. ဒီးကဟ့ၣ်ယုၢ်အီၤ တကီၢ်ခါလီၤ. 4 တၢ်ခဲလၢာ်အံၤ မၤအသး ဒ်သိး ဝံအကလုၢ် ကလၢထီၣ်ပှဲၤထီၣ်ဝဲလီၤ. စံးဝဲဒၣ်, 5 စံးဘၣ် စံယိၣ် အဖိမုၣ်, ကွၢ်ကွၢ်, နစီၤပၤ ဟဲဆူနအိၣ်, အသူၣ်စူၤသးစူၤ, ဒီးဒိးကသ့ၣ်ယီၤ, ကသ့ၣ်ယီၤ အသးစၢ်ဒၣ်လဲာ်, ကသ့ၣ်ယီၤအဖိလီၤ. 6 ဒီးအပျဲၢ်အဘီၣ်တဖၣ်န့ၣ် လဲၤ မၤဝဲ ဒ်ယ့ၣ်ၡူး မၤလိာ် အီၤအသိး, 7 ဒီးမိၤကသ့ၣ်ယီၤန့ၣ်, ဒီးအဖိ, ဒီးဒါလီၤ အကူအသိး လၢအလိၤ, ဒီးအဝဲဒၣ် ဆ့ၣ်နီၤ လၢအဖီခိၣ် လီၤ 8 ဒီးပှၤဂီၢ်မုၢ် အါဒၣ်တၢ်တက့ၢ် ဒါလီၤ အကူအသိး လၢကျဲပူၤ, ဒီးအဂၤ တနီၤနီၤ ပဲာ်လီၤသ့ၣ်ဒ့, ဒီးကလ့ၢ်လိၤဝဲ လၢကျဲပူၤလီၤ 9 ဒီးပှၤဂီၢ်မုၢ် လၢအလဲၤ လၢညါ ဒီးပှၤလဲၤ လၢခံတဖၣ်န့ၣ် ကိးပသူထီၣ် ဒီးစံးဝဲဒၣ်, စီၤဒၤဝံး အဖိခွါဧၢ, အုၣ်က့ၤခီၣ်က့ၤ ခဲကနံၣ်အံၤ တက့ၢ်. ပှၤလၢအဟဲ လၢယွၤအမံၤ တဂၤအံၤ, မ်အဘၣ် တၢ်ဆိၣ်ဂ့ၤ တက့ၢ်. အုၣ်က့ၤခီၣ်က့ၤ ခဲကနံၣ်အံၤ, လၢတၢ်ထီကတၢၢ် တက့ၢ်. 10 ဒီးတုၤအလဲၤနုာ်ဆူ ယရူၤၡလ့ၣ် အပူၤ ဒီး, ပှၤတၢထီၣ်တၢလီၤ ဒီဝ့ၢ်ညါ, ဒီးစံးဝဲဒၣ်, အအံၤ မ့ၢ်မတၤ တဂၤလဲၣ်. 11 ဒီးပှၤဂီၢ်မုၢ် စံးဝဲဒၣ်, အအံၤ မ့ၢ်ယ့ၣ်ၡူး ဝံတဂၤန့ၣ်, လၢနစၤရ့း လၢကၤလံၤလါ အပူၤလီၤ. 12 ဒီးယ့ၣ်ၡူး လဲၤနုာ်ဆူ ယွၤအတၢ်လုၢ်ဟံၣ်ပူၤ, ဒီးဟီထီၣ်ကွံာ် ကယဲၢ် ပှၤပှ့ၤတၢ်, ဒီးပှၤဆါတၢ် လၢတၢ်လုၢ်ဟံၣ်ပူၤ ခဲလၢာ်, ဒီးထွၣ်လီၤဃံၤကွံာ် ပှၤတိာ်လီၤစ့ အလီၢ်, ဒီးပှၤအဆါထိၣ်လွံၢ်သ့ၣ်တဖၣ် အလီၢ်ဆ့ၣ်နီၤလီၤ. ဒီးစံးဘၣ်အီၤ, တၢ်ကွဲးအသး, 13 ယဟံၣ် ယကဘၣ် တၢ်ကိးအီၤ လၢတၢ်ဘါထုကဖၣ် အဟံၣ်လီၤ. မ့မ့ၢ်သုဝဲသ့ၣ်အံၤ, သုမၤမးအီၤ လၢတၢ်ဟုၣ်တၢ်ဘျၣ် အပူၤလီၤ, 14 ဒီးပှၤမဲာ်ဘျီၣ်, ဒီးပှၤအခီၣ်ဟးဂီၤတဖၣ်, ဟဲဆူအအိၣ် လၢတၢ်လုၢ်ဟံၣ်အပူၤ, ဒီးအဝဲဒၣ် မၤဘျါက့ၤအီၤ လီၤ. 15 ဒီးတုၤပှၤကွဲးလံာ်, ဒီးပှၤလုၢ်တၢ်အခိၣ်သ့ၣ်တဖၣ်, ထံၣ် တၢ်လီၤလး လၢအမၤဝဲ, ဒီးဖိသၣ် ကိးပသူထီၣ် လၢတၢ်လုၢ်ဟံၣ် အပူၤ ဒီးစံး, စီၤဒၤဝံး အဖိခွါဧၢ, အုၣ်က့ၤခီၣ်က့ၤ ခဲကနံၣ်အံၤ တက့ၢ်န့ၣ် ဒီး, အသးထီၣ်, 16 ဒီးစံးဝဲဒၣ်. ပှၤတဖၣ်အံၤ စံးမနုၤမနုၤလဲၣ်န့ၣ်, မ့ၢ်နနၢ်ဟူ စ့ၢ်ကီးဧါ. ဒီးယ့ၣ်ၡူး စံးဘၣ်အီၤ, နၢ်ဟူ လီၤ. နကတဲာ်ကတီၤ တၢ်စံးထီၣ်ပတြၢၤ လၢလဲၣ် မနုၤလဲၣ်န့ၣ်, မ့ၢ်နနၢ်ဟူ စ့ၢ်ကီးဧါ. ဒီးယ့ၣ်ၡူး စံးဘၣ်အီၤ, နၢ်ဟူ လီၤ. နကတဲာ်ကတီၤ တၢ်စံးထီၣ်ပတြၢၤဖိဆံး, ဒီးဖိသၣ်အီၣ်နုၢ်ထံတဖၣ် အထးခိၣ်န့ၣ်, သုတဖးဘၣ် နီတခီၣ်ဘၣ်ဧါ. 17 ဒီးလဲၤသဒၣ်အီၤ ဒီးဟးထီၣ်ကွံာ် လၢဝ့ၢ်ပူၤ ဆူ ဘ့ၤသနံ အပူၤ, ဒီးအိၣ်ဝဲဖဲန့ၣ် သီ တနၤကျၢၤလီၤ. 18 ဒီး လၢမုၢ်ဆ့ၣ်ထီၣ်န့ၣ်, က့ၤကဒါက့ၤဝဲဆူ ဝ့ၢ်ပူၤ အဖၢမုၢ်ဒီး, တၢ်သၣ်ဝံၤအသးလီၤ. 19 ဒီးထံၣ်ဘၣ် ချၢၣ်ဒၢ အိၣ်လၢကျဲဃၢၤၤ တထံး, ဒီးလဲၤဃီၤဆူ အအိၣ်, ဒီး တထံၣ်န့ၢ်ဘၣ် တၢ်လၢအလိၤ နီတမံၤဘၣ်, ထံၣ်န့ၢ်ထဲ အဒိးအလၣ် လၢအလိၤလီၤ. ဒီးစံးဘၣ်အီၤ, မ်နသု တသၣ်ထီၣ်လၢၤ နီတခီၣ် တဂ့ၤ. ဒီးချၢၣ်ဒၢန့ၣ် ဃ့ထီကွံာ်ဝဲ တကီၢ်ခါလီၤ. 20 ဒီးအပျဲၢ်အဘီၣ်တဖၣ် ထံၣ်ဝဲ, ဒီးကမၢကမၣ်ဝဲ, ဒီးစံးဝဲဒၣ်, ချၢၣ်ဒၢတထံးန့ၣ် ဃ့ထီကွံာ် ချ့သဒံး ဒ်လဲၣ်. 21 ဒီးယ့ၣ်ၡူး စံးဆၢတၢ် ဒီးစံးဘၣ်အီၤ, ယစံးဘၣ်တဲဘၣ်သု တီတီအံၤ, သုမ့ၢ်အိၣ်ဒီး တၢ်နာ်, ဒီးသုသး မ့ၢ်တဒ့ဒီဘၣ်ဒီး, တမ့ၢ်ဘၣ် သုကမၤ ထဲတၢ်မၤအသး လၢချၢၣ်ဒၢန့ၣ်ဧိၤဘၣ်. သုမ့ၢ်စံးဘၣ် ကစၢၢ်အံၤ, သုးကွံာ်နသး, ဒီးကွံာ်တ့ၢ်ကွံာ် နသး ဆူပီၣ်လဲၣ်ပူၤ တက့ၢ်ဒီး, တၢ်ကမၤအသးလီၤ. 22 ဒီးသုမ့ၢ်စူၢ်က့ၤနာ်က့ၤတၢ်ဒီး, ဖဲဒၣ် သုဃ့တၢ် လၢသုတၢ်ဘါထုကဖၣ် အပူၤတဖၣ်န့ၣ်, သုကန့ၢ်ဘၣ် ခဲလၢာ်လီၤ. 23 ဒီးတုၤအလဲၤနုာ်ဆူ တၢ်လုၢ်ဟံၣ်အပူၤ, ဒီးသိၣ်က့ၤသီက့ၤတၢ် အဖၢမုၢ်ဒီး, ပှၤလုၢ်တၢ်အခိၣ်, ဒီးပှၤဂီၢ်မုၢ် အပှၤသူၣ်က့သးပှၢ်တဖၣ်, ဟဲဆူအအိၣ် ဒီးစံးဝဲဒၣ်, နမၤတၢ်တဖၣ်အံၤ လၢမတၤ အစိကမီၤလဲၣ်, ဒီးမ့ၢ်မတၤ ဟ့ၣ် နစိနကမီၤအံၤ တဂၤလဲၣ်. 24 ဒီးယ့ၣ်ၡူး စံးဆၢတၢ် ဒီးစံးဘၣ်အီၤ, ယကသံကွၢ် စ့ၢ်ကီး သုတၢ်တမံ့ၤလီၤ. အဝဲန့ၣ် သုမ့ၢ် စံးဘၣ်ယၤဒီး, ယမၤတၢ်တဖၣ်အံၤ လၢမတၤမတၤ အစိကမီၤလဲၣ်န့ၣ်, ယကစံးဘၣ်တဲဘၣ် စ့ၢ်ကီး သုလီၤ. 25 စီၤယိၤဟၣ် အတၢ်ဘျၢန့ၣ်, မ့ၢ်အဟဲ လၢလဲၣ် ခီလဲၣ်. မ့ၢ်အဟဲ လၢမူခိၣ်, မ့ၢ်အဟဲ လၢပှၤကညီလဲၣ်. ဒီးအဝဲသ့ၣ်တဖၣ်န့ၣ် ကူၣ်လိာ်အသး ထဲအကစၢ်ဒၣ်ဝဲဧိၤ, ဒီးစံးဝဲဒၣ်, ပမ့ၢ်စံး လၢမူခိၣ်ဒီး, ကစံးဘၣ် ပှၤ, မ့မ့ၢ်ဒ်န့ၣ်ဒီး, ဘၣ်မနုၤ လၢသုတနာ်ဘၣ် အီၤလဲၣ်. 26 ဒီးပမ့ၢ်စံး, လၢပှၤကညီဒီး, ပပျံၤ ပှၤဂီၢ်မုၢ် လီၤ. အဂ့ၢ်ဒ်အံၤ, ပှၤခဲလၢာ် ပာ် စီၤယိၤဟၣ် ဒ်ဝံတဂၤ အသိးလီၤ. 27 ဒီးစံးဆၢတၢ် ဒီးစံးဘၣ် ယ့ၣ်ၡူး, ပတသ့ၣ်ညါဘၣ်. ဒီးအဝဲဒၣ် စံးဘၣ်အီၤ, ဒ်န့ၣ်အသိး, ယမၤ တၢ်တဖၣ်အံၤ လၢမတၤ မတၤ အစိကမီၤလဲၣ်န့ၣ်, ယတစံးဘၣ်တဲဘၣ် စ့ၢ်ကီး သုဘၣ်. 28 ဘၣ်ဆၣ်ဒီးမ့ၢ် သုဆိကမိၣ် ဒ်လဲၣ်. ပှၤတဂၤအဖိ အိၣ်ဝဲ ခံဂၤ, ဒီးဟဲဝဲဆူ အခီၣ်ထံးတဂၤ အအိၣ်, ဒီးစံးဝဲဒၣ်, ဖိဧၢ, လဲၤမၤတၢ် လၢယစပံးလီၢ် မုၢ်ဆါအံၤ တက့ၢ်. 29 စံးဆၢဝဲ, ဒီးစံးဝဲဒၣ်, ယတလဲၤဘၣ်. ဘၣ်ဆၣ်ဒီး လၢခံက့ၤန့ၣ် ပီၢ်ယၢ်လၤက့ၤအသး ဒီးလဲၤဝဲလီၤ. 30 ဒီးဟဲဆူ ခံဂၤတဂၤအအိၣ် ဒီးစံးဝဲဒၣ် ဒ်န့ၣ် အသိးလီၤ. ဒီးအဝဲဒၣ် စံးဆၢဝဲ ဒီးစံးဝဲဒၣ်, ယၤလီၤ, ကစၢ်ဧၢ, ဒီးတလဲၤဘၣ်ဝဲဘၣ်. 31 လၢပှၤခံဂၤန့ၣ်, မ့ၢ်အမၤဖဲဒၣ် အပၢ်အသး ဖဲလဲၣ်တဂၤလဲၣ်. ဒီးအဝဲသ့ၣ် စံးဘၣ်အီၤ, လၢအခီၣ်ထံးတဂၤလီၤ. ယ့ၣ်ၡူး စံးဘၣ်အီၤ, ယစံးဘၣ်တဲဘၣ် သုတီတီအံၤ, လၢပျၤဃ့သွဲ, ဒီးပှၤဃဲသဲမုၣ်တဖၣ် လဲၤနုာ်ဆူ ယွၤအဘီအမုၢ် လၢသုမဲာ်ညါလီၤ. 32 အဂ့ၢ်ဒ်အံၤ, စီၤယိၤဟၣ် ဟဲဆူ သုအိၣ် လၢတၢ်တီတၢ်လိၤ အကျဲ, ဒီးသု တနာ်ဘၣ်အီၤဘၣ်. မ့မ့ၢ် ပှၤဃ့သွဲ ဒီးပှၤဃဲသဲမုၣ်နာ် အီၤ, ဒီးတုၤသုထံၣ်ဒီး, သုတပီၢ်ယၢ်လီၤက့ၤသုသး လၢခံ ဒ်သိး သုကနာ်အီၤဘၣ်. 33 ဒိကနၣ် တၢ်ကတိၤဒိ လၢအဂၤတမံၤ တက့ၢ်. တၢ် လၢဟံၣ်ကစၢ်တဂၤ သူၣ်လီၤ စပံးလီၢ်တလီၢ်, ဒီးကရၢဃာ် အီၤ, ဒီးခူၣ်လီၤ နီၣ်စံၣ် စပံးသၣ်အပူၤ လၢအပူၤ, ဒီးမၤ တၢးထီတဖျၢၣ်လီၤ. ဒီးဒိးလဲလီၤဝဲ လၢပှၤမၤဟီၣ်ခိၣ်ဖိ အစုပူၤ, ဒီးဟးထီၣ်ဝဲဆူ တခီထံ တခီကီၢ်လီၤ. 34 ဒီးတုၤအဘူးထီၣ် လၢတၤသၣ် အဆၢကတီၢ်ဒီး, ဒ်သိး အကန့ၢ်ဘၣ် အတၤသၣ်န့ၣ် ဒီး, မၢအကုၢ်အပှၤတဖၣ် လဲၤဆူ ပှၤမၤဟီၣ်ခိၣ်ဖိတဖၣ်န့ၣ် အအိၣ်လီၤ. 35 ဒီးပှၤမၤဟီၣ်ခိၣ်ဖိတဖၣ်န့ၣ်, ဟံးန့ၢ် အကုၢ်အပှၤ, ဒီးတီၢ်ဝဲ တဂၤ, ဒီးမၤသံဝဲတဂၤ, ဒီးကွံာ်ဝဲတဂၤ လၢလၢၢ်လီၤ. 36 မၤကဒီးတဘျီ, အဝဲဒၣ် မၢလီၤ အကုၢ်အပှၤအဂၤ, အါန့ၢ် အဂံၢ်ခိၣ်တဘျီ တက့ၢ်, ဒီးအဝဲသ့ၣ် မၤအီၤ ဒ်လီၢ်လီၢ် လီၤ. 37 ဒီး လၢခံကတၢၢ်တစုန့ၣ်, မၢ အဖိခွါ လဲၤဆူအအိၣ် ဒီးစံးဝဲဒၣ်, အဝဲသ့ၣ် ကယူးယီၣ် ယဖိခွါလီၤ. 38 မ့မ့ၢ် တုၤပှၤမၤဟီၣ်ခိၣ်ဖိတဖၣ် ထံၣ် အဖိခွါန့ၣ် ဒီး, စံးလိာ်အသး သကိးသကိး, အဝဲအံၤမ့ၢ် ပှၤန့ၢ်ဘၣ်သါတၢ် တဂၤလီၤ. ဟဲ ဃီၤ မ်ပမၤသံအီၤ, ဒီးဟံးန့ၢ် အတၢ်န့ၢ်သါန့ၣ် တက့ၢ်. 39 ဒီးအဝဲသ့ၣ် ဟံးန့ၢ်အီၤ, ဒီးကွံာ်တ့ၢ်ကွံာ်အီၤ ဆူစပံးလီၢ် အချၢ, ဒီးမၤသံအီၤလီၤ. 40 မၤသးဒ်န့ၣ်ဒီး, တုၤစပံးလီၢ် အကစၢ် ဟဲဝဲဒီး, ကမၤ ပှၤမၤဟီၣ်ခိၣ်ဖိတဖၣ်န့ၣ် ဒ်လဲၣ်. 41 ဒီးအဝဲသ့ၣ် စံးဘၣ်အီၤ, ကမၤဟးဂီၤကွံာ် ပှၤအအၢတဖၣ်န့ၣ် နးမးလီၤ. ဒီးကငါလီၤ အစပံးလီၢ် လၢပှၤမၤဟီၣ်ခိၣ် အဂၤတဖၣ် အစုပူၤ လၢအကဟ့ၣ်က့ၤအီၤ အတၤသၣ် လၢအဆၢကတီၢ်လီၤ. 42 ယ့ၣ်ၡူး စံးဘၣ်အီၤ, လၢၢ် လၢပှၤသူၣ်ဟံၣ်တဖၣ် ညိကွံာ်ဝဲ တဖျၢၣ်န့ၣ်, ကဲထီၣ်လံ လၢတၢ်အနၢၣ် အခိၣ်လံ. တၢ်မၤအသးအံၤ ဟဲ လၢယွၤ, ဒီးမ့ၢ်တၢ်လီၤလး လၢပမဲာ်ညါန့ၣ်, သုတဖးဘၣ် လၢတၢ်ကွဲးအသးအပူၤ နီတခီၣ်ဘၣ်ဧါ. 43 မၤသးဒ်န့ၣ်ဒီး, ယစံးဘၣ်တဲဘၣ်သု လၢတၢ်ကဟံးထီၣ်ကွံာ် ယွၤအဘီအမုၢ် လၢသုအိၣ်, ဒီးကဟ့ၣ်လီၤဝဲ လၢပှၤတကလုာ် လၢအကဒုးကဲထီၣ် အတၤသၣ်တဖၣ်လီၤ. 44 ဒီးပှၤလၢအလီၢ်ဃံၤဝဲ လၢလၢၢ်အံၤ အလိၤ ကကၢ်ဝဲလီၤ. မ့မ့ၢၢ်ဝဲလီၤ. မ့မ့ၣ်ဖဲဒၣ် ပှၤလၢလၢၢ်အံၤ လီၤတဲာ် လၢအလိၤ တဂၤဂၤန့ၣ် ကမၤလီၤကလဲအီၤလီၤ. 45 ဒီးတုၤပှၤလုၢ်တၢ်အခိၣ်, ဒီးပှၤဖၤရံၤၡဲသ့ၣ်တဖၣ်, နၢ်ဟူ အတၢ်ကတိၤဒိတဖၣ်ဒီး, သ့ၣ်ညါဝဲ လၢအကတိၤတၢ် လၢအဝဲသ့ၣ် အဂ့ၢ်အကျိၤလီၤ. 46 ဒီးဃုဟံးဃာ် အီၤ ဘၣ်ဆၣ်ဒီး, ပျံၤ ပှၤဂီၢ်မုၢ်တဖၣ်န့ၣ်လီၤ. အဂ့ၢ်ဒ်အံၤ, အဝဲသ့ၣ် ပာ်အီၤ လၢဝံတဂၤလီၤ. 


မးသဲ Matthew 22

1 ဒီးယ့ၣ်ၡူး ကတိၤဆၢတၢ် ဒီးစံးဘၣ်ကဒီး အီၤ လၢတၢ်ကတိၤဒိတဖၣ်, ဒီးစံးဝဲဒၣ်, 2 မူခိၣ် အဘီအမုၢ် မၤအသး ဒ်စီၤပၤ လၢအမၤမူး လၢအဖိခွါ အဂီၢ် အသိးန့ၣ်လီၤ. 3 ဒီးမၢ အကုၢ်အပှၤ လဲၤကိး ပှၤလၢအဘၣ် တၢ်ကိးပာ်ဝဲန့ၣ် ဆူမူးပူၤလီၤ. ဒီးဟဲဝဲန့ၣ်, အသး တအိၣ်ဘၣ်လီၤ. 4 မၤကဒီးတစု, မၢ အကုၢ်အပှၤ အဂၤတဖၣ် လဲၤဝဲ ဒီးစံးဝဲဒၣ်, စံးဘၣ်ပှၤ လၢအဘၣ် တၢ်ကိးပာ်တဖၣ်န့ၣ်, ကွၢ်ကွၢ်, ယကတဲာ်ကတီၤလံ ယတၢ်အီၣ်တၢ်အီလံ, ယမၤသံလံ ယဂီၤဘုၣ်ဂီၤဖံး, ဒီးတၢ်ဖိတၢ်လံၤ အဘီၣ်တဖၣ်လံ, တၢ်အိၣ်ကတဲာ်ကတီၤလံ ကိးမံၤဒဲးလံ. ဟဲဆူမူးပူၤ တက့ၢ်. 5 ဘၣ်ဆၣ်ဒီး, တပာ်ဘၣ်ဝဲ တၢ်နီတမံၤဘၣ်. ဒီးလဲၤဝဲ တဂၤ ဆူ အစံာ်အပှဲၤ, တဂၤ ဆူအပနံၣ်တၢ်ကၤလီၤ. 6 ဒီးပှၤအိၣ်လီၤတဲာ်တဖၣ်န့ၣ်, ဟံးဃာ် အကုၢ်အပှၤ, ဒီးမၤအၢမၤနးအီၤ, ဒီးမၤသံအီၤလီၤ. 7 ဒီးတုၤစီၤပၤ နၢ်ဟူ တၢ်န့ၣ် ဒီး, အသး ဒိၣ်ထီၣ်, ဒီးမၢ အပှၤသုးမုၢ် လဲၤမၤသံကွံာ် ပှၤလၢအမၤသံ ပှၤကညီတဖၣ်န့ၣ်, ဒီးဆူးကွံာ်အခူ အဝ့ၢ်လီၤ. 8 တုၤနုၤတဘျီ စံးဘၣ် အကုၢ်အပှၤ, မူးန့ၣ် အိၣ်ကတဲာ်ကတီၤပာ်လံ အသးလံ, မ့မ့ၢ် ပှၤလၢအဘၣ် တၢ်ကိးပာ်တဖၣ်န့ၣ်, တကြၢးဘၣ်ဝဲဘၣ်. 9 မၤသးဒ်န့ၣ်ဒီး, လဲၤဆူ ကျဲဖးဒ့ အခီၣ်ထံး, ဒီးဖဲဒၣ် ပှၤလၢသုထံၣ်န့ၢ်တဖၣ်န့ၣ်, ကိးန့ၢ် အီၤ ဆူမူးပူၤ တက့ၢ်. 10 ဒီးအကုၢ်အပှၤတဖၣ်န့ၣ်, လဲၤဝဲဆူ ကျဲဧိၤကပူၤဧိၤ, ဒီးဖဲဒၣ် ပှၤလၢအထံၣ်န့ၣ်ဝဲ ခဲလၢာ်, ပှၤအအၢမ့ၢ်ဂ့ၤ, ပှၤအဂ့ၤမ့ၢ်ဂ့ၤ, ဒုးအိၣ်ဖှိၣ်ဝဲ, ဒီးမူးန့ၣ် ပှဲၤဒီး ပှၤမူးဖိတဖၣ်လီၤ. 11 ဒီးတုၤစီၤပၤ ဟဲနုာ်ကွံၢ် ပှၤမူးဖိတဖၣ်ဒီး, ထံၣ် ပှၤတကူတသိးဘၣ် ပှၤမူးဖိ အကူအသိးဘၣ်တဂၤဖဲန့ၣ် လီၤ. 12 ဒီးစံးဝဲဒၣ်, တခွါဧၢ, နတကူတသိးဘၣ် ပှၤမူးဖိ အကူအသိးဘၣ်ဒီး, နဟဲနုာ် ဖဲအံၤ ဒ်လဲၣ်, ဒီးအိၣ်ဘှီၣ်ကလာ်လီၤ. 13 တုၤနုၤတစု, စီၤပၤ စံးဘၣ် အခ့အပှၤ, စဟၢဃာ် အစုအခီၣ် ဒီးတ့ၢ်လီၤကွာ်အီၤဆူ တၢ်ခံးကျါ လၢခိတက့ၢ်. တၢ်ဘၣ်ဟီၣ်တၢ်ဘၣ်ယၢၤ, တၢ်မဲအ့ၣ်စဃံး ကအိၣ် ဖဲန့ၣ်လီၤ. 14 အဂ့ၢ်ဒ်အံၤ, ပှၤ လၢတၢ်ကိး အီၤတဖၣ် အိၣ်အါဂၤ, မ့မ့ၢ် ပှၤ လၢတၢ်ဃုထၢအီၤတဖၣ် အိၣ်စှၤဂၤလီၤ. 15 တုၤနုၤတစု, ပှၤဖၤရံၤၡဲသ့ၣ်တဖၣ် ဟးထီၣ်ကွံာ် ဒီးကူၣ်ထီၣ်ဖးလီၤဝဲ ဒ်သိး အကတုၢ်န့ၢ် အတၢ်ကတိၤန့ၣ်လီၤ. 16 ဒီးမၢလီၤ အပျဲၢ်အဘီၣ် ဒီးပှၤဟ့ၤရိာ်ဖိတဖၣ် ဆူအအိၣ်, ဒီးစံးဝဲဒၣ်, သရၣ်ဧၢ, ပသ့ၣ်ညါ လၢနမ့ၢ် ပှၤအတီ, ဒီးနသိၣ်လိတၢ် လၢယွၤအကျဲ တီတီ, ဒီးနတပျံၤဘၣ် ပှၤနီတဂၤဘၣ်. အဂ့ၢ်ဒ်အံၤ နတကွၢ်မဲာ် ပှၤကညီဘၣ်. 17 မၤသးဒ်န့ၣ်ဒီး, စံးဘၣ်ပှၤ တက့ၢ်. နဆိကမိၣ်ဒ်လဲၣ်, ပဟ့ၣ်သွဲ လၢကဲစၢ် မ့ၢ်အကြၢးဧါ, မ့ၢ် အတကြၢးဘၣ်လဲၣ်. 18 ဒီးယ့ၣ်ၡူး သ့ၣ်ညါ အတၢ်အၢတၢ်သီ, ဒီးစံးဝဲဒၣ်, ပှၤလီတၢ်ဖိသ့ၣ်ဧၢ, ဘၣ်မနုၤ လၢသုလ့ပစီယၤလဲၣ်. 19 ဒုးနဲၣ်ယၤ လၢသွဲအစ့ တဘ့ၣ် တက့ၢ်. ဒီးဟဲစိာ် စ့ ဒန့ၤရံၤ တဘ့ၣ်ဆူ အအိၣ်လီၤ. 20 ဒီးယ့ၣ်ၡူး စံးဘၣ်အီၤ, အအံၤ မ့ၢ်မတၤ အက့ၢ်အဂီၤ, ဒီးမ့ၢ်မတၤ အတၢ်ကွဲးအသး လၢအလိၤလဲၣ်. ဒီးအဝဲသ့ၣ် စံးဘၣ်အီၤ, ကဲစၢ် အတၢ်လီၤ. 21 တုၤနုၤတစု ယ့ၣ်ၡူး စံးဘၣ်အီၤ, အကူၢ် မ့ၢ်ဒ်န့ၣ်ဒီး, ဟ့ၣ်ကဲစၢ် လၢကဲစၢ် အတၢ်, ဒီးယွၤ လၢယွၤအတၢ် တက့ၢ်. 22 ဒီးတုၤအဝဲသ့ၣ် နၢ်ဟူ ဒီး, ကမၢကမၣ်ဝဲ, ဒီးဟးထီၣ်ကွံာ် လၢအအိၣ်ဒီးက့ၤဝဲလီၤ. 23 တၢ် လၢမုၢ်တနံၤန့ၣ်, ပှၤစးဒူၤကဲ, လၢအစံးဝဲ လၢတၢ်ဂဲၤဆၢထၢၣ်က့ၤ တအိၣ်ဘၣ်န့ၣ်, ဟဲဆူအအိၣ်, ဒီးသံကွၢ်အီၤ, 24 ဒီးစံးဝဲဒၣ်, သရၣ်ဧၢ, စီၤမိၤၡ့ စံးဝဲဒၣ်, ပှၤတဂၤဂၤ လၢအဖိ တအိၣ်ဘၣ် မ့ၢ်သံဒီး, ဒီးအဒီပုၢ်ဝဲၢ်ခွါ ဘၣ်ဟံးန့ၢ်က့ၤ အမါန့ၣ် လၢအမါ, ဒီးဒုးအိၣ်ထီၣ်န့ၢ် အဒီပုၢ်ဝဲၢ်ခွါ အချံအသၣ်လီၤ. 25 ဒီးပှၤ ဒီပုၢ်ဝဲၢ်ခွါ နွံဂၤ အိၣ်ဒီးပှၤလီၤ. ဒီးအခီၣ်ထံးတဂၤန့ၢ် အမါ ဒီးသံဝဲလီၤ. ဒီး အချံအသၣ် တအိၣ်ဘၣ်, ဒီးပာ်လီၤတဲာ် အမါ လၢအဒီပုၢ်ဝဲၢ် အဂီၢ်လီၤ. 26 ဒီးဒ်န့ၣ်အသိး, ပှၤခံဂၤတဂၤ, ဒီးသၢဂၤတဂၤ, ဒီးတုၤလီၤ လၢနွံဂၤ တဂၤလီၤ. 27 ဒီး လၢပှၤခဲလၢာ်န့ၣ် အလီၢ်ခံကတၢၢ်န့ၣ်, ပိာ်မုၣ်သံ စ့ၢ်ကီး လီၤ. 28 မၤသးဒ်န့ၣ်ဒီး, လၢတၢ်ဂဲၤဆၢထၢၣ်က့ၤ အပူၤန့ၣ် ကကဲ လၢပှၤနွံဂၤ အမါ, ဖဲလဲၣ် တဂၤဂၤလဲၣ်. အဂ့ၢ်ဒ်အံၤ, ပှၤအိၣ်ဃုာ် ဒီးအီၤခဲလၢာ် လီၤ. 29 ဒီးယ့ၣ်ၡူး စံးဆၢတၢ် ဒီးစံးဘၣ်အီၤ, တၢ်ကွဲးအသး မ့ၢ်ဂ့ၤ, ယွၤအစိကမီၤ မ့ၢ်ဂ့ၤ, မ့ၢ်သုတသ့ၣ်ညါဘၣ်ဒီး, သုနာ်ကမၣ်တၢ်လီၤ. 30 အဂ့ၢ်ဒ်အံၤ, လၢတၢ်ဂဲၤဆၢထၢၣ်က့ၤ အပူၤန့ၣ်, ပှၤတန့ၢ်မါန့ၢ်ဝၤဘၣ်. မ့ၢ်အအိၣ်ဝဲ ဒ်ယွၤအကလူး လၢမူခိၣ် အသိးလီၤ. 31 ဒီးယွၤ စံးဘၣ်တဲဘၣ်သု လၢပှၤသံဂဲၤဆၢထၢၣ်က့ၤ အဂ့ၢ်အကျိၤန့ၣ်, မ့ၢ်သုတဖးဘၣ်ဧါ. 32 စံးဝဲဒၣ်, တၢ် လၢယၤအံၤ ယမ့ၢ် စီၤအၤဘြၤဟၣ် အကစၢ်, ဒီးစီၤအံၤစဲး အကစၢ်, ဒီးစီၤယၤကိာ် အကစၢ်လီၤ. တၢ်လၢယွၤန့ၣ် တမ့ၢ်ဘၣ် ပှၤသံ အကစၢ်ဘၣ်, မ့ၢ် ပှၤမူဝဲ အကစၢ်လီၤ. 33 ဒီးတုၤပှၤဂီၢ်မုၢ် နၢ်ဟူဝဲဒီး, ပာ်အသး ကမၢကမၣ် လၢအသိၣ်တၢ်သီတၢ် အဃိလီၤ. 34 ဒီးတုၤပှၤဖၤရံၤၡဲသ့ၣ်တဖၣ် နၢ်ဟူ လၢအတီဆၢ ပှၤစးဒူၤကဲ အတၢ်ကတိၤဒီး, အိၣ်ဖှိၣ်ရိဖှိၣ်ဝဲ လၢအအိၣ်. 35 ဒီးပှၤသ့ လံာ်တၢ်သိၣ်တၢ်သီ လၢအကျါ တဂၤ, လ့ပစီတၢ်, ဒီးသံကွၢ်အီၤ လၢတၢ်တမံၤ, ဒီးစံးဝဲဒၣ်, 36 သရၣ်ဧၢ, တၢ်မၤလိာ်ဖးဒိၣ် လၢတၢ်သိၣ်တၢ်သီ အကျါ, မ့ၢ်ဖဲလဲၣ် တထံၣ်လဲၣ်. 37 ဒီးယ့ၣ်ၡူး စံးဘၣ်အီၤ, အဲၣ်ယွၤ နကစၢ် လၢနသူၣ်ကံၢ်သးလဲ, ဒီးနသး ဒီဖျၢၣ်ညါ. ဒီးနတၢ်ကူၣ်တၢ်ဖး တုၤအလၢာ် တက့ၢ်, 38 အအံၤ မ့ၢ် တၢ်မၤလိာ် အခီၣ်ထံး, ဒီးအဖးဒိၣ် တထံၣ်လီၤ. 39 ဒီးခံထံၣ်တထံၣ်န့ၣ်, လီၤဂာ် လၢအီၤလီၤ. အဲၣ်ပှၤ လၢနဃၢၤ ဒ်နအဲၣ်လီၤနသးဒၣ်နဲ အသိးန့ၣ် တက့ၢ်. 40 တၢ် လၢတၢ်မၤလိာ် ခံထံၣ်အံၤ, ဝံအကလုၢ် ဒီးတၢ်သိၣ်တၢ်သီ, လီၤစဲၤဝဲ လၢအီၤ ခဲလၢာ်လီၤ. 41 ဒီးပှၤဖၤရံၤၡဲ အိၣ်ဖှိၣ်ရိဖှိၣ် အဖၢမုၢ်ဒီး, ယ့ၣ်ၡူး သံကွၢ် အီၤ. 42 ဒီးစံးဝဲဒၣ်, သုဝဲသ့ၣ်, လၢခရံာ်အဂ့ၢ်န့ၣ်, သုဆိကမိၣ် ဒ်လဲၣ်. မ့ၢ်မတၤတဂၤ အဖိခွါလဲၣ်. ဒီးအဝဲသ့ၣ် စံးဘၣ်အီၤ, မ့ၢ် စီၤဒၤဝံး အဖိခွါလီၤ. 43 အဝဲဒၣ် စံးဘၣ်အီၤ, မ့မ့ၢ်ဒ်န့ၣ်ဒီး, လၢသးအပူၤ, ဘၣ်မနုၤ စီၤဒၤဝံး ကိးအီၤ လၢကစၢ်လဲၣ်, စံးဝဲဒၣ်, 44 ယွၤ စံးဘၣ် ယကစၢ်, ဆ့ၣ်နီၤ လၢယစုထွဲ, တုၤယပာ် နဒုၣ်နဒါတဖၣ် လၢနခီၣ်ယီၢ်လီၤ အလီၢ် တက့ၢ်. 45 မၤသးဒ်န့ၣ်ဒီး, စီၤဒၤဝံး မ့ၢ်ကိးအီၤ လၢကစၢ်ဒီး, မ့ၢ် အမ့ၢ်အဖိခွါ ဒ်လဲၣ်. 46 ဒီးပှၤကတိၤဆၢအီၤ ထဲတၢ်ကတိၤ တဘီဧိၤ တသ့ဘၣ် နီတဂၤဘၣ်. ဒီး လၢမုၢ်တနံၤန့ၣ်လံၤလံၤ, ပှၤသံကွၢ် အတၢ်တဘူၣ်ဘၣ် နီတဂၤဘၣ်. 


မးသဲ Matthew 23

1 တုၤနုၤတစု ယ့ၣ်ၡူး စံးဘၣ်တဲဘၣ် ပှၤဂီၢ်မုၢ် ဒီး အပျဲၢ်အဘီၣ်, ဒီးစံးဝဲဒၣ်, 2 ပှၤကွဲးလံာ် ဒီးပှၤဖၤရံၤၡဲသ့ၣ်တဖၣ် ဆ့ၣ်နီၤဝဲ လၢစီၤမိၤၡ့ အလီၢ်ဆ့ၣ်နီၤ အဖီခိၣ်လီၤ. 3 မၤသးဒ်န့ၣ်ဒီး, ဖဲဒၣ် အမၤလိာ် သုခဲလၢာ်န့ၣ်, တိၢ်န့ၢ် ဒီးမၤ တက့ၢ်. မ့မ့ၢ် ဒ်အမၤတၢ် အသိးန့ၣ်, မၤတဂ့ၤ. အဂ့ၢ်ဒ်အံၤ အဝဲသ့ၣ် စံးတၢ်န့ၣ် ဒီးတမၤဘၣ်ဝဲဘၣ်. 4 အဂ့ၢ်ဒ်အံၤ, ဘံဃာ်တၢ်ယိး လၢအဃၢ, ဒီး လၢတၢ်ယိးဝဲ ကီမး, ဒီးပာ်ထီၣ်ဝဲ လၢပှၤကညီ အဖံဘၣ်ခိၣ်လီၤ. မ့မ့ၢ် အဝဲသ့ၣ် သုးဘၣ်အီၤ လၢအစုမုၢ်စုနၢတဘိန့ၣ်, အသး တအိၣ်ဘၣ်ဝဲဘၣ်. 5 ကယဲၢ် အမၤတၢ် ခဲလၢာ်န့ၣ်, ဒ်သိး ပှၤကညီ ကထံၣ်ဘၣ်အီၤ ဒီး, မၤဝဲလီၤ. အဝဲသ့ၣ်တဖၣ်န့ၣ်, ကံၢ်အစုဖးလဲၢ်, ဒီးမၤဖးဒိၣ် အယၣ်အနွံလီၤ. 6 ဒီးအဲၣ်ဒိး အလီၢ် လၢအဂ့ၤကတၢၢ်. လၢပှၤအီၣ်တၢ်အီတၢ် အကျါ, ဒီးအလီၢ်ဆ့ၣ်နီၤ အဂ့ၤကတၢၢ် လၢဘူၣ်ဘျီၣ်ပူၤ, 7 ဒီးတၢ်ကတိၤဒိၣ်အီၤ လၢဖၠါပူၤ, ဒီးပှၤကိး အီၤ လၢရၤဘံဧၢ, ရၤဘံဧၢ, န့ၣ်လီၤ. 8 မ့မ့ၢ်သုဝဲသ့ၣ်အံၤ, သုတပျဲ ပှၤကိးသု လၢရၤဘံဧၢန့ၣ် တဂ့ၤ. အဂ့ၢ်ဒ်အံၤ, သုသရၣ် အိၣ်ဝဲဃီ, ဒီးသုဝဲသ့ၣ် ခဲလၢာ်အံၤ, သုမ့ၢ် ဒီပုၢ်ဝဲၢ်လီၤ. 9 ဒီးသုတကိး ပှၤ လၢဟီၣ်ခိၣ်အံၤ လၢပၢ် နီတဂၤ တဂ့ၤ. အဂ့ၢ်ဒ်အံၤ, သုပၢ် အိၣ်တဂၤဃီ လၢမူခိၣ်လီၤ. 10 ဒီးသုတပျဲ ပှၤကိးသု လၢအခိၣ်တဂ့ၤ. အဂ့ၢ်ဒ်အံၤ, သုခိၣ် အိၣ်တဂၤဃီ ခရံာ်န့ၣ်လီၤ. 11 ဒီးပှၤ လၢအဒိၣ်ကတၢၢ် လၢသုကျါတဂၤန့ၣ်, ကကဲထီၣ် လၢသုခ့သုပှၤလီၤ. 12 ဒီးဖဲဒၣ် ပှၤလၢအပာ်ထီၣ်ထီ အသး တဂၤဂၤန့ၣ်, ကဘၣ် တၢ်ဆီၣ်လီၤအီၤ, ဒီးဖဲဒၣ် ပှၤလၢအဆီၣ်လီၤအသး တဂၤဂၤန့ၣ်, ကဘၣ် တၢ်ပာ်ထီၣ်ထီ အီၤလီၤ. 13 ပှၤကွဲးလံာ်, ဒီးပှၤဖၤရံၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သု အီၣ်ကွံာ် ပှၤမုၣ်ကမဲ အဟံၣ်, ဒီးလၢတၢ်အိၣ်ဖျါ အဂီၢ်န့ၢ်, သုဘါထုကဖၣ်တၢ် ထီထီကလဲာ်လီၤ. မၤသးဒ်န့ၣ်ဒီး, သုကဘၣ် တၢ်စံၣ်ညီၣ် နးထီၣ် တက့ၢ်လီၤ. 14 ပှၤကွဲးလံာ် ဒီးပှၤဖၤရံၤၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သု ကးတံာ် မူခိၣ် အဘီအမုၢ် အတြဲၤ လၢပှၤကညီ အမဲာ်ညါလီၤ. အဂ့ၢ်ဒ်အံၤ, သု ကစၢ်ဒၣ်သုဝဲ, သုတလဲၤနုာ်ဘၣ်, ဒီးပှၤ လၢအသါ ကလဲၤနုာ်ဝဲတဖၣ်န့ၣ်, သုတဒုးလဲၤနုာ်ဘၣ် အီၤဘၣ်. 15 ပှၤကွဲးလံာ်, ဒီးပှၤဖၤရံၤၡဲ ပှၤလီတၢ်ဖိသ့ၣ်ဧၢ, သုဘၣ်အဖှီၣ်လီၤ. အဂ့ၢ်ဒ်အံၤ, ဒ်သိး ပှၤကနုာ် လၢသုပူၤ တဂၤဂၤဒီး, သုတရံးအီၣ်ဝီၤတၢ် လၢထံထံ လၢခိခိလီၤ. ဒီးတုၤအနုာ်ဝဲဒီး, သုမၤအီၤ လၢပှၤလရာ်ဖိခွါ နးန့ၢ်သု, ခံစးလီၤ. 16 ပှၤမဲာ်ဘျီၣ် လၢအဒုးနဲၣ်ကျဲသ့ၣ်ဧၢ, သုဘၣ်အဖှီၣ် လီၤ. သုစံးသုဝဲ, ဖဲဒၣ် ပှၤလၢအဆိၣ်လီၤအသး လၢတၢ်လုၢ်ဟံၣ် အမဲာ်ညါ တဂၤဂၤန့ၣ်, မ့ၢ်တၢ်ကလီကလီလီၤ. မ့မ့ၢ်ဖဲဒၣ် ပှၤလၢအဆိၣ်လီၤအသး လၢတၢ်လုၢ်ဟံၣ်အထူ အမဲာ်ညါန့ၣ်, အကမၢ်အိၣ်လီၤ. 17 ပှၤဟးဂီၤဖိ, ဒီးပှၤမဲာ်ဘျီၣ်သ့ၣ်ဧၢ, အဂ့ၢ်ဒ်အံၤ, မ့ၢ်အဒိၣ်ဖဲလဲၣ် တမံၤလဲၣ်. မ့ၢ်ထူ, မ့ၢ်တၢ်လုၢ်ဟံၣ် လၢအမၤစီဆှံထီၣ် ထူန့ၣ်လဲၣ်. 18 ဒီးဖဲပှၤ လၢအဆိၣ်လီၤအသး လၢတၢ်လုၢ်ဟံၣ် အမဲာ်ညါ တဂၤဂၤန့ၣ်, မ့ၢ်တၢ်ကလီကလီလီၤ. မ့မ့ၢ်ဖဲဒၣ် ပှၤလၢအဆိၣ်လီၤအသး လၢတၢ်မၤဘူၣ် လၢတၢ်လုၢ်လီၢ် အဖီခိၣ် အမဲာ်ညါ တဂၤဂၤန့ၣ်, အကမၢ်အိၣ်လီၤ. 19 ပှၤဟးဂီၤဖိ, ဒီးပှၤမဲာ်ဘျီၣ်သ့ၣ်ဧၢ, အဂ့ၢ်ဒ်အံၤ, မ့ၢ်အဒိၣ်ဖဲလဲၣ် တမံၤလဲၣ်. မ့ၢ်တၢ်မၤဘူၣ်, မ့ၢ် တၢ်လုၢ်လီၢ် လၢအမၤစီဆှံထီၣ် တၢ်မၤဘူၣ်လဲၣ်. 20 မၤသးဒ်န့ၣ် ဒီးပှၤ လၢအဆိၣ်လီၤအသး လၢတၢ်လုၢ်လီၢ် အမဲာ်ညါန့ၣ်, မ့ၢ်အဆိၣ်လီၤအသး လၢအမဲာ်ညါ, ဒီး လၢကယဲၢ် တၢ်အိၣ် လၢအဖီခိၣ် အမဲာ်ညါလီၤ. 21 ဒီးပှၤ လၢအဆိၣ်လီၤအသး လၢအမဲာ်ညါ, ဒီး လၢပှၤ လၢအအိၣ်ဝဲဆိးဝဲ လၢအပူၤတဂၤ အမဲာ်ညါလီၤ 22 ဒီးပှၤ လၢအဆိၣ်လီၤအသး လၢမူခိၣ် အမဲာ်ညါ, မ့ၢ်ဆိၣ်လီၤ အသး လၢယွၤအလီၢ်ပစိာ်, ဒီးပှၤ လၢအဆ့ၣ်နီၤ လၢအဖီခိၣ် တဂၤ အမဲာ်ညါလီၤ. 23 ပှၤကွဲးလံာ် ဒီးပှၤဖၤရံၤၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သုမၤဘူၣ် ဖီကဘိကဘီ, ဒီးစးမူ, ဒီးစံယၤသ့ၣ်တဖၣ် အဆံဆဲၣ်ပူတပူလီၤ. မ့မ့ၢ် တၢ်သိၣ်တၢ်သီ လၢအဃၢဒိၣ်တက့ၢ်တဖၣ်န့ၣ်, တၢ်စံၣ်ညီၣ် ဒီးတၢ်သးကညီၤ ဒီးတၢ်နာ်တဖၣ်န့ၣ်, သုပာ်လီၤတဲာ်ကွံာ်အီၤလီၤ. တၢ်န့ၣ်တဖၣ် သုဂ့ၤမၤ, ဒီးတၢ်အံၤတဖၣ် တဂ့ၤ သုပာ်လီၤတဲာ်ကွံာ်အီၤဘၣ်. 24 ပှၤမဲာ်ဘျီၣ် လၢအဒုးနဲၣ်ကျဲသ့ၣ်ဧၢ, သုပှံၢ်ကွံာ်နိာ် ကံာ်တဘိ, ဒီးသုယူၢ်လီၤကီၤလၤအူးတဒုလီၤ. 25 ပှၤကွဲးလံာ်ဒီးပှၤဖၤရံၤၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သုသ့စီလီခီအချၢ, ဒီးသီ တ့ၤအချၢလီၤ. မ့မ့ၢ် အပူၤန့ၣ်, ပှဲၤဒီးတၢ်အီၣ်ကဘျံး အီၣ်ကဘျၣ်, ဒီးတၢ်တတီတလီၤဘၣ်လီၤ. 26 ပှၤဖၤရံၤၡဲ လၢအမဲာ်ဘျီၣ်တဂၤဧၢ, သ့စီဆိလီခီဒီး သီတ့ၤၡဲ လၢအမဲာ်ဘျီၣ်တဂၤဧၢ, သ့စီဆိလီခီဒီး သီတ့ၣ်အပူၤ, ဒ်သိး အချၢကစီ စ့ၢ်ကီး တက့ၢ်. 27 ပှၤကွဲးလံာ် ဒီးပှၤဖၤရံၤၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သုလီၤဂာ် တၢ်သွၣ်ခိၣ် လၢအဖှူဝါအသး အသိးလီၤ. အချိးလီၤ. အခၢအလိၤန့ၣ် ဖျါဝဲဒီး အဃံအလၤလီၤ. မ့မ့ၢ် အပူၤန့ၣ် ပှဲၤဒီး တၢ်သံ အဃံအကွဲ, ဒီး ကယဲၢ် တၢ်တကဆှီဘၣ် ခဲလၢာ်လီၤ. 28 ဒ်န့ၣ်အသိး သုဝဲဒၣ်အံၤ, သုမၤတီသုသး လၢခိ လၢပှၤကညီ အမဲာ်ညါလီၤ. မ့မ့ၢ် လၢညါတခီန့ၣ်, သုပှဲၤဒီး တၢ်လီတၢ်ဝ့ၤ, ဒီးတတီတလိၤဘၣ်လီၤ. 29 ပှၤကွဲးလံာ် ဒီးပှၤဖၤရံၤၡဲ, ပှၤလီတၢ်ဖိသ့ၣ်ဧၢ, သု ဘၣ်အဖှီၣ်လီၤ. အဂ့ၢ်ဒ်အံၤ, သုမၤထီၣ်ဝံတဖၣ် အသွၣ်ခိၣ်, ဒီးသုကယၢကယဲ ပှၤအတီအလိၤတဖၣ် အသွၣ်ခိၣ်အပနီၣ်န့ၣ်, 30 ဒီးသုစဟံးသုဝဲ, လၢပမ့ၢ်အိၣ်ပဝဲ လၢပမိၢ်ပပၢ် အမုၢ်နံၤတဖၣ်ဒီး, ပတမၤဃုာ်တ့ၢ်ဘၣ် ဒီးအီၤ လၢဝံအသွံၣ်ဘၣ်. 31 မၤသးဒ်န့ၣ်ဒီး, သုအုၣ်လီၤသုသး လၢသုမ့ၢ် ပှၤလၢအမၤသံဝံတဖၣ်န့ၣ် အဖိခွါလီၤ. 32 ဒီးသုဝဲသ့ၣ်အံၤ, မၤပှဲၤထီၣ် သုပၢ်တဖၣ် အနီၣ်ဃီၣ်န့ၣ် တက့ၢ်. 33 ဂုၢ်သ့ၣ်, ဂုၢ်ပွ့ၤတဖုဧၢ, သုပူၤဖျဲး တၢ်စံၣ်ညီၣ် ဘၣ်ဃးဒီး လရာ်, ကသ့ဒ်လဲၣ်. 34 မၤသးဒ်န့ၣ်ဒီး ကွၢ်ကွၢ်, ယမၢလီၤ ဝံတဖၣ်, ဒီးပှၤကူၣ်တၢ်သ့တဖၣ်, ဒီးပှၤကွဲးလံာ်တဖၣ် ဆူသုအိၣ်လီၤ. ဒီးတနီၤနီၤ သုကမၤသံကွာ်အီၤ, ဒီးပျၤထီအီၤ လၢထူၣ်စုညါ အလိၤ, ဒီးတနီၤနီၤ သုကတီၢ်အီၤ လၢဘူၣ်ဘျီၣ်ပူၤ, ဒီးသုကမၤအၢမၤနးအီၤ လၢတဝ့ၢ်ဘၣ်တဝ့ၢ်လီၤ. 35 မၤသးဒ်န့ၣ်ဒီး လၢပှၤအတီအလိၤ စီၤဟ့ၤဘ့ၤလး အသွံၣ်, တုၤလီၤ လၢစီၤဘရၤဃံ အဖိခွါ စီၤစဃၤရံ အသွံၣ်, လၢသု မၤသံအီၤ လၢတၢ်လုၢ်လီၢ် ဒီးတၢ်လုၢ်ဟံၣ် အဘၢၣ်စၢၤန့ၣ်, ကယဲၢ် ပှၤအတီအလိၤအသွံၣ် ဘၣ်လူလီၤအသး လၢဟီၣ်ခိၣ်ချၢ ခဲလၢာ်, ကဘၣ်သုလိၤလီၤ. 36 ယစံးဘၣ်တဲဘၣ်သု တီတီအံၤ, ကယဲၢ် တၢ်တဖၣ်န့ၣ် ခဲလၢာ်, ကဘၣ် ပှၤတစိၤအံၤလီၤ. 37 ယရူၤၡလ့ၣ်ဧၢ, ယရူၤၡလ့ၣ်ဧၢ, နဲဒၣ်အံၤ, နမၤသံဝံတဖၣ်, ဒီးပှၤ လၢတၢ်မၢလီၤအီၤဆူ နအိၣ်တဖၣ်န့ၣ်, နကွံာ်အီၤ လၢလၢၢ်လီၤ. ဒ်ဆီမိၢ်ပှၢ် ဒုးအိၣ်ဖှိၣ် အဖိ လၢၡလ့ၣ်ဧၢ, ယရူၤၡလ့ၣ်ဧၢ, နဲဒၣ်အံၤ, နမၤသံ ဝံတဖၣ်, ဒီးပှၤ လၢတၢ်မၢလီၤအီၤ ဆူနအိၣ်တဖၣ်န့ၣ်, နကွံာ်အီၤ လၢလၢၢ်လီၤ. ဒ်ဆီမိၢ်ပှၢ် ဒုးအိၣ်ဖှိၣ်အဒံးဆ့လာ် အသိးန့ၣ်, တၢ်မိၣ် ဒုးအိၣ်ဖှိၣ် ဘၣ်ယသး လၢနဖိတဖၣ် အဘျီ ဆံးအါလဲၣ်. မ့မ့ၢ်နဲဒၣ်အံၤ, နသး တအိၣ်ဘၣ်. 38 ကွၢ်ကွၢ်, တၢ်လဲၤသဒၣ် သုဟံၣ်အိၣ် သယုၢ်လီၤ. 39 အဂ့ၢ်ဒ်အံၤ, ယစံးဘၣ်တဲဘၣ်သု, တုၤအံၤဆူညါ တုၤလီၤ လၢသုစံး, ပှၤဟဲ လၢကစၢ်အမံၤန့ၣ်, မ်အဘၣ်ဆိၣ်ဂ့ၤတက့ၢ်န့ၣ် ဒီး, သုတထံၣ်လၢၤဘၣ် ယၤဘၣ်. 


မးသဲ Matthew 24

1 ဒီးယ့ၣ်ၡူး လဲၤထီၣ်, ဒီးဟးထီၣ်ကွံာ် လၢတၢ်လုၢ်ဟံၣ်ပူၤ, ဒီးအပျဲၢ်အဘီၣ်တဖၣ် ဟဲဆူအအိၣ် ဒ်သိး အကဒုးနဲၣ်အီၤ လၢတၢ်လုၢ်ဟံၣ် အဖျၢၣ်တဖၣ်လီၤ. 2 ဒီး ယ့ၣ်ၡူး စံးဘၣ်အီၤ, တၢ်တဖၣ်အံၤ ခဲလၢာ် သုထံၣ် တမ့ၢ်ဘၣ်ဧါ. ယစံးဘၣ်တဲဘၣ်သု တီတီအံၤ, လၢၢ် လၢလၢၢ် အဖီခိၣ် လၢတၢ်တမၤလီၤပှီၢ်ကွံာ်ဘၣ်န့ၣ်, တၢ်တပာ်လီၤတဲာ်ဘၣ်ဖဲအံၤ နီတဖျၢၣ်ဘၣ်. 3 ဒီးဆ့ၣ်နီၤဝဲ လၢကစၢၢ် သ့ၣ်စၤယံး အလိၤ အဖၢမုၢ်ဒီး, အပျဲၢ်အဘီၣ် ဟဲဆူအအိၣ် လၢတၢ်တဒၢ ဒီးစံးဝဲဒၣ်, တၢ်န့ၣ်တဖၣ် ဆံးယံၤ ကမၤအသးလဲၣ်, ဒီးနဟဲလီၤ ဒီးဟီၣ်ခိၣ် အကတၢၢ်န့ၣ် အတၢ်ပနီၣ်, ကမၤအသး လၢမနုၤ တမံၤလဲၣ်န့ၣ်, စံးဘၣ်တဲဘၣ်ပှၤ တက့ၢ်. 4 ဒီးယ့ၣ်ၡူး စံးဆၢတၢ် ဒီး စံးဘၣ်အီၤ, ဒ်သိး ပှၤသုတလီန့ၢ်သု နီတဂၤ တဂ့ၤဒီး, ပလီၢ်သုးသး တက့ၢ်. 5 အဂ့ၢ်ဒ်အံၤ, ပှၤ အါဂၤကဟဲ လၢယမံၤ, ဒီးကစံး, ယဲဒၣ်အံၤ, ယမ့ၢ်ခရံာ် လီၤ. ဒီးကလီန့ၢ် ပှၤအါဂၤလီၤ. 6 ဒီးသုကနၢ်ဟူ တၢ်ဒုးသုးဒုးသံၣ်တဖၣ် အဂ့ၢ်, ဒီးတၢ်ဒုးသုးဒုးသံၣ်တဖၣ် အကစီၣ်လီၤ. ပလီၢ် သုသး တက့ၢ်. သုတသူၣ်ကိၢ်သးဂီၤ တဂ့ၤ. အဂ့ၢ်ဒ်အံၤ, တၢ်န့ၣ်တဖၣ် ဘၣ်မၤအသး ခဲလၢာ်လီၤ. ဘၣ်ဆၣ်ဒီး, တၢ်အကတၢၢ် တအိၣ်ဒံးဘၣ်ဝဲဘၣ်. 7 အဂ့ၢ်ဒ်အံၤ, ပှၤကညီ တကလုာ် ကထီဒါ ပှၤကညီ တကလုာ်, ဒီးတဘီတမုၢ် ကထီဒါ တဘီတမုၢ်လီၤ. ဒီး တၢ်အိၣ်ဝံၤအိၣ်ဃဲၤတဖၣ်, ဒီးတၢ်ဆါသံသတြိာ်တဖၣ် ကအိၣ်ထီၣ်, ဒီး ဟီၣ်ခိၣ် ကဟူးဝးဆှၢ်တဖၣ် ကအိၣ်ထီၣ်, ဒီးဟီၣ်ခိၣ် ကဟူးဝးဆှဲးဆှိးဝဲ လၢအံၤတပူၤ လၢနုၤတပူၤလီၤ. 8 တၢ်န့ၣ်တဖၣ် ခဲလၢာ်မ့ၢ် တၢ်နးတၢ်ဖှီၣ် အခီၣ်ထံးလီၤ. 9 တုၤနုၤတစု, ပှၤကဟ့ၣ်လီၤကွံာ် သုဆူ တၢ်နးတၢ်ဖှီၣ်အပူၤ, ဒီးသုကဘၣ် တၢ်မၤသံသု လီၤ. ဒီး ကယဲၢ် ပှၤကလုာ်ခဲလၢာ် ကသးဟ့ သု လၢယမံၤ အဃိလီၤ. 10 တုၤနုၤတစု, ပှၤအသး ကဟးဂီၤဝဲ အါဂၤ, ဒီးကဟ့ၣ်လီၤကွံာ်လိာ်အသး ကဟးဂီၤဝဲ အါဂၤ, ဒီးကဟ့ၣ်လီၤကွံာ်လိာ်အသး, ဒီးကသးဟ့လိာ်အသးလီၤ. 11 ဒီးဝံအဘျၣ် ကအိၣ်ထီၣ်ဝဲ အါဂၤ, ဒီးကလီန့ၢ် ပှၤကညီ အါဂၤလီၤ. 12 ဒီးမ့ၢ်တၢ်တတီတလိၤဘၣ် ကအါထီၣ်ဒီး, ပှၤအါဂၤ အတၢ်အဲၣ်တၢ်ကွံ ကစှၤလီၤဝဲလီၤ. 13 မ့မ့ၢ် ပှၤလၢအအိၣ်ဂၢၢ်ဆိးကျၢၤဝဲ တုၤအကတၢၢ်န့ၣ်, ကတုၤ လၢတၢ်အုၣ်က့ၤခီၣ်က့ၤအီၤလီၤ. 14 ဒီးဘီမုၢ်အတၢ်သးခုကစီၣ်အံၤ, ကဘၣ် တၢ်စံၣ်တဲၤတဲလီၤအီၤ လၢဟီၣ်ခိၣ် ဒီဘ့ၣ်ညါ, လၢတၢ်အုၣ်အသး လၢပှၤကလုာ်ခဲလၢာ် အဂီၢ်လီၤ. တုၤနုၤတစု တၢ်အကတၢၢ်န့ၣ် ကဟဲဘၣ်ဝဲလီၤ. 15 မၤသးဒ်န့ၣ်ဒီး တုၤသုထံၣ် တၢ်သးဘၣ်အၢ ဘၣ်ဃးဒီး တၢ်မၤသယုၢ်, လၢဝံဒၤနံးယ့လး ကတိၤတၢ် လၢအဂ့ၢ်န့ၣ်, ဆၢထၢၣ် လၢတၢ်အလီၢ်စီဆှံ အပူၤ ဒီး, 16 ပှၤအိၣ်လၢကီၢ်ယူဒၤတဖၣ်, မ်အဃ့ၢ်ဆူ ကစၢၢ်ကလိ တက့ၢ်. 17 ဒီးပှၤ လၢအအိၣ်လၢဟံၣ်ခိၣ်န့ၣ်, ဒ်သိး အကဟံးန့ၢ် အတၢ်တမံၤမံၤ လၢအဟံၣ်ပူၤဒီး, မ်အသုတယုၢ်လီၤ တဂ့ၤ. 18 ဒီးပှၤအိၣ်လၢစံာ်ပူၤပှဲၤပူၤန့ၣ်, ဒ်သိး အကဟံးန့ၢ် အကူအသိးဒီး, မ်အသု တက့ၤကဒါက့ၤဆူအလီၢ်ခံ တဂ့ၤ. 19 ဒီးပှၤ လၢအဒၢထီၣ်, ဒီးပှၤ လၢအဒုးအီၣ်နုၢ် အဖိ, လၢမုၢ်နံၤတဖၣ်န့ၣ်, ဘၣ်အဖှီၣ်လီၤ. 20 ဒီးဒ်သိး သုဃ့ၢ်တၢ်န့ၣ် အသုတဘၣ် လၢတၢ်ဂိၢ် အကတီၢ် မ့ၢ်ဂ့ၤ, လၢတၢ်အိၣ်ဘှံးအနံၤ မ့ၢ်ဂ့ၤ, တဂ့ၤဒီး, ဘါထုကဖၣ်တၢ် တက့ၢ်. 21 အဂ့ၢ်ဒ်အံၤ, အခါဖဲန့ၣ် တၢ်နးတၢ်ဖှီၣ် ဖးဒိၣ် ကအိၣ်ဝဲလီၤ. တၢ် ဒ်န့ၣ်အသိး လၢဟီၣ်ခိၣ် ကဲထီၣ်သီ တုၤ ခဲကနံၣ်အံၤ, တအိၣ်ဘၣ် နီတခီၣ်ဘၣ်. ဒီး လၢခံ လၢလာ်န့ၣ်, တအိၣ်ထီၣ်လၢၤဘၣ်ဝဲဘၣ်. 22 ဒီးတၢ်မ့ၢ်တမၤစှၤလီၤဘၣ် မုၢ်နံၤတဖၣ်န့ၣ် ဒီး, တၢ်ဖံးတၢ်ညၣ် တတုၤဘၣ် လၢတၢ်အုၣ်က့ၤခီၣ်က့ၤ နီတဂၤဘၣ်. မ့မ့ၢ်တၢ်ကမၤစှၤလီၤ မုၢ်နံၤတဖၣ်န့ၣ်, လၢပှၤဘၣ်တၢ်ဃုထၢအီၤတဖၣ် အဃိလီၤ. 23 တုၤနုၤတစု, ပှၤတဂၤဂၤ မ့ၢ်စံးဘၣ်သု, ကွၢ်ကွၢ်, ခရံာ်အိၣ်ဖဲအံၤ မ့ၢ်ဂ့ၤ, ဖဲန့ၣ်မ့ၢ်ဂ့ၤဒီး, သုနာ်အီၤ တဂ့ၤ. 24 အဂ့ၢ်ဒ်အံၤ, ခရံာ် အဘျၣ်တဖၣ်, ဒီးဝံအဘျၣ်တဖၣ် ကအိၣ်ထီၣ်ဝဲ, ဒီးကဒုးနဲၣ် တၢ်အပနီၣ်လီၤလး, ဒီးတၢ်လီၤလးဖးဒိၣ်သ့ၣ်တဖၣ် တုၤမ့ၢ်သ့ဒီး, ကလီန့ၢ်ပှၤ လၢတၢ်ဃုထၢအီၤတဖၣ် ဒၣ်လဲာ်န့ၣ်လီၤ. 25 ကွၢ်ကွၢ်, ယစံးဘၣ်ပာ်စၢၤသု လီၤ. 26 မၤသးဒ်န့ၣ် ဒီးပှၤမ့ၢ်စံးဘၣ်သု, ကွၢ်ကွၢ်, အဝဲဒၣ် အိၣ်လၢပှပဝဲဒၣ် အိၣ်လၢပျၢ်မုၢ်ကနၢန့ၣ် ဒီး, ဟးထီၣ် တဂ့ၤ, ကွၢ်ကွၢ်, အဝဲဒၣ် အိၣ်လၢဒၢးတဖၣ် အပူၤန့ၣ် ဒီး, နာ်အီၤ တဂ့ၤ. 27 အဂ့ၢ်ဒ်အံၤ ဒ်လီဝၢ်အဒံး ဟဲထီၣ် လၢမုၢ်ထီၣ် ဒီးကပီၤထီၣ် ပၢၢ်လၢမုၢ်နုာ် အသိးန့ၣ်, ပှၤကညီဖိခွါအံၤ ဟဲလီၤန့ၣ်, ကဒ်န့ၣ် အသိးလီၤ. 28 ဖဲဒၣ် တၢ်စိာ် အိၣ်ဝဲ တပူၤပူၤန့ၣ်, လီတာ်တဖၣ် ကအိၣ်ဖှိၣ်ရိဖှီၣ်ဝဲ ဖဲန့ၣ်လီၤ. 29 ဒီး လၢမုၢ်နံၤတဖၣ်န့ၣ် အတၢ်နးတၢ်ဖှီၣ် အလီၢ်ခံ, မုၢ်ကခံးလီၤ တကီၢ်ခါ, ဒီးလါကဟ့ၣ်လီၤဘၣ် အတၢ်ကပီၤဘၣ်, ဒီးဆၣ်ဧိၤဖီဧိၤ ကလီၤတဲာ် လၢမူခိၣ်, ဒီးမူခိၣ် အစိအကမီၤတဖၣ်န့ၣ် ကဟူးဝးဝဲလီၤ. 30 ဒီးတုၤနုၤတစု ပှၤကညီဖိခွါ အတၢ်ပနီၣ် ကအိၣ်ဖျါထီၣ် လၢမူခိၣ်လီၤ. ဒီးတုၤနုၤတစု, ပှၤဟီၣ်ခိၣ်ဖိ အကလုာ်ခဲလၢာ် ကဟီၣ်ဝဲ ယၢၤဝဲ, ဒီးကထံၣ်ဘၣ် ပှၤကညီဖိခွါအံၤ ဟဲလီၤ လၢမူခိၣ် အတၢ်အၢၣ်တဖၣ် အလိၤ, အိၣ်ဒီး အစိကမီၤ, ဒီးအကဟုဒိၣ် အကညီၣ်ဒိၣ်လီၤ. 31 ဒီးအဝဲဒၣ်န့ၣ် ကမၢလီၤ အကလူးတဖၣ်, အိၣ်ဒီး ကွဲၤအသီၣ်ဖးဒိၣ်, ဒီး ကဒုးအိၣ်ဖှိၣ်ရိဖှိၣ် အပှၤ လၢအဃုထၢအီၤတဖၣ်, လၢအအိၣ်လၢမူပၤကလံၤ လွံၢ်ကျိၤ လၢမူထံးအဝဲတခီ ပၢၢ်လၢမူထံးအဝဲတခီလီၤ. 32 မၤလိ တၢ်အဒိအတဲာ် လၢချၢၣ်ဒၢန့ၣ် တက့ၢ်. ဒီးတုၤ အဒ့ဘီၣ်ထီၣ်, ဒီးဒိးထီၣ်ဝဲဒီး, သုသ့ၣ်ညါ လၢတၢ်ကိၢ်အကတီၢ် ဘူးထီၣ်ဝဲလီၤ. 33 ဒ်န့ၣ်အသိး တုၤသုထံၣ်ဘၣ် တၢ်န့ၣ်တဖၣ် ခဲလၢာ်ဒီး, သ့ၣ်ညါ လၢအအိၣ်ဘူးထီၣ်ဝဲ ဖဲကျဲစၢၤအဂီၤထံးန့ၣ် တက့ၢ်. 34 ယစံးဘၣ်တဲဘၣ်သု တီတီအံၤ, တၢ်တစိၤအံၤ တချုး ပူၤကွံာ်ဒံးဘၣ်ဒီး, တၢ်န့ၣ်တဖၣ် ကမၤအသးခဲလၢာ် လီၤ. 35 မူခိၣ် ဒီးဟီၣ်ခိၣ် ကဒံကွံာ်ဒံဖျိးဝံလီၤ. မ့မ့ၢ် ယကလုၢ်ကထါအံၤ တဒံကွံာ်ဝဲဘၣ်. 36 ဘၣ်ဆၣ်ဒီး တၢ် လၢမုၢ်နံၤအဝဲန့ၣ်, ဒီးနၣ်ရံၣ် အဝဲန့ၣ်, ပှၤတသ့ၣ်ညါဘၣ် နီတဂၤဘၣ်. မူခိၣ်အကလူးတဖၣ် တသ့ၣ်ညါဘၣ်ဝဲဘၣ်. သ့ၣ်ညါ ထဲယပၢ် အိၣ်လၢမူခိၣ် တဂၤဧိၤလီၤ. 37 ဒီးဒ်တၢ်မၤအသး လၢစီၤနိအၤ အမုၢ်နံၤတဖၣ် အသိးန့ၣ်, တုၤပှၤကညီဖိခွါအံၤ ဟဲလီၤ ဒီး, တၢ်ကမၤအသး ဒ်န့ၣ် အသိးလီၤ. 38 အဂ့ၢ်ဒ်အံၤ, ဒ်မုၢ်နံၤမုၢ်နၤ လၢထံ တချုး လုၣ်ဘၢဒံးဘၣ် တၢ်န့ၣ် ဒီး, ပှၤ အီၣ်တၢ် ဒီးအီတၢ်, န့ၢ်မါန့ၢ်ဝၤ, တုၤလီၤ လၢမုၢ်နံၤ လၢစီၤနိအၤ လဲၤနုာ် လၢကဘီပူၤ, 39 ဒီးတသ့ၣ်ညါဘၣ် တုၤလီၤ လၢထံလုၣ်ဘၢတၢ်ဟဲ, ဒီးစိာ်ကွံာ်အီၤ ခဲလၢာ် အသိးန့ၣ်, တုၤပှၤကညီဖိခွါအံၤ ဟဲလီၤဒီး, တၢ်ကမၤအသး ဒ်န့ၣ် အသိးလီၤ. 40 တုၤနုၤတစု, ပိာ်ခွါ ကအိၣ်ဝဲ လၢစံာ်ပူၤ ခံဂၤန့ၣ်, တၢ်ကဟံးန့ၣ် တဂၤ, ဒီးပာ်လီၤတဲာ် အဝဲတဂၤ, လီၣ်ပူၤ ခံဂၤန့ၣ်, တၢ်ကဟံးန့ၣ် တဂၤ, ဒိးပာ်လီၤတဲာ် အဝဲတဂၤလိၤ. 41 ပိာ်မုၣ်ဂူာ်ဆၢၣ်ဂူာ် ခံဂၤန့ၣ်, တၢ်ကဟံးန့ၢ်တဂၤ, ဒီးပာ်လီၤတဲာ် အဝဲတဂၤလီၤ. 42 မၤသးဒ်န့ၣ်ဒီး ဆိးသီတက့ၢ်. အဂ့ၢ်ဒ်အံၤ, မ့ၢ်သုကစၢ် ကဟဲ နၣ်ရံၣ် ဖဲလဲၣ်ဖဲလဲၣ်န့ၣ်, သုတသ့ၣ်ညါဘၣ်. 43 ဘၣ်ဆၣ်ဒီး သ့ၣ်ညါ တၢ်အံၤ တက့ၢ်. တၢ်ဟုၣ်တၢ်ဘျၣ် ကဟဲ လၢပှၤပၢၤတၢ် အကတီၢ် ဖဲလဲၣ်ဖဲလဲၣ်န့ၣ်, ဟံၣ်ကစၢ် မ့ၢ်သ့ၣ်ညါ, ကဆိးသီတ့ၢ်ဝဲ, ဒီးတပျဲတၢ်ဘၢၣ်ဖျိ အဟံၣ်ဘၣ်. 44 မၤသးဒ်န့ၣ်ဒီး အိၣ်ကတဲာ်ကတီၤ စ့ၢ်ကီး သုသး တက့ၢ်. အဂ့ၢ်ဒ်အံၤ, နၣ်ရံၣ် လၢသုတဆိကမိၣ်ဘၣ်န့ၣ်, ပှၤကညီဖိခွါအံၤ ကဟဲဝဲလီၤ. 45 မၤသးဒ်န့ၣ်ဒီး တၢ်အကုၢ်အပှၤ လၢအကလုၢ်တီ, ဒီးအကူၣ်တၢ်သ့, လၢကစၢ်ပာ်ထီၣ်အီၤ လၢအပှၤဟံၣ်ဖိ အခိၣ်, ဒ်သိး အကဒုးအီၣ်ဒုးအီ အတၢ် လၢအဆၢအကတီၢ်ဘၣ်န့ၣ်, မ့ၢ်မတၤတဂၤလဲၣ်. 46 အကုၢ်အပှၤ လၢအကစၢ် ကဟဲထံၣ်န့ၢ်အီၤ လၢအမၤးဝဲ ဒ်န့ၣ်အသိး တဂၤန့ၣ်, ဘၣ်ဆိၣ်ဂ့ၤဝဲလီၤ. 47 ယစံးဘၣ်တဲဘၣ်သု တီတီ လၢအကစၢ် ကပာ်အီၤ လၢအစုလီၢ်အခီၣ်ခိၣ် ခဲလၢာ် အဖီခိၣ်လီၤ. 48 မ့မ့ၢ် အကုၢ်အပှၤ လၢအအၢတဂၤန့ၣ်, မ့ၢ်စံး လၢအသး, ယကစၢ်ဟဲက့ၤ လၢအယံာ်, 49 ဒီးတီၢ် အကုၢ်အပှၤ သကိး ဒီးအီၤ, ဒီးအီၣ်တၢ် ဒီးအီတၢ် လၢပှၤအီၣ်လုၢ်ကိတၢ် အသိးဒီး, 50 မုၢ်နံၤမုၢ်နၤ လၢအတကွၢ်လၢ်ဘၣ် အကျဲ, ဒီးနၣ်ရံၣ် လၢအတသ့ၣ်ညါဘၣ်န့ၣ်, တၢ်အကုၢ်အပှၤ အကစၢ် ကဟဲက့ၤ, 51 ဒီးကဒီၣ်တဲာ်ကွံာ်အီၤ ခံကူာ်, ဒီးကပာ်လီၤ အဂီၢ် လၢပှၤလီတၢ်ဖိ အသိးလီၤ. တၢ်ဘၣ်ဟီၣ်တၢ် ဘၣ်ယၢၤ, ဒီးတၢ်မဲအ့ၣ်စဃံး ကအိၣ်ဝဲ ဖဲန့ၣ်လီၤ. 


မးသဲ Matthew 25

1 တုၤနုၤတဘျီ, မူခိၣ် အဘီအမုၢ် ကဘၣ် တၢ်ဒိလီၤအီၤ လၢပှၤမုၣ်ကနီၤ ဆံဆဲၣ်ဂၤ, လၢအဟံးန့ၣ် အမ့ၣ်အူဒၢ, ဒီးလဲၤဝဲ ဒ်သိး အကသဂၢၢ်ဘၣ် တလးမူးပိာ်ခွါန့ၣ်လီၤ. 2 ဒီးပှၤဟးဂီၤဖိ အိၣ်ဝဲ ယဲၢ်ဂၤ, ဒီးပှၤကူၣ်တၢ်သ့ အိၣ်ဝဲ ယဲၢ်ဂၤလီၤ. 3 ပှၤဟးဂီၤဖိတဖၣ်န့ၣ်, ဟံးန့ၢ် အမ့ၣ်အူဒၢ, ဒီးတဟံးန့ၢ်ဘၣ် သိ လၢအသိးဘၣ်. 4 မ့မ့ၢ် ပှၤကူၣ်တၢ်သ့သ့ၣ်တဖၣ်န့ၣ်, ဟံးန့ၢ် သိ လၢအလီတဖၣ်န့ၣ်, ဟံးန့ၢ် သိ လၢအလီခီပူၤ အိၣ်ဒီး အမ့ၣ်အူဒၢလီၤ 5 ဒီးတလးမူးပိာ်ခွါန့ၣ် မၤယံာ်မၤနီၢ်အသး အဖၢမုၢ်ဒီး, အဝဲသ့ၣ် မံခ့ဝဲ, ဒီးမံသပ့ၤဝဲ ခဲလၢာ်လီၤ. 6 ဒီး လၢဖးဖီမုၢ်န့ၣ်, တၢ်ကိးပသူထီၣ်ဝဲ, ကွၢ်ကွၢ်, တလးမူးပိာ်ခွါ ဟဲလံ, လဲၤထီၣ်သဂၢၢ်အီၤ တက့ၢ်. 7 တုၤနုၤတစု, ပှၤမုၣ်ကနီၤတဖၣ် ဂဲၤဆၢထၢၣ် ခဲလၢာ်, ဒီးမၤဂ့ၤထီၣ်က့ၤ အမ့ၣ်အူဒၢလီၤ. 8 ဒီးပှၤဟးဂီၤဖိတဖၣ် စံးဘၣ် ပှၤကူၣ်တၢ်သ့တဖၣ်န့ၣ်, ဟ့ၣ်ပှၤ လၢသုသိတနီၤ တက့ၢ်. အဂ့ၢ်ဒ်အံၤ, ပမ့ၣ်အူဒၢ လီၤပံာ်ကွံာ်လီၤ. 9 ဒီးပှၤကူၣ်တၢ်သ့တဖၣ်န့ၣ်, စံးဆၢတၢ် ဒီးစံးဝဲဒၣ်, ပဂီၢ် ဒီးသုဂီၢ်အံၤ, သိတလၢဘၣ် ဘၣ်ဖုးလီၤ. ဂ့ၤန့ၢ် အန့ၣ် လဲၤဆူ ပှၤဆါတၢ်အအိၣ်, ဒီးပှ့ၤတၢ် လၢသုဂီၢ်ဒၣ်ဝဲ တက့ၢ်. 10 ဒီးလဲၤပှ့ၤတၢ် အဖၢမုၢ်ဒီး, တလးမူးပိာ်ခွါန့ၣ် ဟဲတုၤဝဲ, ဒီးပှၤ လၢအအိၣ်ကတဲာ်ကတီၤအသးန့ၣ်, လဲၤနုာ်ဝဲ ဒီးအီၤဆူ မူးပူၤ, ဒီးတၢ်ကးတံာ်ဃာ်တြဲၤ လီၤ. 11 ဒီး လၢခံက့ၤန့ၣ်, ပှၤမုၣ်ကနီၤ လၢအအိၣ်လီၤတဲာ်တဖၣ်န့ၣ်, ဟဲ ဒီးစံးဝဲဒၣ်, ကစၢ်ဧၢ, ကစၢ်ဧၢ, အိးထီၣ်န့ၢ်ပှၤ တက့ၢ်. 12 ဘၣ်ဆၣ်ဒီး အဝဲဒၣ် စံးဆၢတၢ် ဒီးစံးဝဲဒၣ်, ယစံးဘၣ်တဲဘၣ်သု တီတီအံၤ, ယတသ့ၣ်ညါဘၣ်သုဘၣ်. 13 မၤသးဒ်န့ၣ်ဒီး ဆိးသီ တက့ၢ်. အဂ့ၢ်ဒ်အံၤ, အနံၤအသီမ့ၢ်ဂ့ၤ, အနၣ်ရံၣ်မ့ၢ်ဂ့ၤ, သုတသ့ၣ်ညါဘၣ်. 14 အဂ့ၢ်ဒ်အံၤ, တၢ်မၤအသး ဒ်ပှၤတဂၤ လၢအလဲၤတၢ်ဆူ တခီထံတခီကီၢ်, ဒီး ကိးန့ၢ် အကုၢ်အပှၤဒၣ်ဝဲ, ဒီးဟ့ၣ်လီၤ အစုလီၢ်ခီၣ်ခိၣ် လၢအစုပူၤလီၤ. 15 ဒီးဟ့ၣ်လီၤဝဲတဂၤ စ့ ယဲၢ်တၤလၣ်, ဒီးတဂၤ လၢခံတၤလၣ်, ဒီး တဂၤ လၢတတၤလၣ်, ဖဲဒၣ်အမၤတၢ်သ့ စုာ်စုာ်, ဒီး လဲၤဆူ တခီထံတခီကီၢ်လီၤ. 16 ဒီးတကီၢ်ခါ ပှၤလၢအဒိးန့ၢ် စ့ယဲၢ်တၤလၣ် တဂၤန့ၣ်, လဲၤကၤတၢ် လၢအီၤ, ဒီးန့ၢ်ဘၣ် အဂၤ ယဲၢ်တၤလၣ်လီၤ. 17 ဒီးဒ်န့ၣ်အသိး, ပှၤလၢအဒိးန့ၢ် ခံတၤလၣ်တဂၤန့ၣ်, န့ၢ်ဘၣ် အဂၤ ခံတၤလၣ်လီၤ. 18 မ့မ့ၢ် ပှၤလၢအဒိးန့ၢ် စ့တတၤလၣ် တဂၤန့ၣ်, လဲၤခူၣ်လီၤ ဟီၣ်ခိၣ်, ဒီးပာ်ခူသူၣ်ကွံာ် အကစၢ် အစ့ လီၤ. 19 ယံာ်ယံာ် ဒီးကုၢ်တဖၣ်န့ၣ် အကစၢ် ဟဲက့ၤ, ဒီးဟံးန့ၢ်က့ၤ အမံၤအသၣ်လီၤ. 20 ဒီးပှၤလၢအဒိးန့ၢ် စ့ ယဲၢ်တၤလၣ် တဂၤန့ၣ်, ဟဲဃီၤဝဲ ဒီးစိာ် စ့အဂၤ ယဲၢ်တၤလၣ်, ဒီးစံးဝဲဒၣ်, ကစၢ်ဧၢ, နဟ့ၣ်လီၤယၤ လၢစ့ ယဲၢ်တၤလၣ်, ဒီးကွၢ်ကွၢ်, ယန့ၢ်ဘၣ် အါထီၣ် အဂၤ ယဲၢ်တၤလၣ် လၢအဖီခိၣ်လံလီၤ. 21 ဒီး အကစၢ် စံးဘၣ်အီၤ, ဘၣ်လံ, ကုၢ် လၢအဂ့ၤ ဒီးအကလုၢ်တီဧၢ, နအိၣ်လၢတၢ်စှၤအဖီခိၣ်ဒီး နကလုၢ်တီလံ. ယကပာ်နၤ လၢတၢ်အါ အဖီခိၣ်လီၤ. လဲၤနုာ်ဆူ နကစၢ် အတၢ်သးခု အပူၤ တက့ၢ်. 22 ဒီးပှၤလၢအဒိးန့ၢ် ခံတၤလၣ် တဂၤန့ၣ်, ဟဲဃီၤ စ့ၢ်ကီး, ဒီးစံးဝဲဒၣ်, ကစၢ်ဧၢ, နဟ့ၣ်လီၤယၤ လၢစ့ ခံတၤလၣ်, ဒီးကွၢ်ကွၢ်, ယန့ၢ်အါထီၣ် အဂၤ ခံတၤလၣ် လၢအဖီခိၣ်လံ လီၤ. 23 ဒီး အကစၢ် စံးဘၣ်အီၤ, ဘၣ်လံ, ကုၢ် လၢအဂ့ၤ, ဒီးအကလုၢ်တီဧၢ, နအိၣ်လၢတၢ်စှၤအဖီခိၣ် ဒီး နတကလုၢ်တီလံ. ယကပာ်နၤ လၢတၢ်အါ အဖီခိၣ်လီၤ. လဲၤနုာ်ဆူ နကစၢ်အတၢ်သးခု အပူၤ တက့ၢ်. 24 ဒီးပှၤ လၢအဒိးန့ၢ် စ့ တတၤလၣ် တဂၤန့ၣ်, ဟဲဃီၤ စ့ၢ်ကီးဝဲ, ဒီးစံးဝဲဒၣ် ကစၢ်ဧၢ, ယသ့ၣ်ညါနၤ လၢနမ့ၢ် ပှၤအကီလီၤ. ဖဲနတဖှံဘၣ် အလီၢ်န့ၣ် နကူးနဲ, ဒီးဖဲနတမၤပြံပြါဘၣ် အလီၢ်န့ၣ်, နထၢဖှိၣ်နဲလီၤ. 25 ဒီးယပျံၤတၢ်, ဒီးယလဲၤပာ်ခူသူၣ် နစ့တတၤလၣ် လၢဟီၣ်ခိၣ်လာ်လီၤ. ကွၢ်ကွၢ်, နန့ၢ်ဘၣ်က့ၤ နတၢ်ဒၣ်နဲန့ၣ်လီၤ. 26 ဒီး အကစၢ် စံးဆၢတၢ် ဒီးစံးဘၣ်အီၤ, ကုၢ် အအၢ ဒီး အကၢၣ် တဂၤဧၢ, နသ့ၣ်ညါ လၢဖဲ ယတဖှံဘၣ်အလီၢ်န့ၣ် ယကူးယဲ, ဒီးဖဲယတမၤပြံပြါဘၣ်အလီၢ်န့ၣ်, ယထၢဖှိၣ်ယဲလီၤ. 27 မၤသးဒ်န့ၣ်ဒီး နကြၢးဒုးလိၢ် ယစ့ လၢပှၤလိတကြၢး ဒုးလိၢ်ယစ့ လၢပှၤလၢ်စ့တဖၣ်, ဒီးဖဲယဟဲက့ၤန့ၣ်, ယကန့ၢ်က့ၤ ယတၢ်ဒၣ်ယဲ ဒီးအအ့ၣ်ထီၣ်လီၤ. 28 မၤသးဒ်န့ၣ်ဒီး ဟံးန့ၢ်က့ၤ စ့ တတၤလၣ် လၢအီၤ, ဒီးဟ့ၣ် လၢပှၤအိၣ်ဒီး စ့ တဆံတၤလၣ် တဂၤန့ၣ် တက့ၢ်. 29 အဂ့ၢ်ဒ်အံၤ, တၢ်ကဟ့ၣ်တၢ် လၢကယဲၢ် ပှၤလၢအတၢ်အိၣ်ဝဲ တဂၤလၢ်လၢ်န့ၣ်, ဒီးအတၢ်ကအါလုၣ်ကွံာ်ဝဲလီၤ. မ့မ့ၢ် ပှၤလၢအတၢ်တအိၣ်ဘၣ်န့ၣ်, တၢ်ကဟံးက့ၤ တၢ်လၢအအိၣ်ဝဲ ဒီးအီၤဒၣ်လဲာ်လီၤ. 30 ဒီးဟီထီၣ်ကွံာ် ကုၢ် လၢအတဂိာ်တသီၣ်ဘၣ် တဂၤန့ၣ်, ဆူ တၢ်ခံးကျါ လၢခိတက့ၢ်. တၢ်ဘၣ်ဟီၣ်တၢ်ဘၣ်ယၢၤ, ဒီးတၢ်မဲအ့ၣ်စဃံး ကအိၣ် ဖဲန့ၣ်လီၤ. 31 ဒီးတုၤ ပှၤကညီဖိခွါအံၤ ကဟဲ ဒီးအလၤကပီၤ, ဒီးကလူး ခဲလၢာ် အိၣ်ဒီးအီၤ ဒီး, ကဆ့ၣ်နီၤဝဲ လၢအလီၢ်ပစိာ် ကဟုကညီၢ် အဖီခိၣ်, 32 ဒီး ကယဲၢ် ပှၤကလုာ် ခဲလၢာ် ကအိၣ်ဖှိၣ် လၢအမဲာ်ညါလီၤ. ဒီးကနီၤဖး အဆၢ ဒ်ပှၤကွၢ်သိတဂၤ နီၤဖး သိ ဒီးမဲာ်တဲးလဲး အဆၢ အသိးန့ၣ်လီၤ. 33 ဒီးကပာ် သိ လၢအစုထွဲတခီ, မ့မ့ၢ်မဲာ်တဲးလဲး ကပာ်ဝဲ လၢစုစ့ၣ်တခီလီၤ. 34 တုၤနုၤတစု စီၤပၤ ကစံးဘၣ် ပှၤအိၣ်လၢအစုထွဲတဖၣ်န့ၣ်, ပှၤလၢအဘၣ်ဆိၣ်ဂ့ၤ လၢယပၢ်, သုဝဲသ့ၣ်ဧၢ, ဟဲန့ၢ်ဘၣ်သါ ဘီဧိၤမုၢ်ဧိၤ လၢအကတီၤပာ်န့ၢ် သုဂီၢ် လၢဟီၣ်ခိၣ် အခီၣ်ထံး ကဲထီၣ်လံၤလံၤန့ၣ် တက့ၢ်. 35 အဂ့ၢ်ဒ်အံၤ, တၢ်သၣ်ဝံၤယသး, ဒီးသုဟ့ၣ်အိၣ်ယၤလီၤ. တၢ်သူယသး လၢထံ, ဒီးသုဒုးအီယၤလီၤ, ယမ့ၢ် ပှၤတမှံၤ, ဒီးသုတူၢ်လိာ်ယၤလီၤ. 36 ယအိၣ်ဘ့ၣ်ဆ့, ဒီးသု ဒုးကူဒုးသိးယၤလီၤ. ယဆူးယဆါ, ဒီးသုအိၣ်သကိး ယၤလီၤ, ယအိၣ်လၢဃိာ်ပူၤ, ဒီးသုဟဲဆူ ယအိၣ် လီၤ. 37 တုၤနုၤတဘျီ, ပှၤအတီအလိၤတဖၣ်န့ၣ် ကစံးဆၢ အီၤ, ဒီးစံး, ကစၢ်ဧၢ, တၢ်သၣ်ဝံၤနသး ဒီးပဒုးအီၣ်နၤ မ့ၢ်ဂ့ၤ, တၢ်သူနသး လၢထံ ဒီးပဒုးအီနၤ မ့ၢ်ဂ့ၤ, ပထံၣ်ဘၣ်နၤ ဖဲလဲၣ်ခီၣ်လဲၣ်. 38 နမ့ၢ် ပှၤတမှံၤဒီး ပတူၢ်လိာ်နၤ မ့ၢ်ဂ့ၤ, နအိၣ်ဘ့ၣ်ဆ့ ဒီးပဒုးကူဒုးသိးနၤ မ့ၢ်ဂ့ၤ ပထံၣ်ဘၣ်နၤ ဖဲလဲၣ်ခီၣ်လဲၣ်. 39 တၢ်ဆူးတၢ်ဆါနၤ မ့ၢ်ဂ့ၤ, နအိၣ်လၢဃိာ်ပူၤ မ့ၢ်ဂ့ၤ, ပထံၣ်ဘၣ်နၤ, ဒီးပဟဲဆူ နအိၣ်န့ၣ်, မ့ၢ်ဖဲလဲၣ်ခီၣ်လဲၣ်. 40 ဒီးစီၤပၤ ကစံးဆၢတၢ် ဒီးစံးဘၣ်အီၤ, ယစံးဘၣ်တဲဘၣ်သု တီတီအံၤ, မ့ၢ်သုမၤပှၤ အဆံးကတၢၢ် တဂၤ လၢယဒီပုၢ်ဝဲၢ် အကျါအံၤ ဒီး, မ့ၢ်သုမၤယၤလီၤ. 41 တုၤနုၤတစု ကစံးဘၣ် ပှၤအိၣ်လၢစုစ့ၣ်တဖၣ်န့ၣ်, ပှၤလၢအဘၣ်ဆိၣ်အၢသ့ၣ်ဧၢ, ဟးဖး ဒီးယၤဆူ မ့ၣ်အူ အထူအယိာ် အပူၤ လၢအကတဲာ်ကတီၤပာ်န့ၣ် မုၣ်ကီၤလံၢ် ဒီးအကလူးတဖၣ် အဂီၢ် တက့ၢ်. 42 အဂ့ၢ်ဒ်အံၤ, တၢ်သၣ်ဝံၤယသး ဒီးသုတဟ့ၣ်အီၣ်ဘၣ် ယၤဘၣ်. တၢ်သူယသး လၢထံ, ဒီးသုတဒုးအီဘၣ် ယၤဘၣ်. 43 ယမ့ၢ် ပှၤတမှံၤ ဒီးသုတတူၢ်လိာ်ဘၣ် ယၤဘၣ်, ယအိၣ်ဘ့ၣ် ဆ့, ဒီးသုတဒုးကူဒုးသိးဘၣ် ယၤဘၣ်. ယဆူးယဆါ ဒီးယအိၣ်လၢဃိာ်ပူၤ, ဒီးသုတအိၣ်သကိးဘၣ်ယၤ ဘၣ်. 44 တုၤနုၤတစု အဝဲသ့ၣ် ကစံးဆၢ စ့ၢ်ကီး တၢ်, ဒီးစံး, ကစၢ်ဧၢ, တၢ်သၣ်ဝံၤနသး မ့ၢ်ဂ့ၤ, တၢ်သူနသး လၢထံ မ့ၢ်ဂ့ၤ, နမ့ၢ် ပှၤတမှံၤ မ့ၢ်ဂ့ၤ, တအိၣ်ဘ့ၣ်ဆ့ မ့ၢ်ဂ့ၤ, နဘၣ်ဆူးဘၣ်ဆါမ့ၢ်ဂ့ၤ, နအိၣ်လၢဃိာ်ပူၤ မ့ၢ်ဂ့ၤ. ပထံၣ်ဘၣ် နၤ ဒီးပတမၤဘၣ် နခ့နပှၤ အတၢ်န့ၣ်မ့ၢ် ဖဲလဲၣ်ခီလဲၣ်. 45 တုၤနုၤတစု ကစံးဆၢအီၤ, ဒီးစံး, ယစံးဘၣ်တဲဘၣ် သုတီတီအံၤ, မ့ၢ်တမၤဘၣ် ပှၤအဆံးကတၢၢ် လၢပှၤတဖၣ်အံၤ အကျါဒီး, မ့ၢ်သုတမၤဘၣ် ယၤဘၣ်လီၤ. 46 ဒီးပှၤတဖၣ်အံၤ ကလဲၤနုာ်ဆူ တၢ်ဒဲးဘး အထူအယိာ် အပူၤလီၤ. မ့မ့ၢ် ပှၤအတီအလိၤတဖၣ်န့ၣ်, ဆူ တၢ်မူ အထူအယိာ် အပူၤလီၤ. 


မးသဲ Matthew 26

1 ဒီးတုၤယ့ၣ်ၡူး မၤဝံၤ တၢ်ကတိၤတဖၣ်န့ၣ် ခဲလၢာ်ဒီး, တၢ်မၤအသး လၢအစံးဘၣ် အပျဲၢ်အဘီၣ်, 2 သုသ့ၣ်ညါ လၢခံနံၤ အလီၢ်ခံဒီး, ဘူၣ်လဲၤကပာ် ကဘၣ်ဝဲလီၤ. ဒီး တၢ်ကဟ့ၣ်လီၤကွံာ် ပှၤကညီဖိခွါအံၤ, ဒ်သိး အကဘၣ် တၢ်ပျၤထီအီၤ လၢထူၣ်စုညါ အလိၤလီၤ. 3 တုၤနုၤတစု, ပှၤလုၢ်တၢ်အခိၣ်တဖၣ်, ဒီးပှၤဂီၢ်မုၢ် အပှၤသူၣ်က့သးပှၢ် အိၣ်ဖှိၣ်ရိဖှိၣ် လၢပှၤလုၢ်တၢ်အခိၣ်, ကိးဝဲအမံၤ လၢစီၤကၤယါဖၤ, အဂၢၤပူၤအီၤ. 4 ဒီးကူၣ်လိာ်အသး ဒ်သိး အကဟံးဃာ် ယ့ၣ်ၡူး လၢတၢ်လီတၢ်ဝ့ၤ, ဒီးမၤသံအီၤလီၤ. 5 ဘၣ်ဆၣ်ဒီး စံးဝဲဒၣ်, မၤ လၢဘူၣ်ပူၤ တဂ့ၤ ဒ်သိး ပှၤဂီၢ်မုၢ် သုတတၢထီၣ်တၢလီၤ တဂ့ၤလီၤ. 6 ဒီးယ့ၣ်ၡူး အိၣ်ဝဲ လၢပှၤဆါအၢ စီၤၡံမိၣ် အဟံၣ်ပူၤ လၢဘ့ၤသနံ အဖၢမုၢ်ဒီး, 7 ပိာ်မုၣ်, အိၣ်ဒီး ပလီလၢၢ်ဝါ တဖျၢၣ် အိၣ်ဒီး သိနၢမူ လၢအပှ့ၤဒိၣ်တဂၤ, ဟဲဆူအအိၣ်, ဒီးလူလီၤ လၢအခိၣ်, ဖဲအဆ့ၣ်နီၤ သန့ၤတၢ် အဖၢမုၢ် လီၤ. 8 ဒီးတုၤ အပျဲၢ်အဘီၣ်တဖၣ် ထံၣ်ဝဲဒီး, အသးထီၣ်, ဒီးစံးဝဲဒၣ်, ဘၣ်မနုၤ လၢတၢ်မၤလၢာ်ဂီၤတၢ်အံၤလဲၣ်. 9 အဂ့ၢ်ဒ်အံၤ, ပှၤဆါကွံာ်တၢ်အံၤ လၢအပှ့ၤဖးဒိၣ်, ဒီး ဟ့ၣ်လီၤ လၢပှၤဖှီၣ်ဖိယာ်ဖိသ့လီၤ. 10 ဒီးယ့ၣ်ၡူး သ့ၣ်ညါဝဲ, ဒီးစံးဘၣ်အီၤ, ဘၣ်မနုၤ လၢသုမၤတံာ်တာ် ပိာ်မုၣ်န့ၣ်လဲၣ်. အဂ့ၢ်ဒ်အံၤ, မၤယၤ လၢတၢ်မၤအဂ့ၤလံ. 11 အဂ့ၢ်ဒ်အံၤ, ပှၤဖှီၣ်ဖိယာ်ဖိ အိၣ်ဒီး သု တဘိယူၢ်ဃီလီၤ. မ့မ့ၢ်တၢ် လၢယၤအံၤ ယတအိၣ်ဒီးသု တဘိယူၢ်ဃီဘၣ်. 12 အဂ့ၢ်ဒ်အံၤ လူလီၤ သိနၢမူအံၤ လၢယနီၢ်ခိ အလိၤန့ၣ်, မ့ၢ်အမၤဝဲ လၢယဘၣ် တၢ်ခူၣ်လီၤကွံာ် အဂီၢ်လီၤ. 13 ယစံးဘၣ်တဲဘၣ်သု တီတီအံၤ, ဖဲဒၣ် တၢ်သးခုအကစီၣ်အံၤ ဘၣ်တၢ်စံၣ်တဲၤတဲလီၤအီၤ လၢဟီၣ်ခိၣ်ချၢ ဒီဘ့ၣ်ညါန့ၣ် ဒီး, တၢ် လၢပိာ်မုၣ်မၤ တၢ်အံၤ, ကဘၣ် တၢ်စံၣ်တဲၤဝဲ လၢတၢ်သ့ၣ်နီၣ်ထီၣ်က့ၤ အီၤ အဂီၢ်လီၤ. 14 တုၤနုၤတစု အပျဲၢ်အဘီၣ် လၢတဆံခံဂၤ အကျါ, စီၤယူဒၤအံၣ်စကၤရံၤအိာ်တဂၤ, လဲၤဆူ ပှၤလုၢ်တၢ်အခိၣ်တဖၣ် အအိၣ်, ဒီးစံးဝဲဒၣ်, 15 ယမ့ၢ်ဟ့ၣ်လီၤကွံာ်အီၤ လၢသုစုပူၤဒီး, သုကဟ့ၣ်ယၤ လၢမနုၤလဲၣ်. ဒီးအဝဲသ့ၣ် ပာ်လီၤ စ့အဘ့ၣ် သၢဆံ လၢအဂီၢ်လီၤ. 16 ဒီး လၢအကတီၢ်န့ၣ်လံၤလံၤ, ဃုဝဲ အဆၢကတီၢ်ဘၣ် ဒ်သိး အကဟ့ၣ်လီၤကွံာ်အီၤလီၤ. 17 ဒီးဘူၣ်ကိၣ်မံၣ် တအိၣ်ဘၣ်, အခီၣ်ထံးတနံၤန့ၣ်, အပျဲၢ်အဘီၣ် ဟဲဆူ ယ့ၣ်ၡူးအအိၣ် ဒီးစံးဘၣ်အီၤ, ဒ်သိး နကအီၣ် ဘူၣ်လဲၤကပာ်ဒီး, ဘၣ်နသး လၢပကတဲာ်ကတီၤ တၢ်ဖဲလဲၣ်ပူၤလဲၣ်. 18 ဒီးစံးဝဲဒၣ်, လဲၤဆူဝ့ၢ်ပူၤ လၢမတၤတဂၤ အအိၣ် ဒီးစံးဘၣ်အီၤ, သရၣ် စံးဝဲဒၣ်, ယမုၢ်ယလါ ဘူးထီၣ်လံ, ယကမၤဘူၣ်လဲၤကပာ်ဒီး ယပျဲၢ်ယဘီၣ် လၢနအိၣ်လီၤ. 19 ဒီးအပျဲၢ်အဘီၣ် မၤဝဲ ဒ်ယ့ၣ်ၡူး မၤလိာ်အီၤ အသိး, ဒီးကတဲာ်ကတီၤ ဘူၣ်လဲၤကပာ်လီၤ. 20 ဒီးတုၤ မုၢ်ဟါ လီၤဒီး, ဆ့ၣ်နီၤသန့ၤဃုာ် ဒီးအပျဲၢ်အဘီၣ် တဆံခံဂၤန့ၣ်လီၤ. 21 ဒီးအီၣ်တၢ်အဖၢမုၢ် ဒီးစံးဝဲဒၣ်, ယစံးဘၣ်တဲဘၣ်သု တီတီအံၤ, ပှၤအိၣ်လၢသုကျါတဂၤ ကဟ့ၣ်လီၤကွံာ်ယၤလီၤ. 22 ဒီးအဝဲသ့ၣ် အသူၣ်အုးအသးအုး ဒိၣ်ဒိၣ်ကလဲာ်, ဒီးစံးဘၣ်အီၤ, တဂၤ ဒီးတဂၤ စုာ်စုာ်, ကစၢ်ဧၢ, မ့ၢ်ယၤဧါ. 23 ဒီးအဝဲဒၣ် စံးဆၢ တၢ်, တၢ်, ဒီးစံးဝဲဒၣ်, ပှၤလၢအဘျၢဃုာ် အစု လၢလီခီပူၤ ဒီးယၤတဂၤ, ကဟ့ၣ်လီၤကွံာ်ယၤလီၤ. 24 ဒ်တၢ်ကွဲးအသး လၢအဂ့ၢ် အသိးန့ၣ်, ပှၤကညီဖိခွါအံၤ ကက့ၤဝဲ လီၤ. ဘၣ်ဆၣ်ဒီး ပှၤလၢအဟ့ၣ်လီၤကွံာ် ပှၤကညီဖိခွါတဂၤန့ၣ်, ဘၣ်အဖှီၣ်လီၤ, ပှၤကညီ အဝဲတဂၤန့ၣ်, မ့ၢ်တအိၣ်ဖျဲၣ်ဘၣ်ဒီး, ဂ့ၤဒၣ်တၢ် လၢအဂီၢ်လီၤ. 25 ဒီးပှၤ လၢအဟ့ၣ်လီၤကွံာ်အီၤ, စီၤယူဒၤတဂၤ, ကတိၤဆၢတၢ် ဒီးစံးဝဲဒၣ်, ရၤဘံဧၢ, မ့ၢ်ယၤဧါ. ဒီးစံးဘၣ်အီၤ, နစံးလံ တၢ်လံ. 26 ဒီးအီၣ်တၢ် အဖၢမုၢ်န့ၣ် ယ့ၣ်ၡူး ဟံးန့ၢ် ကိၣ် ဒီးဆိၣ်ဂ့ၤဝဲ, ဒီးစိၢ်ဘျဲးဝဲ, ဒီးဟ့ၣ်လီၤ လၢအပျဲၢ်အဘီၣ်, ဒီးစံးဝဲဒၣ်, ဟံးန့ၢ်အီၣ် တက့ၢ်. အအံၤမ့ၢ် ယနီၢ်ခိလီၤ. 27 ဒီးဟံးန့ၢ် လီခီ, ဒီးစံးထီၣ်ပတြၢၤ တၢ်အဘျုးအဖှိၣ်, ဒီးဟ့ၣ်ဝဲ လၢအီၤ ဒီးစံးဝဲဒၣ်, အီသုဝဲ ခဲလၢာ် လၢအီၤ တက့ၢ်. 28 အဂ့ၢ်ဒ်အံၤ, အအံၤမ့ၢ် ယသွံၣ် ဘၣ်ဃးဒီး တၢ်အၢၣ်လီၤအီလီၤ အသီ, လၢအဘၣ်လူလီၤအသး လၢပှၤအါဂၤ အဂီၢ် လၢတၢ်ပျၢ်တၢ်ဒဲးဘး အဂ့ၢ်လီၤ. 29 ဒီးယစံးဘၣ်တဲဘၣ်သု, တုၤအံၤဆူညါ ယတအီလၢၤဘၣ် စပံးသၣ်အထံအံၤ, တုၤလၢမုၢ်တနံၤ လၢယအီအီၤအသီ ဒီး သု လၢယပၢ်အဘီအမုၢ် အပူၤလီၤ. 30 ဒီးအုၣ်တၢ် ဝံၤဒီး, လဲၤထီၣ်ဆူ ကစၢၢ်သ့ၣ်စၤယံး အလိၤလီၤ. 31 တုၤနုၤတစု ယ့ၣ်ၡူး စံးဘၣ်အီၤ, ခဲမုၢ်နၤအံၤ သုသး ကဟးဂီၤ လၢယပူၤခဲလၢာ်လီၤ. အဂ့ၢ်ဒ်အံၤ, တၢ်ကွဲးအသး, ယကကျီကွံာ် ပှၤကွၢ်သိ, ဒီးသိတဖု အသိတဖၣ်န့ၣ် ကလီၤပြံလီၤပြါဝဲလီၤ. 32 ဘၣ်ဆၣ်ဒီး ယဂဲၤဆၢထၢၣ်က့ၤ အလီၢ်ခံန့ၣ်, ယကလဲၤပာ် လၢသုမဲာ်ညါ ဆူကၤလံၤလါလီၤ. 33 ဒီးစီၤပ့းတရူး စံးဆၢတၢ် ဒီးစံးဘၣ်အီၤ, ပှၤခဲလၢာ်အသး မ့ၢ်ဟးဂီၤ လၢနပူၤ ဘၣ်ဆၣ်ဒီး ယဲဒၣ်အံၤ, ယသး တဟးဂီၤဘၣ် နီတခီၣ်ဘၣ်. 34 ယ့ၣ်ၡူး စံးဘၣ်အီၤ, ယစံးဘၣ်နၤတီတီ, လၢခဲမုၢ်နၤအံၤ, လၢဆီဖါ တချုး အိၣ်အိထီၣ်ဒံးဘၣ်ဒီး, နကသမၢယၤ သၢစုလီၤ. 35 စီၤပ့းတရူး စံးဘၣ်အီၤ, ယမ့ၢ်ဘၣ်သံဃုာ် ဒီးနၤ နာ်သက့ဒီး, ယတသမၢဘၣ် နၤဘၣ်. ဒီးအပျဲၢ်အဘီၣ် စံးဝဲ ဒ်န့ၣ် အသိးခဲလၢာ်လီၤ. 36 တုၤနုၤတဘျီ, ယ့ၣ်ၡူး လဲၤ ဒီးအဝဲသ့ၣ် ဆူအလီၢ် ကိးဝဲ လၢက့ၤသစ့းမနၤ, ဒီးစံးဘၣ် အပျဲၢ်အဘီၣ်, ဆ့ၣ်နီၤ သုဝဲဖဲအံၤ, တုၤယလဲၤဘါထုကဖၣ်တၢ် လၢဘးန့ၣ် တက့ၢ်. 37 ဒီးဟံးန့ၢ် စီၤပ့းတရူး, ဒီးစီၤစ့းဘ့းဒဲ အဖိခွါ ခံဂၤ, ဒီးအသူၣ်အုးအသးအုး, ဒီးအသးလီၤဘဲမး လီၤ. 38 တုၤနုၤတစု စံးဘၣ်အီၤ, တၢ်သးအုး အိၣ်ဝးတရံး ယၤ တုၤ ယကသံတ့ၢ်လီၤ. အိၣ်ဖဲအံၤ ဒီးဆိးသီ ဒီးယၤ တက့ၢ်. 39 ဒီးလဲၤဝဲ လၢညါ တစဲးဖိ, ဒီးတီၤလီၤအစုကျးလီၤအမဲာ်, ဒီးဘါထုကဖၣ်တၢ် ဒီးစံးဝဲဒၣ်, ယပၢ်ဧၢ, တၢ် လၢလီခီအံၤ, လဲၤပူၤကွံာ်ယၤ မ့ၢ်သ့ဒီး, မ်အလဲၤပူၤကွံာ်ယၤ တက့ၢ်. ဘၣ်ဆၣ်ဒီး ဖဲဒၣ်ယသး တမ့ၢ်ဘၣ်, မ့ၢ်ဖဲဒၣ် နသးလီၤ. 40 ဒီးဟဲက့ၤဝဲဆူ အပျဲၢ်အဘီၣ်အအိၣ်, ဒီးထံၣ်န့ၢ်ဝဲ လၢအမံသပ့ၤ, ဒီးစံးဘၣ် စီၤပ့းတရူး, မ့ၢ်ဒ်လဲၣ်. သုဆိးသီ ဒီးယၤ တနၣ်ရံၣ်ဧိၤ တကဲဘၣ်ဧါ. 41 ဒ်သိး သုသု တလဲၤနုာ်ဆူ တၢ်လ့ပစီအပူၤ တဂ့ၤဒီး, ဆိးသီ ဒီးဘါထုကဖၣ်တၢ် တက့ၢ်. သးတမံၤ အသးအိၣ်, မ့မ့ၢ် တၢ်ဖံးတၢ်ညၣ် အဂံၢ်စၢ်ဘါစၢ်လီၤ. 42 လဲၤကဒီးဝဲ ခံစုတစု, ဒီးဘါထုကဖၣ်တၢ် ဒီးစဲးဝဲဒၣ်, ယပၢ်ဧၢ, တၢ် လၢလီခီအံၤ ယမ့ၢ်တအီဘၣ်ဒီး လဲၤပူၤကွံာ်ယၤ မ့ၢ်တသ့ဘၣ်ဒီး, မ်အဖဲဒၣ်နသး တက့ၢ်. 43 ဒီး ဟဲက့ၤဝဲ, ဒီးထံၣ်န့ၢ်ကဒီးဝဲ လၢအမံသပ့ၤလီၤ. အဂ့ၢ်ဒ်အံၤ, အမဲာ်ဖံး ဃၢဝဲလီၤ. 44 ဒီးဟးထီၣ် လၢအအိၣ်, ဒီးလဲၤကဒီး, ဒီးဘါထုကဖၣ် သၢစုတစု, ဒီးကတိၤ တၢ်ကတိၤ ဒ်လီၢ်လီၢ်လီၤ. 45 တုၤနုၤတစု, ဟဲက့ၤဝဲဆူ အပျဲၢ်အဘီၣ်အအိၣ်, ဒီးစံးဘၣ် အီၤ, အကတီၢ် လၢအအိၣ်ဒံးန့ၣ်, မံဒီးအိၣ်ဘှံး တက့ၢ်. ကွၢ်ကွၢ်, နၣ်ရံၣ်န့ၣ် ဘူးထီၣ်လံ, ဒီးပှၤကညီဖိခွါအံၤ ဘၣ်တၢ်ဟ့ၣ်လီၤကွံာ်ဆူ ပှၤတၢ်ဒဲးဘးဖိ အစုပူၤလီၤ. 46 ဂဲၤဆၢထၢၣ် ဒီးလဲၤသကိး တက့ၢ်. ကွၢ်ကွၢ်, ပှၤဟ့ၣ်လီၤကွံာ်ယၤတဂၤန့ၣ် ဘူးထီၣ်လံ. 47 ဒီးကတိၤတၢ် အဖၢမုၢ်ဒီး, ကွၢ်ကွၢ်, ပှၤလၢအပျဲၢ်အဘီၣ် တဆံခံဂၤန့ၣ် အကျါ, စီၤယူဒၤ တဂၤ, ဟဲဝဲ ဒီးပှၤဂီၢ်မုၢ်ဖးဒိၣ်, အိၣ်ဒီး နး ဒီးနီၣ်တီၢ်တဖၣ်, လၢပှၤလုၢ်တၢ်အခိၣ်, ဒီးပှၤဂီၢ်မုၢ် အပှၤသူၣ်က့သးပှၢ် အအိၣ်လီၤ. 48 ဒီးပှၤ လၢအဟ့ၣ်လီၤကွံာ်အီၤ တဂၤန့ၣ် ဟ့ၣ်တၢ်ပနီၣ်တမံၤ လၢပှၤတဖၣ်န့ၣ်, ဒီးစံးဝဲဒၣ်, ဖဲဒၣ် ပှၤလၢယနၢမူအီၤ တဂၤန့ၣ်, မ့ၢ်အဝဲဒၣ်လီၤ. ဟံးဃာ်အီၤ တက့ၢ်. 49 ဒီး လဲၤဃီၤဝဲဆူ ယ့ၣ်ၡူး အအိၣ် တကီၢ်ခါ, ဒီးစံးဝဲဒၣ် ရၤဘံဧၢ, မ်နအိၣ်မုာ် တက့ၢ်. ဒီးနၢမူအီၤလီၤ. 50 ဒီးယ့ၣ်ၡူး စံးဘၣ်အီၤ တခွါဧဟၢ, ဘၣ်မနုၤ နဟဲလဲၣ်. တုၤနုၤတစု အဝဲသ့ၣ် ပာ်ထီၣ်အစု လၢယ့ၣ်ၡူး အလိၤ, ဒီးဟံးဃာ်အီၤ လီၤ. 51 ဒီးကွၢ်ကွၢ်, ပှၤအိၣ်ဒီးယ့ၣ်ၡူးတဂၤ, ယူာ်ထီၣ် အစု, ဒီးဘ့ၣ်ထီၣ်အနး, ဒီးကျီ ပှၤလုၢ်တၢ်အခိၣ် အကုၢ်အပှၤ တဂၤ, ဒီးအနၢ်တူာ်ကွံာ်ဝဲ တခီလီၤ. 52 တုၤနုၤတစု ယ့ၣ်ၡူး စံးဘၣ်အီၤ, ဖျီၣ်နုာ်က့ၤ နနးဆူ အလီၢ်ဒၣ်ဝဲ အပူၤ တက့ၢ်. အဂ့ၢ်ဒ်အံၤ, ကယဲၢ် ပှၤလၢအဟံးနး, ကဟးဂီၤဝဲ လၢနး ကိးဂၤဒဲးလီၤ. 53 ခဲကနံၣ်အံၤဒၣ်လဲာ်, ယဃ့ လၢယပၢ်သ့, ဒီးကဟ့ၣ်လီၤယၤ လၢကလူး အါန့ၢ် တဆံခံဖုန့ၣ်, နတဆိကမိၣ်ဘၣ်ဧါ. 54 တၢ်မ့ၢ်မၤအသး ဒ်န့ၣ်ဒီး, တၢ်ကွဲးအသး လၢတၢ်ကဘၣ် မၤအသး ဒ်သိးအံၤ ကလၢထီၣ်ပှဲၤထီၣ် ဒ်လဲၣ်. 55 ယ့ၣ်ၡူး စံးဘၣ် ပှၤဂီၢ်မုၢ် တစုဃီဖဲန့ၣ်, သုဟဲဟံးန့ၢ် ယၤ ဒ်တၢ်ဘျၣ် အသိး, အိၣ် ဒီးနးဒီးနီၣ်တီၢ်တဖၣ်န့ၣ် ဧါ. ယဆ့ၣ်နီၤ သိၣ်တၢ်သီတၢ် လၢသုကျါ, လၢတၢ်လုၢ်အဟံၣ်ပူၤသ့သ့တနံၤ, ဒီးသုတဟံးဃာ်ဘၣ် ယၤဘၣ်. 56 တၢ်အံၤခဲလၢာ် မၤအသး ဒ်သိး ဝံ အတၢ်ကွဲးတဖၣ် ကလၢထီၣ်ပှဲၤထီၣ်လီၤ. တုၤနုၤတစု အပျဲၢ်အဘီၣ် ခဲလၢာ် ဟးသဒၣ်အီၤ ဒီးဃ့ၢ်ထီၣ်ကွံာ်ဝဲလီၤ. 57 ဒီးစီၤပှၤ လၢအဟံးဃၣ် ယ့ၣ်ၡူးတဖၣ်, ဆှၢထီၣ်အီၤဆူ ပှၤလုၢ်တၢ်အခိၣ်, စီၤကၤယါဖၤ အအိၣ်, ဖဲပှၤကွဲးလံာ်, ဒီးပှၤသူၣ်က့သးပှၢ်တဖၣ် အိၣ်ဖှိၣ်ရိဖှိၣ်န့ၣ်လီၤ. 58 ဒီးစီၤပ့းတရူး ပိာ်ထီၣ် သကွ့ၤအခံ, တုၤလၢပှၤလုၢ်တၢ်အခိၣ် အဟံၣ် အဂၢၤပူၤ, ဒီးလဲၤနုာ်ဝဲ, ဒီးဆ့ၣ်နီၤဃုာ် ဒီးတၢ်အခ့ပှၤ, ဒ်သိး အကထံၣ်တၢ် တုၤလၢအကတၢၢ် လီၤ. 59 ဒီးပှၤလုၢ်တၢ်အခိၣ်တဖၣ်, ဒီးပှၤသးပှၢ် အတၢ်အိၣ်ဖှိၣ် ခဲလၢာ်န့ၣ်, ဃု တၢ်အုၣ်အသး ကဘျံးကဘျၣ် ထီဒါ ယ့ၣ်ၡူး ဒ်သိး အကမၤသံအီၤလီၤ. 60 ပှၤအုၣ်အသး ကဘျံးကဘျၣ် အါဂၤ ဟဲ ဘၣ်ဆၣ်ဒီး, တထံၣ်န့ၢ်ဘၣ်ဝဲဘၣ်. မ့မ့ၢ် လၢခံက့ၤန့ၣ်, ပှၤခံဂၤဟဲ. 61 ဒီးစံးဝဲဒၣ်, အဝဲတဂၤအံၤ စံးဝဲဒၣ်, ယွၤအတၢ်လုၢ်ဟံၣ်န့ၣ် ယမၤလီၤပှီၢ်ကွံာ် အီၤ, ဒီးသၢနံၤ အတီၢ်ပူၤန့ၣ်, ယမၤထီၣ်က့ၤအီၤသ့လီၤ. 62 ဒီးပှၤလုၢ်တၢ်အခိၣ် တဂၤန့ၣ် ဂဲၤဆၢထၢၣ် ဒီးစံးဝဲဒၣ်, နတစံးဆၢဘၣ် တၢ်နီတမံၤဘၣ်ဧါ. အဝဲသ့ၣ်တဖၣ်အံၤ အုၣ်အသး ထီဒါနၤ လၢမနုၤလဲၣ်. 63 ဒီးယ့ၣ်ၡူး အိၣ်ဘှီၣ်ကလာ်လီၤ. ဒီးပှၤလုၢ်တၢ်အခိၣ် ကတိၤတၢ်, ဒီးစံးဘၣ်အီၤ, နမ့ၢ် ယွၤအဖိခွါ ခရံာ်ဧါ, တမ့ၢ်ဘၣ်လဲၣ်န့ၣ်, ဒ်သိးနကစံးဘၣ်ပှၤဒီး, ယမၢနဆိၣ်တၢ် လၢယွၤ လၢအမူဝဲ အမဲာ်ညါလီၤ. 64 ဒီးယ့ၣ်ၡူး စံးဘၣ်အီၤ, နစံးတၢ်လံ. လၢန့ၣ် အမဲာ်ညါ ယစံးဘၣ်တဲဘၣ် သုအံၤ, တုၤအံၤ ဆူညါ သု ကထံၣ် ပှၤကညီဖိခွါအံၤ ဆ့ၣ်နီၤဝဲ လၢတၢ်အစိအကမီၤ အစုထွဲတခီ, ဒီးဟဲလီၤ လၢမူခိၣ် အတၢ်အၢၣ် အလိၤ လီၤ. 65 တုၤနုၤတစု, ပှၤလုၢ်တၢ်အခိၣ် ဖှီ အကူအသိး, ဒီးစံးဝဲဒၣ်, ကတိၤကမၣ်လံ ယွၤလံ, ပမၤဒံး ပှၤအုၣ်အသး အလီၢ်အိၣ် ဒ်လဲၣ်. ကွၢ်ကွၢ်, အတၢ်ကတိၤ ကမၣ်န့ၣ်, သု နၢ်ဟူလံမး ခဲကနံၣ်အံၤလံ. 66 သုဆိကမိၣ် ဒ်လဲၣ်. ဒီးအဝဲသ့ၣ် စံးဆၢတၢ် ဒီးစံးဝဲဒၣ်, ကြၢးဘၣ် သံလီၤ. 67 တုၤနုၤတစု ပှၤထူးပှဲာ်အမဲာ်, ဒီးထိအီၤလီၤ. ဒီးတနီၤနီၤ ဒဲအီၤ, 68 ဒီးစံးဝဲဒၣ်, ခရံာ်ဧၢ, မ့ၢ်မတၤ ဒဲနၤ တဂၤလဲၣ်. စံးဘၣ်တဲဘၣ်ပှၤ လၢဝံအကျိာ် တက့ၢ်. 69 ဒီးစီၤပ့းတရူး ဆ့ၣ်နီၤ လၢခိ, လၢတၢ်အဂၢၤပူၤ, ဒီး ကုၢ်ပိာ်မုၣ်တဂၤ ဟဲဆူအအိၣ် ဒီးစံးဝဲဒၣ်, နဲဒၣ်နအိၣ်တ့ၢ် ဒီးပှၤကၤလံၤလါဖိ ယ့ၣ်ၡူး စ့ၢ်ကီး လီၤ. 70 ဒီးအဝဲဒၣ် သမၢဝဲ လၢပှၤခဲလၢာ် အမဲာ်ညါ, ဒီးစံးဝဲဒၣ်, တၢ် လၢနကတိၤတၢ်န့ၣ် ယတသ့ၣ်ညါဘၣ်. 71 ဒီးဟးထီၣ်ဝဲဆူ ကျဲစၢၤအပူၤ, ဒီးစးထီၣ်ဝဲဆူ ကျဲစၢၤအပူၤ, ဒီးပပိာ်မုၣ် လၢအဂၤ တဂၤထံၣ်အီၤ, ဒီးစံးဘၣ် ပှၤလၢအအိၣ်ဖဲန့ၣ်, အဝဲတဂၤအံၤ, အိၣ်ဒီး ပှၤနစၤရ့းဖိ ယ့ၣ်ၡူး စ့ၢ်ကီး လီၤ. 72 ဒီးသမၢ ကဒီးဝဲ ဒီးဆိၣ်လီၤ အသး, ယတသ့ၣ်ညါဘၣ် ပှၤကညီတဂၤန့ၣ်ဘၣ်. 73 ဒီး တစိၢ်ဖိပူၤကွံာ်ဒီး, ပှၤဆၢထၢၣ်တဖၣ် ဟဲဃီၤ, ဒီးစံးဘၣ် စီၤပ့းတရူး, နဲဒၣ်အံၤ နဘၣ်ဃးဒီး အဝဲသ့ၣ်တဖၣ်န့ၣ် သပှၢ်တၢၢ်လီၤ. အဂ့ၢ်ဒ်အံၤ, နကလုၢ် မၤဖျါထီၣ် နၤလီၤ. 74 တုၤနုၤတစု ဆိၣ်အၢတၢ်, ဒီးဆိၣ်လီၤအသး, ယတသ့ၣ်ညါဘၣ် ပှၤကညီတဂၤန့ၣ်ဘၣ်. ဒီးဆီဖါ အိၣ်အိထီၣ်ဝဲ တကီၢ်ခါလီၤ. 75 ဒီးစီၤပ့းတရူး သ့ၣ်နီၣ်ထီၣ်က့ၤ ယ့ၣ်ၡူး အကလုၢ် လၢအစံးတ့ၢ်အီၤ, ဆီဖါ တချုး အိၣ်အိထီၣ်ဒံးဘၣ်န့ၣ်, နကသမၢယၤ သၢစု လီၤ. ဒီးဟးထီၣ်ဆူ ခိ, ဒီးဟီၣ်ဝဲ နးမးလီၤ. 


မးသဲ Matthew 27

1 ဒီးတုၤ မုၢ်ဆ့ၣ်ထီၣ်န့ၣ်, ပှၤလုၢ်တၢ်အခိၣ် ခဲလၢာ်, ဒီးပှၤဂီၢ်မုၢ် အသူၣ်က့သးပှၢ်, ကူၣ်ထီၣ်ဖးလီၤထီဒါ ယ့ၣ်ၡူး ဒ်သိး အကမၤသံအီၤလီၤ. 2 ဒီးစၢဃာ်အီၤ, ဒီးဆှၢထီၣ် အီၤ, ဒီးဟ့ၣ်လီၤအီၤ လၢပဒိၣ်ဖးဒိၣ်, ပီၣ်တံၤပံၤလး အစုပူၤလီၤ. 3 တုၤနုၤတစု ပှၤလၢအဟ့ၣ်လီၤကွံာ်အီၤ, စီၤယူဒၤ တဂၤန့ၣ်, တုၤအသ့ၣ်ညါဝဲ လၢအဘၣ် တၢ်စံၣ်ညီၣ်ဃၣ် အီၤ ဒီး, သ့ၣ်နီၣ်ထီ ဟံၣ်ညီၣ်ဃၣ်အီၤ ဒီး, သ့ၣ်နီၣ်ထၣ်က့ၤအသး, ဒီးဟ့ၣ်က့ၤ စ့အဘ့ၣ် သၢဆံန့ၣ်, လၢပှၤလုၢ်တၢ်အခိၣ် ဒီးပှၤသူၣ်က့သးပှၢ်တဖၣ်, 4 ဒီးစံးဝဲဒၣ်, မ့ၢ်ယဟ့ၣ်လီၤကွံာ် တၢ်သွံၣ် လၢအတၢ်ဒဲးဘး တအိၣ်ဘၣ်ဒီး, ယမၤကမၣ်လံ တၢ်လံ. ဒီးအဝဲဝဲသ့ၣ် စံးဝဲဒၣ်, အဝဲန့ၣ် ဘၣ်ဃးဒီးပှၤ ဒ်လဲၣ်. ကွၢ်နဲ တက့ၢ်. 5 ဒီးကွံာ်လီၤစ့ လၢတၢ်လုၢ်ဟံၣ်ပူၤ, ဒီး ဟးထီၣ်ကွံာ်ဝဲ ဒီးလဲၤစၢၣ်သံကွံာ်အသးလီၤ. 6 ဒီးပှၤလုၢ်တၢ်အခိၣ်တဖၣ် ဟံးန့ၢ်က့ၤ အစ့, ဒီးစံးဝဲဒၣ်, မ့ၢ်တၢ်သွံၣ်အပှ့ၤဒီး, ဒၢနုာ်အီၤ လၢစ့ပာ်ဖှိၣ် အလီၢ်န့ၣ် တတီဘၣ်လီၤ. 7 ဒီးကူၣ်လိာ်အသး, ဒီးပှ့ၤ ပှၤတ့သပၢၤဟီၣ်ခိၣ် အကဝီၤ လၢစ့န့ၣ်, လၢပှၤတမှံၤ အသွၣ်ခိၣ် အဂီၢ် လီၤ. 8 မၤသးဒ်န့ၣ်ဒီး, ဟီၣ်ခိၣ်အကဝီၤန့ၣ်, တၢ်ကိးဝဲ လၢတၢ်သွံၣ် အကဝီၤ တုၤ မုၢ်မဆါ တနံၤအံၤလီၤ. 9 တုၤနုၤတစု, ဝံ ယံးရမံယၤ အကလုၢ် လၢထီၣ်ပှဲၤထီၣ်ဝဲလီၤ. စံးဝဲဒၣ်, ဒီးဟံးန့ၢ် စ့အဘ့ၣ် သၢဆံ, ပှၤလၢပှၤ လၢအဒိးတၢ်ပာ် အပှ့ၤတဂၤန့ၣ် အပှ့ၤ, လၢပှၤ လၢပှၤအံၣ်စရ့လးဖိ အကျါပာ်ဝဲ, 10 ဒီးဟ့ၣ်လီၤဝဲ လၢပှၤတ့သပၢၤ အဟီၣ်ခိၣ် တကဝီၤ အဂီၢ်, ဒ်ယွၤမၤလိာ်ယၤ အသိးန့ၣ်လီၤ. 11 ဒီးယ့ၣ်ၡူး ဆၢထၢၣ် လၢပဒိၣ်ဖးဒိၣ် အမဲာ်ညါ, ဒီး ပဒိၣ်ဖးဒိၣ် သံကွၢ်အီၤ ဒီးစံးဝဲဒၣ်, နဲဒၣ်အံၤ နမ့ၢ် ပှၤယူဒၤဖိ အစီၤပၤန့ၣ် ဧါ. ဒီးယ့ၣ်ၡူး စံးဘၣ်အီၤ, နစံးတ့ၢ်လံ. 12 ဒီးတုၤပှၤလုၢ်တၢ်အခိၣ်တဖၣ်, ဒီးပှၤသူၣ်က့သးပှၢ် ပာ် တၢ်ကမၣ် လၢအလိၤဒီး, တစံးဘၣ် တၢ်နီတမံၤဘၣ်. 13 တုၤနုၤတဘျီ စီၤပံၤလး စံးဘၣ်အီၤ, မ့ၢ် ပှၤအုၣ်အသးထီဒါနၤ ဆံးအါ ဆံးအါလဲၣ်န့ၣ်, နတနၢ်ဟူဘၣ်ဧါ. 14 ဒီးထဲတဘီဧိၤန့ၣ် တစဟံးဆၢဘၣ်ဝဲဘၣ်, တုၤဒၣ်လဲာ် ပဒိၣ်ဖးဒိၣ် ကမၢကမၣ်ဝဲ ဒိၣ်မးလီၤ. 15 ဒီးတၢ် လၢဘူၣ်န့ၣ်, ပဒိၣ် ပျၢ် ပှၤဃိာ်ဖိတဂၤ လၢပှၤဂီၢ်မုၢ် အဂီၢ် ဖဲဒၣ် ပှၤလၢအဘၣ်အသး လၢအီၤတဂၤဂၤန့ၣ်, အလုၢ်အလၢ် အိၣ်ဝဲလီၤ. 16 ဒီးအကတီၢ်ဖဲန့ၣ်, ပှၤအမံၤဟူအသၣ်ဖျါဝဲ, စီၤဘၤရးဘါ တဂၤ, အိၣ်ဝဲ လၢဃိာ်ပူၤလီၤ. 17 မၤသးဒ်န့ၣ်ဒီး တုၤပှၤအိၣ်ဖှိၣ်ရိဖှိၣ်ဒီး, စီၤပံၤလး စံးဘၣ်အီၤ, ဘၣ်သုသး လၢယပျၢ်န့ၢ်သု ဖဲလဲၣ် တဂၤလဲၣ်. မ့ၢ် စီၤဘၤရးဘါဧါ, မ့ၢ်ယ့ၣ်ၡူး ကိးဝဲ လၢခရံာ်န့ၣ်လဲၣ်. 18 အဂ့ၢ်ဒ်အံၤ, သ့ၣ်ညါဝဲ လၢအဝဲသ့ၣ် အသးက့ၣ်အီၤ အဃိဒီး, ဟ့ၣ်လီၤကွံာ်အီၤလီၤ. 19 ဒီးဆ့ၣ်နီၤဝဲ လၢအလီၢ်ပစိာ် အဖီခိၣ် အဖၢမုၢ်ဒီး, အမါ မၢလီၤ အကလုၢ်ဆူ အအိၣ် ဒီးစံးဝဲဒၣ်, မ်နိၣ် ဒီးစံးဝဲဒၣ်, မ်သုတမၤ ပှၤအတီအလိၤတဂၤအံၤ လၢတၢ်နီတမံၤ တဂ့ၤ. အဂ့ၢ်ဒ်အံၤ, လၢမုၢ်တနံၤအံၤ, ယဘၣ်တၢ်အါမံၤ လၢအဃိ လၢတၢ်မံမီၢ် အပူၤလီၤ. 20 ဒီးပှၤလုၢ်တၢ်အခိၣ်တဖၣ် ဒီးပှၤသူၣ်က့သးပှၢ် သဆၣ်ထီၣ် ပှၤဂီၢ်မုၢ်အခံ, ဒ်သိး အကဃ့ စီၤဘၤရးဘါ, ဒီး မၤဟးဂီၤကွံာ် ယ့ၣ်ၡူးလီၤ. 21 ဒီးပဒိၣ်ဖးဒိၣ် ကတိၤဆၢတၢ် ဒီး စံးဘၣ်အီၤ, တၢ် လၢပှၤခံဂၤန့ၣ်, မ့ၢ်အဘၣ်သုသး လၢယကပျၢ် လၢသုဂီၢ် ဖဲလဲၣ်တဂၤလဲၣ်. ဒီးအဝဲသ့ၣ် စံးဝဲဒၣ်, စီၤဘၤရးဘါလီၤ. 22 စီၤဒီးပံၤလး စံးဘၣ်အီၤ, မ့မ့ၢ်ဒ်န့ၣ်ဒီး ယ့ၣ်ၡူး ကိးဝဲ လၢခရံာ်န့ၣ်, ယကမၤမၤအီၤ ဒ်လဲၣ်. ဒီးပှၤခဲလၢာ် စံးဘၣ်အီၤ, မ်အဘၣ် တၢ်ပျၤထီကွံာ်အီၤ လၢထူၣ်စုညါ အလိၤ တက့ၢ်. 23 ဒီးပဒိၣ်ဖးဒိၣ် စံးဝဲဒၣ်, ဘၣ်မနုၤလဲၣ်, မ့ၢ်အမၤ တၢ်အၢ မနုၤတမံၤလဲၣ်, ဒီးအဝဲသ့ၣ် ကိးပသူထီၣ် အါန့ၢ် အလီၢ်, ဒီးစံးဝဲဒၣ်, မ်အဘၣ် တၢ်ပျၤထီကွံာ်အီၤ လၢထူၣ်စုညါ အလိၤ တက့ၢ်. 24 ဒီးတုၤ စီၤပံၤလး ထံၣ်ဘၣ် အကတိၤ တၢ်တဂိာ်တသီၣ်ဘၣ်, အခိၣ်တလိာ်, တၢ်တၢထီၣ်တၢလီၤ ကဲထီၣ်ဝဲန့ၣ် ဒီး, ဟံးန့ၢ်ထံ, ဒီးသ့ကွံာ်အစု လၢပှၤဂီၢ်မုၢ် အမဲာ်ညါ ဒီးစံးဝဲဒၣ်, ယဲဒၣ်အံၤ, ယပူၤဖျဲး ဒီးပှၤအတီအလိၤ တဂၤအံၤ အသွံၣ်လီၤ. ကွၢ်သုဝဲတက့ၢ်. 25 ဒီးပှၤဂီၢ်မုၢ် ခဲလၢာ် စံးဆၢတၢ်, ဒီးစံးဝဲဒၣ်, မ်အသွံၣ်အိၣ်လၢပလိၤဒီး ပဖိပလံၤ အလိၤ တက့ၢ်. 26 တုၤနုၤတစု, ပျၢ်ကွံာ် စီၤဘၤရးဘါ လၢအဂီၢ်, ဒီးတီၢ် ယ့ၣ်ၡူး ဝံၤဒီး, ဟ့ၣ်လီၤကွံာ်အီၤ ဒ်သိး အကဘၣ် တၢ်ပျၤထီအီၤ လၢထူၣ်စုညါ အလိၤလီၤ. 27 တုၤနုၤတဘျီ, ပဒိၣ်ဖးဒိၣ် အသုးဖိတဖၣ် ဆှၢထီၣ် ယ့ၣ်ၡူး ဆူကွီၢ်ဘျီၣ်ပူၤ, ဒီးဒုးအိၣ်ဖှိၣ် သုးဖိ ဒီဖုညါ ဆူအအိၣ်, ဒီးဘ့ၣ်လီၤကွံာ် အကူအသိး, ဒီးဒုးသိးထီၣ်ဝဲ အဆ့ဂီၤ တဘ့ၣ်လီၤ. 28 ဒီးထ့ခိၣ်သလုး လၢတၤဆှုၣ် ဝံၤဒီး, ပာ် ထီၣ်ဝဲ လၢအခိၣ်လီၤ. 29 ဒီးထ့ခိၣ်သလုး လၢတၤဆှုၣ် ဝံၤဒီး, ပာ်ထီၣ်ဝဲ လၢအခိၣ်လီၤ. ဒီးပာ်တပိၢ်တဘိ လၢအစုထွဲ, ဒီးချံးလီၤ အခီၣ် လၢအမဲာ်ညါ, ဒီးဒုၣ်ဒွဲၣ်အီၤ, ဒီးစံးဝဲဒၣ်, ပှၤယူဒၤဖိ အစီၤပၤဧၢ, မ်နဘၣ် တၢ်အမုာ် တက့ၢ်. 30 ဒီး ထူးပှဲာ်အီၤ, ဒီးဟံးန့ၢ် တပိၢ်တဘိ ဒီးဒိဝဲ အခိၣ်လီၤ. 31 ဒီး တုၤအဒုၣ်ဒွဲၣ်အီၤ ဝံၤဒီး, ဘ့ၣ်လီၤကွံာ် ဆ့တဘ့ၣ် လၢအလိၤ, ဒီးဒုးသိးထီၣ်က့ၤ အကူအသိးဒၣ်ဝဲ, ဒီးလဲၤဆှၢထီၣ်အီၤ ဒ်သိး အကဘၣ် တၢ်ပျၤထီအီၤ လၢထူၣ်စုညါ အလိၤလီၤ. 32 ဒီးဟးထီၣ်ဝဲ အဖၢမုၢ်ဒီး, ထံၣ်န့ၢ် ပှၤကူၤရ့ၤန့ဖိ, အမံၤမ့ၢ် စီၤၡံမိၣ်တဂၤ, ဒီးမၢဆူၣ်အီၤ ဒ်သိး အကယိး အဝဲဒၣ် အထူၣ်စုညါန့ၣ်လီၤ. 33 ဒီးတုၤအလဲၤတုၤ လၢတၢ်အလီၢ်, ကိးဝဲ လၢကီၤလၤကီၤသါ, ဒ်ပစံးတၢ်အသိး, ခိၣ်သၣ်ဃံ အလီၢ်ဒီး, 34 အဝဲသ့ၣ် ဟ့ၣ်လီၤ ယ့ၣ်ၡူး လၢတၤဆံၣ်ထံ လၢအဃါဃုာ် ဒီးတၢ်ခၣ်န့ၣ်, ဒီးတုၤအလ့ၣ်ကွၢ်ဝဲဒီး, အီဝဲန့ၣ် အသး တအိၣ်ဘၣ်. 35 ဒီးပှၤပျၤထီအီၤ လၢထူၣ်စုညါ အလိၤ, ဒီးဖးဝဲ ဒီးနီၤဖး အကူးအသိး, ဒ်သိး ဝံအကလုၢ် ကလၢထီၣ်ပှဲၤထီၣ်ဝဲလီၤ. စံးဝဲဒၣ်, နီၤဖး ယကူယသိး လၢအဂီၢ်ဒၣ်ဝဲ, ဒီးဖးဝဲ လၢယဆ့ အဂီၢ်လီၤ. 36 ဒီးပှၤဆ့ၣ်နီၤ ပၢၤအီၤ ဖဲန့ၣ်လီၤ. 37 ဒီးစဲထီၣ်လံာ် တၢ်ပာ်တၢ်ကမၣ်န့ၣ် လၢအခိၣ်အဖီခိၣ်, အိၣ်ကွဲးအသး, အအံၤမ့ၢ် ပှၤယူဒၤဖိ အစီၤပၤ, ယ့ၣ်ၡူးလီၤ. 38 တုၤနုၤတစု ပျၤထီဃုာ် ဒီးအီၤ တၢ်ဘျၣ် ခံဂၤ, လၢအစုထွဲတဂၤ, ဒီး လၢအစုစ့ၣ် တဂၤလီၤ. 39 ဒီးပှၤလ့ၢ်လိၤလ့ၢ် ထီၣ်တဖၣ်န့ၣ်, ကျၢၢ်ကျာ် အခိၣ်, ဒီးဒုၣ်ဒွဲၣ်အီၤ, 40 ဒီးစံးဝဲဒၣ်, ပှၤလၢအမၤလီၤပှီၢ်ကွံာ် တၢ်လုၢ်အဟံၣ်, ဒီးမၤထီၣ်က့ၤဝဲ လၢသၢနံၤ အတီၢ်ပူၤ တဂၤဧၢ, အုၣ်က့ၤခီၣ်က့ၤဒၣ် နသး တက့ၢ်. နမ့မ့ၢ် ယွၤအဖိခွါ ဒီး, ဟဲက့ၤလီၤ လၢထူၣ်စုညါ အလိၤ တက့ၢ်. 41 ဒ်န့ၣ်အသိး စ့ၢ်ကီး ပှၤလုၢ်တၢ်အခိၣ်တဖၣ် ဒုၣ်ဒွဲၣ် အီၤ, ဒီးပှၤးကွဲးလံာ်, ဒီးပှၤသူၣ်က့သးပှၢ်, ဒီးစံးဝဲဒၣ်, အဝဲဒၣ် အုၣ်က့ၤခီၣ်က့ၤ ပှၤဂၤ, 42 မ့မ့ၢ် အုၣ်က့ၤခီၣ်က့ၤ အသးဒၣ်ဝဲ တသ့ဘၣ်. မ့မ့ၢ် အံၣ်စရ့လး အစီၤပၤဒီး, မ်အဟဲက့ၤလီၤ ခဲကနံၣ်အံၤ လၢထူၣ်စုညါ အလိၤ တက့ၢ်. ဒီးပ ကနာ်အီၤလီၤ. 43 သန့ၤအသး လၢယွၤလီၤ. အသးမ့ၢ် အိၣ်အီၤ ဒီး, မ်အမၤထူၣ်ဖျဲးကွံာ်အီၤ ခဲကနံၣ်အံၤ တက့ၢ်. အဂ့ၢ်ဒ်အံၤ, စံးဝဲဒၣ်, ယမ့ၢ် ယွၤအဖိခွါလီၤ. 44 ဒီး တၢ်ဘျၣ် လၢအဘၣ်ပျၤထီဃုာ် ဒီးအီၤ လၢထူၣ်စုညါ အလိၤန့ၣ်, ဒုၣ်ဒွဲၣ်အီၤ လၢတၢ်တမံၤဃီန့ၣ် စ့ၢ်ကီး လီၤ. 45 ဒီး လၢဃုနၣ်ရံၣ် ပၢၢ်လၢခွံနၣ်ရံၣ်န့ၣ်, တၢ်ခံးဝဲ လၢကီၢ် ဒီဘ့ၣ်ညါလီၤ. 46 ဒီးခွံနၣ်ရံၣ် ဃၣ်ဃၣ်န့ၣ်, ယ့ၣ်ၡူး ကိးပသူထီၣ် လၢအကလုၢ်ဖးဒိၣ် ဒီးစံးဝဲဒၣ်, အ့ၤလံၤ, အ့ၤလံၤ, လၤမါစၤဘၤဃသၤနံ, ဒ်ပစံးတၢ် အသိး, ယကစၢ်ဧၢ, ယကစၢ်ဧၢ, ဘၣ်မနုၤ လၢနလဲၤသဒၣ်ယၤလဲၣ်. 47 ဒီးပှၤ လၢအဆၢထၢၣ်ဖဲန့ၣ် တနီၤနီၤ, နၢ်ဟူဝဲ, ဒီးစံးဝဲဒၣ်, အဝဲဒၣ် ကိးစီၤအ့ၤလံယၤလီၤ. 48 ဒီးပှၤ လၢအကျါတဂၤ ဃ့ၢ်ဝဲ တကီၢ်ခါ, ဒီးဟံးန့ၢ် ကုၤပီၣ်လဲၣ် တလိၣ်, ဒီးစုၣ်လီၤဝဲ လၢတၤဆံၣ်ထံ, ဒီးစဲထီၣ်ဝဲ လၢတပိၢ်တဘိ အစိးနါ, ဒီးဒုးအီအီၤလီၤ. 49 မ့မ့ၢ် ပှၤဂၤတဖၣ် စံးဝဲဒၣ်, ကအိၣ်ဒၣ်ဝဲ တက့ၢ်. စီၤအ့ၤလံယၤ ကဟဲအုၣ်က့ၤခီၣ်က့ၤအီၤဧါ, တဟဲဘၣ်လဲၣ်န့ၣ်, ကွၢ် သကိး တက့ၢ်. 50 ဒီးတုၤ ယ့ၣ်ၡူး ကိးပသူထီၣ် ကဒီး လၢအကလုၢ်ဖးဒိၣ် ဝံၤဒီး, အသး ဟးထီၣ်ဝဲလီၤ. 51 ဒီးကွၢ်ကွၢ်, တၢ်လုၢ်ဟံၣ် အယၣ်ဘျးလီၤအသးန့ၣ်, သ့ၣ်ဖး လၢအခိၣ် ပၢၢ်လၢအခီၣ်ထံး လၢခံခီလီၤ. ဒီးဟီၣ်ခိၣ် ဟူာ်ဘျးလီၤအသးန့ၣ်, သ့ၣ်ဖး လၢအခိၣ် ပၢၢ်လၢအခီၣ်ထံး လၢခံခီလီၤ. ဒီးဟီၣ်ခိၣ် ဟးဝး, ဒီး လၢၢ် မုၢ်လ့ထီ သ့ၣ်ပၢၢ်သ့ၣ်ဖး. 52 ဒီးတၢ်သွၣ်ခိၣ်တဖၣ်န့ၣ် အိးထီၣ်အသး, ဒီးပှၤစီဆှံ လၢအမံဝဲ အါဂၤ အစိၣ် ဂဲၤဆၢထၢၣ်က့ၤဝဲ, 53 ဒီး လၢယ့ၣ်ၡူး ဂဲၤဆၢထၢၣ်က့ၤ အလီၢ်ခံန့ၣ်, ဟဲက့ၤထီၣ်ဝဲ လၢအသွၣ်ခိၣ် အပူၤ, ဒီးလဲၤနုာ်ဝဲ လၢဝ့ၢ်စီဆှံ အပူၤ, ဒီးအိၣ်ဖျါထီၣ် လၢပှၤအါဂၤ အမဲာ်ညါလီၤ. 54 ဒီးတုၤပှၤသုးဖိ တကယၤ အခိၣ်တဂၤ, ဒီးပှၤအိၣ်ဒီး အီၤတဖၣ် လၢအပၢၤ ယ့ၣ်ၡူးန့ၣ် ထံၣ် လၢဟီၣ်ခိၣ် ဟူးဝးဝဲ, ဒီးတၢ်မၤအသးတဖၣ်န့ၣ် ဒီး, သူၣ်ကပျံၤသးဖုးဝဲ ဒိၣ်မး, ဒီးစံးဝဲဒၣ်, အအံၤတဂၤ, မ့ၢ်မး ယွၤအဖိခွါ နီၢ်နီၢ်လီၤ. 55 ဒီးပှၤပိာ်မုၣ် လၢအပိာ်ယ့ၣ်ၡူးအခံ လၢကၤလံၤလါ, ဒီးမၤ အခ့အပှၤ အတၢ်မၤ အါဂၤ အိၣ်ဝဲဖဲန့ၣ်, ဒီးကွၢ် သကွ့ၤဝဲလီၤ. 56 နီၢ်မၤရံမၤကဒၤလ့ၣ်, ဒီးစီၤယၤကိာ်, ဒီးစီၤယိၤစ့ၣ် အမိၢ်, နီၢ်မၤရံ, ဒီးစီၤစ့းဘ့းဒဲ အဖိခွါတဖၣ် အမိၢ်, အိၣ်ဝဲ လၢအကျါလီၤ. 57 ဒီးတုၤ မုၢ်ဟါ လီၤဒီး, ပှၤအထူးအတီၤ ဟဲ လၢအရံၤမၤသဲ, အမံၤ စီၤယိၤသး, လၢအမ့ၢ်စ့ၢ်ကီး ယ့ၣ်ၡူး အပျဲၢ်အဘီၣ်လီၤ. 58 အဝဲဒၣ်န့ၣ် လဲၤဆူ စီၤပံၤလး အအိၣ် ဒီးဃ့ ယ့ၣ်ၡူး အစိၣ်လီၤ. တုၤနုၤတစု, စီၤပံၤလး မၤလိာ်ဝဲ ဒ်သိး ပှၤကဟ့ၣ်ကလီၤ အစိၣ်လီၤ. 59 ဒီးစီၤယိၤသး ဟံးန့ၢ် အစိၣ်, ဒီးဘိၣ်ဘလိၣ်လံဃၣ်အီၤ လၢဖှီဝါကဆှၣ် လၢအကဆှီ, 60 ဒီးပာ်အီၤ လၢအသွၣ်ခိၣ်ဒၣ်ဝဲ အသီ လၢအစိးကျိးန့ၢ်ဝဲ လၢလၢၢ်ပူၤလီၤ. ဒီးတလ့ၣ်ဃီၤ လၢၢ်ဖးဒိၣ် တဖျၢၣ်ဆူ သွၣ်ခိၣ် အခိၣ်ထိး, ဒီးက့ၤက့ၤဝဲလီၤ. 61 ဒီးနီၢ်မၤရံမၤကဒၤလ့ၣ်, ဒီးနီၢ်မၤရံ အဂၤတဂၤန့ၣ်, ဆ့ၣ်နီၤသဃီၤ ဒီးတၢ်သွၣ်ခိၣ်လီၤ. 62 ဒီးမုၢ်ကတဲာ်ကတီၤ အနံၤပူၤကွံာ်, မုၢ်ဆ့ၣ်ထီၣ် သတနံၤန့ၣ်, ပှၤလုၢ်တၢ်အခိၣ်, ဒီးပှၤဖၤရံၤၡဲသ့ၣ်တဖၣ်, ဟဲအိၣ်ဖှိၣ်ဆူ စီၤပံၤလး အအိၣ်, 63 ဒီးစံးဝဲဒၣ်, ကစၢ်ဧၢ, ပသ့ၣ်နီၣ်ထီၣ်က့ၤ လၢပှၤလီတၢ် တဂၤအံၤ, လၢအမူဒံး အဖၢမုၢ်န့ၣ်, စံးဝဲဒၣ်, သၢနံၤပူၤကွံာ်ဒီး, ယကဂဲၤဆၢထၢၣ်က့ၤလီၤ. 64 မၤသးဒ်န့ၣ်ဒီး, ဒ်သိး ပှၤကမၤဃာ် တၢ်သွၣ်ခိၣ် တုၤလီၤ လၢသၢနံၤတနံၤဒီး, မၤလိာ်တၢ် တက့ၢ်. အပျဲၢ်အဘီၣ် ကဟဲဟုၣ်န့ၢ် ဘၣ်ဖုးအီၤ, ဒီးကစံးဘၣ် ပှၤဂီၢ်မုၢ် လၢအဂဲၤဆၢထၢၣ်က့ၤ လၢတၢ်သံ, ဒီးတၢ်လီတၢ်ဝ့ၤ လၢခံတမံၤန့ၣ်, ကနးန့ၢ် လၢအဂံၢ်ခိၣ် တက့ၢ်လီၤ. 65 ဒီးစီၤပံၤလး စံးဘၣ်အီၤ, ပှၤပၢၤတၢ်ဖိ အိၣ်ဒီး သုတဖုလီၤ. လဲၤမး. လဲၤနၤဃာ်တၢ်, ဒ်သုသ့ၣ်ညါအသိး တက့ၢ်. 66 ဒီးအဝဲသ့ၣ် လဲၤစဲပနီၣ်ဃာ် လၢၢ်န့ၣ်, ဒီးမၤဃာ် တၢ်သွၣ်ခိၣ်, ဒီးပှၤပၢၤတၢ်တဖု အိၣ်ဒီးအီၤလီၤ. 


မးသဲ Matthew 28

1 ဒီးအိၣ်ဘှံးအနံၤ အလီၢ်ခံ, လၢမုၢ်ခီၣ်ထံးတနံၤ, မုၢ်ဆ့ၣ်ထီၣ်သီန့ၣ်, နီၢ်မၤရံမၤကဒၤလ့ၣ်, ဒီးနီၢ်မၤရံ အဂၤတဂၤန့ၣ်, ဟဲကွၢ် တၢ်သွၣ်ခိၣ်န့ၣ်လီၤ. 2 ဒီးကွၢ်ကွၢ်, ဟီၣ်ခိၣ် ဟူးဝး ဒိၣ်မး, အဂ့ၢ်ဒ်အံၤ, ယွၤအကလူးတဂၤ ဟဲလီၤ လၢမူခိၣ်, ဒီးတလ့ၣ်ကွံာ် လၢၢ်, ဒီးဆ့ၣ်နီၤ လၢအဖီခိၣ်လီၤ. 3 ဒီးအက့ၢ်အဂီၤ မၤသး ဒ်လီဝၢ်ဒံး အသိး, ဒီးအကူအသိးဝါ ဒ်မူခိၣ်ဖီ အသိးလီၤ. 4 ဒီးပှၤပၢၤတၢ်ဖိတဖၣ် ပျံၤအီၤ ဒီး, ကနိးကစုာ်, ဒီးကဲထီၣ် ဒ်ပှၤသံအသိး လီၤ. 5 ဒီးကလူးတဂၤန့ၣ် ကတိၤဆၢတၢ် ဒီးစံးဘၣ် ပိာ်မုၣ်တဖၣ်န့ၣ်, ပျံၤတၢ် တဂ့ၤ, အဂ့ၢ်ဒ်အံၤ, ယသ့ၣ်ညါ လၢသုဃု ယ့ၣ်ၡူး လၢပှၤပျၤထီတ့ၢ်အီၤ လၢထူၣ်စုညါ အလိၤန့ၣ်လီၤ. 6 တအိၣ်ဘၣ်ဖဲအံၤဘၣ်. အဂ့ၢ်ဒ်အံၤ, ဂဲၤဆၢထၢၣ် ဒ်အစံးပာ်ဝဲ အသိးန့ၣ်လီၤ. ဟဲကွၢ် အလီၢ် ဖဲကစၢ် မံလီၤတ့ၢ်ဝဲန့ၣ် တက့ၢ်, 7 ဒီးက့ၤချ့ချ့, ဒီးစံးဘၣ်တဲဘၣ် အပျဲၢ်အဘီၣ် လၢအဂဲၤဆၢထၢၣ်က့ၤ လၢတၢ်သံလံန့ၣ် တက့ၢ်. ဒီးကွၢ်ကွၢ်, လဲၤပာ်ဝဲ လၢသုမဲာ်ညါဆူ ကၤလံၤလါလီၤ. သုကထံၣ်ဘၣ်အီၤ ဖဲန့ၣ်လီၤ. ကွၢ်ကွၢ်, ယစံးဘၣ်တဲဘၣ်သုလံ. 8 ဒီးအဝဲသ့ၣ် သူၣ်ပျံၤသးဖုး, ဒီးသူၣ်ခုသးခုဒိၣ်မး, ဒီး ဟးထီၣ်ကွံာ် ချ့သဒံး လၢတၢ်သွၣ်ခိၣ် အလီၢ်, ဒီးက့ၤ ဃ့ၢ်ဝဲ ဒ်သိး အကစံးဘၣ်တဲဘၣ် အပျဲၢ်အဘီၣ်လီၤ. 9 ဒီး ကွၢ်ကွၢ်, ယ့ၣ်ၡူး ဟဲသဂရၢၢ်အီၤ, ဒီးစံးဝဲဒၣ်, မ်သုဘၣ် တၢ်အမုာ် တက့ၢ်. ဒီးပိာ်မုၣ်တဖၣ် လဲၤဃီၤဟံးဃာ် အခီၣ် ဒီးဘူၣ်ထီၣ်ဘါထီၣ်အီၤလီၤ. 10 တုၤနုၤတစု, ယ့ၣ်ၡူး စံးဘၣ်အီၤ, သူၣ်ပျံၤသးဖခုး တဂ့ၤ. လဲၤစံးဘၣ်တဲဘၣ် ယဒီပုၢ်ဝဲၢ်သ့ၣ်တဖၣ်, ဒ်သိး အကလဲၤဆူ ကၤလံၤလါ တက့ၢ်. ဒီးကထံၣ်ဘၣ်ယၤ ဖဲန့ၣ်လီၤ. 11 ဒီးအဝဲသ့ၣ် က့ၤက့ၤ အဖၢမုၢ်ဒီး, ကွၢ်ကွၢ်, ပှၤပၢၤတၢ်ဖိ တနီၤနီၤ က့ၤဝဲဆူ ဝ့ၢ်ပူၤ, ဒီးစံးဘၣ်တဲဘၣ် ပှၤလုၢ်တၢ်အခိၣ် လၢကယဲၢ် တၢ်မၤအသး ခဲလၢာ်လီၤ. 12 ဒီးအဝဲသ့ၣ် အိၣ်ဖှိၣ်ရိဖှိၣ် ဒီးပှၤသူၣ်က့သးပှၢ် ဒီးကူၣ်လိာ်အသး ဝံၤဒီး, ဟ့ၣ်ပှၤသုးဖိတဖၣ် လၢစ့ အါအါကလဲာ်, 13 ဒီးစံးဝဲဒၣ်, စံးသုဝဲ လၢအပျဲၢ်အဘီၣ် ဟဲ လၢမုၢ်နၤ, ဒီး ဟုၣ်န့ၢ် အီၤ ဖဲပမံသပ့ၤ အဖၢမုၢ်န့ၣ် တက့ၢ်. 14 ဒီးပဒိၣ်ဖးဒိၣ်မ့ၢ် နၢ်ဟူတၢ်ဒီး, ပကလွဲန့ၢ်အီၤ, ဒီးမၤပူၤမၤဖျဲးသုလီၤ. 15 ဒီးအဝဲသ့ၣ်တဖၣ်န့ၣ် ဟံးန့ၢ်စ့, ဒီးမၤဝဲ ဒ်တၢ်သိၣ်လိအီၤ အသိးန့ၣ်လီၤ. ဒီးတၢ်ကတိၤတထံၣ်န့ၣ်, ဟူထီသါလီၤ လၢပှၤယူဒၤဖိ အကျါ, တုၤ မုၢ်မဆါ တနံၤအံၤလီၤ. 16 အပျဲၢ်အဘီၣ် တဆံတဂၤ လဲၤဆူ ကၤလံၤလါ, ဆူကစၢၢ်တဖျၢၣ် လၢယ့ၣ်ၡူး သ့ၣ်ဖး ဒီးအီၤလီၤ. 17 ဒီးထံၣ်ဘၣ် အီၤ, ဒီးဘူၣ်ထီၣ်ဘါထီၣ်အီၤလီၤ. ဘၣ်ဆၣ်ဒီး တနီၤနီၤ အသးဒ့ဒီဝဲလီၤ. 18 ဒီးယ့ၣ်ၡူး ဟဲဃီၤ, ဒီးကတိၤတၢ် ဒီးအီၤ, ဒီးစံးဝဲဒၣ်, တၢ်ဟ့ၣ်လီၤလံယၤ လၢကယဲၢ် တၢ်စိတၢ်ကမီၤ လၢမူခိၣ်, ဒီးလၢဟီၣ်ခိၣ်ချၢလီၤ. 19 မၤသးဒ်န့ၣ်ဒီး, လဲၤဒုး ကဲထီၣ် ပှၤကလုာ်တဖၣ် ခဲလၢာ် လၢယပျဲၢ်ယဘီၣ် တက့ၢ်. ဒီးဘျၢအီၤ လၢပၢ်, ဒီးသးစီဆှံအမံၤ အပူၤ တက့ၢ်. 20 ဒီးသိၣ်လိသီလိအီၤ, ဒ်သိး အကတိၢ်န့ၢ် ကယဲၢ် တၢ် လၢယမၤလိာ်တ့ၢ်သု ခဲလၢာ် တက့ၢ်. ဒီးကွၢ်ကွၢ်, ယအိၣ်ဒီး သုကိးမုၢ်နံၤမုၢ်နၤဒဲး တုၤ တၢ်အစိၤကတၢၢ်လီၤ. အၤမ့ၣ်